
HO&LE  BEMÆimraiGER  OM  MODERSMAIET. 

(Indbydelsesskrift  til  Københavns  universitets  fest, 
den  6te  Oktober  1852.) 


IV. 


JN  år  tanken  fra  sprogenes  mangfoldighed  i  den  vide  verd- 
•en  drager  sig  ind  til  et  enkelt  folkeidioms  snævre  kreds, 
kan  den  med  rette  sige  til  sig  selv:  Der  ude  er  meget 
at  skue,  her  hjemme  er  meget  at  vinde.  Modersmålet  i 
fædrelandet  er  vor  ypperste  eje;  og  hvor  vidt  end  tanken 
strejfer  om,  did  skal  den  bestandig  vende  tilbage.  I  fæd- 
renes land  bleve  vi  til,  i  vor  moders  mål  fik  vi  bevidst- 
hed. Derfor  elske  vi  dem,  hvor  ringe  de  end  monne  være. 
Vore  fædres  land  er  rigtignok  kun  en  flak  odde  med  et 
par  holme;  vort  modersmål  er  indskrænket  til  få  sjæle,  og 
fra  alle  sider  hårdt  trængt  og  udsat  for  fare;  men  hvad 
om  vi  just  derfor  elskede  dem  desto  mere!  Vi  ere  et 
mildt,  godmodigt  folk,  vant  til  at  trænges  til  side  og  at 
nojes  med,  hvad  der  bliver  os  beskæret;  men  vort  land  er 
velsignet  af  Gud,  og  ingen  har  hidtil  ustraffet  villet  træde 
på  vor  nakke;  vort  tungemål  er  lifligt,  og  er  af  alle  sine 
genvordigheder  gået  ud  friskere  og  fermere.  Det  skal  en- 
gang være  vort  eftermæle.  —  Med  denne  be\idsthed  be- 
give vi  os  til  nogle  betragtninger  over  modersmålet. 

I. 

Ved  disse  gå  vi  først  fra  vor  snævre  kreds  ud  i  sprog- 
enes mangfoldighed,  for  at  se,  hvilken  plads  det  indtager 
i  tungemålenes  vide  række.     Da  det  står  i  vor  magt  at 

stille  e»i  tubus  hen  for  sjælens  oje,    at  skyde   den    ud  og^ 
drage  den  ind,  som  vi  ville,  at  give  den  en  vid  synsmark 
og  en  snæver,   så  benytte  vi  os  af  denne  vor  ævne,  og^ 
dreje  den  efterhånden  hen  over  vore  nærmeste  formål,  uden 
at  lade  os  forstyrre  af  den  mangfoldighed,  der  ligger  uden- 
for dem.    Dette  vort  seror  vende  vi  da  mod  menneskehed- 
ens  vugge;  men  hvor  gik  første  gang  denne  vugges  gæng- 
er?     Alle    spor  vise  hen   imod  østen,    mod   solens   op- 
gang.    Kulturen    vender  sit  åsyn  der  imod,  ligesom   åen 
kristne  vender  sit  mod  Jerusalem,  og  Muhamedaneren  mod 
Mekka.    Men  dette  menneskehedens  ældste  sæde  har  ingen 
historie,  kan  ingen  have.     De  omvankende  horder  efterlade 
ingen.  Først  når  befolkningen  trænges  sammen  imellem  flod- 
er, sætter  sig  fast  i  frugtbare  dale,  opkomme  stater,  og  i  sel- 
skabet avles  kulturen.  Vor  har  sin  vugge  i  det  vestlige  Asien ; 
derfra  vandrede  den  over  til  Nildalen  og  til  Grækenlands  øer 
og  bjærgdale;    sent  spredte  den  sit  lys  over  det  dunkle- 
Norden.     Fra  Asien  til  vor  verdensdel  danne  de  kaukasiske- 
og  de  uralske  bjærge  to  overgangspunkter ;  men  overgangen 
er  dunkel.     Begge  vise  retningen  mod  nord.    Tilknytning- 
en er,  skont  den  historisk  næppe  kan  forfelges,  utvivlsom  ^ 
thi  den  åbenbarer  sig  i  én   sprogæt,   den   kaukasiske    (af 
Rask  kaldet  den  sarmatiske,  af  andre  den  indisk-german- 
iske),    den    mærkeligste,    som  jorden  kender,    den,   hvori 
videnskab  og  kunst  fordum  have  haft  og  endnu  næsten 
udelukkende  have  sit  organ.     I  den  hersker  en  bestandig 
strømning,   en   uafladelig   bevægelse,   en  uophørlig   udvik- 
ling, imedens  folkene   med  enstavelsessprog  blive   stående 
hartad  som  en   storknet  masse;   en   uro,   der  vel   er   det 
sikreste  tegn  på,  at  ånden  har  sin  gang  i  den,  ånden,  der 
ikke  har  arrigere  fjender  end  inerti   og  stilstand   (om   det 

5å  kun  er  våbenstilstand).  Til  denne  vor  sprogæt  høre  i 
det  mindste  syv  klasser.  De  to  første  ligge  i  Asien :  den 
indiske  og  mediske,  i  Forindien  og  Persien,  begge  i  den 
nyere  tid  dragne  for  lyset,  for  at  de,  medens  de  hisset 
gå  under,  her  kunne  blive  til  grundlag  for  den  ny  civili- 
sation; for  at  Norden  og  østen  kunne  forenes  og  vise  Syd- 
en tilbage  til  sine  skranker.  Den  tredie  og  fjerde,  den 
keltiske  og  lettiske,  høre  vel  Europa  til,  men  ere  næsten 
forgangne.  Af  den  keltiske,  der  for  vor  histories  begynd- 
else fra  sit  hovedsæde  Gallien  var  vidt  udbredt,  findes 
nu  kun  levninger  i  England  (Kymrisk),  i  Irland  (Ersisk), 
i  de  skotske  hojlande  og  paa  øen  Man  (Gælisk)  og  i  Ned- 
re-Bretagne (Armorisk).  Den  lettiske  høres  endnu  kun 
bos  Lithauer  og  Letter;  den  har  ingen  literatur,  men  har 
i  sine  former,  trængt  af  sprogstammer  og  sproggrene  fra 
alle  sider,  endda  bevaret  en  stor  del  af  østens  ældste 
skikkelse.  Den  femte,  den  slaviske,  deler  sig  i  en  østlig 
<russisk)  og  en  vestlig  (polsk)  stamme,  hver  i  det  mindste 
med  sex  sprog.  De  have  begyndt  en  kamp,  næsten  på 
liv  og  død;  og  i  den  har  det  vist  sig,  at  hvad  der  forhen 
hed  individer,  der  strede  for  sandhed  og  ret,  det  er  nu 
hele  folk;  hvad  man  for  kaldte  et  folk,  er  nu  en  folke- 
stamme. Den  sjette  klasse  er  den  thrakiske  (efter  Rask; 
■efter  andre'  den  græsk-rommerske).  Renest  åbenbarede  den 
sig  i  Grækenland;  i  Italien  blev  den  blandet  med  tshud- 
iske  og  keltiske  grundlag.  Dens  lighed  med  de  nord- 
iske tungemål  er  i  ojne  faldende.  Men  ligesom  den  var 
tidligere  til,  end  disse,  fik  den  også  en  ypperligere  udvik- 
ling under  Grækenlands  skonne  klima  ved  dets  fri  forfat- 
ning og  folkets  lykkelige  naturanlæg.  Det  ædleste  og  mest 
ophojede,    der  er  tænkt  paa  jorden,    også  evangeliet,    er 

nedlagt  i  et  af  disse  tungemål.  De  ere  den  europæiske- 
kulturs  fostermoder  og  amme;  deres  dyrkelse  vil  derfor 
aldrig  ophøre  i  eller  udenfor  Norden;  det  vilde  være  at 
tilintetgore  menneskeheden.  I  sine  born  hersker  denna 
klasse  endnu  i  Europas  overvejende  halvdel;  men  netop 
det  ædleste  går  til  grunde.  Medens  Grækenlands  gamla 
sprog  kun  har  bevaret  sig  i  Nygræsk,  indførte  det  verds- 
lig sindede  Kom  sit  sprog  i  de  erobrede  lande,  hvor  det, 
tildels  blandet  med  folkesproget,  gik  over  til  de  romanske 
tungemål,  der  dele  sig  i  to  grene,  den  pyrenæiske  (Spansk 
og  Portugisisk),  den  alpiske  (Italiensk  og  Fransk).  De  tal- 
es af  omtrent  78  millioner  munde  (tager  man  deres  her- 
redomme med  i  lande  udenfor  Europa,  af  i  det  mindste 
90  millioner),  foruden  de  mange,  der  tilegne  sig  dem  næst- 
en over  den  hele  jord.  Til  syvende  og  sidst  komme  vi 
til  vor  egen  klasse,  den  gotiske  (man  kunde  kalde  den  den 
nordlige,  modsat  den  sydlige).  Goterne,  efter  hvilke  vi 
have  opkaldt  den,  have  som  bekendt  vendt  op  og  ned  på 
Europa,  forend  de  fik  sig  ordnede,  og  med  sprogene  er 
det  uden  tvivl  gået  ligeså.  Den  skiller  sig  ejendommelig: 
lige  så  meget  fra  den  sydlige  (den  græsk-rommerske  med 
dens  affedninger,  de  romanske  mål),  som  fra  den  østlige- 
(de  slaviske  sprog);  og  har  spaltet  sig  i  to  stammer:  den 
tyske  (germaniske  eller  sydnordlige)  og  den  nordiske  (skan- 
dinaviske eller  nordnordlige),  hver  med  tre  grene.  Den 
tyske  stamme  (hvis  man  så  for  kortheds  skyld  vil  kalde 
den)  delte  sig  nemlig  i  de  tre  grene:  den  sydgotiske  eller 
gotiske  i  og  for  sig  (Møsogotisk  eller  østgotisk,  og  Vest- 
gotisk); den  overtyske  (Alemannisk,  Frankisk  og  Neder- 
rhinsk);  den  nedertyske  (Sassisk,  Frisisk  og  Angelsaxisk). 
Efter  mange  kampe  i  middeltiden  udviklede   sig  heraf  de 

nyere  mål.  Oldsassisk  blev  iblandt  andre  til  Nedertysk 
(Plattysk),  der  havde  et  ikke  ringe  herredomme  og  en 
ejendommelig  karakter,  men  ikke  kunde  hævde  sig  som 
skriftsprog;  af  den  overtyske  gren  derimod  udviklede  sig 
Oversaxisk  og  Hojtysk,  der  ved  Luther  blev  Tysklands 
skriftsprog.  Han  stak  en  kvist  i  jorden;  nu  udbreder  den 
sig  som  en  stærk  stamme  med  løvfuld  krone  over  alle 
tyske  lande,  og  er  organet  for  henved  50  millioner.  Fra 
Frisisk  udgik  Flamsk  og  Hollandsk.  Angelsaxisk  vandrede 
over  til  England  og  blev  dér  moder  til  Gammel -Engelsk 
(Oldengelsk  om  man  vil)  og  en  af  stifmødrene  til  det  nu- 
værende. En  af  stifmødrene,  siger  jeg,  thi  dette  sprog 
har  haft  den  besynderlige  skæbne,  ingen  mod^r  at  have, 
men  har  været  overgivet  fra  den  ene  amme  til  den  anden. 
Tage  vi  nu  ikke  særdeles  hensyn  til  de  mindre  folkeslag, 
så  blive  de,  som  have  haft  og  ville  have  den  storste  ind- 
flydelse på  os:  Europas  hjærte,  Frankrig,  den  evige  uro 
i  vor  verdensdels  urværk;  Europas  lunger,  det  hojtskrig- 
ende  Tyskland;  og  vore  to  tugtemestere  imod  østen  og 
vesten,  Rusland,  i  hvis  vide  skød  normannisk  og  byzantinsk 
kultur  har  samlet  sig  med  de  asiatiske  horders  blinde  lyd- 
ighed ;  og  England,  handelens  og  det  praktiske  livs  utræt- 
telige dampskib. 

n. 

Så  vidt  se  vi  klart  for  os,  men  komme  vi  nu  nær- 
mere til  os  selv  og  vore  søskende  fra  oldtiden  af,  så  be- 
gynder granskningen  at  famle,  og  antager  det  forunderlige 
præg  af  at  være  oprunden  og  formet  efter  politiske  hensyn. 
Hvad  man  hidtil  anså  for  afgjort,  at  Svensk,  Norsk  og 
Dansk  samledes  i  en  fælles  rod,  Oldnordisk,  møder  indsig- 

else  fra  begge   sider  af  os.    Det  tyske  sprog,   sige  de  på 

den  ene  side,  strakte  sig  upåtvivlelig  i  gamle  dage  til  Skage- 
rak og  Middelfarsund;  i  den  oldnordiske  literatur,  eller 
som  de  ville  have  den  kaldt,  den  oldnorske,  sige  de  på  den 
anden,  har  hverken  Sverige  eller  Danmark  nogen  del.  På 
den  ene  side  ville  de  gerne  have  os,  på  den  anden  ville 
de  gerne  af  med  os.    Fojelige  ere  vi*).    Vort  blik  har  ind- 


*)  Er  vor  fojelighed  også  et  bevis  på  vor  germanisme?  J.  Grimm 
(Gesch.  der  deutschen  spractie,  1848,  I,  V.)  siger  i  det  mindste 
om  sine  landsmænd:  »in  unserer  innersten  art  lag  je  etwas 
nachgibiges,  der  auslåndischen  sitte  sieh  anschmiegendes,  sollen 
wir  von  dem  fehler  bis  zuletzt  nicht  genesen?«  Og  derefter  ved- 
bliver han:  »vielleicht  bevor  einige  menschenalter  vergangen  sind, 
werden  sich  nur  drei  europåische  volker  in  die  herrschaft  thei- 
len:  Romanen,  Germanen,  Slaven.  Und  wie  aus  der  letzten  feind- 
schaft  zwischen  Schweden  und  Dånen  der  schlumraernde  trieb 
ihres  engen  verbandes  erwacht  ist,  wird  auch  unser  gegenwår- 
tiger  hader  mit  den  Scandinaven  sich  umwandeln  zu  briiderliehem 
bunde  zwischen  uns  und  ihnen,  welehen  der  sprache  gemein- 
schaft  laut  begehrt.  wie  sollte  dann,  wenn  der  grosse  verein  sich 
binnenmarken  setzt,  die  streitige  halbinsel  nicht  ganz  zum  festen 
lande  geschlagen  werden,  was  geschichte,  natur  und  lage  fordert, 
wie  sollten  nicht,  die  Juten  zum  alten  anschluss  an  Angeln  und 
Sachsen,  die  Dånen  /u  dem  an  Gothen  wiederkehren?  sobald 
Deutschland  sich  umgestaltet,  kann  Danemark  unmoglich  wie  vor- 
her bestehen."  Hvad  historien  angår,  da  har  jeg  af  den,  frådet 
ojeblik  den  lukkede  sin  mund  op  indtil  den  dag  i  dag,  lært  så 
meget,  at  Danmark  da  som  nu  har  bygget  og  fornyet  sit  Dane- 
virke  imod  Tyskland  og  forsvaret  det  med  liv  og  blod  til  det 
yderste.  Beliggenheden  er  så  heldig  imellem  de  to  have,  at  det 
uden  den  vel  for  længst  var  blevet  et  bytte  for  Østen  eller  Vest- 
en. Med  hensyn  til  de  naturlige  grændser  er  det  ligefrem,  at 
Jylland  skyder  ud  fra  Tysklands  fastland;  det  skal  derfor  slet 
ikke  undre  mig,  om  Tyskland  til  sidst  får  sin  villie,  ikke  mere,^ 
end  at  Sverige  udvidede  sine  og  sit  sprogs  grændser  til  Øresund. 
Det  er  såre  naturligt,  men  det  kan  sagtens  skære  en  i  hjærtet 
at  tænke  derpå,  da  det  ikke  kan  ske  uden  at  skære  Danmarks 
tunge  af  og  at  halshugge  det. 

til  den  allernyeste  tid  været  og  er  atter  nu  vendt  imod 
syden.  Selv  menigmand  siger:  den  skandinaviske  idé,  det 
se  vi,  er  et  fantom.  Hvad  de  spå,  og  hvad  de  ville,  kan 
måske  gå  for  sig  snarere  end  de  tænke.     Og  så  — 

Her,  i  den  stille,  rolige,  af  verdens  omskiftelser 
ubererte  forskning,  vende  vi  os  imidlertid  bort  fra  po- 
litiske dromme,  og  ingen  fordom  skal  blande  sig  ind  i 
den.  Men  at  bevæge  sig  i  den,  således  som  den  nu  atter 
stiger  op  fra  et  forlængst  tilkastet  svælg,  er  en  uhyggelig 
fornemmelse.  Hvad  har  bevæget  Grimm,  Tysklands  og 
Nordens  lærer,  til  at  fordunkle  sit  fejrede  navn  ved  at 
drage  en  forskningsmåde  frem,  som  enhver  sund  anskuelse 
forlængst  har  forkastet,  af  enkelte  afrevne,  tilfældige  lighed- 
er i  ordklang,  uden  forbindelse  med  sikre  historiske 
kendsgerninger, .  at  uddrage  historiske  resultater.  Enhver 
må  jo  smile  deraf,  hvis  han  er  vågen,  eller,  hvis  han  selv 
får  et  anfald  deraf,  redde  sig  fra  det  med  et  skrig,  som 
efter  et  mareridt.  Så  nu  skal  atter  Geter  være  Goter,  og 
Daker  Daner,  og  den  gamle  lire  drejes  på  ny;  ja  Jaot 
skal  være  z/?o«,  Odins  Diar]  af  Jaxoi,  kommer  Jaxwvsg 
(JavxCoiveq),  Og  et  selvgjort  folk  Dakini,  og  deraf  udspring- 
er efter  grammatiske  love  Dani^);  og  Alexanders  Bessus 
finde  vi  igen  i  Besserne  eller  Basserne  (bjornene)-),  hvor- 
for da  ikke  i  Saxos  Bessus,  så  have  vi  jo  hvad  vi  behøve  midt  i 
Danmark.  Og  Jyderne,  Jutæ,  Jotar^  ere  livagtig  ad  gram- 
matisk vej  de  germaniske  Eudoses  hos  Tacitus*'^),  altså 
fra  Tyskland  vandrede  ind  i  Jylland^).     Og  på  al  denne 

O    Geschichte  der  deutschen  sprache,  1,192;  2,446.  734. 

«)    sst.  1.  198.  447. 

*)   Aviones  et  Angli  et  Varini  et  Eudoses  et  Suardones  et  Nuithones. 

Germ.  c.  40.     Det  er  et  af  de  folk,  der  dyrkede  Hertha. 
*)  Gesch.  d.  d.  spr.  2,716.  738.  Eudoses  =  Jutusjos  =  J-6-l-ar,  Jyder. 

bogstavvæv  skulle  vi  grunde  politiske  fordringer.      Det    er 

dog  en  simpel  kendsgerning,  at  lande-  og  folkenavne  op- 
stå af  beliggenheden  eller  jordbundens  beskaffenhed  o.  dsl., 
at  de  derfor  kunne   opstå,   lignende  hinanden  eller    fuld- 
kommen ens,  på  forskellige  steder  hos  samme  folkestamme 
med  samme  grundsprog,  uden  at  det  står  i  den  mindste 
forbindelse  med  folkenes  vandringer,  uden  at  det  ene  har 
taget    navnet    fra    det    andet;    endnu  mindre  kan   derpå 
grundes  nogen  poHtisk  sammenhæng.     Der  var  en  Jæder 
(jadarr)  lige  så  vel  på  Møn  som  i  Norge;  der  boede  Kug- 
er  eller  Roger  i  Norge  og  på  Rygen,  men  de  have  intet 
med  hinanden  at  gore  som  folk,  skont  navnene  ere   ens. 
Fordi   der  boede  Angler  etsteds  i  Tyskland,    og  Angler  i 
Slesvig,  deraf  følger  endnu  ikke,  at  det  er  ett  folk,   og  at 
de  Slesvigske  ere  de  Tyskes   efterkommere;  landets  navn 
Angel  findes  jo   oppe  i   Helgeland  i  een   Ongl  med   sine 
beromte  minder  om  Hagbard  og  Signe  ^),  og  ovre  ved  Eng- 
land i  Onglsey,  det  sydligste  punkt,  hvortil  de  norske  kong- 
er udstrakte  sine  erobringer  mod  vesten  -),  o.  s.  v.     Steds- 
og  folkenavne  for  sig  alene  bevise  slet  ingen  ting.     Ellers 
kunde  vi  jo  med  rette  sige,  at  vi  have  det  rette  stamland 
og  det  rette  stamfolk  til  Tyskland;  thi  vi  have  jo  Thy, 
pjod^   i  betydning  af  land,  hvoraf  piudiskoj  tysk,  er  kom- 
met, og  de  tyskes  stamfader   Tidsco  eller    Tiusco,   den  af 
jorden  oprundne,  isl.  pjodan^  kunne  vi  let  få  henført  der- 
til*'^); i  vort  lille  Thy  stikker  Tyskland   helt   og  holdent; 
herfra  gik  vandringen  ned  til  Dietmarsken,   hvis  forfædre. 
Teutonerne,   strede   med    Rommerne,    og    derfra    udbredte 


') 

Landn.  3.17. 

') 

Hkr. 

.  3,212. 

') 

jfr. 

Gesch.  d. 

d. 

spr. 

2,775. 

790. 

den  sig  i    vældige    folkeslag,   der   imidlertid   ikke    kunde 

glemme  sin  stamfader,  som  forste  gang  stak  hovedet  op 
af  jorden  i  Thy.  Og  eftersom  vort  Vendel  (Vendsyssel) 
og  Vendsherred  i  Fyn  åbenbar  er  samme  navn  som  Ven- 
dernes i  Vindland,  så  kunde  vi  gore  fordring  på  de  ven- 
diske lande,  som  vi  desuden  engang  virkelig  have  erobret 
og,  hvis  vi  kunne  række  så  langt,  på  Veneternes  land  i 
det  franske  Bretagne  (Vannes,  cité  de  Vénétes)  og  på  det 
spanske  Andalusien  (Vandalusien).  Men  forstanden  er  ikke 
uendelig  som  fantasien,  den  vil  have  sine  grændser. 

Hvad  forskningen  ved  sprog  og  historie  i  forening 
kan  udbringe  som  resultat  består  i  det  væsentlige,  for  så- 
vidt  det  her  kan  være  os  til  nytte,  i  felgende.  Der  boede 
en  stor  folkestamme  fra  Danmark  og  Sydsverige  af  til  land- 
ene ved  det  sorte  hav,  med  et  almindeligt  navn  kaldet 
Goter;  dens  guder  kaldtes  ansea^  nordisk  æsir.  I  følge  de 
gamle  beretninger  gik  de  fra  norden  (derfor  kaldt  vagina 
gentium  hos  Jornandes)  mod  syden,  og  rystede  det  rom- 
merske  rige.  Alle  historiske  efterretninger  vise  mod  nord, 
som  det  punkt,  hvorfra  denne  udvandring  fandt  sted;  fra 
Scanzia  eller  Skandinavien  til  Weichsel  o^  Donau;  selv 
Sasserne  boede  forst  på  den  jyske  halvø,  og  gik  derfra  mod 
syden.  Det  er  bekræftet  med  så  mange  historiske  vidnes- 
byrd, at,  når  der  sporges  om  dem,  kan  der  ikke  vel  tviv- 
les. Men  en  omvendt  vandring  må  lige  så  sikkert  have 
fundet  sted;  thi  engang  må  jo  indvandringen  være  sket, 
langsom  fremskridende  fra  syden  mod  norden.  Det  have 
også  de  nordiske  historieskrivere  ment,  i  det  de  lade 
Aserne  komme  fra  sydost,  skont  de  sætte  det  langt  ned 
i  tiden.  Med  klare  ord  sige  de,  at  indvandringen  skete 
fra  Nordtyskland  (Frankland  og  Saxland)  til  Danmark;   et 

par  dunklere  antydninger  vise  hen  til  en  anden  indvan- 
dring fra  østen  (over  Garderige)  til  Sverige.  Begge  disse 
antager  også  Grimm;  den  norrøne  hypothese,  der  ingen 
historisk  hjemmel  har,  forkaster  han  (2,805)^).  Fra  Sve- 
rige, det  er  da  klart  nok,  gik  den  ny  kultur  over  til  Norge 
i  to  skrå  retninger,  den  ene  mod  Throndhjem,  den  anden 
mod  Vigen;  medens  en  ældre  anseelig  finsk  kultur  skødes 
mod  vesten  og  norden.  Men  lad  nu  hvo  der  vil  forlyste 
sig  med  at  udføre  det  i  sine  enkeltheder,  eller  forlade  alle 
historiske  efterretninger  og  med  edderkoppen  spinde  tråde 
ud  af  sin  egen  krop,  som  den  første  den  bedste  stupige 
river  ned  med  sin  fejekost.  For  os  har  alt  det  ingen  in- 
teresse. Derimod  er  det  ret  mærkeligt,  skont  i  sig  selv 
såre  naturligt,  at  sprogoverensstemmelsen  imellem  det 
nordlige  Tyskland  og  Norden  er  langt  storre  end  den  sen- 
ere blev,  da  de  individuelle  ejendommeligheder  udviklede 
sig;  så  at  de  gamle  have  ret,  som  drage  Saxland  ind  med 
i  kredsen-);  vi  kunne,  endog  i  selve  literaturen,  i   de   få 


*)  De,  der  ynde  historiske  slutninger  uddragne  af  navne,  have  et 
fortræffeligt  æmne  i  Odins  anlæg  af  Sigtiinir.  Thi  ijjgtun ir  vid- 
ner jo  ligefrem  om  Sigambrerne,  hin  stamme,  som  Tiberius 
omtrent  8  Aar  f.  Kr.  flyttede  over  på  den  venstre  bred  af  Rhin- 
en, og  som  derefter  forsvinder  af  historien,  medens  Keruskerne 
indtage  deres  plads  i  krigene  med  Rommerne.  Just  af  denne 
stamme  toges  kongerne;  en  gren  af  den  kommer  atter  til  syne, 
den,  fra  hvis  midte  de  frankiske  konger  udgå.  Her  have  vi 
grunden  til  Odins  vandring  fra  Vestfalen  imod  nord;  og  vi  se 
med  det  samme,  hvorfor  hine  frankiske  minder  fra  Rhinen  over- 
alt, indtil  det  fjærne  Island,  ledsage  Odinsdyrkerne.  Inguimarus 
fører  os  til  Ingve-Frejr,  o.  s.  v.     O,  alt  det  er  klart  som  solen! 

^)  Tungan,  er  vér  kollum  norrænu  —  ok  gekk  su  iunga  um  Saxland, 
Danmork  ok  Svi|)jda,  Noreg  ok  um  nokkurn  hluta  Einglands 
(Langebek,  Script.  2,  34  eller  Fms.  11,  412).  Men  Saxerne,  véd  jeg 
dog,  have  aldrig  talt  Norsk. 

levninger  vi  have,  følge  denne  udvikling,  bestandig  om- 
skiftende, jo  længer  vi  rykke  mod  nord,  til  den  endelig  får 
sin  egen  form  på  Island.  Det  ældste  poetiske  sprog  er  i 
mange  henseender  ram  tysk,  ligesom  Eddas  heltesange 
angå  begivenheder  ved  Rhinen,  og  det  bliver  uvisst,  om  de 
endog  berøre  Danmark.  Denne  noje  forbindelse  imellem 
Nordtyskland,  Danmark  og  det  sydlige  Sverige  i  den  ældste 
tid,  til  hvilken  ingen  historie  rækker  op,  men  som  kun  er 
til  i  sagn  og  sange,  har  ingen  nægtet,  thi  den  er  altfor 
klar;  men  den  har  efterladt  sig  minder,  længer  end  man 
tænker.  Når  Sjællands  ældste  kongesæde  Lejre  (Hleidr, 
Lethra,  Rleidrargardr)  henføres  til  møsogotisk  hleipra, 
axi]vi]%  så  er  det  både  sandt  og  smukt;  men  hvis  man 
deraf  vil  slutte,  at  sproget  i  Sjælland  var  møsogotisk,  så 
må  man  også  antage,  at  der  taltes  Møsogotisk  på  Island 
og  i  det  nordlige  Norge;  thi  på  Island  boede  Thorkel 
Svarte  i  Hleidrargardi  eller  Bleidargardi-)^  og  han  stam- 
mede fra  Grim  Lodinkinn.  Ved  at  lægge  vægt  på  slige 
enkeltheder  (hvoraf  jeg  vel  har  samlet  en  del,  men  som 
jeg  ikke  finder  det  værdt  at  spilde  sværte  på)  forstyrrer 
man  kun  den  rene  nydelse,  der  kan  haves  af  at  forfølge 
den  gradvise  sprogudvikling.  Isteden  for  at  suge  griller 
ud  af  det,  er  det  jo  netop  en  glæde  at  se,  hvor  stor  lig- 
heden har  været  i  de  ældste  tider,  at  se  en  skare  af  ældre 
og  nuværende  tyske  ord  ganske  uskyldig  vanke  om  i  Nord- 
en som  i  deres  rette  hjemstavn*''),  ja  selv  tyske  konstruk- 


*)    Grimni,  Gesch.  d.  d.  spr.  2,735. 
-)    Landnåmab.  i    islendingas.  1,224. 

^)    som   tun  på  Island  og  det  ældsle  kongesæde   i  Sverige,   iSiyianir 
t.  zaun,  engl.  town. 

tioner^).  Det  viser  jo  kun  soleklart,  hvad  ingen  tvivler  om 
eller  kan  tvivle  om,  at  Nordtyskland  og  de  nordiske  rvj^ev 
i  sprog  have  udgjort  en  ældgammel  oprindelig  enhed,  og 
at  folkene  derfor  endnu  skulle  mindes  den  og  i  forening 
virke  for  udviklingen  af  en  fælles  kultur,  der  kan  danne 
en  mægtig  modsætning  mod  den  romanske  imod  syden 
og  den  slaviske  mod  østen.  Det  er  og  bliver  dog  det 
sidste  og  hojeste  mål  for  al  vor  granskning. 

Men  ligesom  enheden  overalt  i  verden  skyder  ud  i 
individuelle  former,  finde  vi  den  også  her  i  en  stor  del 
med  gradvise  overgange  nærliggende  dialekter,  der  atter 
kunne  samles  i  to  stammer;  og  fra  det  ojeblik,  historiske 
efterretninger  begynde,  træde  begge  disse  stammer  klart 
ud  fra  hinanden  med  en  bestemt  grændse.  De  give  hin- 
anden navn  efter  beliggenheden:  den  ene  benævnes  efter 
nord,  den  anden  efter  syd.  Således  møde  vi  strax  be- 
nævnelserne Nordrlond^  Nordlandene,  og  Nordmenn,  Nord- 
mændene, hos  de  frankiske  skribenter   Northmanni-)  som 


*)  som:  er  pu,  t.  der  du,  for  du  som;  f.  ex.  i  Edda:  ræsis  rekka 
er  pu  vildir  Ran  gefa,  du  som  vilde  give  Raa  kongens  mænd. 
Det  kunde  nok  være  værdt  engang  ved  lejlighed  at  sammen- 
stille de  tyskheder,  der  findes  ogå  i  Norsk;  snjallr  ser  jo  næst- 
en ud  som  t.  schnell;  de  Norske  sige  jo  også  te  for  at,  t.  zu; 
de  bruge  si,  sin  som  t.  sein. 

^)  En  fyrir  |)vi  at  Frodi  var  allra  konunga  rikaslr  å  Nordrldndum, 
l)å  var  hånum  kenndr  friSrinn  um  alla  danska  tungu,  ok  kalla 
Nordmenn  })at  Frd5afrid  (Snorra  Edda,  Arnam.  udg.  s.  374). 
Slaget  ved  Svolder  kaldes  fræguzt  orrosta  å  Nordrlondum  (Forn- 
mannas.  III,  9)  o.  s.  v.  At  de  frankiske  annaler  næsten  altid 
bruge  Northmanni,  Normanner,  som  de  af  vikingtogene  altfor 
godt  kendte,  om  alle  de  nordiske  folk,  ja  endog  stundum  kalde 
landene  Northvegia  =  Norvegr  (Northmanni  procedentes  de  Scan- 
zia  insula,  quæ  Northwegia  dicitur),  og  at  de  indfattede  Daner 
derunder,  holder  jeg  for  så  bekendt,  at  bevissteder  ikke  behøv- 
es;  i  alt  fald  kan  Adam    af  Bremens    være  nok  (De  situ  Dan.): 

en  almindelig  benævnelse;    modsat  Sudrlomi  Sydlandene, 

og  Sudrmenn,  Sondermænd,  sagaernes  herskende  udtryk 
for  Tyskere^).  Grændsen  er  egnen'  af  Danevirke  og  ved 
Ejderen,  CEgudyrr,  som  den  betegnende  nok  kaldes,  thi 
her  hører  Øgers  herredomme  op ;  den  tyske  mythologi  har 
ingen.  På  den  ene  side  boede  Saxer,  på  den  anden 
Daner  eller  Nordmænd-);  og  vi  behøve  nu  kun  at  gå 
imod  nord  eller  imod  syd,  for  at  have  begge  stammer 
levende  for  os  i  deres  underordnede  grene. 

Hver  stammes  enhed,  skulde  man  tro,  måtte  føre  til 
enighed  imellem  grenene,  for  at  alle  kræfter  i  samdrægt- 
ighed kunne  sarales  til  at  bearbejde,  nyde  og  forherlige 
den  fælles  åndige  ejendom.  Men  det  synes,  som  det  i 
Norden  skal  gå  til  ligesom  sonden  for  os;  selv  et  nordisk 
fællesnavn  vil  man  ikke  vide  noget  af.  Ligesom  de  tyske 
forskere,  med  J.  Grimm  i  spidsen,  sige:  alt  nordisk  er 
tysk,  så  sige  nu  de  norske,  med  P.  A.  Munch  i  spidsen: 
alt  nordisk  er  norsk;  der  er  intet  oldnordisk  til.  Det  er 
sandt.  Oldnordisk,  brugt  om  et  for  hele  Norden  i  oldtiden 
fælles  tungemål,  er  en  ny  benævnelse,  og  det  står  derfor 
til  enhver,  om  han  vil  bruge  den  eller  ikke.  Rask  har 
indført  den  (man  sagde  for:  det  gamle  nordiske  sprog); 
han  mente,  at  ordet  udtrykte  netop  hvad  det  skulde,  og 
han  var  for  beskeden  til  at  kalde  det  Dansk,  hvorved  an- 
dre  Nordboer   syntes    udelukkede.      Han  antog  tillige,    at 


Dani   et   Suiones    cæterique   trans   Daniam    populi   ab    historicis 

Francorum  omnes  Normanni  vocantur. 
*)  jfr.  Steenbuchs  afh.    om   benævnelserne  af  Norges  land,    af  dets 

folk  og  af  dettes  sprog,    i   Saml.  til    det    norske    folks    sprog  og 

hist.  2,  388. 
^)  Saxones  qui  coofines  Nordmannis  sunt.  Annales  Fuldenses. 

der    var  hjemmel  dertil  i  den  gamle  benævnelse  Norræna, 

som  han  udledte  af  norrænn  i  betydning  af  nordlig,  ikke 
som  senere  af  norsk.  Denne  betydning  har  ordet  endnu 
den  dag  i  dag  i  Norge  (norrøn,  nordlig,  om  vinden.  Aasen), 
ligesom  norsk  jo  oprindelig  er  nordisk.  Men  jeg  har  al- 
lerede for  længe  siden  bemærket,  at  lige  så  visst  som  nor- 
rænn om  sæder  og  skikke  o.  desl.  senere  bruges  i  den 
afledte  betydning  norsk,  således  er,  når  der  tales  om 
sproget,  ved  siden  af  donsk  tunga  og  ensbetydende  dermed, 
Norræna  {norrænt  mål),  så  vel  tidligere,  som  ligefrem 
efter  Islands  forbindelse  med  Norge,  at  forstå  som  norsk 
mål.  Nordmændenes  tungemål.  Den  ældste  og  alminde- 
ligste benævnelse  om  Nordens  fælles  sprog  er  imidlertid 
donsk  tunga,  den  danske  tunge.  Vi  have  allerede  nys  set 
den  anvendt  ved  frodefreden.  Snorre  begynder  sin  fortale 
til  Heimskringla  med,  at  hans  værk  indeholder  frasagn  om 
de  høvdinger,  der  have  talt  på  den  danske  tunge  (er  riki 
hafa  haft  å  nor5rlondum,  ok  å  danska  tungu  hafa  mælt), 
og  det  var  jo  især  norske  konger.  Harald  Hårfagers 
skjaldes  lovsange  over  ham,  forsikres  der,  skulle  aldrig 
glemmes,  så  længe  dansk  tunge  er  til  (me5an  donsk  tunga 
gengr*);  og  de  vare  jo  på  Norsk.  Olaf  Tryggvesen  var 
frægstr  ma5r  å  danska  tungu-);  og  som  genganger  i  Syrland 
tiltaler  han  sine  landsmænd  å  danska  tungu-'').  Om  den 
norske  Hagen  jarl  Eriksen  synger  Sighvat  skjald,  at  han 
ætt   gat   bezta   ungr   å  danska   tungu*).    Ligeså  tillægger 


»)  Formannas.  10,  179. 
*)  Fms.  3,  10.     10,  364. 


»)  Fms.  3,  37. 
*}  Fms.  4,  73. 

Ejnar  Skulesen  kong  Olaf  den  hellige  snilli  fremst  å  danska 
tungii^.  Under  ærkebispestolen  i  Lund  lå  oli  l)jd5  å 
danska  tungu-);  Sveriges  og  Norges  kirker  hørte  derunder. 
Det  franske  Normandi  blev  erobret  af  Nordmanden  Gange- 
Rolf ;  sproget,  han  bragte  did,  kaldes  dansk  (lingva  Dacisca, 
hos  Benoit:  Daneis)*'').  Olaf  Tryggvesen  kristnede  fem  lande : 
Norge,  Hjaltland  og  ørkenoer,  Færoer,  Island,  Gronland, 
men  det  havde  sin  store  vanskelighed,  da  der  vare  få  lær- 
ere eller  præster,  der  kunde  tale  med  dansk  tunge  (fara 
me5  danskri  tungu)^).  Og  dette  tungemål  var  det,  der 
taltes  på  Island.  De  gamle  islandske  love  sige  det  ud- 
trykkelig, så  vel  som  at  det  var  det,  som  Danske,  Norske 
og  Svenske  talte,  hvorimod  Engellænderne  (enskir  menn) 
udtrykkelig  adskilles  fra  dem*).     Om  det,  om  sit  moders- 


')  Fms.  5,  357. 

')  KnyU.  kap.  80. 

^)  Depping.  Hist.  des  eipéd.  marit.  des  Normands.  1846.  S.  304; 
jfr.  Estrups  rejse  i  Normandi  (SamL  skr.  3,  8.). 

*)  Fms.  10,  317. 

^)  t^ann  mann  skal  eigi  i  dom  nefna,  er  eigi  hefir  mål  numit  { 
baærnsku  å  danska  tungu,  ådr  hann  hefir  verid  3  vetr  å  Islandi 
eda  lengr.  (Grågås,  1,  16).  Ef  sidarr  koma  lit  erfingjar  |)eir,  er 
eru  af  danskri  tungu,  J)å  eigu  I)eir  at  taka  arf  ok  bætr,  ef  pær 
eru  vaxtalausar.  —  Norrænir  menn  ok  danskir  ok  sænskir  eigu  hér 
arf  at  taka  eptir  frændr  sina  |)ridjabræOra  og  nånari,  en  at  frænd- 
semi  af  dllum  odrum  tungum  en  danskri  tungu  skal  engi  maSr 
hér  arf  taka  (sst.  1,  188).  Ef  utlendir  menn  verda  vegnir  å  landi 
hér,  danskir  edr  sænskir  edr  norrænir,  or  t)eirra  konunga  veldi  3, 
er  var  tunga  er,  Jjar  eigu  frændr  l)eirra  pær  sakir,  ef  |)eir  eru 
lit  hér,  en  af  vllum  tungum  odrum  en  af  danskri  tungu,  |)å  å  engi 
madr  hér  vigsok  at  sækja  (sst.  2.71—72).  Ef  skip  hverfr  ok  sé 
eigi  til  spurt  å  3  sumrum,  enda  sé  spurt  af  Jieim  londum  ollum. 
er  var  tunga  er  d,  elc.  (sst.  1,  218).  Ef  hér  andast  litlendr  maOr 
af  danskri  tungu  etc.  (sst.  1,  221).  Nii  andast  enskir  menn  hér 
edr  peir  er  menn  kunnu  eigi  hér  måli  edr  tungur  vid,  etc.  (sst. 
IV.  2 

mål,  taler  Olaf  Thordarsen  Hvitaskald,  der  imellem  år- 
ene 1236 — 1240  opholdt  sig  hos  kong  Valdemar  Sejer  i 
Danmark,  og  hos  ham  lærte  i  dette  sprog  at  anbringe  alle 
runestavene  i  en  viss  samling  af  ord,  når  han  i  sin  sprog- 
afhandling, mdlfrædinnar  grundvollr^  siger:  Stafanofn  eru 
sextån  i  danskri  tunga^).  Dette  sprog  kalder  ligeledes 
Eystein  i  Digtet  Lilja,  omtr.  1358,  sit  modersmål  (me5 
danskri  tungu.  i  l)viliku  md5urmåli)-).  Hertil  kan  endelig 
fojes  det  i  min  sproghistorie  allerede  anførte  håndskrift 
(Arna-Magn.  nr.  114  a.  4to),  om  hvilket  P.  A.  Munch 
har  oplyst,  at  det  er  skrevet  i  Norge  imellem  årene  1330 
— 55'^),  og  i  hvilket  det  i  brudstykket  om  Imbrudagar  hed- 
der :  ymbres  heita  skurer  å  latinu,  en  ver  blavndum  saman 
latinu  ok  danskri  tunghu,  fa  er  kollum  imbrudagha 
t)et  er  skiirdaghar,    piat  t)eir    vdru  first   till  regns  setter*). 


1,  224).  Nii  andast  litlendr  maår  hér  af  Noregs  konungsriki, 
l)å  skal  hann  arf  taka  hér  til  burtflutningar  eptir  hann,  hinn 
skyldasti  frændi  hans,  l)eirra  sem  |)å  eru  hér.  Svå  skal  ok  fara 
um  arf  danskra  manna  ok  svenskra,  ef  l)eir  andast  hér.  en  af 
oårum  tungum  en  danskri  skal  engi  maår  at  frændsenfi  arf 
taka  hér,  etc.  (Jdnsbok.  1280.  Arfab.  kap.  23).  t)at  eru  forn  log  å 
landi  våru,  ef  etc.  En  l)at  eru  log  i  Noregi  ok  å  alla  danska  tungu, 
etc.  (Grågas  2,  166,  jfr.  l'slendingas.  1847.  2,  486.  4S9).  Ved 
siden  af  disse  vidnesbyrd  kan  bemærkes  det  sted  af  vor  bekendte 
historieskriver  Ælnoth,  der  skrev  omtrent  1110,  hvori  Islandsk, 
Norsk  og  Dansk  stilles  sammen:  Ysonii,  qui  etiam,  ob  hiemis 
ibidem  vehementiam  et  longioris  glaciei  seriem,  Glaciales,  tam 
patria,  quam  Normannica  et  Danica  lingva,  vocantur  (Langeb. 
Script.  3,  331):  samt  det,  hvor  Dansk  og  Norsk  stilles  sammen, 
omtrent  1220,  i  det  det  hedder  om  Knud  den  store,  at  han 
kallaår  er  å  danska  tungu  og  norræna  Kniitr  riki  (Langeb. 
Script.  2,  426). 

')  Snorra  Edda,  Rasks  udgave  s.  300.  302. 

-)  F.  Johannæi   Hist.  eccl.  Isl.  2,  401. 

»)  Annal,  for  nord.   oldk.  1846,  s.  154. 

**)  Se  facsimilet  deraf  i  fortalen  til  Rafn,    Antiquités  Russes  et  Ori- 

Heraf  er  det  nu  indlysende,  at  det  ikke  er  de  Danske,  der 
ved  denne  benævnelse  af  dansk  tunge  have  tilegnet  sig 
noget,  som  ikke  kom  dem  ved,  heller  ikke  er  det  nogen 
udlænding,  men  det  er  Islænderne  og  de  Norske,  historie- 
skrivere og  digtere,  alle  uden  forskel,  der  fra  arilds  tid 
selv  have  brugt  den  og  dermed  erkendt  sprogenheden. 
For  ikke  at  stede  nogen  for  hovedet  med  det  tossede  Old- 
nordisk, vil  jeg  derfor  betjene  mig  af  denne  ældste  og 
almindeligste  benævnelse :  den  danske  tunge,  om  det  sprog, 
hvis  grundlag  jeg  anser  for  at  være  det  almennordiske; 
eller  jeg  vil  kalde  det  Islandsk;  det  sidste,  fordi  der  dog 
vel  ikke  er  tvivl  om,  at  det  er  det  sprog,  der  endnu  lever  på 
tungen  og  i  skrifter  hos  Islænderne  og  ellers  intet  andet 
sted,  så  at  de  forholde  sig  til  hinanden  omtrent  som  Ny- 
græsk til  Græsk.  Hvorfor  skulde  jeg  kalde  det  Norsk? 
Hvilken  del  have  de  norske  Nordmænd  i  dets  literatur? 
Islænderne  hører  den  til  fremfor  alle.  Det  var  jo  norske 
flygtninge,  der  ikke  kunde  holde  det  ud  at  være  i  Norge, 
som  bosatte  sig  på  Island;  det  faldt  dem  aldrig  ind  at 
kalde  sig  Nordmænd  (-Ostmænd),  hvorfor  skulle  de  da 
hedde  det  nu?  de  kalde  sig  altid  Islændere.  Det  var  ikke 
som  norsk  stat,  endnu  mindre  som  vasalland  men  som 
fristat,  Island  fremkaldte  sin  blomstrende  literatur.  Den 
herte  efterhånden  op,  og  forgik,  da  det  blev  forenet  med 
Norge.      Norge    tilintetgjorde  jo  Islands  frihed  og  dermed 


entales,  t.  2.  Disse  og  endnu  flere  steder  findes  anførte  i  nys 
anf.  afh.  i  Norske  samlinger;  men  i  det  ojemed  at  svække  deres 
beviskraft.  Det  forekommer  mig  dog  endnu  bestandig,  at  forf. 
skader  sin  egen  sag  ved  at  gå  for  vidt,  ved  f.  ex.  s.  442  at  an- 
tage, at  »Norræna,  nordenvinden,  er  ingen  afledning  af  nor- 
rænn;  det  er  to  aldeles  forskellige  ord.« 

2* 

dets  literatur;    deri    ligger   der   ingen    grund  til  at  kalde- 
literaturen  den  norske. 

Efter  denne  uhyggelige  undersøgelse  om  en  i  sig  selv 
ligegyldig  sag,  et  navn,  er  det  en  lise  at  vende  tilbage  til 
tingen.  At  vi  Danske  skulde  have  del  i  den  islandske- 
literatur,  i  den  forstand,  at  de  have  den  fra  os,  er  aldrig 
faldet  mig  ind,  og  jeg  svarer  derpå  endnu:  aldeles  ingen 
have  vi;  den  har  udviklet  sig  selv  på  Island;  men  stoffet 
dertil  have  Islænderne,  hine  travle  og  flittige  bier,  hentet 
fra  hele  Norden  og  endnu  længer  borte,  vel  også  noget  fra 
Danmark.  Det  skulde  være  artigt  nok,  om  man  kunde  op- 
lyse, hvor  meget ;  men  hvad  vi  i  oldtiden  kan  have  haft  er,, 
som  bekendt,  henvejret  og  trådt  ned  af  en  anden  kultur. 
Mærkeligt  nok  er  det  dog  altid,  at  Islænderne,  selv  de 
der  vare  fra  Norge,  gerne  udledte  deres  slægt  fra  danske 
konger,  fra  Harald  Hildetand  og  Regner  Lodbrog  og  hans 
sonner  og  døtre;  de  knyttede  sig  derved  til  den  endnu 
sydligere  Sigurd  Fofnersbane:  at  sangene  om  ham  derfor 
have  taget  vejen  over  Danmark,  og  ikke  på  én  gang  ere 
sprungne  op  i  Norge,  hvor  man  jo  havde  nogle  af  dem  for 
Islands  bebyggelse,  kunde  være  rimeligt  nok.  At  de- 
ældste  mythiske  sange  have  været  til  i  Danmark,  kunde 
man  formode  deraf,  at  Saxo  på  Latin  har  opbevaret  et 
brudstykke,  der  også  haves  på  Islandsk  (vexelsangen  mellem 
Njord  og  Skade),  og  har  i  sin  oveisættelse  bevaret  ind- 
holdet af  to  strofer,  som  Islænderne  ikke  kende.  At  så- 
danne ældgamle  danske  sange  kunne  have  vandret  fra. 
Danmark  til  Norge  og  derfra  til  Island,  er  ikke  usandsyn- 

•   hgt,  da  vort  Bjarkemål  fra  Rolf  Krages  tid  blev  istem met 
af  Olaf  den  heUiges  skjalde  i  slaget  ved    Stiklestad.     Der 

'  findes    hos    Saxo  flere  vers,   der  stemme  så  noje  med  de 

islandske  heltesange,  at  man  gerne  kunde  oversætte  dem 
tilbage  på  Olddansk.  Men  vi  ere  langt  fra  at  ville  tilegne 
os  noget,  der  ikke  bevisligt  hører  os  til.  Fra  vor  middel- 
alder have  vi  ligeledes  så  få,  enkeltstående  og  sildige  lev- 
ninger, at  vi  ikke  engang  i  sproglig  henseende  kunne 
godtgore,  hvor  liden  eller  stor  da  egentlig  vor  sprogskat 
har  været.  Men  så  meget  kan  vel  skonnes:  at  enheden 
<iansk  tunge  opløser  sig  i  flere  dialekter:  Svensk,  Dansk, 
Norsk,  Islandsk,  af  hvilke  to  og  to  ligge  hinanden  nærmest: 
Svensk-Dansk,  og  Norsk-Islandsk.  Lige  så  hdet  som  det 
nu  kan  falde  nogen  ind  at  kalde  Svensk  Dansk,  kan  det 
hilliges,  når  man  vil  tale  nøjagtig,  at  kalde  Islandsk  Norsk. 
De  ere  også  forskellige,  skont  meget  nærliggende  dialekter. 
Omlyden  f.  ex.  mangler  i  nogle  tilfælde  i  Dansk  og  Svensk, 
men  det  gor  den  i  de  samme  også  i  Norsk;  den  har  ud- 
viklet sig  i  sin  fuldstændige  skikkelse  på  Island  og  mangler, 
som  bekendt,  også  dér  i  det  ældste  sprog.  (Med  den  eller 
uden  den  have  vi  dog  ordets  malm  i  den  danske  tunge.) 
Norsk  har  tvelydene,  Dansk  og  Svensk  de  enkelte,  men 
disse  findes  ikke  så  sjælden  endda  i  selve  Islandsk  (Med 
€1  eller  e  som  to  nuancer  af  samme  væsentlige  ting  have 
Ti  dog  ordet  i  den  danske  tunge.)  Sproglig  talt  kan  det 
således  heller  ikke  være  rigtigt  at  kalde  de  islandske  sa- 
gaers herskende  sprog  Norsk;  det  er  og  bliver  ikke  andet 
•end  Islandsk^).  Det  forekommer  mig  at  være  tingen  selv, 
så  simpelt  og  hgefrem  sagt,  at  enhver,   der  med  sproglig 

*j  Nordmændene  selv  skelne  jo  også  imellem  Islandsk  og  Norsk; 
det  kan  ikke  undgås.  F.  ex.  Barlaams  og  Josaphats  saga,  for- 
talen, s.  XIV.  Kun  er  det  en  underlig  måde  at  tale  på,  at  kalde 
den  islandske  literatur,  medens  den  frodig  blomstrede  under  fri- 
staten, og  ingen  Nordmand  havde  med  den  at  gore,  norrcen  (norsk), 
men  efter  foreningen  med  Norge  at  kalde  den  islandsk. 

opmærksomhed    har   læst   et    storre    stykke    af  disse    fire 

idiomer,  strax  må  kunne  indse  det.  Med  hensyn  til  sprog- 
udviklingen i  tiden,  stå  Svensk  og  Dansk,  såvidt  vi  kende 
noget  dertil,  på  det  ældste  trin;  hvor  afslidte  de  end  nu 
ere,  have  de  dog  bevaret  former,  som  Norsk  og  Islandsk, 
der  stå  på  et  yngre  trin,  have  tabt^.  Og  Norsk  ligger ,  det 
er  jo  lige  så  utvivlsomt,  ulige  nærmere  ved  Islandsk  end 
•ved  Dansk.  Det  er  derfor  fuldkommen  i  sin  orden,  at 
når  skriftsprog  og  folkesprog  skal  følges  ad,  som  de  dog 
vel  skulde,  er  det  aldeles  unatur,  at  det  danske  skriftsprog 
har  påtvunget  sig  Norge.  Vil  Norge  uddanne  sig  et  eget 
skriftsprog,  så  må  det  forskyde  det  danske:  ikke  blot 
kalde  det  Norsk,  men  gore  det  til  norsk. 

Hvis  Dansk  Qærner  sig,  som  det  gor,  fra  Norsk  og 
Islandsk,  så  ligger  den  tanke  temmelig  nær,  at  det  måske 
kunde  hore  hen  til  den  tyske  side,  og  at  dets  nærmeste 
slægtninge  her  måtte  være  at  søge,  medens  måske  Islandsk 
var  skredet  således  frem  i  udviklingen,  at  de  begge  vare 
komne  hinanden  aldeles  ud  af  sigte.  Det  har  også  været 
fleres  mening.  Det  vilde  have  en  betydelig  indflydelse  på 
bestemmelsen  af,  hvad  den  danske  tunge  var,  og  dens  al- 
mindelighed. Såkan  Bussæus  (1733),  Pontoppidan  (1749), 
Vidalin  og  Jon  Eriksen  (1775),  ikke  at  tale  om  Rask  og 
P.  E.  Muller,  ingensteds  komme  med  deres  »Islandica  vel, 
si  mavis,  Danica  antiqua,  Septentrionalibus  olim  communis 
lingua,«  »Nordens  fælles  ældgamle  sprog.«  Det  vanskelige 
herved  er  at  finde,  hvad  Dansk  da  kan  have  været. 
Møsogotisk  måske?  Ærefuldt  nok!  Oldtysk?  Frankisk 
måske?  Når   man   kun   ret   vidste,  hvad  det  var.    Eller 


*)  Som  vred,  reidr;   enke,    ekkja.     Se  P.  A.  Munch,   om  det  ældste 
nordiske  sprogs  udseende,  i  Annal,  for  nord.  oldk.  1846.  s.  277. 

Plattysk?  det  ligger  nu  lige  ved  hånden;  Sassisk  eller 
Frisisk  eller  Angelsaxisk?  Jyder,  Angler  og  Saxer  toge  jo 
England  ind  i  samkvem ;  vi  behøve  ikke  at  skamme  os 
ved  bekendtskabet.  Men  til  at  foretage  denne  opdagelses- 
rejse fejle  de  fornødne  hjælpemidler;  det  er  at  ro  til 
Amerika  med  en  slev.  Det  sprog,  hvori  Ulfilas  oversatte 
evangeliet  langt  borte  i  Møsien,  skulde  være  talt  i  Danmark? 
Nogle  navne  som  Lejre,  hvorom  jeg  allerede  har  talt,  lade 
sig  oplyse  deraf;  men  tydeligere  vidnesbyrd  ere :  indskriRen 
på  et  af  guldhornene,  der  hidtil  har  været  læst  i  alle 
slags  sprog,  men  nu  viser  sig  at  være  Møsogotisk,  så  at 
de  holtingske  gæster,  som  forekomme  deri,  betyder  vore 
holstenske  venner.  Hvor  det  horn  er  fra,  véd  imidlertid 
ingen.  Og  indskrifterne  på  de  blekingske  runestene?  Af 
dem  kan  man  udbringe  et  enkelt,  endda  meget  tvivlsomt 
ord,  men  kun  af  én  nogen  sammenhængende  mening;  og 
det,  man  mener  at  få  ud,  er  dog  ikke  møsogotisk;  og  af 
deslige  sprogbrokker  skulde  man  da  slutte  til  sproget  i 
det  hele,  og  atter  derfra  til  de  ældste  beboere  af  alle 
disse  lande,  ikke  blot  til  dem,  hvor  runeindskrifterne 
findes,  men  til  selve  de  storre  hovedlande,  Sælland,  Fyn 
og  Jylland,  hvor  der  slet  ikke  findes  sådanne  indskrifter  !^) 
At  beundre  den  skarpsindige  lærddom  er  ett,  men  at  antage 
dens  resultater,  når  de  støtte  sig  på  så  svage  underlag, 
er  noget  andet.  For  mit  nærværende  ojemed  har  det 
heller  ingen  betydning,  jeg  måtte  kun  berøre  det.  At 
Angelsaxisk  (thi  det  er  dog  kun  det,  som  her  kan  komme 
i  betragtning)  skulde  være  talt  i  Nørrejylland  eller  over- 
hovedet i  Danmark,  véd  jeg  just  ikke,  nogen  har  antaget; 


*)  Se  P.  A.  Munch,  Om  Danmarks  ethnografiske  forhold  i  de  ældste 
tider,  i  Annaler  for  nord.  oidk.     1848. 

derimod  finder  man  hyppig  ytret,   at  det  danske  sprog  i 

Slesvig  og  en  del  af  Jylland,  ja,  overhovedet  i  Danmark, 
har  lidt  betydelig  forandring  ved  Angelsaxisk;  og  det  for- 
står sig,  at  man  af  dette,  som  af  endnu  fjærnere  nord- 
tyske tungemål,  kan  hente  mange  oplysninger  til  vort 
sprog.  Men  at  Angelsaxisk  skulde  være  stammen  til  vort 
modersmål,  er  noget  ganske  andet.  'For  den  ældste  tid 
kan  man  ikke  sige  noget  derom,  da  man  af  sproget  i 
Angel  for  udvandringen  ikke  har  noget  mindesmærke,  eller 
nogen  efterretning  derom.  De  ældste  mindesmærker  i 
Sonderjylland  ere  danske;  det  sprog,  som  endnu  den  dag 
i  dag  tales  af  almuen  dér,  er  jo  Dansk,  og  de  prøver,  (de 
tolv  fabler),  der  skulde  bevise,  at  det  var  en  blanding  af 
Plattysk  og  LaVdansk,  have  jo  netop  vist,  at  det  er  Dansk. 
At  det  angelsaxiske  eller  oidengelske,  efter  dets  udvikling 
i  England,  f.  ex.  på  Knud  den  stores  tid,  ved  missionærer, 
myntmestere,  håndværkere  o.  desl.,  skulde  have  fremkaldt 
nogen  hovedforandring  ved  vort  tungemål,  savner  alt  tænke- 
ligt bevis.  Til  sådanne  fremkomme,  tor  man  da  blive 
stående  ved  Easks  mening^),  som  han  senere  nojere  har 
udviklet:  at  Angelsaxisk  har  alle  de  hovedtræk  til  fælles 
med  de  germaniske  sprog,  hvorved  disse  skille  sig  fra  de 
skandinaviske,  og  Dansken  tværtimod  har  dem  alle  til  fælles 
med  Islandsk  og  de  øvrige  nordiske  sprog.  Det  er  det 
afgorende.  Med  Gram,  dei  ubillig  skod  Islandsken  til 
side,  kan  man  derfor  hente  oplysning  om  mangt  et  udtryk 
i  ældre  Dansk,  men  den  bor  ikke  søges  dér,  når  den  lige 
så  godt  kan  findes  i  Norden  selv.  Og  altfor  let  tor  man 
da  heller  ikke    tage  sig  den  ting,   at  bestemme    »om  ord 


)  Saml.  afh.l,  296. 

Og  former  i  vort  modersmål  har  mest  lighed  med  angel- 

saxiske  eller  islandske«,  og  om  der  gives  »danske  ord, 
som  det  islandske  aldeles  mangler«^).  Med  forundring 
vil  man  iblandt  de  sidste  se  ord  anførte  som:  får,  hor, 
sul,  af  hvilke  det  første  jo  er  et  ganske  bekendt  ord,  og 
de  sidste  endog  forekomme  i  Edda  {horr;  sumbl,  sujl,  sul). 
Går  man  endnu  længer  tilbage,  så  kan  vort  moders- 
mål, ligesom  den  hele  sprogklasse,  have  været  påvirket  af 
de  tvende  ældste  tungemål:  Keltisk  mod  vesten,  Finsk  mod 
østen;  og  det  er  mærkeligt  nok,  at  .vi  indtil  den  dag 
i  dag  have  enkelte  ord  som  pog  og  pige,  muld,  avne,  ræv 
(t.  fuchs,  isl.  foæ  og  re/r),  der  ere  levninger  deraf. 
Grimm  har  leveret  meget  interessante  bidrag  til  oplysning 
herom-);  men  denne  undersøgelse  ligger  så  Qærn,  at  jeg 
kun  i  forbigående  berører  den,  for  at  have  alle  vore  sprog- 
kilder på  én  gang  samlede.  Tænke  vi  os  Kelter  og  Finner 
engang  boende  nær  ved  hinanden,  og  en  ny  kultur 
kommer  indvandrende  fra  syd  mod  nord,  så  splittes  de  ad, 
hver  til  sin  side;  og  der  kunde  da  ved  folkenes  samkvem 
danne  sig  en  dobbelt  ordstromning,  en  vestlig  eller  keltisk, 
og  en  østlig  eller  finsk.  Der  er  uden  tvivl  grund  til  at 
antage,  at  også  Sondermændene  (for  at  bruge  dette  fælles- 
navn om  alle  Tyske  under  ett,  i  mangel  af  et  bedre)  have 
tvedelt  sig:  mod  vesten  Germaner  (Germanner?  mcnnskir 
menn?)  med  en  stamfader  Mannus  (mannr,  madi),  mod 
østen  Goter  med  en  stamfader  Gaut  (af  gjota,  gaut,  efter 
P.  A.  Munchs  fortræffelige  oplysning  derom);  hvorved  da 
enhver  vil  komme  til  at  tænke  på  Sveriges  Mannland  og 


^  fortalen  til  Molbechs  danske  ordbog,  s.  XLL 

*)  f.  ex.  i  hans  afh.     Ueber  das  finnische  epos,  i  Hoefer,  Zeitsc'hrift 

fur  die  wissenschaft  der  sprache.     1^  theil;  Gesch.  der  deutschen 

sprache  2,  758  o.  fl.  st. 

Gotland.     I  Danmark  have  vi  samme  tvedeling,  som  Saxo 

tydelig  har  udtalt  i  sine  Dani  occidentales  og  Dani  orien- 
tales  (grændsen  er  Store  Bælt)  med  hovedstæderne  Lejre 
og  Viborg.  Endnu  længer  mod  syden,  men  naturligvis 
ikke  umiddelbart,  findes  der  atter  en  dobbelt  ordstromning, 
en  vestlig  fra  Italien  og  Gallien,  en  østlig  fra  Thracien 
og  Grækenland;  begge  veje  fere  gennem  Germaner  og 
Goter.  Mod  vesten  have  vi  igennem  Keltisk  stået  i  for- 
bindelse med  Latin  {logr^  lacus);  mod  østen  med  Græsk 
(d^alaxxa,  i,  salz,  isl.  salt,  havet,  Ostersaltet).  Åf  Kelt- 
ernes indflydelse  i  Italien  må  det  vel  forklares,  at  ligheden 
med  Latinen,  hvilket  endnu  er  kendeligt,  er  storre  end  med 
Græsken  i  dens  blødere  former,  hvorimod  Dorisk  står  det 
nordiske  nærmere. 

III. 

Fra  de  ældste  tider,  hvor  forskningen  nødvendig  står 
svævende  frem  og  tilbage  imellem  forskellige  anskuelser, 
der  alle,  fordi  der  intet  helt  ligger  for  dagen,  kunne  finde 
noget  at  hænge  sig  ved,  og  hvor  hampen,  når  den  først 
er  fæstet  på  sin  rebslagerkrog,  kan  spindes  ud  så  tynd  og 
så  løs,  som  man  vil,  hvor  granskningen  derfor  indeholder 
hinanden  modsigende  forestillinger,  dels  om  vort  folks  op- 
rindelse og  stilling,  dels  om  den  gamle  danske  tunges  om- 
råde, begive  vi  os  over  til  den  historiske  tid.  Når  vel 
spundet  seglgarn  her  kan  sno  sig  sammen  til  et  stærkt 
tov,  der  er  fæstet  i  Norden,  så  trænge  vi  ej  til  mere,  så 
skal  det  blive  siddende  fast  der,  indtil  vi  selv  finde  for 
godt  at  tage  det  af  og  kaste  det  over  til  sydens  barke. 

De  historiske  efterretninger,  som  Islænderne  selv  have 
efterladt    os,    tale  næsten   på  hvert   blad  om    den  levende 

forbindelse,  der  fandt  sted  imellem  alle  de  nordiske  lande ; 

Danmark  er  ikke  blandt  de  sidste,  der  drages  ind  i  denne 
kreds.  Derfra  udgik  vikingstoge;  derover  gik  pilegrims- 
vandringen  nordfra  til  Rom;  der  samledes  handelsskibene 
Øresund  (Eyrafloti).  Knud  den  stores  son  Svend  Alfive- 
sen  blev  konge  i  Norge;  Olaf  den  helliges  son  Magnus 
hin  gode  blev  konge  i  Danmark,  og  stred  med  sine  Nord- 
mænd paa  Lyrskovshede  mod  Venderne,  for  at  forsvare 
Danmarks  grændse.  Aldrig  høre  vi  tale  om  forskelligt 
sprog,  skont  sansen  var  åben  for  iagttagelsen  deraf,  og 
vidste  at  skelne  imellem  Engelsk  og  Norsk,*)  imellem 
Norsk  og  Tysk.-)  Islandske  skjalde  droge  om  fra  Norge 
til  Danmark,  til  Sverige,  til  England  under  Knud  den 
store ;  de  aflægge  besøg  ved  Dankongens  hird  og  foredrage 
deres  vanskelige,  indviklede  sange,  eller  dvæle  dér  i  længere 
tid.  Fra  Knud  den  store  af,  hos  hvem  Thoraren  Lovtunge 
digtede  sin  drapa  Hovedløsen,  da  kongen,  der  nok  forstod 
sig  på  Nordens  digtekunst,  blev  fortornet,  fordi  skjalden 
vovede  at  byde  ham  en  flokk,  til  Svend  Estridsen  og  hans 
moder,  der  så  godt  kunde  lide  Holums  første  biskop,  Jon 
Ogmundsen,  ja  selv  til  den  tysksindede  Svend  Grade,  på 
hvem  Ejnar  Skulesen  hævner  sig  ved  et  smædevers,  og 
endehg  til  Valdemarerne,  under  hvilke  Danmarks  herligheds 
sol  for  sin  nedgang  udskyder  sine  stærkeste  rødmende 
stråler;  hos  Valdemar  den  første,  hos  hvem  Arnald  Thor- 
valdsen (Arnoldus  Thylensis?)  er  hjemme,  og  hos  Valdemar 
den  anden,  af  hvem  Olaf  Thordarsen  Hvitaskald  lærer 
runer,    —    aldrig   hører   man   tale  om    forskelligt   sprog. 


*)  fortællingen  om  stallaren  Styrkar,  i  Hkr.  3,  165. 
^)  forlælliogen  om  Sondermanden  Tyrker  i  Vinland,  i  Antiqu.  Ameri- 
canæ,  s.  35. 

Hentede  man  måske  fra  Island  sproglærere,  ligesom  nu  fra 
Frankerig?  og  fik  Danmarks  unge  kongesonner  undervisning 
i  Islandsk,  ligesom  siden  i  Latin?  Men  så  hirdmændene? 
de  forstode  jo  også  de  islandske  omskrivninger,  og  skjaldene 
rejse  jo  om  i  Danmark  og  Sverige  og  tale  med  bonderne, 
og  der  er  aldrig  noget  i  vejen.  Så  er  det  da  nemmere  at 
sige:  at  hele  landet  var  et  islandsk  akademi,  hvor  hele 
folket  var  lærlinge ;  de  sugede  lærdommen  ind  med  moders- 
mælken. 

Men  var  sproget  i  Danmark  således  den  danske  tunge 
(tingen  synes  virkelig  så  simpel,  at  man  må  undres  over, 
at  der  kan  vækkes  tvivl  derom,  som  om  man  vilde  sporge, 
om  der  tales  Tysk  i  Tyskland),  så  må  uudslettelige  spor 
deraf  være  påtrykte  vor  historie;  thi  man  kunde  vel  skrive 
den  på  Latia,  men  dog  ikke  udslette  de  historiske  navne. 
Til  hvilket  sprog  høre  de?  Thyre  Danebod,  Danabot, 
kaldes  ikke  således,  fordi  vi  under  hende  gjorde  bod  og 
bedring,  men  hun  var  vor  lyst  og  trast  (isl.  båt).  Hendes 
son  Knud  Danaast  var  de  Danskes  kærlighed  (isl.  dst^ 
endnu  jysk  ast).  Svend  Tveskæg,  det  vide  vore  kronnike- 
skrivere  meget  godt,  hed  egentlig  Tj ugeskæg  (isl.  tjuguskegg^ 
af  tjuga,  en  tyve).*)  Harald  Hein  eller  Hén  forstå  vi  nu 
ikke,  med  mindre  vi  kende  isl.  hein  eller  norsk  hein, 
henn  (en  fin  hvæssesten),  men  almuen  i  Danmark,  der 
gav  kongen  tilnavnet,  har  sikkert  taget  det  af  sin  egen 
mund.  Erik  Emune  (thi  således  er  ordets  rette  form),  den 
uforglemmelige,  vil  altid  for  sin  grumhed  mindes,  ligesom 
hin  strænge  vinter  på  Island  (1290—91)  af  samme  grund 


^)  Oversætteren  af  Dahlmanns  Danmarks  historie  gjorde  det  til  et 
gaffelskæg,  så  ordet  forlod  os  som  en  høtyv,  og  kom  tilbage  som 
en  gaffel. 

hed  Eymuni  Jnnn  mikli})  Henrik  Skateler  mene  nogle 
havde  skade  i  låret,  men  når  vi  sætte  navnet  om  på 
Islandsk:  Skotulær  så  synes  oprindelsen  ikke  at  ligge  langt 
borte  (isl.  skata  en  rokke,  en  af  sin  skæve  figur  noksom 
bekendt  fisk).  Om  Svend  Trast,  Niels  Ebbesens  svend, 
få  vi  først  den  rette  forestilling,  når  vi  tage  isl.  traustr 
til  hjælp,  o.  s.  V.  Ælnoth-)  siger  os,  ligesom  Islænderne, 
at  Svend  Estridsen  døde  i  Suddathorp  i  Sonderjylland,  og 
forklarer  navnet  ved  villa  cænosa;  Langebek  véd  ikke, 
hvor  han  er  kommen  til  den  forklaring,  med  mindre  han 
har  taget  d.  sod  i  betydning  af  dynd ;  isl.  suddi  klarer 
det;  stedet  var  dog  ikke  nogen  islandsk  koloni.  Var  det 
så,  så  vare  alle  vore  købstæder  og  landsbyer  det  også, 
thi  vi  kan  ingen  rede  finde  i  deres,  end  ikke  i  deres  gaders 
navne,  med  mindre  vi  tage  Islandsk  til  hjælp.  Når  vi  kende 
navnenes  ældre  form,  så  finde  vi  ligefrem  forklaringen  i 
Islandsk,  selv  om  vi  have  tabt  ordene  i  vort  eget  sprog. 
Viborgs  gamle  Navn  Viberg  forklarer  Ælnoth  os*'')  just 
således,  at  vi  deri  gense  Islændernes  Vebjorg;  Odense  gengiv- 
er han"*)  som  Otheus  vi^  netop  ligesom  Knytlinga  (Odinsvé^); 
i  Århus's  våben  står  der,  enfoldigt  nok,  et  hus  med 
årer,  men  i  vore  kronniker  skrives  Arus,  der  ligefrem  er 
isl.  Aros;  at  endelsen  i  Kerteminde  er  mynne  og  kommer 
af  mund,  ligesom  i  en  anden  tankegang  vore  gamle  visers 
at  minde  (kysse),  se  vi  ferst  klart  af  den  danske  tunge. 
Djernisse,  i  sin  gamle  form  Digernes,  må  i  en  viss  henseende 


*)  Isl.  Félagsrit,  14,  50. 
*)  Langebek  Script.  3,  337 
')  hos  Langeb.  s.  361. 
*)  s.  363. 
^)  Fms.  11,  266,  309. 


30  NOGLE  BEMÆRKNINGER  OM  MODERSMÅLET. 

12-23 
have  lighed  med  den  norske  konge  Olaf  Digre,  o.  s.  fr. 
Stedsnavnenes  oprindelse  er  den  samme,  så  vidt  som  den 
danske  tunge  har  gået,  over  hele  Norden. 

Gå  vi  over  til  vore  ældste  sprogmindesmærker,  så  ere 
indskrifterne  på  vore  runestene,  fra  landets  sydlige  grændse 
ved  Hedeby  igennem  alle  vore  landskaber,  forfattede  i 
det  samme  sprog  som  de  norskes  og  svenskes  indtil  de 
svenske  Nordlande,  hvor  den  slags  literatur  harer  op ;  dette 
runesprog  har  samme  fuldstændige  endelser  som  det  is- 
landske, og  når  indskrifterne  ere  på  vers,  have  de  rim- 
stave  og  linierim  som  i  de  islandske  digte  ^);  og  skriftens 
ejendommeligheder  ere  de  samme  overalt  (enkelt  medlyd 
for  dobbelt;  udeladelse  af  n  foran  g  og  k).  Uagtet  al 
runeskriftens  ubehjælpehghed  og  unojagtighed  er  det  dog 
endnu  aldrig  faldet  nogen  ind  at  nægte  dette  sprogs  en- 
hed; medens  man  i  hundrede  år  har  famlet  om,  for  at 
finde  den  rette  læsning,  har  den  stedse  stigende  kundskab 
i  den  danske  tunge  stedse  mere  og  mere  hævet  enhver 
uvisshed.  Og  læsningen  af  de  danske  runeindskrifter  har 
just  dertil  givet  gode  bidrag-).  At  man  i  dem  finder  de 
ældste  former,  kan  ikke  ret  vel  bruges  som  argument  for, 
at  sproget  er  et  andet,  med  mindre  man  vilde  sige,  at  mod- 
eren er  ikke  moder  til  datteren,  fordi  hun  er  ældre. 
Disse  ældste  former:  vas  for  var,  ian  for  en,  ies  for  er, 
gaurva  for  gera,  pansi  for  pessi  o.  desl,  ere  netop  de,  som 
man    ligeledes    endnu    finder  i  de  ældste  levninger  af  det 


*)  Karlevi  monumentet  paa  Øland,  hos  Liljegren  i  Skandin.  litera- 
tur s.  skr.  17,  394,  eller  hos  Rask,  Grammar  of  the  Anglo-Saxon 
tongue,  s.  XXXVL 

®)  F.  ex.  for  at  tage  en  af  de  korteste,  Snoldelevstenens:  Gunvalt- 
stain  sunar  Ruhalds  i*ular  o  (å)  Salhaugum. 

islandske  sprog,  eller  som  danne  grundlag  dertil.  Og 
blandt  disse  former  ere  nogle,  hvorved  de  nordiske  sprog 
skille  sig  fra  de  tyske:  lideformen  kva.-<k  (kvadsk)  på  Års- 
stenen  fra  Jylland;  i  den  nu  ulæselige  slutning  på  den 
ene  Jellingesten  har  man  læst  tosk  kristno^).  Ordene  have 
vi  vel  nu  næsten  ganske  tabt,  men  hos  Islænderne  finde 
vi  dem  igen:  ver^  mand,  kuml,  gravhoj,  pulr,  taler.  Alt 
det,  skulde  man  tro,  er  en  så  slående  sandhed,  at  den 
nødvendig  må  gribe  enhver,  der  læser  alle  disse  indskrifter 
fra  forskellige  landskaber  og  fra  forskellige  tider;  imidler- 
tid lader  sig  altid  indvende  noget  også  mod  den.  Man 
kunde  jo  tænke  sig,  at  der  gaves  særegne  runemestre, 
skriftkyndige  mænd,  der  droge  fra  det  ene  land  til  det 
andet  og,  når  det  forlangtes,  indhug  disse  indskrifter,  et 
arbejde,  der  jo  ikke  kunde  være  hver  mands  sag;  og  siden 
sproget  i  indskrifterne  så  meget  ligner  det  islandske,  så 
vare  disse  runemestre  vel  endog  omrejsende  Islændere.  Det 
har  en  historisk  analogi  for  sig  i  de  islandske  omdragende 
skjalde;  og  så  er  jo  indskrifternes  lighed  i  sprog  fra  Slien 
indtil  Angermannland  ganske  simpelt  forklaret.  Men  det 
lader  sig  dog  ingenlunde  antage.  Om  skjaldene  har  jeg 
antaget,  at  deres  sange  må  have  været  i  landets  sprog ;  vore 
forfædres  simple  naturlighed  synes  at  kræve  det;  de  befandt 
sig  bedst  ved  deres  eget.  I  vor  tid  har  det  vel  kunnet  hændes, 
at  der  holdtes  en  latinsk  tale  for  kongen ,  som  hverken  han 
eller  hans  følge  forstod  synderlig  af;  men  når  de  gamle 
skjalde  fremsagde  vers  til  kongens  ære  i  et  sprog,  som 
hverken  han  eller  hans  mænd  forstode,  så  vilde  man  uden 
tvivl  den  gang  have  sagt,   at  skjalden  vilde  holde  kongen 


*)  Stephanii  Kotæ  in  Saxonem  s,  203. 

for  nar  {pat  væri  pd  hdd  en  ekki  lof)^    Lige  så  visst  måtte 

indskrifter,  der  skulde  bevare  fædrenes  minde,  være  i  de 
indfødtes  sprog,  i  det,  man  talte  overalt  i  landet.  Hvad 
skulde  bevæge  vore  forfædre  til,  i  et  andet  tungemål,  end  i 
landets  eget,  at  sætte  eller  lade  sætte  indskrifter,  der 
skulde  bevare  de  afdødes  minde  hos  alle,  som  boede  der  i 
egnen,  hos  enhver  vejfarende,  som  drog  der  forbi  (thi  de 
sattes  jo  netop  derfor  ved  vejen'),  hos  born  og  borneborn? 
og  det  stedse  og  alle  steder  og  over  alle,  over  bonde  og 
herse,  som  over  konge  og  dronning,  ikke  en  enkelt  gang, 
men  år  ud  og  år  ind,  næsten  dag  for  dag  i  flere  hundrede 
år.  Det  lader  sig  endnu  mindre  antage,  når  man  be- 
tænker, at  der  findes  runeindskrifter  i  Danmark  som  i 
Sverige,  hvori  runehuggerens  navn,  stundum  med  de  ud- 
trykkelige ord,  at  den  og  den  hugg  runerne,  (hjo  runar)^ 
tilligemed  angivelse  af  hans  slægtskab  eller  forbindelse  med 
den  eller  dem,  over  hvem  stenen  var  sat:  af  stifson  over 
stifmoder,  af  broder  over  broder,  af  kampfælle  over  hans 
stalbroder,  af  den  undergivne  over  hans  drot  og  herre,  af 
undersåtten  over  hans  dronning-).  Til  visse  vare  de  ikke 
fremmede.  Og  skulde  nogen  endda  tænke,  at  det  dog  må 
have  været  Islændere ,  siden  de  overalt  indhug  islandsk 
sprog,  så  er  det  påfaldende,  at  de  således  velsignede  det 
hele  øvrige  Norden,  men  ikke  Island  selv:  thi  runestene 
dér  ere  sjældne,  hvorover  allerede  Brynjulf  Svendsen  klagede 
(»runarum  in  hac  insula  paucitas,  aut  verius  egestas«  siger 
han),  så  at  han  endog  mente,  det  vel  kunde  være  den 
danske  kong  Valdemar,   der  havde  bragt  hans  landsmænd 


»)  Håvamål  73. 

*)  Hos  os  f.  ex.  Tillitseslenen  fra  Låland,  hos  Vorm:  Toki  risti  riinar 
'  eftir  —  goda  stjiip  m65ur  sina. 

på  glid(')ut,  si  conjecturam  facere  liceat,  facile  existimem, 

Valdemarum  Daniæ  regem  suo  exemplo  veternosos  Islandos 
excitasse«^).  Om  skjaldenes  rejser  fra  land  til  land,  ja  derom 
finder  man  nok  i  sagaerne;  men  hvor  findes  der  om  om- 
rejsende runemestre  et  eneste  ord  i  nogen  historisk  kilde? 
Det  vilde  være  fornojeligt,  hvis  man  nu  kunde  grad- 
vis følge  disse  indskrifters  sproglige  udvikling  indtil  vort 
gamle  lovsprogs  begyndelse,  til  Absalons  dage;  men  det 
vil  næppe  lykkes.  For  hedenskabets  tid  og  den,  der  lig- 
ger nær  ved  kristendommens  indførelse,  have  vi  i  vore 
runestene  vidnesbyrd  nok  (Glavendrupstenen  fra  Fyn,  Trygge- 
vælde- og  Snoldelevstenen  fra  Sjælland,  Tirstedstenen  fra 
Låland,  Jellingestenene  fra  Nørrejylland,  de  to  slesvigske 
fra  Sønderjylland,  Glimmingestenen  fra  Skåne),  der  uimod- 
sigelig oplyse ,  at  sproget  til  den  tid  var  det  samme  søm 
dansk  tunge;  men  hvor  længe  det  varede,  for  sproget  gik 
over  i  sin  senere  skikkelse,  kan  næppe  oplyses,  fordi  ind- 
skrifternes tid  ikke  med  nogen  sikkerhed  kan  angives. 
Brønderslevstenen  fra  Ålborg  stift  [Sven  sun  Germuntar  til 
miskunta.  kirkja  er  Kriste  kent  mannom)  viser  endnu  de 
fuldstændige  endelser  efter  kristendommens  indførelse,  men 
hvor  længe  efter  kan  næppe  siges;  og  de  skånske  ind- 
skrifter (Asumstenen  hvori  Absalon  og  Asbjørn  Mule 
nævnes,  og  på  hvilken  derhos  forekommer:  hrist  Mariuson 
hjalpi  pem,  er  kirkju  pessa  gerdu)  oplyse  ikke  mere,  end 
hvad  ingen  nægter,  at  det  gamle  sprog  i  Skåne  har  holdt 
sig  længe.  Der  er  således  (for  det  nuværende  Danmark) 
en  åbning  i  vort  sprogs  udvikling,  søm  vi  ikke  kan  ud- 
fylde.    Vort  land  lå   åbent   for    en    kultur    af  en  ganske 


')  Wormii  Epistolæ,  2,  1040. 
IV. 

anden  art ;  der  strøg  en  sviende  vind  hen  over  vore  sletter, 
der  endog  fejede  vor  historie  bort.  Hvad  have  vi  tilbage 
af  den  rige  historiske  kundskab,  som  Svend  Estridsen  be- 
sad, uden  nogle  uforståelige  brokker,  som  Bremermunken 
bevarede?  Hvad  kender  Saxo  selv  til  Nordens  beromteste 
konge,  Knud  den  store?  han  lader  ham  dø  i  Kouen. 
Under  Svend  Sviende  se  vi  tyskheden  vandre  ind  med 
våbenklingen  og  sylen  i  hånden,  og  med  tysk  sang  på 
læben.  Først  ved  Absalons  kraftige  dåd  bliver  folket  vakt 
til  bevidsthed.  Fra  denne  tid  have  vi  Viderlagsretten, 
givet  af  Knud  den  store,  varende  i  otte  kongers  tid,  ind- 
til man  i  den  niendes,  kong  Nielses,  veg  fra  den;  og  den 
var  endnu  til  i  modersmålet  i  Svend  Ågesens  dage.^)  Ind- 
holdet have  vi  udforlig  på  Latin,  hos  Saxo  og  Svend 
Ågesen;  de  falge  samme  orden,  og  have  noje  kendt  ori- 
ginalen; men  hvad  vi  på  Dansk  have  deraf,  er  kun  et 
brudstykke  af  et  udtog.  Det  er  ikke  loven  selv;  det  taler 
i  fortiden;  Knud  den  store  er  ikke  som  en  lovgiver,  men 
han  var;  det  siger  ikke  som  en  lov:  så  skal  være,  men 
så  skulde  være,  det  refererer  kun.  Det  er  et  underligt 
stykke  sprogarbej de,  mishandlet  af  afskrivere  og  slet  udgivet, 
og  det  ældste  håndskrift,  som  den  første  udgiver,  Kesen, 
benyttede,  er  derhos  tabt.  I  visse  måder  ser  sproget  for- 
ældet ud;  det  har  histog  her  gamle  endelser  og  bøjnings- 
måder, men  på  andre  steder,  hvor  de  skulde  være,  mangle 
de  aldeles;  ja,  det  er  så  forvansket,  at  der  hyppig 
findes  bløde  medlyd  (lada)  for  hårde,  en  overgang,  der 
først  fandt  sted  efter  1400.    Af  dette  brudstykke  kan  man 


)  Constitutiones    nostra    veriiacula    conscriptas  in  latinum  sermo- 
nem  transferre  conatus  sum.     Langebek,  Script.  3,  142. 

således  ingenlunde  slutte,   at   sproget  var  således  forhutlet 

på  Absalons  tid;  det  gamle  håndskrift  må  være  mishandlet 
af  senere  afskrivere,  hvem  det  var  ligegyldigt,  hvorledes 
sproget  var,  når  de  kun  fik  meningen;  som  det  var  det 
samme  om  de  skreve  sveit  eller  sveet  (forskellen  hørte  de 
næppe),  i  gamlæ  Knuths  daghum  eller  daghæ  o.  s.  v. ; 
men  i  dette  forhutlede  brudstykke  kan  man  endda  gen- 
kende den  danske  tunge,  tildels  med  de  oprindelige  former; 
f.  ex.  vetherloghin  stærk  og  stindh  (isl.  vidrlog) ,  hirdh  mikla, 
rætta  thom  rettelike  male  (måle)  therre  (isl.  retta  og  malt), 
gen  herræ  sinwrii  annar  time^  jarnbyrth^  nitliingsorth,  meth 
tvigge  vithirlaga  manna  vitne,  domæ  (exempel),  vraka  (isl. 
reka),  o.  s.  v.  Netop  i  Absalons  dage  finde  vi  også  vore 
tvende  historieskrivere,  Svend  Agesen  og  Saxo  Grammatikus, 
stærkt  beskæftigede  med  Islændernes  sagaer  og  sange. 
Svend  Ågesen  begynder,  ligesom  Islænderne,  konge- 
rækken med  Skjold,  og  siger,  at  dennes  efterkommere 
kaldtes  Skjoldunger  modis  Islandiensibus ;  han  dvæler,  lige- 
som de,  ved  Thyra  Danmarkebot,  decus  Daciæ,  og  Dana- 
virki,  ved  Palnatoke  og  Jomsborg  (Hyumsborg);  Erik 
Emune  forklarer  han  ved:  ætema  dignus  memoria.  Af 
egennavnene  hos  ham  {Danmarkebot,  Haraldstathæ ,  Fjal- 
insleve)  kan  man  se,  ligesom  på  runestenene,  at  /■  var 
bortfaldet  i  endelserne  -ar^  -ir,  hvilket  ikke  er  så  under- 
ligt, da  Islandsken  også  kaster  r  bort  efter  medlyde,  eller 
selvlyden  bort  foran  r^).    Saxo  har,    efter    den  almindelig 


')  Gislason  um  frumparta  i'slenzkrar  tungu,  s.  73.  En  anden  ana- 
logi hermed,  der  viser,  hvor  almindelig  og  naturlig  denne  over- 
gang må  have  været,  er  de  romanske  sprogs  udvikling  af  La- 
tinen; det  ene  kaster  endelsens  medlyd  bort,  det  andet  selvlyden 
foran  den:  lenipus  bliver  til  ital.  tewpo^  hvor  *  er  bortfaldet,    og 

3* 

antagne  mening,  øst  en  stor  del  af  sit  skrift  af  Islænd- 
ernes skrifter*) ;  og  hans  sirlige  latinske,  med  mange  om- 
skrivninger opfyldte,  oversættelse  af  de  gamle  danske  sange 
(»patrii  sermonis  carmina«)  viser,  at  han  har  haft  de 
samme  ord  for  sig,  som  vi  endnu  læse  hos  Islænderne; 
f.  ex.  af  Bjarkemålet: 

Vekjat  ek  y5r  at  vini 

né  at  vifs  runum, 

heldr  vek  ek  y5r  at  h6r9um 

Hildar  leiki. 
Hos  Saxo :  Non  ego  virgineos  jubeo  cognoscere  ludos  , 

non  liquidum  captare  merum. 

Evoco    vos  ad    amara  magis  certamina  Martis» 
En    levende    forbindelse    mellem  Island  og  Danmark, 
grundet  på  den  noje  sprogforbindelse,  tor  man  således  an- 
tage  at  have   fundet  sted  indtil   1200    og  en    god  stund 
derefter.-)  Og  man  kan  derfor  indtil  den  tid  i  vore  latinske 


til  fr.  lemps,  hvor  u  er  bortfaldet.  Vejen  står  da  åben  til  at  kaste 
hele  endelsen  bort,  hvilket  også  vi  have  gjort. 

')  »Tylensium  industria,  quorum  Ihesauros  historicarnm  rerum  pig- 
noribus  refertos  curiosius  coiisulens,  haud  parvam  præsenlis 
operis  partern  ex  eorum  relalionis   imitalione  contexui.« 

^)  Hvad  om  man  engang  samlede  de  historiske  vidnesbyrd  om  den 
levende  forbindelse  imellem  Norge  og  Danmark,  og  så  efter,  om 
her  forekommer  den  ringeste  hentydning  til  et  forskelligt  sprog, 
således  som  i  England  mellem  Dansk  og  Angelsaxisk.  De  have 
dog  færdets  meget  med  hinanden,  i  krig  og  i  fred,  i  handel  og 
vandel,  i  viking  og  på  pilegrimsfærd.  De  have  haft  konger  sam- 
men, og  besøgt  hinandens  helgengrave;  selv  klostrene  have  ved- 
ligeholdt forbindelsen  (en  dansk  mand,  fra  Århus,  stiftede  imel- 
lem 1220— 1240  de  første  Dominikanerklostre  i  Nidaros,  Bergen, 
Oslo  og  Lund.  Langes  Norske  klosterh.  s.  103).  Der  har  været 
lejlighed  nok  til  at  bemærke  forskellen  i  sproget,  hvis  der  var 
nogen  påfaldende.  Der  falder  mig  ikke  noget  sted  ind,  hvor  der 
er  tale  om  nogen    sådan.     Det    bekendte  ordspil    med  hrutr    og 

diplomer  finde  enkelte  danske  ord  (desværre  ere  de  få), 
hvori  inan  tydelig  kan  genkende  den  danske  tunge  og 
dens  ældste  former;  f.  ex.  in  lansunning  i  et  diplom  i  den 
esroffiske  kodex  fra  omtrent  1170^),  isl.  landsynningr^  syd- 
ost;   i  et   ligeledes    sjællandsk  diplom  fra  omtrent  1171  i 


d,  som  Jomsvikiugesaga  omtaler  (kap.  47),  da  den  danske 
Jomsviking  skal  halshugges  af  en  Nordmand,  vidner  ikke  om 
nogen  sprogforskel,  men  viser,  at  denne  sagas  forfatter  i  det 
mindste  har  antaget,  at  der  ingen  var.  Længer  hen  i  tiden,  i 
kong  Sverres  dage,  finder  man  en  forbindelse  mellem  Norske 
og  Danske  ved  rejsen  til  det  hellige  land,  1191—94.  (De  pro- 
fectione  Danorum  in  terram  sanctam.  Langebek,  Script.  5,  341.) 
Fem  navngivne  anseelige  danske  mænd  sejle  til  Norge,  for  at 
forene  sig  med  norske  under  høvdingen  Ulf  fra  Laufnes.  Denne 
holder  en  tale,  hvori  han  blandt  andel  siger  (s.  357):  »illud 
ubique  usitatum  proverbium  nostrum  non  fallit,  quo  dicitur: 
Btdandi  byr  eigo,  en  brader  er  andrédr.*  Det  er  Norsk,  passende 
i  en  Nordmands  mund;  men  påfaldende  er  det,  at  rejsebeskriv- 
elsens forfatter  selv  (s.  358),  ved  fortællingen  om  et  uvejr,  siger: 
•  O  quam  securum  quamque  jucundum  in  solo!  Fastr  er  d  foldo 
fétr,  in  salo  autem  labilis  est  et  lilubans;«  så  han  skriver  også 
ram  Norsk.  Han  kan  have  lært  det  på  rejsen,  eller  det  er  en 
Nordmand.  Han  anfører  kun  et  eneste  ulatinsk  ord  til  { — »navi- 
bus  quas  sneckas  appellamus«,  s.  348),  så  det  er  vanskeligt  nok 
deraf  at  få  ud,  hvor  han  har  hjemme.  Torfæus,  Suhm  og  Nye- 
rup  antage,  at  forfatteren  var  dansk;  Lange  (Norske  kloslerhist. 
s.  80  med  rettelse,  og  s.  682)  har  først  antaget  ham  for  en 
dansk  mand,  siden  for  en  norsk.  Indledningen  og  9de  kap.  viser, 
at  han  ikke  selv  var  med  på  rejsen;  den  hoje  gejstlige,  som  han 
tilegner  sit  skrift,  har  fortalt  ham  den ;  men  han  har  opholdt  sig 
en  tid  lang  i  Tonsberg;  og  den  måde,  hvorpå  han  omtaler  og 
beskriver  stæderne  i  Norge  og  Nordmændenes  sæder,  viser,  næsten 
afgorende,  tykkes  mig,  at  han  ikke  var  nogen  Nordmand,  men 
fremmed;  at  han  skrev  i  Danmark,  er  klart  nok  af  ordene  i  slut- 
ningen af  3die  kap.  »ea  quæ  in  Dada  super  hoc  lacrimabili  ne- 
gotio  gesta  novimus*.  Men  det  må  nu  forholde  sig  som  det  vil, 
artigt  er  stedet,  især  hvis  opmærksomheden  derpå  kunde  lede  til 
at  opsøge  lignende. 
*)  Et  slet  udtog  deraf  findes  i  Suhms  Danm.  hist.  7,  332. 

Langebeks  Diplomatarium:  de  westre  susle  et  de  myadle 
susle,  af  Middelsyssel,  og  i  nysnævnte  esromske  diplom 
Giafnetofth  (Gentofte)'),  o.  desl. 

Vore  evrige  love,  på  Skånske  lov  nær,  som  jeg  ikke 
behøver  at  omtale,  da  det  er  alle  vitterligt,  at  vi  i  den 
have  det  gamle  sprog  med  sine  fuldstændige  endelser,  vise 
hen  til  en  tid,  da  en  stor  sprogforandring  er  foregået. 
De  gamle  endelser  ere  næsten  fejede  bort  af  sproget. 
Forklaringen  af  dette  fænomen  kan  vække  megen  efter- 
tanke, og  endda  står  det  dunkelt  nok.  Disse  love  ere, 
hvilket  deres  indhold  noksom  viser,  samlinger  af  land- 
skabsvedtægter ,  der  efterhånden  ere  udvidede,  og  endelig 
bekræftede  af  kongen.  Man  kan  ikke  med  sikkerhed  angive, 
hverken  af  hvilken  konge  de  ere  givne  eller  når,  undtagen 
Jyske  lov,  der  er  given  i  Vordingborg  af  Valdemar  den 
anden  omtr.  1240.  Men  det  var  altfor  overilet  at  tro,  at 
vi  have  noget  håndskrift  deraf,  som  går  op  til  den  tid. 
Man  behøver  kun  at  sammenligne  de  talrige  håndskrifter, 
der  haves  af  denne  lov,  for  at  overtyde  sig  om,  hvorledes 
dette  slags  skrifter,  for  hvilke  der  var  så  megen  praktisk 
brug,  næsten  i  enhver  ny  afskrift  antog  en  ny  sprogform, 
så  at  de  ældre  former,  uden  forandring  af  indholdet, 
bestandig  ere  ombyttede  med  nyere.     Og  den  bemærkning, 


')  I  den  viborgske  biskop  Gunners  levned  (Langebek ,  Script. 
5,574)  forekommer  det  danske  ord  lætther,  lægter  i  en  vogn  (s.  578). 
Ordet,  der  hos  almuen  endnu  har  bevaret  sin  gamle  form,  er 
fælles  for  de  tyske  og  nordiske  sprog  (t.  latte,  isl.  letti).  Men  et 
ord  som  landaunning  i  et  scellandsk  diplom  er  noget  mærkeligt, 
når  man  med  P.  A.  Munch  (Korn-Swenskans  och  Forn-iNorskans 
språkbyggnad  s.  XIX)  vil  antage,  at  ikke  blot  nordenvinden, 
norræna  (s.  XII),  men  også  de  andre  navne  pa  verdenskanler  ere 
norske,   »forutsåtter  endast  en  kust  som  Norges«. 

som  man  oftere  vil  have  lejlighed  til  at  gore,  at  de  hånd- 
skrifter, som  alle  udgivere,  efter  andre  grunde,  have  anset 
for  de  ældste,  indeholde  læsemåder,  der  vise,  at  afskriveren 
ikke  har  gengivet  det  rette  gamle  ord,  men  forvansket 
det,  naturligvis  fordi  han  ikke  har  forstået  det,  er  et 
klart  bevis  på,  at  sådanne  håndskrifter  ikke  have  den 
ælde,  man  tillægger  dem.  Skont  de  derfor  må  henføres 
til  en  noget  yngre  tid,  findes  der  dog  endnu  i  dem 
levninger  nok,  der  vise,  at  lovene  oprindelig  må  have 
været  i  en  ældre  sprogform.  Thi  det  er  let  begribeligt, 
at  de  ældre  former,  som.  vare,  kunde  tabes  med  tiden, 
men  det  er  urimeligt  at  antage,  at  de  i  en  senere  tid 
bleve  satte  til.  Når  nu  sådanne  findes  overalt,  netop  i 
de  almindeligste  og  hyppigste,  bestandig  tilbagevendende 
formler  og  forbindelser,  så  har  man  ret  til  at  slutte,  at 
således  som  de  endnu  ere,  efter  al  den  overlast,  der  har 
fundet  sted,  således  må  det  hele  engang  have  været. 
Finder  man  f.  ex.,  og  det  finder  man  da  let,  sådanne 
udtryk  som  mæth  tiiltær  eth  oc  tidggiæ  mannæ  vitni,  så 
viser  det,  at  sproget  må  have  haft  fuldstændig  bojning, 
af  samme  beskaffenhed  som  den  islandske,  med  mindre 
man  også  her  vilde  antage,  hvad  bestemte  historiske  beviser 
noksom  modsige,  at  der  til  at  affatte  vore  love  bleve  for- 
skrevne lagmænd  fra  Sverige  og  Norge.  Finder  man  form- 
er, som  til  mansæns^  til  half s  fælægs,  fruænnæ  stupbom^ 
han  hugger  han  (ham)  sva,  do  (døde),  æn  (men),  num 
(nema)  og  mangfoldige  af  det  slags,  så  viser  også  det,  at 
de  samme  former  have  været,  som  tilhøre  den  danske 
tunge^),    men    ere  tillige  på    vejen  til  at  forgå.     Hvortil 


^)  slundum  i  deres  oprindeligste  form,   som  ofrost  i  Valdem.  sjælL 
lov  1,  16,  isl.  oiTosta. 

endelig  kommer,  at  ordene  ere  de  samme  som  den  danske 
tunges,  og  at  det  uden  kundskab  i  den  er  umuligt  at 
finde  mening  i  lovene.  En  sammenligning  af  nogle  så- 
danne lovstykker,  oversatte  i  deres  hele  simple  naturlighed 
på  Islandsk,  viser  alt  dette  til  fulde;  men  naturligvis  må 
man  dertil  tage  sådanne  som  det  af  Jyske  lovs  fortale  med 
Jon  Olafsens  islandske  oversættelse,  som  P.  E.  Muller  har 
meddelt  i  sit  skrift  om  det  islandske  sprogs  vigtighed, 
eller  det  af  den  sjællandske  kirkeret,  som  Rask  har  med- 
delt i  fortalen  til  sin  angelsaxiske  sproglære;  og  ikke  med 
det  gamle  lovstykke  sammenstille  en  islandsk  oversættelse 
i  en  modern  forskruet  lovstil;  da  falder  ligheden  bort  af 
sig  selv. 

I  tiden  efter  1250,  derfra  til  1400,  da  sydtungen  ret 
begyndte  at  bryde  ind  over  os,  vilde  det  ikke  være  på- 
faldende, om  modersmålet  fandtes  Qærnet  fra  sin  rod,  så 
at  man  ikke  ret  kunde  genkende  oprindelsen.  Alligevel 
er  det  ingenlunde  tilfældet.  Endelserne,  på  dem  nær,  som 
vi  endnu  have,  ere  rigtignok  så  godt  som  forsvundne;  men 
man  genkender  endnu  tydelig  i  det  blandede  mål  den 
danske  tunge  i  former,  udtryk  og  forbindelser.  Er  noget 
nyt  trængt  ind,  så  står  endnu  bestandig  det  gamle  ved 
siden  deraf,  og  er  det  herskende.  Derom  kan  man  let 
overtyde  sig  ved  at  læse  Henrik  Harpestrængs  lægebog 
eller  Lucidarius  eller  hvilkesomhelst  andre  skrifter,  der 
hore  til  denne  tid.  Snart  finder  man  de  gamle  ord  i  deres 
gamle  form :  himmæn  himmel,  vatn,  vand,  anlæt  (ikke  anvlæt)^ 
ansigt,  sennæ,  trætte  deld,  del,  minne,  mindre,  fyrmér^ 
forrige;  snart  ere  formerne  noget  afslidte,  men  ordene  let 
genkendelige:  frægh^  rygte,  for  Jræghd,  sivel  (ikke  sinvæl), 
trind,  isl.  sivair,  ryg,  bedrøvet,  isl.  hryggr;  stundum  viser 


I 

det  sig,  at  man  kun  ved  at  kende  den  danske  tunge  kan 
forstå  det  danske  ord:  e  sænyt,  såroki;  og  småord  og  tale- 
måder ere  det  gamle  ^sprogs:  thægær,  isl.  pegar,  se  vith, 
frygte,  o.  s.  v.:  og  selv  de  ældste  former  have  holdt  sig: 
mjadleste^  midterste  (i  Lucidarius).  I  Henrik  Harpes!  ræng 
møder  man  derhos,  og  det  vil  træffe  oftere,  når  man  er 
opmærksom  derpå,  norske  ord:  rothæ  garæ  (gåræ),  norsk 
gåre,  stribe,  åre  i  træ;  gulæ  branthæ^  norsk  brandut, 
stribet,  isl.  brondottr,  o.  desl. 

Den  gamle  sprogskat  opbevares,  som  bekendt,  i  dia- 
lekterne, der  bevægd  sig  i  almuens  snævre  kredse,  og  ikke 
så  let  berøres  eller  forstyrres  af  fremmed  påvirkning.  I 
vore  dialekter  finde  vi  derfor  endnu  den  dag  i  dag  klare 
beviser  for,  hvad  modersmålets  grundlag  har  været*),  og 
til  hvilken  side  det  skal  feres  hen.  Vel  er  denne  gransk- 
ning endnu  i  sin  barndom,  (vi  have  næppe  endnu  til- 
strækkelige ordbøger);  heller  ikke  er  det  underligt,  om 
almuesproget  ser  mere  broget  ud  på  de  danske  sletter, 
hvor  så  mange  fremmede  have  færdets,  end  imellem  de 
norske  fjælde  med  et  roligere  samliv;  men  have  vi  mod- 
taget ord  fra  Tysken,  så  må  Nordmændene  have  gjort  det 
samme,  da  de  lige  så  vel  som  vi  have  tyske,  endog  meso- 
gotiske  ord;  som:  bar  (korn),  hvoraf  barlog  eller  kornlog; 
grjot,  gryt,  grøt  (sten);  ger  (dynd);  mule  (mund);  kind 
(barn);  hill,  hjall  (forhøjning);  hombot  d.  hambot  (knæ- 
hase), isl.  knesbot]  undorn,  brugeligt  i  Tyskland  og  hele 
Norden  over,  men  ej  på  Island ;  selv  stammen  til  endelsen 
-rønn,    isl.    -rænn    tilhører   Tyskland.     Man   siger  oppe  i 


Stundum  påfaldende  nok,  som  jysk  (i  Vardeegnen  (å  mån  ,  isl.  å 
morgun.  i  morgen;  men  i  mån,  isl.  i  morgun  i  morges,)  Mol- 
bechs Dialektlex.  under  aa). 

Helgeland,  som  i  Sverige,  og  som  gamle  Edda:  at  være 
all,  for  at  være  ude,  død,  ligesom  i  Tyskland,  og  vi 
kunne  måske  forsones  med  vor  stervbo,  når  vi  se,  at  man 
i  Helgeland  endnu  siger  starva  (t.  sterben)  for  dø  (jysk 
starre  er  samme  ord);  de  Norske  sige  også  endnu  sundag 
(søndag),  ikke  soldag.  Dybt  inde  i  norske  ijæld-bygder, 
hvor  en  Tysker  vel  aldrig  har  sat  sin  fod,  bruge  de  tysk 
fløde,  råm  (t.  rahm),  og  tysk  ost,  kæs  (t.  kåse);  og 
ligesom  vor  almue  for  omtrent  siger:  om  en  trent  eller  på 
en  trant,  siger  den  norske:  um  ein  trint  (af  trant,  trint, 
skridt,  gang,  platt.  trant,  t.  tritt)  o.  s.  V.  Men  især  frem- 
lyser vort  slægtskab  med  dem  i  en  stor  mængde  ord» 
henhørende  til  de  mest  forskellige  genstande  og  forret- 
ninger, som  vi  have  til  fælles  med  dem,  hvad  enten  de  nu 
tillige  tilhøre  Tyskland  eller  ikke;  den  gamle  nordiske 
jul,  sogn,  døgn  (norsk  dygn,  døger),  davre  og  nadre 
(dagverd,  natverd),  rid,  ri  (stund  etc.  isl.  hrid)^  så,  ham- 
melkorn (blandkorn),  gil  føl,  som  gæres)  og  gilkar,  vadmel, 
gimmer,  ålam,  med  (slædemed,  isL  meidr),  lundstikke  (af 
norsk  lunn,  isl.  hhmnr)^  ovs  (tagskæg,  norsk  ups,  ufs, 
isl.  ups^  skør  (skørmælk,  norsk  skyr),  sinder  (hammerskæl, 
isl.  sindr),  en  skru  (stak,  norsk  skruv,  at  skryve),  agn 
(mading),  andre  (ski,  norsk  ånder),  dy  (dynd),  fid  eller  fed 
(slette,  norsk  fit,  fid),  et  hokken  (affukke,  norsk  hok),  en 
holk  eller  hulk  (en  ring  eller  lignende ,  der  omfatter  en 
anden  ting),  en  holke  (islag),  en  sølle  (norsk  sylgja),  en 
vol  (kæp,  skaft),  en  tot  (norsk  tått,  fl.  tætter ,  isl.  pdttr)^ 
red  (norsk  greid),  olm,  fus,  harm,  slev  (nem,  som  hånd- 
sløv, norsk  sløg,  isl.  slægr),  stind,  krap  (snæver),  gisen 
(Molbech  har  gisten,  læk),  rag  og  strag  (hvoraf  strax,  strags 
g    strække);    at  bede  (give  foder,  norsk  beita),   at  talme 

(hindre),  at  drunte  (nøle),  at  batte  eller  bane  (badne,  for- 
bedres, norsk  batna),  at  skene  (løbe  løbsk,  bisse,  af  isl. 
sheid;  det  er  jysk,  svensk,  norsk,  men  kendes  ikke  i  Fyn), 
at  støtte  o :  stutte,  stunte  (være  for  kort,  norsk  stutt,  støtt), 
at  håske  (norsk  hå  for  båd),  at  hejre  en  ud  (norsk  at 
hejre  en  so  til),  at  balle  sig  (gå  nedad,  norsk  hall,  at 
halla),  at  humn  e  sig  (norsk  håme  sig,  af  isl.  hom^  lænd) 
0.  s.  V.  Vil  man  nu  hertil  foje  de  tilsvarende  svenske 
dialektord,  så  tænker  jeg,  man  måtte  overbevise  sig  om 
en  vidunderlig  vidt  udbredt  og  hele  livet  gennemtrængende 
overensstemmelse.  Heller  ikke  er  det  umærkeligt,  at  man 
hos  den  jyske  og  fynske  almue  finder  egenheder,  der  ellers 
især  ere  herskende  i  Islandsk:  f.  ex.  omlyd  i  ork  for  ark; 
assimilation  i  vutte  for  vogte;  øve,  råbe,  isl.  æpa,  o.  fl. 
desl.  Hvor  vidt  man  nu  vil  antage,  at  slægtskabet  kan 
have  gået,  og  hvor  tyndt  man  vil  gore  det  til,  den  kends- 
gerning vil  dog  altid  blive  stående,  at  det  nærmeste, 
bedste  og  fuldstændigste  hjælpemiddel  til  at  oplyse  alle 
sådanne  landskabsord  er  den  gamle  danske  tunge;  og 
kundskaben  om,  hvorledes  dens  former  gå  over  i  en  senere 
skikkelse,  er  endog  den  eneste  vej  til  at  finde  landskabs- 
ordenes  rette  skikkelse,  i  hvilken  de,  hvis  man  i  skrift- 
sproget vil  benytte  dem,  alene  bor  bruges  (mejl  føres  igennem 
isl.  medal  over  til  middel,  o.  s.  v.);  og  til  ret  at  tilegne 
sig  denne  kundskab  er  betragtningen  af  ordets  former 
hele  Norden  over  en  nødvendig  betingelse.  Det  er  da  så 
langt  fra,  at  vi  i  vor  sprogforskning  skyde  norske  og 
svenske  landskabsord  til  side,  at  det  tvært  imod  er  os  en 
inderlig  glæde  just  ved  dem  at  se  oplyst,  hvad  der  i  vore 
egne,  ja  i  islandske  skrifter,  står  dunkelt  og  gådefuldt. 
Således  velsigner  jeg  f.  ex.  Ivar  Åsen  for,  at  han  har  op- 

lyst  vort  gamle  ord  halsbast  (nakke)  ved  en  talemåde  fra 
Sondmør,  og  for  oplysningen  om  ordet  basm ,  som  jeg  i 
langsommelig  tid  har  sogt  forgæves*). 

Der  vilde  endnu  være  meget  at  omtale  her,  hvis  de 
historiske  og  ikke  de  sproglige  elementer  var  den  nær- 
meste genstand  for  min  betragtning.  To  omstændigheder 
må  dog  nævnes.  Medens  man  bestandig  finder  fjendskab 
til  Tyskland  i  vor  ældste  historie,  vidner  derimod  meget 
om  en  stærk  tilslutning ,  især  af  Jylland ,  til  Nordengland 
og  det  sydlige  Norge.  Englænderen  Cleasby,  ved  hvis  dod 
hele  Norden  har  tabt  så  meget,  berejste  den  vestlige 
kyst  af  Jylland,  og  det  har  ofte  været  genstand  for 
vore  samtaler,  hvorlunde  der  imellem  selve  det  nordlige 
Jylland  og  Nordengland  i  en  tid,  der  rækker  ud  over 
al  historie,  må  have  været  en  levende  forbindelse;  han 
var  aldeles  overbevist  derom.  Men  til  ret  klarhed  kunde 
det  ikke  bringes,  da  så  godt  som  alle  historiske  efterret- 
ninger mangle-).  Med  de  første  historiske  efterretninger 
derimod  fremtræde  tillige  efterretninger  om  Jyllands  for- 
bindelse med  Norge,  [der  gor  det  sandsynligt,  at  de  ikke 
blot  havde  handel  og  vandel  med  hinanden,  men  at  norske 
konger  fra  Vestfold  en  tid  lang  herskede  over  Jylland 
indtil  den  tyske  grændse,  og  at  den  mægtige  Godfred,  der 


')  Thi  uden  tvivl  er  dette  ord,  der  er  iiuniion,  og  isl.  vil  være 
bosm  (basmar ,  basmir) ,  det  for  alle  ubekendte  ord,  der  findes 
i  Hervararsaga  i  et  gammelt  vers,  og  hvis  betydning  godt  stemmer 
med  sammenhængen  {Hervarars.  i  Nord.  oldsl^rifter,  s.  56). 

^)  Nogle  bidrag  dertil  findes  i  Sillén,  Svenska  handelns  och  nåring- 
arnes  hist.  1851.  1,  36.  45.  47.  Herved  er  tillige  at  bemærke, 
at  man  har  fundet  påfaldende  lighed  mellem  Nordengelsk  og 
sproget  i  Dalarne;  se  derom  Save  om  Dalraålet,  Upsala  1852, 
s.  27-28. 

krigede  med  Karl  den  store,  er  den  samme  som  den 
norske  konge  Gudrød  Vejdekonge*).  Tidligere  forbindelser 
imellem  Vendel  og  Vigen,  og  sildigere  langt  ind  i  den 
sikre  historiske  tid,  stemme  overens  dermed.  Da  man  nu 
kan  følge  denne  kongeæts  udvikling  fra  Sverige  ned  til 
det  sydlige  Norge,  og  herfra  igen  forbindelsen  med 
Vendel  (Vendsyssel),  hvorom  Ynglingesaga  meddeler  til- 
strækkelig oplysning,  indtil  man  endelig  finder  hele  Jylland 
behersket  af  Norge,  så  vidner  også  alt  dette  om  en  noje 
sprogforbindelse  mellem  alle  disse  nordiske  egne,  om  en 
bevidsthed  af  enhed,  der  bhver  så  meget  stærkere  ved  den 
fælles  modsætning  til  Saxerne  og  deres  naboer.  Thi  det 
er  en  anden,  lige  så  tilforladelig,  kendsgerning,  at  såsnart 
vor  historie  begynder,  taler  den,  snart  i  gamle  begejstrede 
sagn  (som  det  bekendte  om  kong  Vermund  og  hans  sonj, 
snart  i  den  mest  ædru  kronnikestil,  om  den  afgjorte  mod- 
sætning imellem  Sondermænd  (Tyske)  og  Nordmænd  (ved 
Danmarks  sydlige  grændse)-),  og  om  idelige  krige  imellem 
dem  netop  i  grændseegnene.  Næppe  begynder  historien  at 
tale  redt,  for  den  fortæller  os,  hvorledes  de  Danske  til  værn 
imod  syden  bygge  deres  Danevirke,  så  hvorledes  de  idelig 
forny  og  ydermere  befæste  det,  endelig  hvorledes  de  gore 
det  til  en  fast  mur.  Kommer  der  en  tung  sovn  over  dem, 
så  forfalder  det;  det  første  de  tænke  på,  når  de  vågne  op, 
er  at  ofre  liv  og  blod  for  at  vinde  det  tilbage.  At  stå 
derpå  er  allerede  en  sejr. 


*)  Udførlig  har  jeg  allerede  oplyst  delle  i  Danmarks  hist.  i  heden- 
old, 2,  16.  27-28.  560-561,  og  kan  derfor  henvise  dertih 

^)  Saxones  qui  confines  Nordmannis  sunl,  hedder  det  f.  ex.  i 
Annal.  Fuld. 

Lægges  nu  alle  disse  kendsgerninger  i  hob,  og  over- 
vejes det  meget,  som  ligger  deri,  og  går  tanken  ud  derfra 
til  det,  som  følger  deraf,  så  kan  der  ikke  være  tvivl  om, 
at  det  tungemål,  hvori  så  mange  oplysninger  til  moders- 
målet findes,  må  være  grundlaget  dertil,  må  være  den 
kilde,  hvoraf  kundskab  derom  og  deri  forst  og  fremmest 
må  øses.  Hvo  der  grundig  vil  kende  modersmålet,  hvo 
der  vil  studere  landets  historie  og  love,  hvo  der  vil  nyde 
vore  ældre  smagsværker  og  de  bedste  af  de  nyere  med, 
hvo  der  vil  bidrage  til  modersmålets  uddannelse  og  for- 
ædling, må  gore  sig  vel  bekendt  med  hint  gamle  tunge- 
mål, og  vil  høste  både  fornøjelige  og  gavnlige  frugter  af 
den  moje,  som  det  kan  koste.  Og  eftersom  der  i  al  be- 
tragtning af  sproget  kun  gives  to  veje,  man  kan  følge,  to 
ting,  man  har  at  vælge  imellem:  enten  at  tage  det  over- 
leverede som  det  er,  uden  at  forstå  det,  som  noget  givet, 
noget  dødt,  der  ingen  anden  værd  har  end  den  materielle 
brug,  man  kan  gore  deraf,  eller  at  trænge  ind  i  det,  nyde 
det  helt  og  holdent  til  dets  inderste  marv,  finde  forstand 
deri  og  tage  forstand  deraf,  så  synes  valget  ikke  vanskeligt 
for  forstandige  mænd.  Det  »underjordiske«  er  ikke  at 
foragte ;  det  skulde  vore  digtere  mindst  gore.  Fra  jorden 
udskyde  de  saftfulde  blade  og  spraglede  blomster;  og 
glæden  over  den  duftende  blomst  forhojes,  når  tanken 
følger  udvikhngen  fra  den  til  blade  og  grene,  til  stammen 
og  til  roden.  Med  kundskaben  voxer  sålunde  også  glæden 
over  sproget,  både  for  den,  der  vil  kende  det,  og  den,  der 
vil  nyde  det.  og  den,  der  vil  uddanne  det.  Heller  ikke 
har  nogensinde,  uden  af  ukyndighed,  nogen  mand  af  ånd, 

nogen  stor  digter,    kastet  vrag  på  denne  kundskab,   men 
tvært  imod  fremhævet  den  og  sat  pris  på  den'). 

Enheden  udelukker  imidlertid  ingenlunde  afsondring. 
I  de  ældste  tider  hører  netop  den  hjemme.  Kun  kul- 
turen rykker  efterhånden  grændsepælene  op  imellem  naboer; 
uden  kultur  ligger  der  en  hytte  på  den  ene  side  af  en  å, 
en  anden  hytte  på  den  anden;  beboerne  se  aldrig  til 
hinanden,  og  skotte  ikke  om  at  have  noget  med  hinanden 
at  skaffe-).  Ligesom  Sveriges  og  Norges  landskaber  skilles 
ved  hoje  bjærge,  store  søer,  mægtige  elve,  nøgne  Qælde 
og  vilde  ørkener,  er  Danmark  jo  tildels  opløst  i  øer,  og 
øboen  holder  gerne  sin  0,  om  den  end  er  nok  så  liden, 
for  en  egen  verden,  for  verdens  midtpukt.  Den  politiske 
forening  gik  ud  fra  små  stammer,  fra  herreder,  der  først 
sent  samlede  sig  i  sysler  og  endnu  senere  i  lovdommer 
(lovsagaer),  østdaner  (Skåninger  og  Sjællændere)  og  Vest- 
daner  (Jyder)  stå  i  vore  historiske  kilder  ofte  som  to 
Qendtlige  magter,  idelig  skinsyge  på  hinanden;  og  de 
forenedes  kun  med  uvillie.  Såsnart  lovgivningen  begynder, 
viser  sig  strax  i  den  en  åbenbar  sondring.    Ikke  blot  i  de 


')  f.  ex.  Ruckert  i  digtet  Etymologie: 

Wenn  du  deinen  ausdruck  willst  beleben, 

so  dasz  er  Die  todtgeboren  se  i, 

rnuszt  auf  wortes  ursprung  achtung  geben, 

wie  auch  fem  er  ihm  verloren  sei. 

Nur  der  wurzel  kann  die  bluth'  entstreben. 

Glaube  nicht,  dasz  diesz  nur  eb  en 

fur  gelehrte  thoren  sei. 
^)  Når  man  vil  have  et  faktisk  bevis  for,  hvorledes  det  samme 
sprog  opløser  sig,  ikke  blot  i  landskabsmål,  men  i  bymål,  så 
findes  det  f.  ex.  hos  Save  i  nysanf.  afh.  om  Dalmålet,  der  tillige 
giver  oplysninger  om,  hvorledes  det  oprindelige,  ved  de  for 
alle  sprog  fælles  omskiftninger,  næsten  bliver  ganske 
ukendeligt. 

tre  nordiske  riger  var  lovvæsenet  forskelligt,  men  i  selve 

Danmark.  Der  var  ingen  almindelig  lov  til,  og  kunde 
ingen  blive.  Land  betyder  provins,  og  indtil  den  seneste 
tid  bar  man  registre  over  alle  lande,  det  vil  sige  land- 
skaber. Hvert  land  havde  sin.  Jyske  lov  skulde  have 
været  almindelig,  og  blev  givet  i  Vordingborg,  men  folket 
selv  satte  sig  derimod.  Den  samme  sondring  måtte  da 
nødvendig  finde  sted  i  sprogriget;  hver  lov  taler  sit  mål. 
Eller  ganske  kort:  der  var  intet  almindeligt  skriftsprog 
til;  af  dialekternes  mangfoldighed  må  vi  selv  skabe  det 
som  et  ideal.  I  Grækenland  var  jo  det  samme  tilfældet, 
og  dog  er  det  aldrig  faldet  nogen  ind  at  nægte  det  græske 
sprogs  enhed.  Som  i  politisk  og  militær  henseende,  skille 
øst-  og  Vest-Danmark  sig  fra  hinanden  i  sproglig,  øst- 
siden dannes  af  Sjælland,  Låland,  Falster,  Mon,  Bornholm, 
Bleking,  Skåne  og  Halland  indtil  de  ørkener  og  gælde, 
der  dannede  grændsen  mod  Gøtland,  og  for  en  tid  Gul- 
land og  Øland.  Vestsiden  dannedes  af  Norrejylland,  Fyn, 
Langeland,  Als,  Ærø  og  Sonderjylland  til  Slien.  Hver  af 
disse  hoveddele  deler  sig  atter  i  to:  Landene  på  hin  side 
Øresund  med  Bornholm  danne  én  del,  Sjælland  med  sine 
mindre  øer  en  anden.  Ligeså  falder  Jylland  i  to  dele: 
en  østlig  og  vestlig  (gotisk  og  jotisk  kalde  nogle  dem). 
Men  kun  tre  dialekter  ere  stærkt  fremtrædende:  Skånsk, 
Sjællandsk  og  Jysk,  de,  hvori  Middelalderens  love  ere  til, 
og  som  tydelig  genkendes  i  de  nuværende  dialekter. 
De  mindre  kredse,  hvoraf  der  naturhgvis  ere  utalhge,  have 
aldrig  som  skriftsprog  gjort  sig  gældende. 

Som  afgjort  kan,  i  følge  de  foregående  bemærkninger, 
antages :  at  det  danske  tungemål,  efter  sit  nuværende  omfang, 
har   udgjort  en  sprogenhed;  at  dens  karakter  er  nordisk, 

Og  ikke  germanisk ;  at  dette  især  kommer  til  syne  i  alle  de 

ældste  skriftlige  mindesmærker,  til  grund  for  hvilke  der 
har  ligget  nordiske  dialekter.  Og  denne  sprogenheds 
overensstemmelse  med  den  gamle  danske  tunge  er  uaf- 
viselig; sprogmindesmærkerne  ere  knyttede  til  den  og  må 
af  den  forklares. 

Skulde  der  om  nogen  strækning  kunne  yppes  nogen 
tvivl,  så  kan  det  kun  være  om  den  vestlige  strækning  af 
Norrejylland,  samt  den  dansktalende  del  af  Sonderjylland : 
hin  bekendte  strækning,  hvis  grændser  bestemmes  ved  en 
linie  fra  søerne  omkring  Skanderborg  og  Himmelbjærget 
langs  med  Gudenå,  til  den  bojer  sig  mod  ast,  derpå  mod 
vesten,  osten  om  Viborg  op  imod  LimQorden,  og  indbefat- 
tende Thy*).  For  denne  sprogstrækning,  men  kun  for 
denne,  have  nogle,  på  grund  af  den  særegne  brug  af 
kendeordet,  og  nogle  mindre  sprogejendommeligheder,  der 
have  vedligeholdt  sig  indtil  den  dag  i  dag,  antaget,  at 
folkesproget  oprindelig  bar  en  mere  germanisk  karakter, 
der  forst  efterhånden  ved  det  egentlig  danske  tungemåls 
indflydelse  tildels  er  udslettet.  Men  selv  om  man  vil 
antage  en  sådan,  ikke  unaturlig,  gradvis  overgang,  kan 
dog  ikke  den  historiske  kendsgerning  nægtes,  at  dansk 
sprog,  i  alle  skriftlige  mindesmærker,  har  fået  afgorende 
overvægt  ved  det  danske  riges  forening,  og  selv  i  Slesvig 
ere  alle  lovstykker  forfattede,  ikke  i  denne  dialekt,  men  i 
det  rette  og  oprindelige  danske  tungemål.  Dertil  kommer, 
at  man  af  deslige  sprogejendommeligheder  vel  kan  slutte 
til  en  storre  folkeblanding,  men  ikke  til  stammens  natur  i 


M  Alleij    om    sprog    og   lolkeejendommelighed    i    herlugd.     Sles\ig, 
s.  104. 

IV.  4 

det  hele ;  man  vilde  ellers  dybt  nede  i  Tyskland  fra  nordiske 
sprogejendommeligheder  med  næsten  lige  så  god  grund 
kunne  slutte  til  nordisk  folke oprindelse ,  hvilket  dog  i  sig 
selv  er  en  urimelighed^). 


Efter  at  have  betragtet  modersmålets  plads  og  stilling 
i  sprogenes  række,  og  vist  hen  til  dets  rod,  går  jeg  over 
til  nogle  bemærkninger  om  det  danske  sprogriges  omfang 
og  ydre  skæbne. 

Gamle  Danmark  indfattede  Skåne,  Halland  og  Blek- 
ing. Disse  landskabers  ældste  historie  er  indhyllet  i 
morke;  men  så  langt  vor  historie  går  tilbage,  vare  de 
dansk  ejendom.  Nogle  havde  endog  ment,  at  Danernes 
ældste   sæde    var  i  Skåne.     Til  visse  var  det  et  af  rigets 


*)  Outzen  har  (i  Prisskr.  ang.  det  danske  sprog  i  hertugd.  Slesvig, 
s.  5—  6)  fremsat  den  mening,  at  sproget  i  SonderjyllaiKl  (om  hvis 
overensstemmelse  med  det  vestjyske  der  næppe  kan  være  nogen 
tvivl)  oprindelig  var  angelsaxisk,  der  ved  en  blanding  af  Old- 
gotisk  og  Oldfrisisk  uddannede  sig  til  Dansk;  og  derpå  nojere 
udviklet  dette  (sst.  s.  27  ff.j.  Meningen  vilde  da  være,  at  de 
Danske,  ved  det  danske  riges  stiftelse,  fra  det  østlige  Jylland 
trængte  ind  i  det  vestlige ,  og  efterhånden  stedse  længer  mod 
syden,  hvorved  tillige  idiomet  blev  forandret  ved  det  Danskes 
overmagt.  —  Hvor  lidet  afgorende  enkelte  sprogejendommelig- 
heder ere,  så  at  man  ikke  fra  skriftsprogets,  kan  slutte  til  dia- 
lekternes, bliver  indlysende  deraf,  at  f.  ex.  de  kendetegn,  der 
sædvanlig  angives  som  forskel  imellem  Nordisk  og  Germanisk,  i 
dialekterne  tabe  deres  gyldighed;  man  finder  i  tyske  dialekter 
navneformer  på  — a  eller  — e,  for  —en  (lebe  for  leben),  som  i 
Norden;  enkelte  selvlyd  for  tvelyd  (hus  for  haus,  zit  for  zeit) ; 
forstavelsen  be—  bliver  til  b;  forstavelsen  ge —  falder  bort  {traid 
for  getraide)  o.  s.  fr.  (Bernhard! ,  Sprachkarte  von  Deutsch- 
land,  2te  aufl.  1849,  s.  110  if.) 

vigtigste  landskaber;  legemlig  og  åndig  gjorde  det  Dan- 
mark stærkt,  og  knyttede  det  til  det  evrige  Norden.  Til 
de  årlige  markeder  i  Øresund  samledes  i  oldtiden  handels- 
skibene fra  Qærne  egne,  men  især  fra  Vigen  og  Gatland. 
Fra  den  nordiske  lærddoncs  hovedsæde,  ærkebispesædet  i 
Lund,  strakte  lærddommens  træ  sine  grene  ud  over  hele 
Norden.  Men  en  naturlig  grændse  manglede  mod  Sverige; 
den  dannedes  af  arkener.  Ved  kulturens  fremgang  måtte 
det  naturlige  ske.  Såsnart  forbindelsen  var  tilvejebragt 
igennem  den,  måtte  Sverige  attrå  at  udvide  sin  grændse 
til  Øresund;  og,  som  bekendt,  bleve  de  danske  besiddelser 
på  hin  side  Øresund  afståede  til  Sverige  i  freden  til  Kab- 
enhavn  1660.  Den  svenske  regering,  der  indså,  at  det 
ikke  var  nok  at  eje  dem,  vilde  besidde  dem,  og  forvandlede 
dem  til  svenske.  Overgangen  i  sproget  var  i  sig  selv  ikke 
vanskelig,  da  slægtskabet  var  så  stort;  men  forvandlingen 
gik  for  sig  med  overlæg  efter  aldeles  rigtige  regeringsregler ; 
ethvert  erobret  land,  der  ved  naturiige  grændser  er  for- 
bundet med  hovedlandet,  må  antage  dettes  sprog;  uden 
det  er  forbindelsen  las  og  svampet.  Så  tænkte  i  det 
mindste  kong  Karl  den  ellevte,  og  så  have  svenske  konger 
tænkt  for  ham.  Allerede  den  malmoske  reces  af  18  sep- 
tember 1662^)  viser  den  svenske  regerings  alvorlige  plan 
at  sammensmælte  Skåne  med  Sverige;  humanitet  sattes 
ikke  til  side,  men  tingen  skulde  ske:  »Efter  som  desse 
provinder  åre  kombne  vnder  Sweriges  erona,  så  onske  och 


')  Stiérnmaii,  Alla  riksdagars  och  molens  besluth  2,  1409.  For  an- 
visning lil  denne  og  flere  af  de  følgende  kilder  takker  jeg  con- 
ferenceråd  Wegener. 

4* 

åstunda    stånderna    således   at  incorporeras  och   forbindas 

medh  Sweriges  rijkes  stander  och  inwånare,  att  såsom  the 
åhro  vnder  ett  hufwud  the  tillijka  uthi  en  krop  forehnas 
och  for  inbordes  ledahioter  skattas  och  erkennas  måtte«. 
Til  den  ende  attrås  uniformitet  i  religion  og  gudstjeneste; 
ligformighed  i  justitien  og  dens  administration,  som  et 
kraftigt  middel  til  at  uniere  folk  og  stænder;  derfor  skal 
')  Sweriges  lagh,  stadgar  och  constitutioner"-  ikke  negligeres- 
og  holdes  for  fremmede,  men  efterhånden  »gioras  kunnige« ;. 
dog  så,  at  ingen  hastig  ombytning  skal  finde  sted,  men 
folket  skal  blive  ved  og  dommes  efter  den  hidtil  gældende 
lov,  »in  til  dess  dhe  Swenske  lagen  tåttre  kanna  och  be- 
gripa  kunna« ;  ridderskab  og  adel  skal  blive  ved  sin  stand 
og  værdighed  og  de  immuniteter  og  privilegier,  de  have 
haft  fra  arilds  tid,  »så  wida  the  icke  strida  emot  Swe- 
riges fundamental  Jagh  och  stadgar  och  dess  wålfårdh  och 
interesse'" :  præsteskabet  forbinder  sig  til  at  forene  sig  med 
rigets  til  ligformighed  i  kirkeregimentet  og  cferemonier; 
mynt,  mål  og  vægt  skulle  være  de  samme  i  hele  Sverige 
med  dets  provinser,  o.  s.  v.  For  at  tilvejebringe  foreningea 
stiftedes  netop  universitetet  i  Lund;  tankenderom  udsprang 
i  Karl  den  tiendes  hoved  i  samme  ojeblik  som  besiddelsen 
af  landet  var  sandsynlig;  den  samtale,  han  havde  over 
bordet  med  biskoppen  i  Skåne  dr.  Peder  Vinstrup  1658 
strax  efter  den  roskildske  fred,  drejede  sig  netop  herom, 
og  udslaget  gjorde  politiske  grunde^).  Universitetet  fun- 
deredes 1666,  og  indvielsen  skete  i  januar  1668  af  lands- 


^)  Proponebantur  insuper  rationes  polilicæ,  quæ ,  prioribus  junctæ^ 
omnesque  solidæ ,  adeo  gratæ  eraiit  regi  pio  etc.  J.  J.  voa 
Dobeln,  Acad.     Lundensis  hist.,  s.  2. 

høvdingen  Gustav  Baner  med  en  tale  på  Svensk*);  1672 
findes  også  allerede  en  prof,  jwis  Suetici  et  Danida). 
De  følgende  krigsuroligheder  niåtte  vel  afbryde  det  begyndte 
værk;  men  næppe  var  freden  vendt  tilbage,  forend  det 
fuldendtes  med  endnu  storre  iver.  Forbindelsen  med 
Københavns  universitet  afbrødes;  det  blev  forbudet  at 
besøge  det'''),  og  der  udgik  de  slrængeste  befalinger  til 
gejstligheden  overalt  at  bruge  det  svenske  sprog**).  Men 
især  vare  der  to  mænd,  der  med  iver  toge  sig  af  sagen: 
Smålændingen  mag.  Knud  Hahn,  der  efter  Vinstmps  død 
1679  blev  biskop  i  Skåne  (fra  1680  til  16S7),  sørgede  for, 
at  alle  ledige  præstekald  bleve  besatte  med  indfødte  ivrige 
svenske  mænd,  at  uniformiteten  i  kirken  overholdtes,  og 
befalede  paa  det  strængeste  sine  præster  at  indprente  al- 
muen, ikke  blot  kærlighed  til  kongen,  men  også  brugen 
af  det  svenske  sprog^);  og  især  henvendtes  opmærksom- 
heden »på  skolorne  hår  nedre  i  landet  y  hvarest  ungdomen 
allt  ditintill  hade  varit  i  sprak  och  seder  och  conseqiienter 
i  sinne  mer  vand  och  anledd  till  danskt  an  svenski  manér^). 
Følgen  blev  da,  at  svenske  bibler  og  psalmebøger,  svenske 
lærebøger  og  undervisning  i  skolerne  på  Svensk,  uagtet  alle 
de  hindringer,  der  lagdes  i  vejen,  bleve  indførte;  og  rek- 
torernes ed  indeholdt  iblandt  andet  det  løfte,  at  „met  Jlit 


*)  Suecano  idiomate. 

blesvigs    overret    eller   hojesteret  åbnedes  den  1  Juni  1852  med 

en  tale  af  rettens  præsident  på  Tysk. 
^)  Nemlig  Hyltenius   eller   Silfverskjold.    Dobeln,  Gontln.  1,  s.  131. 

Contin.  2,  s.  236. 
^)  Rietz,  Skanska  skolvåsendets  hist.,  s.  53—54. 
*)  Et  sådant  strængt  provstebrev  findes  i  Karen  Brahes  Bibi.  i  Odense. 
*)  Perpetuus  linguæ  Sueticæ  usus,  Dobeln,  Contin.  1,  s.  50. 
*)  Karl  den  ellevtes  brev  af  1687  hos  Rietz,  s.  129. 

yrka    uniformiteten    och    det    svenska    sprdket,    tillhållandes 

mine  under hafvende   detsamma  utan  forsummelse  utofva''^). 

Gerningen  fuldendtes  af  dr.  Matthias  Steuchius  fra  Soder- 

manland,  der  var  biskop  i  Skåne  fra  1694  til  1714;  »genom 

hans  flit  och  pådrift  wardt   ther  i  stichtet  then  swenska 

kyrkio- ordningen  satt  i  bruk  ock  sådan  catechization  wed- 

ertagen,    som   annorstådes  i  riket  brukas;  med  ett    ord: 

honom  hafwer  Skåne  och  Blekingen  at  therfore  tacka,  at 

the  bortlagt  och  forgåtit  thet  danska,  men  lårt  thet  swenska 

sprak  med  swenska  seder,    ceremonier  och  forordninger«-). 

Så    meget     kan    der    udrettes    i   et    halvt    hundrede    år. 

Allerede  efter  tredive  års  forlob  var  fremgangen  så  kendelig, 

at   en    bogtrykker    Habereger  i  Lund  (omtr.    1690)  kunde 

ytre,    at   nu,    da    Skåningerne   i    tredive  år  havde  været 

Svenbske,  egyndte  de  ret  godt  at  læse  og  forstå  det  svenske 

sprog'^);    og    skont    Sjoborg    ytrer,    at    sproget    i    Skåne 

endnu  (1812)  er  dansk,   og  at  snart  hvert  herred  har  sin 

egen  dialekt,  som  sin  egen  klædedragt^),  vil  dette  naturligvis 

intet  sige ;  det  svenske  skriftsprog  er  det,  hvori  regeringen 

taler,    det   som   kirken   og   skolen   hylder,    det   hvori   al 

kundskab  meddeles. 

Ved  Skånes  tab  faldt  der  en  perle  ud  af  den  danske 

krone.     Ikke    blot   tabte  den  et  frugtbart  landskab,   men 

gav  dermed  ligesom  afkald  på,  nogensinde  at  gore   sig  til 

afgorende    herre    over  de  nordiske  riger.     Det  havde  tabt 

sit  fodfæste   på   hin    side   -Øresund.     Og  ved  Skånes   tab 


')  Rietz,  s.  129.  414.  jfr.  Hahns  levned  i  Sv.  biogr.  lex.  6,  2'j. 

^)  Rhyzelii  Episcoposcopia  Sviogolh  ,  2,  43. 

^)  Sjoborg,  Skånes  hist.  och  beskr.  3,  118. 

*j  sst.  8,  27. 

vendte  tanken   sig,  med   endnu  mere    overvejende   magt, 

imod  den  anden  side,  mod  Tyskland. 

Medens  Svensken  således  på  én  gang  hugg  hovedet 
af  det  danske  sprogrige,  trængte  Tysken  på  den  anden 
side  hojere  og  hojere  op,  og  skar  halen  af.  Til  lykke 
skete  det  endnu  ikke  med  klar  bevisthed;  den  er  først 
vågnet  i  vore  dage.  Medens  derfor  det  danske  sprog  i 
Skåne,  for  såvidt  et  folkemål  kan  udslettes,  kunde  fortrænges 
i  30  til  50  år  i  en  stor  landstrækning,  så  at  svensk  skrift- 
sprog blev  almindeligt  og  udelukkende  herskende,  vare  400 
eller,  om  man  vil,  600  år  ikke  tilstrækkelige  til  at  for- 
trænge det  oprindelige  danske  tungemål  i  en  mindre 
strækning  mod  syden,  uagtet  både  Holsten  på  sin  side  og 
den  danske  regering  på  sin  i  en  lang  række  af  århundreder 
have  gjort  deres  bedste  for  at  knytte  Slesvig  og  Holsten 
til  hinanden,  det  vil  sige,  rive  Sonderjylland  bort  fra 
Danmark  og  forbinde  det  med  Tyskland.  Denne  begiven- 
heds enkeltheder  ere  nu  så  bearbejdede,  at  jeg  ikke  be- 
hover at  anføre  kilder  derom,  men  alene  kan  følge  ud- 
viklingens gang.  Sprogets  grændse  var  den  samme  som 
rigets:  fra  Slien  over  Dannevirke  til  Holingstede  og  Ej- 
derens  udløb.  Mod  syden,  i  Nordalbingien ,  boede  Saxer 
og  Vender;  mod  norden  Friser,  der  med  deres  eget  tyske 
tungemål  strakte  sig  et  stykke  op  ad  vestsiden,  og  Jyder. 
Grændsen  imellem  Friser  og  Danske  var  vaklende.  Svansø 
var  dansk  med  en  grændsevold  imod  syden.  Sonden  for 
Dannevirke  imellem  Slien  og  Ejderen  var  et  blandet,  til- 
dels øde  landskab;  byen  Slesvig  måtte  som  grændsested 
også  efterhånden  blive  blandet;  men  den  danske  runesten - 
grændse  var  endnu  sonden  for  den.  Saxer  have  aldrig  boet 
længer  mod  nord:   Venderne  droge  i  store  flokke  op  imod 

Norrejylland,  og  bleve  slagne  tilbage.  Hele  halvjøen  indtil 
Slien  hed  Jylland  {Jotland^  Jutia),  ligesom  Dannevirke 
Jutorum  mænia.  Det  nuværende  hertugdomme  Slesvig 
var,  på  Frisernes  besiddelser  nær,  aldeles  dansk;  og  vil 
nogen  oplyse  beboernes  gamle  sæder  og  skikke  og  borgerlige 
indretninger,  forklare  egennavne  på  mænd  og  kvinder  og 
steder,  overhovedet  noget  af  det,  hvori  det  nationale  giver 
sig  til  kende,  så  kommer  han  bedst  fra  det,  når  han  for- 
står Jysk.  Sproget  i  den  ældste  stadsret,  for  såvidt 
folkesprog  deri  kommer  til  syne,  er  jysk;  men  stadsretter 
udgik  på  hin  tid  ikke  fra  kongen,  men  fra  borgerne  selv, 
og  hvad  skulde  vel  bevæge  dem  til,  når  de  selv  talte 
Plattysk,  at  fylde  deres  byret  med  Jysk?  og  hvad  skulde 
bevæge  kongen  til  at  bekræfte  denne  byret  for  sine  gode 
Jyder  i  Ebeltoft?^)  Den  herskende  landslov,  forend  for- 
virringen greb  om  sig  i  dette  forstyrrelsens  land,  var  kong 
Valdemars  jyske  lov.  Sprogforskellen  imellem  de  ældre 
mindesmærker  og  de  senere  plattyske  er  så  i  øren  fald- 
ende, at  enhver  kan  mærke  den,  der  har  mindste  for- 
nemmelse af,  at  Jysk  og  Tysk  ere  to  aldeles  forskellige  ting. 
Skont  dette  til  fulde  kan  anses  oplyst  ved  de  meddelelser, 
andre  allerede  have  givet,  skal  jeg  dog  ved  nogle  exempler 
stille  det  klart  for  læseren.  Slesvigs  ældste  stadsret  er  på 
Latin,  men  der  forekommer  adskillige  danske  ord:  gorsum 
(isl.  gersemi);  akherhaald  (isl.  akkeri,  anker);  tundær  et 
eldjarn  (fyrstål);  clavus  gubernaculi,  hoc  est  hjalmervol  (isl. 
hjdlmunvolr)  ]  piscari  cum  crokwoth;  forlotes]  vitægiald; 
collecta  quæ  scoot  dicitur;  extra  sy  sæl -^  hollsaar;  manhæleth 
(o :  mannhelgd) ;  læghkop  eller  laghkop,    I  Flensborg  nyere 


')  Slesvigs  ældste  stadsret  hos  Rosenvinge,  5,  325. 

stadsret  (1284),  givet  af  denne  bys  øvrighed,  er  sproget 
så  ram  jysk,  at  alle  dialektens  særegenheder  træde  stærkt 
frem^);  og  ordene  ere  ram  danske,  af  en  anden  stamme 
end  de  tilsvarende  plattyske,  som:  kunæ^  platt.  wiff\  amæ 

—  heerd]    then  vindigh  —  dat  vinster;  tor  g  —  markt;  bo 

—  wanen  (wohneni;  thrysæ  isl.  prisvar\  thrithing  —  dat 
driidden  dele]  tvo  lot  —  twe  dele;  harsolgang^  SV.  barnsol; 
idrætsmæn,  håndværkere;  olkunæ  —  beertappersche ;  sykæn- 
dag  —  werkeltag ;  sighælboon  —  rede  to  zegelende ;  lithkop 

—  wynkop  (weinkauf;  ældgammelt  isl.  //S,  et  drikkelag, 
item  drikken  selv);  kotmanger  —  knakenhower ,  knokkel- 
hugger,  0.  s.  V.  Sådanne  danske  ord  har  derfor  den  plat- 
tyske oversætter  været  hel  forlegen  med;  snart  går  han 
dem  forbi,  snart  beholder  han  dem  endog,  som:  de  dar 
wanet  up  enes  anderen  mans  erde,  dictus  lantbo.  Det  vil 
nu  ikke  forundre  nogen,  også  i  Åbenrå  latinske  stadsret 
fra  1325  at  finde  danske  ord  (amegiald^  iorgorlig,  isteth, 
hus  et  heem,  foriæ,  humæl  o.  s.  v.),  men  måske  man  dog 
vil  studse  ved  her  nede  i  Åbenrå  at  træffe  det  norske 
hvirvingsgilde-).  Altså,  for  at  forstå  de  slesvigske  gamle 
love,  skal  man  kende  til  Svensk,  Norsk,  Islandsk.  Til 
omtrent  1300  er  det  nu  ligefrem,  men  det  skulde  ikke  så 
blive.  Indvirkningen  fra  syden  begyndte  tidlig.  Den  ade 
grændsestrækning  blev  besat  af  Tyske;  hvor  vidt  det  greb 


'j  F.  ex.  leM,  én;  ieth  ed;  hiæter  hedder;  mien,  mén;  ient^ti;  og  sint, 
sit;  fær,  gær,  får,  går;  og  endelserne  kastede  bort  næsten  i  alle 
ordklasser,  hvilk,  hvilken;  ant,  andet;  ygh  oje;  witn ,  vidne; 
gijld,  et  gilde;  mell,  mellem;  at  srtith,  stride;  at  hindær  hindre; 
og  samme  konsforvirring:  then  witnæ^  det  vidne;  ien  barn,  et 
barn;  ien  dyghæn^  et  dogn;  then  windigh,  det  vindue;  men  sit 
thiufnæth    Alt  sammen  som  i  Jyske  lov. 

')  Saneti  Nicholai  hwirdving;  hos  Rosenvinge  5,  442;  isl.  hvirfingr. 

om  sig,  kan  der  tvistes  om.     Den  danske  grændse  skulde 

beskermes;  der  sattes  en  jarl;  det  blev  en  vigtig  mand. 
Og  ulykkelig  var  især  den  skik,  at  give  de  kongelige 
prinser,  der  vare  uforsørgede,  titel  af  hertuger  og  ind- 
komsterne af  et  landskab;  ulykkelig,  fordi  den  allerede 
antyder  en  afsondring  fra  riget.  Ved  Låland  kunde  man 
gore  det,  men  ved  Halland  var  der  fare,  og  endnu  mere 
ved  Sonderjylland.  Hertugerne  i  Halland  kunde  forbinde 
sig  med  Sverige,  og  i  Knud  Porse  kunde  man  allerede 
have  en  anelse  om,  at  de  danske  provinser  på  hin  side 
-Øresund  ved  idelig  gentagne  forsøg  vilde  rykkes  ind  under 
Sverige;  det  skete.  Endnu  mere  måtte  man  frygte  for, 
at  oprettelsen  af  et  hertugdomme  Sonderjylland  måtte 
drage  den  fra  riget  løsrevne  del  over  imod  Holsten;  men 
man  hverken  anede  eller  frygtede.  Det  gik  jævnt  for  sig. 
I  førstningen  var  lenet  kun  personligt ;  men  var  kongen 
svag  og  hertugen  stærk,  dels  selv,  dels  ved  sine  naboer, 
så  var  det  naturligt,  at  han  søgte  at  få  lenet  gjort  storre 
og  gjort  arveligt.  Det  se  vi  nu  endog  for  1252,  end 
mere  efter.  Da  Abel  blev  konge,  skulde  hertugdommet  af 
sig  selv  have  været  draget  ind  under  riget,  men  det  var 
så  smukt  at  have  en  hertug  bag  efter  kongen ;  han  kaldte 
sig  ikke  blot  reæ  Daniæ^  men  tillige  duæ  Jutiæ.  Efter 
hans  død  begyndte  de  langvarige  stridigheder  med  konge- 
huset om  lenets  natur:  hertugerne  vilde  have  det  betragtet 
efter  tysk  lensret,  som  arveligt,  kongerne  efter  dansk,  som 
et  len  på  livstid.  Og  hertugerne  sluttede  sig  til  sine 
svogre,  de  holstenske  grever,  og  de  holstenske  grever 
sluttede  sig  til  Hansestæderne  og  Nordtyskland.  Det  var 
som  fod  i  hose.  Deres  fælles  interesse  var  at  svække  den 
danske   kongemagt;   var,    så   meget  som  muligt,  at  rive 

Slesvig  fra  riget,  så  meget  som  muligt  at  knytte  det  til 
Holsten;  ikke  at  tåle,  at  den  danske  konge  tillige  var 
hertug,  eller  at  hertugen  var  dansk  konge;  og  Danmark 
var  blødt  vox.  Om  den  såkaldte  Constitutio  Valdemari 
(ut  ducatus  Suder-Jutice  regno  et  coronæ  JJaniæ  non  unie^ 
tur  ^  ita  quod  unus  sit  dominus  utriusque)  har  været  til 
eller  ikke,  er  i  grunden  ligegyldigt;  var  den  ikke  til  på 
pergament,  der  er  for  skort  til  at  holde  ud  under  ny 
forhold,  så  var  den  langt  virkeligere  til  som  en  levende  og 
frugtbar  idé,  og  den  tilværelse  har  noget  at  betyde.  De 
holstenske  grever  erhværvede  sig  flere  og  flere  strækninger 
som  pant,  bestandig  længer  op  mod  nord  (1260.  1340), 
men  pant  var  den  gang  ejendom;  og  allerede  1330  fik  de 
exspectance  på  hertugdommet.  Den  mægtige  og  kloge 
Margrete  forlenede  dem  dermed  1386;  og  lenets  arvelighed 
erkendtes  af  de  følgende  konger  (1440.  1448).  Den  politiske 
forbindelse  imellem  Slesvig  og  Holsten  var  således  knyttet. 
Landdagene  på  Urnehcved  og  Bornhøved  bleve  vel  ikke 
forenede,  men  ved  vigtige  sager  trådte  de  sammen  og 
handlede  i  forening.  Begge  landskabers  adel  forbandt  sig ; 
kom  der  strid  med  kongen,  så  forenede  de  sig  imod  ham ; 
handelen  var  den  samme,  dens  afhængighed  af  Hanse- 
stæderne den  samme.  Købstæderne  med  borgerskabet 
droges  over  til  tysk  interesse.  Forhandlingernes  sprog  var 
Plattysk^).  Ikke  desmindre  kan  hertugdommet  indtil  omtr. 
1450  anses  som  dansk,  og  det  danske  sprog  for  det 
herskende,  hvilket  også  udtales  i  vidnesbyrdene  i  den 
slesvigske  lenssag  under  Erik  af  Pommern  (1424):  at  alle 


»)  Endnu  omtrent  1300  taltes  der  Dansk  i  byen  Slesvig;  1350  har 
man  Plattysk  fra  Tønder;  omtr.  1400  fra  Flensborg  (Falck  i 
Kieler  blåtter,  1816,  2,  109—111). 

stæder  og  landskaber,  Frisland  naturligvis  undtaget,  med 
aen  Als  og  landskabet  Dånischwald  brugte  samme  sprog 
{unum  et  idem  ydioma)  som  det  øvrige  Danmark;  at  de 
samme,  af  de  danske  konger  givne,  love  gældte  her  som 
i  Norrejylland  og  det  øvrige  rige;  at  retssager  fra  Sond- 
erjylland  appelleredes  til  Viborg  landsthing  eller  den 
almindelige  danske  herredag*).  Toppunktet  af  folket,  om 
jeg  så  må  sige,  var  således  blevet  ett;  med  folkets  midte 
var  der  gjort  en  god  begyndelse;  grundfladen,  bondestanden, 
skulde  endnu  tages  med.  Kristian  den  første  lod  sig 
(1460)  vælge  i  begge  hertugdommer,  og  lovede,  at  de 
uadskilleligevig  skulde  blive  tilsammen.  Frederik  den  første 
hævede  appellationen  til  det  danske  rigsråd  (1522.  1524). 
Eeformationens  modersmål  var  tysk;  hvor  Latinen  hørte 
op,  greb  Tysken  fat;  Plattysk  veg  for  Hojtysk  (omtr. 
1650).  Der  var  slået  en  toldbom  (når?)  imellem  Norre- 
og  Sonderjylland ;  mål,  vægt  og  mynt  vare  lige  så  livsalig 
en  blanding  som  jurisdiktionerne.  Landets  enhed  split- 
tedes ved  delingerne  (1490.  1544.  1564.  1584  o.  s.  v.); 
det  er  en  brøde,  der  hviler  tungt  på  hine  henfarne  kongers 
minde,  som  tidens  skrøbelighed  må  hjælpe  dem  at  bære. 
Følgerne  vare  iblandt  andet,  at  hertugerne,  når  der  kom 
krig  med  Hansestæderne  eller  Sverige,  enten  erklærede  sig 
for  neutrale,  så  at  deres  handel  blev  fri,  imedens  rigets 
ødelagdes,  eller  forbandt  sig  med  rigets  Qender.  Forsøg 
på  en  union  strandede,  og  det  gottorpske  hus  stillede  sig 
med  Sverige  imod  Danmark.  Aldeles  konsekvent  agtede 
hertug  Frederik  den  fjerde  »at  afskaffe  det  danske  sprog 
i  sine  slesvigske  kirker«;   og  præsteskabet  hjalp  trolig  til; 


*)  Langebek,  Script.  7,  402  f.,  hos  Weiiauff,  s.  59.    Allen,  s.  23. 

generalsuperintendenten  dr.  Stephan  Clotz  (1636 — 1668), 
en  fedt  Vestfaler,  indførte  efterhånden  tysk  prædiken;  jeg 
ser  ikke,  hvorfor  man  falder  så  stærkt  over  den  mand; 
han  handlede  jo  i  den  danske  regerings  ånd;  dens  sles- 
vigske reskripter  vare  jo  på  Tysk;  han  virkede  jo  uden 
modsigelse  i  den  kongelige  del  af  hertugdommet,  og  retter- 
gangen dér  var  ligeledes  tysk,  og  de  fleste  slesvigske  sager 
henlagdes  jo  under  tysk  kancelli  (1670).  Kong  Frederik 
den  Qerde  forenede'  den  hertugelige  del  med  den  konge- 
lige, og  indlemmede  hertugdommet  i  riget  (1720),  men 
det  regeredes  endda  under  det  tyske  kancelli,  og  henlagdes 
under  Kiels  universitet  (1768).  Prædiken,  rettergang, 
undervisning,  alting  udfertes  i  et  fremmed  sprog  i  egne, 
hvor  menig  mand  ikke  forstod  noget  deraf.  Det  er  hartad 
ubegribeligt,  når  det  ikke  var  virkeligt.  Undertiden  får 
regeringen  en  anelse  om,  at  modersmålet  led  uret ;  men  det 
blev  derved,  Slesvig  var  og  blev  holstensk,  og  almuen  udtaler 
det  endnu  den  dag  i  dag  meget  naivt  ved  at  kalde  det 
Dansk  Holsten.  Det  forunderligste  er,  at  uagtet  alt  dette 
findes  der  endnu  af  363,000  mennesker  omtrent  173,000 
med  dansk  folkesprog.  Men  for  den  danske  literatur  gik 
hertugdommet  tabt;  indtil  1450  kunne  vi  regne  det  med 
til  den,  men  udbyttet  er  magert;  fra  1450  til  nu,  i  400 
år,  har  det  været  berøvet  os,  og  Nyerup  forvarer  sig 
endnu  (i  fortalen  til  sit  danske  literaturlexikon)  mod  den 
brøde,  han  har  begået  ved  at  optage  to  af  dets  udmærkede 
mænd  iblandt  danske  forfattere.  Fabula  docet:  når  et  land 
er  tvetunget,  når  to  nationaliteter  forbindes,  vil  den  ene 
undertrykke  den  anden;  og  den  vil  sejre,  der  har  en  stor 
nationalitet  i  ryggen.  Ligegyldighed  for  et  lands  sprog 
fører  tabet  af  dette  land  med  sig.    En  stats  styrke  forgår. 

andelig  og  tilsidst,  hvor  længe  end  våbenmagt  kan  hævde 
den,  når  den  grundsætning  hyldes:  lad  folket  være  hvad 
det  vil,  og  lad  det  tale  hvad  tungemål  det  vil,  det  bliver 
dog  altid  mennesker,  når  kongen  kun  har  sit  visse  antal 
af  sjæle  at  regere  over.  Uforeneligheden  af  to  tungemål, 
der,  når  begge  skulle  være  herskende,  begge  lige  meget 
fordærves,  så  man  dog  først  klart  for  sig  i  Danmark,  da 
Struensee  gjorde  Tysk  til  regeringens  sprog;  og  den  grund- 
danske  Ove  Guldberg  (1772—1784)  må  det  vel  tilskrives, 
at  der  blev  ansat  (eller  skulde  ansættes?)  en  offentlig  lærer 
i  det  danske  sprog  ved  Kiels  universitet  (1781).  Følger 
deraf  spores  ikke.  I  det  mindste  skildrer  Falck^)  tilstanden 
for  1808,  også  i  Nordslesvig,  meget  klart  således:  »In 
allen  weltlichen  angelegenheiten  ist  auch  hier  die  deutsche 
sprache  die  iibliche,  und  obgleich  das  volk  diese  sprache 
im  allgemeinen  nicht  versteht,  so  werden  doch  alle  sachen 
vor  gerichten  und  obrigkeiten  darin  verhandelt,  und  alle 
offentlichen  urkunden  in  derselben  ausgefertigt«.  Forst 
efter  at  Holsten  ved  det  tyske  riges  oplosning  blev  ind- 
lemmet i  det  danske  monarki  (1806—1815),  virkede  F.  H. 
Guldberg  for  at  udbrede  kundskaben  om  det  danske  sprog 
«ndog    i    Holsten-);    Kiels    universitet   skulde,    når    hans 


»)  Kieler  blåtter  2,  119. 

-)  I  fortalen  til  Mullers  Deutsch-Dån.  worterb.,  skreven  i  Kiel  i  Dec. 
1806,  udtaler  han,  at  den  danske  stat  engang  skulde  blive  »ein 
einziges  gantze«.  Også  i  Patriotiske  digte  1807,  s.  99,  siger  han, 
at  han 

•  finder  først  ej  nogen  Tysker  bedre  enden  Dansk,  dernæst, 
at  som  Tysken  er  i  Tyskland,  er  i  Danmark  Dansken  bedst«,- 
men  især  i  fortalen  til  sin  Dånisches  lesebucli  fiir  Schleswig- 
Holsteiner,  1809,  taler  han  med  varme  om  sine  bestræbelser  for 
det  danske  sprog,  og  den  miskendelse,  de  have  fremkaldt,  og 
minder  om  den  tid,  da  det  ikke  længer  skal  hedde:  »forskellige 


NOGLE  BEMÆRKNINGER  OM  MODERSMÅLET.      63 
49 

tankegang  fortsattes,  ende  med  ikke  blot  at  blive  dansk- 
sindet, men  at  blive  dansk;  og  den  tid  skulde  komme, 
da  sproget  i  hele  den  danske  stat  skulde  være  ett;  og  det 
turde  han  sige  til  dem  i  Kiel.  Denne  mandens  ægttyske 
kraftytring  genlyder  i  hans  »Dannersprogets  retskrivning, 
og  toneklang«  (Kiel  1809).  Fra  nu  af  udgik  en  række 
af  forordninger,    for  at  fremme  del   danske  sprogs    brug 


i  sprog  og  sæder*.  Efter  at  have  omtalt  den  modsætning,  der 
var  imellem  indvånernes  stemning  i  Holsten  og  de  Danskes,  der 
omgave  kronprinsen,  ytrer  StelTens  (Hvad  jeg  oplevede,  5,  219  f.): 
•  Frederik  Guldberg,  der  havde  et  navn  som  dansk  digler  — 
var  ultradansk.  De  Franske,  tyktes  ham,  havde  for  bestandig 
erobret  Nordtyskland;  at  det  sonderknusende  åg  nogensinde 
kunde  afkastes  igen,  forekom  ham  utroligt.  Holsten  var  nu  en 
fra  Tyskerne  bortreven  provins  af  det  danske  rige,  og  måtte 
fuldstændig  daniseres,  ja  »han  havde  det  latterlige  indfald,  at 
man  måtte  indføre  det  danske  sprog  i  Holsten.«  —  »Så  forblindet 
var  han  med  nogle  få  af  hans  venner,  at  han  troede,  med  sit 
lille  fædrelands  magt  og  med  en  forbigående  tids  hurtig  vexlende 
forhold,  at  kunne  fortrænge  den  tyske  ånds  magt,  et  urkraftigt  sprogs 
vælde  etc.  Hans  parti  var  rigtig  nok  kun  meget  svagt ,  men 
han,  dets  ordfører,  talte  hojt  og  ubesindig.  At  ytringer  af  dette 
slags,  som  den  Tyske,  der  var  fjærnere  fra  Danmark,  kun  vilde 
smile  af,  ja  ynke  som  psykisk  sygelige,  vakte  en  stor  forbitrelse 
i  Holsten,  var  naturligt.  Prof.  Heinrich,  en  Schlesier,  var  be- 
kendt for  sin  yderst  droje  natur;  han  blev  de  forbitrede  Tyskes 
ordfører;  det  var  let  at  vise  ultradanskheden  i  dens  latterlige 
lys,  og  Heinrich  skånede  ikke  sin  modstander«.  Guldbergs 
tankegang  i  fortalen  til  Dån.  lesebuch  er  i  korthed  meddelt  og 
besvaret  af  Falk  i  Kieler  blåtter  2  bd.  1816,  s.  82  (hvor  han 
imidlertid  tillige  læser  imellem  linierne),  foran  en  afhandling  af 
Hegewisch,  der  fremkaldtes  ved  Guldbergs  fortale.  Interessante 
oplysninger  findes  også  i  Kruses  afh.  Ueber  das  verhåltnisz 
der  Dån.  sprache  zur  deutschen  etc,  især  i  Kieler  blåtter,  1818, 
5ter  bd.  Han  ender  med  at  anvende  »den  ausspruch  des  wei- 
sesten:  Lasset  beides  mit  einander  wachsen.«  Såre  forsonligt  I 
Men  hvilket  er  ukruddet?  Endelig  høre  til  denne  tids  forhand- 
linger Mantheys  Epitre  å  Msr.  A.  W.  Schlegel ,  på  Tysk  af 
Sander,  1813,  som  slutter  med  en  betragtning  af  sprogforholdene. 

i    Slesvig    (2    dec.    1809;    26    okt.    1811;    7   sept   1812; 

5  juni  1813;  skoleforordning  af  24  aug.  1814),  i  det  hele 
uden  virkning.  Især  synes  der  at  være  lagt  vind  på  at 
hævde  begge  sprog  som  lige  berettigede,  hvoraf  felgen  måtte 
blive,  at  medens  undervisningen  i  det  danske  sprog  i  den 
tyske  del  blev  aldeles  intetsigende,  gav  undervisningen  i 
det  tyske  sprog  i  den  danske  del  dennes  ungdom  smag  på 
et  i  livet  langt  mere  om  sig  gribende  tungemål  og  en 
langt  rigere  literatur.  Overhovedet  kan  det  vel  antages, 
at  netop  de  danske  bestræbelser  fra  nu  af  gjorde  Kielerne 
årvågne.  —  Norges  tab  1814  måtte  fremkalde  tanken  om 
at  frelse  for  Danmark,  hvad  der  endnu  stod  til  at  redde; 
en  unævnt  mand  (Scavenius)  udsatte  1815  to  præmier  for 
en  afhandling  om  det  danske  sprogs  stilling  i  Slesvig 
»med  (som  det  udtrykkelig  hedder  i  opgaven)  angivelse  af 
midlerne,  hvorved  det  danske  sprog  kunde  blive  det  al- 
mindelige undervisnings-,  forhandlings-  og  rettergangs- 
sprog,  og  Sonderjylland  således  i  henseende  til  sproget 
blive,  hvad  det  forhen  har  været,  en  dansk  provins«^). 
Det  var  rene  ord;  denne  prisopgave  vakte  derfor  bevægelse 
i  lejren.  Falck  tog  til  genmæle-):  »-eine  kleine  angst  wåre 
wohl  verzeihlich« ;  men  man  vidste  jo  dog,  at  det  tyske 
sprogs  vel  lå  kongen  lige  så  meget  på  hjærte  som  det 
danskes;  man  vidste  jo,  »dasz  unser  konig,  der  seine  toch- 
ter  in  deutscher  sprache  zur  confirmation  vorbereiten  und 
in  deutscher  sprache  confirmieren  liesz,  geråde  dadurchei- 
nen  unwiderleglichen  beweis  gegeben  hat,  dasz  fiir  ihn  und 
seine  famihe  die  dånische  sprache  in  keinen  hohern  wer- 
the  steht  als  die  deutsche«;   og  han  viste  denne    »anmas- 


*)    Prisskiifter  aiig.  det  danske  sprog  i  hertugd.  Slesvig,  s.  VL 
*)   Kieler  blåtter  1816,  2.  bd.  s.  134/ 

sung«    tilbage    af  en  privatmand,   der  vilde  bekymre  sig 

om  ting,  »die  auszer  dem  konige  und  seinen  råthen  nur 
die  herzogth timer,  aber  niemand  ånders  angehen*.  Wer- 
lauffs  og  Outzens  besvarelser  af  opgaven  udkom  1819;  Wer- 
lauffs  ytringer  om  opgavens  sidste  del,  som  han  i  grunden 
ikke  indlod  sig  på,  og  vel  heller  ikke  kunde  indlade  sig 
på,  endskont  det  var  opgavens  spids,  vare  så  mådeholdne, 
at  al  frygt,  hvis  der  var  nogen,  måtte  falde  bort;  det  er 
blot  historiske  referater  om  forordninger,  der  vare  givne, 
men  ikke  efterkomne,  og  om  tingen  selv  siger  han,  at  det 
') ligger  bag  tidens  forhæng  og  beror  på  omstændigheder, 
dem  ingen  menneskelig  klogskab  kan  beregne«.  Dermed, 
synes  det,  gav  man  sig  tilfreds  i  Danmark.  Mén  den 
tyske  nationalitet,  der  havde  århundreders  hjemmel  for 
sig,  hvilede  ikke;  den  vidste,  at  menneskelig  klogskab 
ikke  lader  sig  beherske  af  omstændighederne,  men  kalder 
dem  til  live ;  og  langsomt,  men  sikkert,  gik  gæringen  frem 
indtil  1830.  Der  udbredte  sig  den  gang  rygter,  at  Dan- 
mark vilde  inkorporere  hertiigdommerne  og  indføre  det 
danske  sprog;  og  således  optoges  ytringer  i  Danmark, 
hvor  uskyldige  de  end  i  sig  selv  kunde  være,  f.  ex.  J. 
Mollers  i  »Danmarks  stolthed  i  dets  ydmygelse« ,  der  ud- 
kom 1830,  og  strax  blev  oversat  på  Tysk.  Efter  at  have 
ytret,  hvorledes  sprogforskelligheden  er  en  stor  hindring 
imellem  et  moderland  og  ny  tilkomne  provinser:  »Elsasserne 
bleve  først  Franskmænd,  da  de  lærte  at  tale  Fransk; 
Skåningerne  først  Svenske,  da  de  lærte  at  tale  Svensk; 
sprogenheden  er  hos  en  nation  af  den  vigtighed,  at 
Frankrige  med  sine  30  millioner,  der  alle  tale  Fransk,  vil 
stedse  findes  mægtigere  end  f.  ex.  det  østerrigske  mon- 
arki med  en  lige  stor  folkemængde,  fordi  denne  taler  for- 
IV.  5 

skellige    tungemål;«    —    kommer   forf.    til    at'   sige:    »Vi 

arbejde  år  for  år  på  en  fuldkomnere  forening  imellem  konge- 
riget Danmark  og  dets  tysktalende  provinser,  —  dog  med 
agtelse  for  det  afvigende  modersmål,  hvilket  er  den  brave 
Holstener  lige  så  dyrebart,  som  det  danske  er  os«^). 
Samme  år  udsendte  U.  J.  Lornsen  sin  brandpil,  som 
man  med  rette  har  kaldt  skriftet:  Ueber  das  verfassungs- 
werk  in  Schleswig-Holstein,  der  fremkaldte  hans  fængsHng 
og  Qærnelse.  Resten  er  dagens  historie.  Enden  er  status 
quo  ante.  Der  er  vundet,  at  begge  sprog  i  Slesvig  have 
lige  ret;  det  er  det  humane  deri;  men  da  to  ting  ikke 
på  én  gang  kan  være  i  samme  rum,  må  det  ene  nødvendig 
gå  forud  for  det  andet. 

Unionstiden  måtte  fremkalde  en  udvidelse  af  det 
danske  sprogrige  i  Sverige  og  Norge ;  den  er  også  kendelig 
nok,  som  en  naturlig  følge  af  rigernes  forbindelse.  I 
Sverige  kan  man  ved  slutningen  af  perioden  (1397—1520), 
selv  i  breve  udstedte  af  Gustav  Vasa,  finde  hele  sætninger 
så  danske,  at  der  hører  et  skarpt  sprogsyn  til  at  opdage 
det  svenske  deri,  og  som  et  bevis  på,  hvor  meget  Svensk- 
en under  unionstiden  blev  fordansket,  anføres  blandt 
andet,  at  Nyerup  har  udgivet  køns:  Laurins  kronnike,  som 
hørende  til  dansk  literatur,  og  Geijer  det  samme  hånd- 
skrift som  fabula  svecica^);  danske  folkebøger  vedbleve 
også  efter  unionens  ophør  at  læses  af  almuen  i  Sverige. 
En  sprogforening  havde  da  vel  været  mulig,  men  den  var 
aldrig  genstand  for  regeringens  tanke;  og  de  svenske 
kongers  energiske  omhu  for  det  svenske  sprogs  renhed 
kunde    vel   ikke   udslette   Tyskens   indflydelse,   men    nok 


^)  Mnemosyne,  1,  146.  147. 

*)  Wieselgrén,  Sveriges  skoiia  liter.  2,  245. 

Danskens,  der  havde  været  løs,  overfladisk  og  forbigående. 
I    Norge    derimod    blev  virkningen   storre;    den   begyndte 
tidlig  og  varede  ved    (1380—1814).      Sprogforskellen    var 
meget  stor;  den  norske  tunge  ,  der  næsten  faldt  sammen 
med  Islandsk,   bevarede  sin  gamle  selvstændige  og  djærve 
karakter,    medens  Dansken    for   længe   siden    var    sløvet. 
Indflydelsen     af    denne    fremkaldte    en    overgangsperiode 
(1400—1530);    fra    reformationstiden    vandt    det    danske 
skriftsprog    stedse  mere  magt,   hvorimod  folkesproget  be- 
varede sig  i  de  fleste  egne  indtil   den  dag  i  dag.    Dette 
forhold  har  fremkaldt  en  række  af  for  sprogforskeren  inter- 
essante   fænomener,    af  hvilke   jeg    dog    kun    berører   de 
tvende  hovedfænomener:   bevarelsen    af  det  gamle  norske 
sprog,  og  indførelsen  af  det  danske.     Forskellen  imellem 
begge  var  så  stor,  at  Hans  Gaas  (t  1578),  der  vilde  over- 
sætte den  norske  Kristenret,    vidner,    at   han    »kunde  på 
den  tid  ikke  læse  med  ret  forstand  to  linier  af  hende«*). 
Landets    sprog   var  anset:  selv  fremmede  benyttede  det  i 
Norge  i  skriftlige  optegnelser-).     Så  meget  mere  de  ind- 
fødte,   der  vedbleve  at  skrive  på  gammel  Norsk*'');  brev- 
skaber have  længe  efter  reformationen   endnu  stærke  lev- 
ninger af  det  gamle  sprog"*),  og  selv  om  sproget  var  ganske 
<lansk,    bevaredes    dog   norsk    skrivemåde^);  ja,   bønderne 


»)  Danske  Mag.,  6,  313. 

-)  Fortegnelse  på  den  holstenske  adelsmand  Hartvig  Krummedikes 
gods  1456,  i  Saml.  til  det  norske  folks  sprog  og  hist ,  6,  135. 

^)  F.  ex.  M,  Jens  Nielsen  i  Oslo  1567,  i  fortalen  til  Schonings 
Heimskr.,  s.  XXV.  For  meddelelser  fra  flere  af  de  følgende 
kilder  takker  jeg  conferenceråd  WerlauÉf  og  registrator  Kali- 
Rasmussen. 

^)  F.  ex.  Stavangrensia  fase.  49,  nr.  1—12,  1533— 15S7. 

^)  Bogstavet  |)  forekommer  hyppig  i  et  brev  fra  Veigen  1544,  i  Ge- 
heimeark.,  og  endnu  senere. 

5* 

kunde    endnu    1750  ret  vel    forstå  islandske  bøger*).     På 

den  anden  side  måtte  den  norske  adels  aftagelse,  danske 
embedsmænds  hyppige  ansættelse,  forbindelsen  med  Kjøben- 
havns universitet,  og  mange  andre  foreningsmidler ,  som 
historien  angiver,  nødvendig  gore  brugen  af  dansk  skrift- 
sprog mere  almindelig,  og  det  atter  indvirke  på  det  Norske, 
hvori  kundskaben,  hvis  nærmeste  bevarere  kun  lavmænd- 
ene vare,  efterhånden  blev  uklar-);  indtil  begge  blandedes 
sammen.  Det  sprog,  hvori  skribenterne  da  skreve,  kalde 
de  snart  dansk,  snart  norsk-).    Benævnelsen  Dansk  brugtes 


')  »Dersom  det  islandske  sprog  nogensteds  skulde  forstås  udenfor 
Island  selv,  da  måtte  det  være  blandt  bonderne  i  denne  egn, 
og  en  viss  gejstlig  mand  har  sagt  mig,  at  blandt  hans  sognefolk 
vare  nogle,  som  han  havde  givet  islandske  bøger  at  læse  i,  da 
de  temmelig  vel  vare  komne  til  rette  dermed  •  Pontoppidans 
Glossar,  norvagicum.     Bergen  1749,  fortalen  s.  19. 

')  »Den  fornemste  aarsag  til  all  vrictighed  vdi  de  norske  lowbøger 
befinde  wi  denne  at  vere:  at  det  gamle  norske  sprog,  som  for 
nogle  hundrit  aar  halluer  verit  brugelig,  paa  huilcket  oc  lowen  alf 
førssten  er  skrefluen,  det  er  gantske  faa  folck  vdi  Norge  (Laug- 
mendene  vndertagne)  beuist.  Oc  derfor  da  halTuer  huer  laugmand 
den  lowbog,  som  hos  hans  laugstoel  fandtis,  paa  norske  sprog, 
som  det  nu  brugelig  er,  vdsat,  en  huer  som  hannem  tyckis 
rettist  vere,  oc  som  hånd  bedst  kunde.«  Fortalen  til  Kristian 
den  fjerdes  Norske  lov,  1604.  Hermed  kan  sammenlignes  følg- 
ende udtryk  i  en  skrivelse  af  statholder  Axel  Gyldenstjerne  til 
de  regerende  raader  af  9  oktober  1590:  for  »lougboghen  er  op- 
slitt  her  i  landitt  i  gamell  thiidt,  så  ther  er  nu  få  thill  af  then- 
nom.  Saa  kunde  och  the  danske  och  thydske  lensmendt,  fogder 
og  prester  icke  well  lesze  heller  forstaa  thette  norske,  besynderlig 
hwadt  thennom  er  emodt.«  Jfr.  den  bergenske  lavmand  Povel 
Helgesens  brev  fra  IGOl,  i  Annal,  for  nord.  oldk.  1844—45,  s. 
157.  Heraf  forklares  den  store  mængde  oversættelser  af  gamle 
norske  love  fra  det  16de  og  17de  århundrede. 

')  På  titelen  af  Mich,   Saxes  Åndelige   sporgsmålsbog,    den  såkaldte 
præstepine,  Rostock  1602,    hedder  det,    at    den  er  fordansket  af 
Halvor  Gunnarsen,  men  i  sit  latinske  vers  til  læseren  siger  han: 
Fontibus  e  sacris  congessit  talia  Saxo, 
lingua  quæ  studui  reddere  norvegica. 

vel  tidlig  af  danske  embedsmænd^),  men  benævnelsen  Norsk, 
der  efterhånden  kom  isteden  for  Nordisk-)  (med  overgangen 
Nordisk,  Nordsk,  Norsk),  vedblev  at  anvendes,  dels  af  den 
danske  regering  i  sager,  som  angik  Norge,  dels  af  norsk- 
fødte skribenter,  meget  langt  ned  i  tiden*^),  hvorimod 
literaturen,  efterhånden  som  foreningen  blev  inderligere, 
stedse  mere  blev,  som  den  også  var,  betragtet  som  én,  og 
kun  af  og  til  bleve  enkelte  særegne  norske  udtryk  af  for- 
fatterne fremhævede  som  sådanne*).  Anvendelsen  af 
norske  ord  og  vendinger  blev  vel,  hvor  onskeligt  det  end 
havde  været,  aldrig  så  gennemgribende,  at  sproget  derved 
antog  en  egen  farve;  men  uden  forbindelse  med  Norge 
vilde  Danmark  måske  have  sunket  ned  i  franskheds  og 
tyskheds  svulst  og  sentimentahtet,  og  literaturen  modtog 
fra  Nordmændene  (vor  nuværende  literaturs  stifter,  Holberg, 
den  i  sit  slags  eneste  Vessel,  osv.)  nogle  af  sine  friskeste, 
af  vid  og  lune  sprudlende,  i  kraft  og  klarhed  fremrag- 
ende værker.  Der  gives  naturhgvis  enkelte  undtagelser, 
men  det  er  uimodsigeligt,  at  i  det  hovedindtryk,  man 
far  af  hin  tids  blomstrende  dansk-norske  literatur,  viser 
sig  hos  de  norske  forfattere  styrke  og  fylde,  hos  de  danske 


^)  Skolerne  kaldtes  endog  danske.  Superintendenten  Frands  Berg 
siger  f.  ex.,  i  en  skrivelse  til  kong  Frederik  den  anden  1572,  om 
Konghelle:  »att  ther  wdi  byenn  ingen  skole  (det  er  latinskole) 
er  wden  enn  liden  dantzske  skole«. 

^)  Arnold  de  Fines  norske  historie  kaldes  snart  den  nordiske,  snart 
den  norske  kronnike,  1667—1671.     Ny  d.  mag.  3,  43—44. 

*)  Sproget  i  Edvardsens  Bergens  beskrivelse  kaldes  af  Arne  Mag- 
nussen »itzige  norske  sprog.«  Norske  samlinger  udg.  af  et  hist. 
samf.  i  Kristiania.  1849.  1,  1.  Se  i  øvrigt  Steenbuchs  afh. 
om  benævnelserne  af  Norges  land,  af  dettes  folk  og  af  dettes 
sprog,  i  Saml.  til  det  norske  folks  sprog  og  hist.  2,  456.  505. 

*)  når  Stenersen  f.  ex.  forklarede  os,  hvad  en  gubbe  var. 

en  fordærvelig  eftergivenhed  eller  kunstlet  søgthed.     Ved 
Norges  adskillelse  fra  Danmark  (1814)  synes  en  forandring 
at  skulle  indtræde,  hvilken  Olufsen,  endnu  for  adskillelsen 
fandt  sted,    har  forudset,    når  han  taler  om,    »at  der  i 
Norge  med  tiden  kunde  opstå  et  egentlig  norsk  sprog,  det 
er  en  Dansk  med  så  mange  norske  ord,  vendinger  og  idio- 
tismer, at  en  Dansk  kun   med  umage  vilde  være  i  stand 
til  at  forstå  det«.  —  »Norge,  siger  han  fremdeles,  er  ved 
sin  folkemængde  og    ved  dets  mange  og  mangfoldige  for- 
hold   til   naturen   en  stor  masse.     En  sådan  ytrer  altid 
kraft,  fordi  den  har  kilde  til  kraft  i  sig  selv.     Dens  indi- 
vidualiteter må  derfor  nødvendig  bryde  frem,  når  det  udvor- 
tes tryk  enten  slappes  eller  forsvinder.    Men  et  folks  stærk- 
este individualitet    er  dets  sprog«.  —  »Det    Danske  for- 
blev da  hvad  det  er,  thi  på  nogle  tyske  fordærveiser  nær 
er  det  virkelig  et  lingua  vemacula  for  Danmark;  men  dette 
er  det  ikke  for  Norge.    Derfor  vilde  det  egentlige  Norske^ 
naar  al   udvortes  modstand  var  forsvunden,  hæve  sig,  og 
efterhånden  træde  frem  i  det  mundtlige  læreforedrag  og  i 
skrifter.     Landet  vilde  få  sin  egen  og  en  betydelig  litera- 
tur«*).    Med  hensyn  til  Norden  vilde  da  omtrent  det  samme 
finde  sted  som,  med  hensyn  til  Danmark,    hvis  Jylland, 
Fyn  og  Sjælland  vilde  hver  for  sig  være  selvstændige  lande 
med  hver  sit  dialektsprog.     Og  når  Danmark  allerede  nu 
kan  lignes  med  »et  legeme,  hvis  hjærte  sidder  på  spidsen 
af  den  lille  finger«-),  saa  kan  følgerne  deraf  just  ikke  være 
meget  vanskelige  at  forudse.    Når  alle  de  enkelte  ting  ville 


*)   Olufsens  skildring  af  staten   1811,   i  Saml.   til   det  norske  folks 

sprog  og  hist.  6,  161—64. 
«)   Olufsen,  sst.  s.  166. 

rive  sig  løs  fra  det  hele,  så  vil  ikke  blot  d  e  t  gå  i  stykker, 
men  de  enkelte  ting  blive  et  bytte  for  hvem  der  kan 
drage  dem  til  sig. 

En  betragtning  står  endnu  tilbage:  modersmålets 
stilling  her  hjemme,  under  hvilke  ydre  vilkår  det  levede, 
hvorledes  det  blev  heget  og  plejet  af  landets  regering  og 
folkets  ledende  magt.  Fuldstændig  og  klar  kan  den  kun 
gives  i  forbindelse  med  literaturens  historie;  her  må  der- 
for nogle  grundstrøg  være  nok  til  at  henvende  opmærk- 
somheden derpå.  Enhver,  der  har  gennemvandret  litera- 
turen,  vil  da  uden  tvivl  sande,  at  der  igennem  den  går 
en  dyb  klagetone  over  sprogets  fortrykthed.  Kun  sjælden 
har  modersmålet  i  den  fremfarne  tid  ligget  regering  og 
folk  på  hjærte;  at  hylde  det,  at  ofre  sit  liv  og  sine  kræft- 
er til  det,  at  forherlige  det  ved  gode  skrifter,  har  næsten 
altid  haft  foragt  og  tilsidesættelse  til  følge;  det  har  altid 
hedt:  først  det  fremmede,  så  modersmålet;  noget,  der  let 
lader  sig  oplyse  af.  hele  folkets  historiske  stilling  og  viden- 
skabelige udvikling.  Med  kristendommen  fulgte  i  det  første 
tidsrum  (1000—1250)  to  ting:  Latinen  og  den  tyske  kejs- 
ers fordring  på  Danmark  som  et  vasalland  af  Tyskland. 
Den  sidste  fordring  blev,  medens  landets  regering  var  kraft- 
ig og  stærk,  vist  tilbage;  Romersproget  derimod  blev  ikke 
blot  gejstlighedens  lærde  sprog,  men  tillige  historieskriver- 
ens (Ælnoth,  Svend  Ågesen,  Saxo).  Men  imedens  de  klas- 
siske sprog  endnu  dyrkedes  med  iver,  var  der  tillige  en 
levende  interesse  for  det  egne  og  det  nordiske.  Svend 
Estridsen  og  hans  tidsalder  repræsentere  begge;  i  Absalon 
forenedes  de.  Valdem  årernes  tidsalder  er  tillige  Danmarks 
første  lovalder;  dansk  sang  lod  i  slaget  på  Grade-hede 
1157,  og  lægmands  tunge  i  præsternes  forkyndelse  1245. 

Med  rigets  indre   forfald  trænger  derpå  (1250—1397)  det 

Tyske,  der  allerede  tidligere  havde  vundet  indgang  (Knud 
Lavard,  Svend  Grade),  sig  bestandig  dybere  ind,  og  rodfæst- 
er sig  ved  landets  oplosning.  En  tysk  fyrste  (Albrekt  af 
Brunsvig)  bliver  første  gang  dansk  rigsforstander  1261 ; 
Holsten  søger  igennem  Slesvig  at  vinde  Danmark  (Grev 
Gert  fældes  1340);  den  sorte  død  svækker  landet  1348; 
Slesvig  forbindes  med  Holsten  1386;  og  Danmark  får  tilsidst 
en  tysk  kansler.  Studeringerne  i  Paris  afløses  af  dem  i  Koln ; 
tyske  poeter  besynge  den  danske  konge  (Reinmar  von  Zwi- 
ten  t  1269);  forhandlinger  med  Hansestæderne  føres  på 
Plattysk;  ved  siden  af  dansk  tunge  lyder  ved  kongehoffet 
og  i  købmandens  boder,  på  suderens  værksted,  ja  under- 
tiden i  kotkarlens  hytte,  det  plattyske  sprog.  Latinen  og 
Dansken  fordærves  begge  i  fællesskab:  det  gamle  Nordiske 
er  glemt,  forholdet  til  Norge  Qendtligt;  færdselen  med 
Tyskland  overvejende;  Dannevirke,  der  sidste  gang  istand- 
sattes omtr.  1260,  kunde  der  nu  ikke  være  tanke  om;  ja 
fordringerne  på  Danmark  svæve  imellem  den  tyske  Albrekt 
af  Meklenborg  og  den  norske  Oluf;  dog  sejrer  endnu  den 
sidste.  Få  levninger  af  dansk  mål  haves  fra  denne  tid 
(det  ældste  danske  brev  hos  Hamsfort  af  1313;  lægebøger; 
Lucidarius  og  legender;  noget  kronnikesnak,  og  vel  en  del, 
der  først  senere  kommer  frem  i  literaturen;  majsange  be- 
gyndte omtr.  1350).  Næsten  alt  er  ødelagt;  vi  have  eft- 
erretninger om,  at  det  har  været,  og  tildels  når  det  for- 
gik, men  det  er  også  det  hele.  I  unionstiden  (1397—1523) 
måtte  de  nordiske  rigers  forbindelse  danne  en  modvægt 
mod  indflydelsen  fra  Syden,  men  foreningen  var  for  løs  til 
at  vinde  sejer ;  fra  nu  af  se  vi  derfor  en  bestandig  kamp 
imellem  det  fremmede  og  det  folkelige ;  og  det  sidste  syn- 

es  hartad,  hver  gang  det  havde  vundet  en  sejr,  så  meget 

stærkere  at  måtte  vige^).  »Den  ydre  forening  medførte 
kun  en  indre  sondring,  og  unionen  er  et  stort  navn,  der  er 
gået  forbi  uden  begreb«  (Geijer).  Aldrig  måske  var  Nord- 
en mere  adsplittet,  end  da  de  nordiske  rigers  kroner  sade 
paa  ett  hoved.  En  kvinde  kunde  samle  rigerne,  fem  mænd 
kunde  ikke  holde  dem  sammen.  Det  er  unionens  historie 
i  kort  begreb :  at  Sveriges  krone  falder  af,  og  danske  kong- 
er bukker  sig,  for  at  tage  den  op;  fast  vilde  den  ikke 
sidde.  Og  handelen  gaves  i  Hansestædernes  hænder.  Fra 
1400  til  1550  se  vi  da  også  den  nysomtalte  tvekamp: 
Brigittinerklostrene  danne  fra  1417  tillige  en  sprogforbind- 
else imellem  de  tre  riger;  modersmålet  bliver  under 
dronning  Margrete  det  officielle  sprog,  hvorom  en  stor 
mængde  diplomer  endnu  vidne;  Kristian  den  første  lærer 
rigtignok  aldrig  Dansk,  men  i  næste  generation  mede  vi 
den  folkelige  Hans,  der  morer  sig  ved  danske  folkeroman- 
er, og  hans  dronning  Kristine;  og  Kristian  den  anden 
søger  i  skolen,  som  overalt,  at  kalde  det  folkelige  til  live. 
Men    da   alting   således    er   i  den   bedste  gang,    kommer 


*)  Omtrent  det  samme  fænomen,  som  viser  sig  i  den  politiske 
stilling.  Om  denne  bemærker  J.  Møller  (Mnemosyne,  1830,  1, 
161),  i  det  han  taler  om  »de  utrolige  tab,  som  ere  lidte  ved  slette 
diplomaters  skyld,  og  de  store  fordele,  der  opnåedes  ved  dygtige 
ministres  klogskab«:  »Intet  land  har  i  den  henseende  været  så 
lykkeligt  som  Frankrig,  thi  det  har  ofte  efter  en  uhæderlig  eller 
uheldig  krig  fået  snart  en  tålelig,  snart  endog  en  fordelagtig  fred. 
Men  jeg  erindrer  på  den  anden  side  heller  intet  land,  der  har 
været  så  uheldigt  som  Danmark;  thi  det  har  ofte  efter  snart  hæd- 
erlig, snart  heldig  krig  indgået  lidet  fordelagtige  fredslutninger, 
for  ikke  at  tale  om,  hvad  godtroende,  men  lidet  skarpsindige 
underhandlere  i  fredstider  have  ladet  sig  afsnakke  eller  fraliste.« 

den  gottorpske  hertug  Frederik  den  første  til  regimentet, 
og  hans  son  Kristian  den  tredie,  der  har  Plattysk  til  mod- 
ersmål, har  det  endnu  til  hofsprog;  ikke  desmindre  drag- 
er han  dog  tilborlig  omhu  for  Dansken,  som  han  endog 
taler.  Københavns  universitet  stiftes  1478,  men  det  hent- 
er sine  første  lærere  fra  Koln ;  bogtrykkerkunsten  kommer 
ind  i  landet  1482,  men  bogtrykkerne  ere  Tyskere,  og  de 
fleste  skrifter  trykkes  endnu  udenlands.  Reformationen 
forkyndes  1520,  men  dens  første  forkyndere  forskrives  fra 
Tyskland.  I  literaturen  er  der  en  stærk  bevægelse;  sprog- 
ets rendegarn  er  ægte  dansk,  men  der  kommer  adskillig 
tysk  islet  deri,  så  tvekampen  er  også  her  (Peder  Låle, 
ældste  bibeloversættelse  omtr.  1470,  Rimkronniken  omtr. 
1480,  hr.  Mikael  omtr.  1496;  Kristjern  Pedersen,  den 
nyere  literaturs  formand,  og  de  øvrige  bekendte  forfattere 
fra  reformationstiden) ;  man  fik  dansk  messe  og  danske 
psalmer;  men  universitetet  skrev  på  Tysk  til  Kristian  den 
tredie  1550.  Den  fri  folkelige  bevægelse,  som  reformation- 
en havde  fremkaldt,  blev  standset,  og  med  den  næsten 
brugen  af  modersmålet;  snæverhj ærtet  tysk  theologi  behersk- 
ede universitetet,  for  hvilket  modersmålet  ikke  var  til; 
Sorø  akademi  (1623)  var  en  tj^sk  koloni,  hvor  brugen  af 
det  danske  sprog  var  forbuden;  i  den  lærde  skole  lærte 
peblingene  at  læse  gennem  Latinen,  og  selve  dens  gudstjeneste 
holdtes  på  Latin.  Almueskoler  på  landet  gaves  der  endnu 
ikke.  Hvor  meget  derfor  end  konger  som  Kristian  den 
jQerde,  og  adelsmænd  som  Herluf  Trolle,  søgte  at  anvende 
og  frelse  modersmålet,  og  hvor  mange  store  lærde  Dan- 
mark end  besad  til  1660,  der  endog  vare  lærere  for  hele 
Europa  (Niels  Hemmingsen,  Tyge  Brahe,  Bartholinerne, 
Ole  Vorm),  var  dog  al  videnskab  kun  til  på  Latin,  og  for 

modersmålet  kun  noget  affald  og  gudelige  sager;  intet  er 
derfor  fra  den  tid  almindeligere  end  klager  over  den  id- 
elige foragt  og  tilsidesættelse,  det  måtte  lide.  At  det  ikke 
aldeles  fortrængtes,  må  alene  tilskrives  den  ægte  danske 
og  tillige  lærde  adel,  der  fremkaldte  næsten  alle  danske 
skrifter,  af  hvilke  nogle  endnu  tiltrække  os  ved  deres  sprogs 
naivitet,  men  som  i  det  hele  kun  ere  rå  forsag  på  at 
skabe  og  vedligeholde  en  literatur  (Flemlose,  Simon  Paulli ; 
A.  S.  Vedel,  Hvitfeldt;  Hegelund,  Ranch,  Arrebo).  Selve 
landets  historie  blev  skreven  på  Latin  og  tildels  af  frem- 
mede (Krag,  Pontanus,  Meursius);  ja  endog  modersmålets 
egen  grammatik  (Pontoppidan) ;  vilde  en  lærd  mand  anbe- 
fale det,  så  gjorde  han  det  på  veltalende  Latin  (Rasmus 
Bartholin  1657);  og  da  Frederik  den  tredie  endelig  endog 
fik  latinske  hofprædikener,  kan  man  her,  som  i  Europa  i 
almindelighed,  kalde  hele  den  foregående  tidsalder  den  la- 
tinske. Det  første  spor  til  noget  dansk  foredrag  og  danske 
lærebøger  ere  vel  omtrent  fra  1621;  et  forsøg  på  at  for- 
klare noget  af  den  latinske  grammatik  på  Dansk  (Jersin 
1624)  behøvede  hundrede  år  for  at  vinde  fremgange);  og 
hvor  ilde  man  var  faren  med  modersmålet,  når  nogen  tænk- 
ning og  smag  skulde  udtrykkes  deri,  kan  man  få  en  tyde- 
lig forestilhng  om  f.  ex.  ved  H.  P.  Resens  Den  lille  logi- 
ces begyndelse  (1610),  og  ved  den  næsten  totale  fattigdom 


*)  Til  de  mærkelige  fænomener  i  vor  literatur  hører  just  Latinens 
bestandig  aftagende  eneherredomme,  og  modersmålets  fremskriden 
ved  siden  deraf  indtil  vore  dage.  Det  er  artigt,  at  følge  denne 
udvikling  fra  den  første  latinske  grammatik  på  Dansk,  de  første 
danske  forelæsninger  (for  barberer),  det  første  danske  program 
(af  Røn),  det  første  danske  universitetsprogram  (af  Anchersen), 
o.  s.  f.  Men  selv  dette  fænomen  synes  for  en  stor  del  frem- 
kaldt ved  indvirkning  udenfra. 

på  æmner  til  latinsk  stil,  hvortil  Arild  Hvitfeldts  kronnike 
anbefaledes  (skolereglement  1632).  Ved  souveræniteten 
(1660)  forgik  for  en  stor  del  den  gamle  danske  adel,  og 
dens  regeringsindflydelse  horte  op  (Iver  Rosenkrands  1735); 
de  minder,  den  endnu  havde  bevaret  af  fortiden,  sattes 
til  side  med  den  (kæmpeviserne,  der  endnu  havde  levet  på 
dens  tunge,  bleve  foragtede  som  kærhngesnak).  Den  nye 
adel  var  enten  tysk,  der  nu  ikke  alene  besatte  Holsten, 
men  selve  Danmark,  eller  nyskabt  dansk  adel,  som  borger- 
standen rivaliserede  med  i  honnet  ambition,  i  rang  og  i 
udenlandsrejser.  Den  gamle  grundmurede  lærddom  bliver 
nu  et  særsyn  hos  hoffet  og  adelen.  Filologi  fik  man  fra 
Holland,  prædiken  fra  England,  poesi  fra  Tyskland,  men 
overvejende  blev  den  franske  indflydelse  fra  hoffet  i  Paris 
og  Versailles,  efterhgning  af  franske  sæder,  dragt  og  sprog; 
og  Kristian  dem  femte  fik  allerede  en  fransk  hofpræst. 
Hvad  sprogblandingen  ikke  havde  været  broget  for,  så 
blev  den  da  nu*).  Hojtysk  var  allerede  indfort  af  Frede- 
rik den  tredies  dronning  Sofie  Amalie;  Kristian  den  femte 
var  opdragen  på  Tysk  (bekendt  er  anekdoten  om  Torfæus), 
og  skrev  et  blandingssprog  af  Dansk  og  Tysk,  spækket  med 
franske  ord;  ofte  er  den  ene  sætning  hos  ham  dansk,  den 


')  Et  exempel  derpå  ere  de  operaer,  der  opførtes  til  kongens  føds- 
elsdag ,  f.  ex.  Les  plaisirs  des  heros  oder  die  4  edelsten  pas- 
sionen, alsz  ihrer  majeståt  unsers  allergnådigsten  erbkonigs 
allerhochsterfreulichster  geburts-tag  an.  1699  den  15.  Aprilis 
feyerlichst  begangen  wurde,  auff  dem  schlosse  zu  Copenhagen  in 
der  music  vorgestellet.  Obleetationum  istarum  heroicarum  promi 
condi  erant:  Cupido,  qui  Italice,  Diana,  quæ  Gallice,  Mars,  qui 
Germanice,  et  Neptunus,  qui  Danice  loquebatur.  Hi  per  Mercu- 
rium,  qui  dialecto  Germaniæ  inferioris  utebatur,  in  scenam  evo- 
cati,  pro  salute  regiå  tandem  janctis  vocibus  vota  suscipiebant. 
(Nova  literaria  maris  Balthici  1699,  s.  150.) 


Å 

næste  tysk;   og  hvor  officielt  dette  sidste  sprog  må  have 

været,  viser  blandt  andet,  at  man  på  støtten  i  Norge,  i 
anledning  af  kongens  rejse  dér,  satte  en  tysk  indskrift.  En 
lige  så  rå,  latterlig  og  smagløs  blanding  af  modersmålet, 
Latin  og  Fransk  finder  man  idelig  hos  de  lærde  (Gram), 
og  klagerne  over  foragt  for  modersmålet  ere  derfor  de  samme 
som  for  eller  endnu  storre^).  Om  end  derfor  enkelte 
magthavere  og  indflydelsesrige  mænd  yndede  modersmålet 
og  selv  virkede  til  dets  fremme  (Matthias  Moth  1684—1719, 
Frederik  Rostgaard  1694—1745),  og  nogle  forfattere  (Hen- 
rik Gerner,  Peder  Syv)  gjorde  selve  sproglæren  til  gen- 
stand for  deres  undersøgelser,  ja  den  hojere  poesi  endog 
begyndte  sin  flugt  (Kingo),  så  ere  hine  forsøg  dog  så 
ufuldkomne  og  blottede  for  indsigt,  og  poesien  så  nedsænk- 
et i  uædle  udtryk  og  former,  at  nogen  egentlig  herskende 
dannet  literatur  næppe  endnu  kunde  siges  at  være  vunden. 
Den  blev  først  ved  Holberg  (1711 — 1754)  skabt  ligesom 
på  én  gang  i  flere  retninger,  og  var  fra  nu  af,  så  liden 
næring  den  end  fandt  for  sig,  uforgængelig.  Det,  han 
fandt  for  sig,  var  en  øde  eller  lyngbegroet  hede,  hvor  han 
ved  sit  genis  ejendommelige  kraft  hensatte  lutter  ny  væxt- 
er,  lutter  frugttræer,  som  han  hentede  podekviste  til  fra 
Syden.  Et  brugeligt  sprogorgan  fandt  han  ikke,  og  hele 
hans  dannelses  retning,  der  tydelig  nok  udtaler  sig  i  hans 
foragt  for  Arne  Magnusens  syssel,  førte  ham  bort  fra  en- 
hver tilknytning  til  det  ældre  sprog,    der  som  en  endnu 


^)   blandt  en  utallig  hob  f.  ex.  Frederik  Horn  (Frans  Hansen  Drejer) 
i  Somnium  poéticum  1731: 

Den  (bogen)  burde  i  Latin  med  rette  skreven  være, 
så  kunde  man  deraf  dog  noget  nyttigt  lære; 
den  burde  være  i  det  ringeste  på  Fransk, 
men  hvo  vil  læse  det,  som  er  dog  ikkun  Dansk? 

frisk  sæd  lå  begravet  i  Kristjern  Pedersens  og  lignende 
skrifter.  Danske  udtryk  for  alle  hojere  begreber  vare  tabte 
for  ham,  som  for  hele  hans  tid,  og  erstattedes  med  franske ; 
det  gamle  danske  sprog  var  derfor  måske  kun  til  i  stilen 
hos  én  mand  (Langebek,  Danske  magasin  1745),  men  an- 
vendtes af  ham  i  et  snævert,  specielt  formål  uden  indflyd- 
else på  nogen  hojere  tænkning.  Et  igennem  århundreder 
fortsat  skinsygt  og  fjendtligt  forhold  til  Sverige  udelukkede 
enhver  tanke  om  en  åndelig  nordisk  forbindelse;  selv  de 
islandske  sagaer  misundte  man  hinanden,  og  udforeisen 
deraf  fra  Island  til  Sverige  hlev  forbuden.  Desto  stærkere 
derimod  blev  tiltrækningen  fra  Tyskland.  Kristian  den 
sjettes  pietistiske  hof  var  så  tysk,  som  det  vel  kunde  blive; 
dronning  Sofie  Magdalene  tålte  end  ikke  Dansk  i  sin 
nærhed;  og  det  var  et  ganske  konsekvent  forslag  af  den 
tyske  hofadel,  at  indføre  det  tyske  sprog  i  alle  danske 
landsbyskoler.  Forfatterne  skreve  da  også  gerne  på  Tysk 
(Hoyer,  Pontoppidan).  En  smuk  lille  dansk  episode  ind- 
trådte med  den  engelske  elskelige  dronning  Lovise  i  Frederik 
den  femtes  gode  dage;  men  i  politik  og  diplomati  vedblev 
Danmark,  regeret  af  tyske  ministre  (Schulin,  Bernstorff, 
Struensee),  at  være  det  samme  som  et  tysk  vasalland;  og  det 
forskød  konsekvent  al  tanke  om  en  nordisk  forbindelse,  der 
mere  end  én  gang  tilbod  sig,  for  at  kunne  vinde  Holsten  ube- 
skåret under  kronen.  Begge  literaturers  mulige  forbindelse, 
det  vil  sige  den  danskes  undergang  i  den  tyske,  og  sprogets 
opløsning  i  Tysk  og  Fransk,  antydes  i  en  ikke  ubetydelig 
tysk-fransk  literær  koloni  i  landet,  samt  ved  udgivelse  af 
tyske  og  franske  ugeblade  (der  Fremde;  der  Nordische 
Aufseher;  Mercure  Danois;  Spectatnce  Danoise.)  Det  gik 
vel  ikke  for  sig,  men  den  hojst  fornødne  sprogrensning. 

der  forsøgtes  i  allehånde  retninger,  indførte  en  ny  skikkelse 
af  det  danske  sprog  ved  optagelsen  af  ny  tyskformede  ud- 
tryk med  franske  vendinger  og  stil  (J.  S.  Sneedorf  omtr. 
1760),  der,  efter  at  gæringen  havde  sat  sig,  blev  til  det 
nuværende  sprog,  og  fostrede  den  nuværende  literatur.  I 
denne  stod  kritikken,  (Liixdorf  og  Carstens)  endnu  på  et 
forældet  standpunkt.  Tyske  digtere  vedbleve  at  fejres,  ja 
at  lonnes  (fra  Klopstock  til  Claudius  og  Schiller),  medens 
de  indfødte,  boj  ede  under  trange  forhold  og  filisteriets  tryk 
(dr.  Schonheider),  levede  i  nød,  der  jo-  næsten  altid  og 
overalt  har  været  geniets  lod,  men  under  disse  forholde 
var  uundgåelig.  Evalds  uforlignelige  lyrik  og  Vessels  ene- 
stående komiske  muse  bleve  i  sin  tid  kun  fattede  af  få, 
og  bleve  uden  afgorende  indflydelse,  uden  åndig  opvæk- 
kelse, i  den  nærmeste  tid  derefter  (forstandsperioden). 
Under  andre  forholde  var  tyskhedens  overmagt  afgjort; 
»alle  militære  ting  behandledes  på  Tysk  fra  Elben  til  Vardø- 
hus« ;  på  kadetakademiet  i  København  var  det  »under 
straf  forbudet  at  tale  Dansk«  (Abrahamsen);  hærens  kom- 
mando   (Nordmændenes    da  med)  var  tysk  indtil    1772*). 


*)  Når  Suhm  taler  frit  og  siger  sin  meniDg  ligefrem  ,  ytrer  han 
blandt  andet:  »Le  plus  grand  obstacle  {for  dansk  videnskabe- 
lighed) consiste  pourtant  dans  la  repugnance  et  le  mépris,  que 
les  grands  du  royaume,  comme  étrangers,  ont  pour  la  nation  et 
la  langue,  qui  va  si  loin  ,  que  l'exercice  militaire  méme,  sans 
autre  exemple  dans  tout  le  resie  de  VEurope,  se  fait  dans  une 
langue  étrangére,  c'est  å  dire  l'Ållemande.  Les  pauvres  Normans 
mémes,  qui  n'ont  jamais  entefhdu  que  la  leur  propre,  apprennent 
TAllemand  å  Copenhague  å  force  de  coups«.  —  »La  Norvegue 
est  presque  entiérement  depourvue  des  moyens  de  s'éclaircir. 
II  me  semble,  que  les  Danois  par  une  basse  jalousie  (o  nej  ikke 
derfor!  de  vare  ikke  bedre  farne  selv)  et  par  une  crainte  mal- 
fondée  (nej,  magthaverne  frygtede  ikke  for  Norge,  men  de  havde 
bestandig    ojnene    vendte    sydpå)     laissent    croupir   ce    royaume 

Den  henslumrede  danskhed  vågnede  endelig  i  Ove  Guld- 
berg (1772—1784);  en  række  af  regeringsbandlinger  søgte  at 
vække  den,  at  udvikle  den,  at  befæste  den ;  og  den  blev  til  et 
nyt  liv  under  Frederik  den  sjette  (1784—1839);  overalt  veg 
det  fremmede  tilbage ;  modersmålet  fik  atter  mæle,  og  har 
bestandig  stærkere  og  stærkere  banet  sig  vej ,  indtil  det 
endelig  taltes  i  alle  kredse.  Kun  literaturen  kunde  van- 
sl^lig  vinde  med;  dertil  havde  den  hidtil  haft  altfor  lidet 
forarbejde  og  manglede  næsten  al  organisk  udvikling.  Den 
theologiske  granskning  var  endnu  bestandig  en  aflægger 
af  den  nordtyske;  filosofi  var  ikke  til;  enkelte  vendte  sig  til 
det  gamle  Norden  (Prams  Stærkodder),  men  kendte  intet 
til  det;  kun  hvad  der  i  stille  kredse  (klubvæsenet  gider 
jeg  ikke  omtale)  rarte  hjærtet,  eller  beskuelsen  af  naturen, 
som  man  har  allevegne,  fremkaldte  uforgængelige  digt- 
ninger; mangelen  af  filosofisk  og  æsthetisk  udvikling  spor- 
edes overalt,  og  måtte  erstattes  fra  Tyskland.  Mest  hoj- 
røstet  i  literaturen  blev  netop  den  vandede  patriotisme, 
der  i  Kahbek,  den  i  mange  henseender  elskelige  Kahbek, 


dans  l'ignorance«.  (Essay  sur  l'état  present  des  sciences  etc. 
dans  le  Dannemare  et  dans  la  Norvegue,  å  Fribourg  1771),  — 
Det  er  en  trist  gerning,  her,  hvor  jeg  nogle  ojeblikke  dvæler 
ved  modersmålets  skæbne,  for  så  vidt  den  afhang  af  magt- 
haverne, at  måtte  fremdrage  kendsgerninger  som  disse,  der  imid- 
lertid kunde  forøges  med  langt  flere.  For  at  formilde  sindet  må 
læseren  tænke  sig  modsætningen  dertil:  literaturens  og  sprogets 
indre,  ubetvingelige  liv,  deres  kamp  og  sejr  under  alle  ydre 
hemninger.  Det  er  måske  et  af  de  interessanteste  fænomener  i 
menneskeheden:  den  udholdenhed,  den  kraft  og  uforgængelige 
ynde,  hvormed  et  ringe  tungemål,  under  tryk  og  foragt,  ja  for- 
hånelse, »stedse  friskere  og  fermere«,  som  jeg  for  sagde,  har 
været  i  stand  til  at  udvikle  sig.  Men  fremstillingen  deraf  kan 
ikke  meddeles  uden  i  et  særeget  skrift,  der  langt  vilde  overgå 
disse  blades  grændser. 

især  fandt  sin  idelige  tolk^).  Da  andelig  forstandsperioden 
var  så  nogenlunde  overvunden,  var  det  atter  Tysklands 
romantiske  poesi,  der  måtte  vække  Danmarks  (Steifens, 
der  måtte  fortrække  herfra,  vakte  øhlenschlåger).  Under 
de  stærkeste  tryk  (1801,  1807,  1814)  har  den  sygnende 
literatur  dog  vundet  kræfter,  og  under  den  bestandig  vox- 
ende  velstand  et  frodigt  liv.  Men  alligevel  har  selv  den 
liveligste  fremgang  endda  ikke  kunnet  udelukke  længslen 
efter  Syden  og  den  barnagtige  higen  efter,  hvad  der  kaldtes 
europæisk  navnkundighed;  både  Baggesen  og  øhlenschlåger, 
der  bleve  fremtrukne  af  tyske  huse,  have  ikke  kunnet 
finde  sig  tilfredse  ved  den  hylding,  der  kunde  vindes  i 
hjemmet;  ikke  blot  Baggesen  udbred:  Quid  mihi  cum 
Dano^  Germanus  esse  volo;  selv  Øhlenschlåger  kunde 
endnu  i  sine  Erindringer  dvæle  ved  den  herlighed  at  vinde 
30  millioner  læsere-).     Og  efterat  det  endelig,  ved  Rasks 


*)  se  f.  ex.  hans  dannebegejstring  i  Erindringer,  3,  122. 

')  Det  var  dog  synd  at  sige,  at  deres  eftermæle  derved  har  vundet. 
Mundt  (Die  literatur  der  gegenwart  s.  212)  siger  om  »der  geniale, 
tief  zerrissene  Baggesen-  :  »In  diesem  nicht  unbegabten  aber 
durchaus  verworrenen  dichter  zeigt  sich  ein  solcher  mischmasch 
von  poetischen ,  philosophischen  und  politischen  richtungen, 
dasz  es  schwer  fåJlt ,  seiner  bestandig  wechselnder  natur  einen 
bestimmten  charakter  nachzusagen«  etc.  Men  langt  værre  går 
dét  Øhlenschlåger;  jo  længer  man  rykker  frem,  desto  strængere 
bliver  hans  fordommeise.  Hillebrand  (Die  deutsche  nationalliteratur. 
3r  bd.  2  aufl.  1851,  s.  178)  karakteriserer  ham  sålunde:  »Wir 
mussen  es  diesem  dichter  zur  ehre  rechnen ,  dasz  er  sich  des 
deutschen  idioms  in  dem  grade  måchtig  zu  machen  gewuszl, 
um  in  haltung  und  form  deutscher  dichtung  auftreien  zu  konnen. 
Sollen  wir  aber  gegen  diese  dichtung  selbst  gerecht  seyn,  so 
durfen  wir  ihr  keine  stufe  uber  der  mittelmåszigkeit 
anweisen.  Ohne  genialen  einblick  in  die  tiefe  der  menschlichen 
natur  und  in  das  innere  triebwerk  des  lebens,  ohne  energie  des 
fuhlens  und  denkens,  ohne  talent  einer  plastisch  gediegenen 
IV.  6 

Og  P.  E.  Miillers  grundige  og  tiltrækkende  skrifter,  var  blevet 
erkendt,  at  Nordens  gamle  sprog  og  literatur  (hvis  dyrkelse  lige 
fra  Vorms  dage  har  stået  som  en  isoleret  literaturgren  uden 
frugter  i  folkets  liv)  virkelig  står  i  en  organisk  forbindelse  med 
de  nuværende,  har  regeringen,  da  man  fik  det  fortvivlede  ind- 
fald, at  udsætte  undervisningen  i  de  klassiske  sprog  (hvis 
elementer  jo  aldrig  tidlig  nok  kunne  læres)  til  en  modnere 
alder,  ikke  taget  i  betænkning  at  vælge  det  tyske  sprog 
som  et  supplement  til  modersmålet,  for  at  det  første  grund- 
lag til  al  sprogundervisning  i  de  lærde  skoler  kunde  læg- 
ges i  dem  i  forening;  hvilket  naturligvis  må  have  til  følge, 
at  modersmålets  tyske  elementer  drages  frem  på  de  ret 
ægte  danskes  bekostning^),  og  at  tysk  ånd  strax  indprent- 
es de  unge  sjæle.  Det  danske  kultusministerium  tog  hel- 
ler ikke  i  betænkning  at  forordne,  at  hovedkarakteren  ved 
den  historisk- filologiske  embedsexamen  skulde  bestemmes 
således,  at  alle  andre  fag,  hvert  især,  have  dobbelt  så  meg- 


und  kraftgetragenen  darslellung,  flieszen  seine  dramatischen 
produktionen  meist  wie  wassergetrån  ktes  loschpapier 
aus  einander,  weder  in  der  handlung  drastisch,  noch  in  der 
charakteristik  eigenthiimlich  bestimmt  oder  durch  die  darstellung 
gehoben.  Anfangs  auf  dem  wege  Ifflands  und  Kotzebues,  neigte  er 
sich  bald  Gothe  und  Schiller,  und  dann,  durch  seinen  landsmann 
Steffens  geleitet,  der  romantik  zu,  zu  deren  dilettantischen 
geliisten  er  eben  so  aufgelegt  war,  als  die  Kotzebue- 
Ifflandsche  breiartigkeit  den  eigentlichen  boden 
seiner  produktionen  hildet«  etc. 
*)  Aldeles  konsekvent  har  derfor  et  skoleprogram  udtalt  det  onske, 
at  der  måtte  forfattes  en  dansk  læsebog,  hvori  alle  de  danske 
ord,  som  ligefrem  svare  til  tysk,  måtte  indsættes  isteden  for  de 
ejendommelig  danske,  hvilket  vilde  give  sprogundervisningen  en 
synderlig  lethed.  Vi  have  virkelig  mange  deslige  dobbeltudtryk, 
det  ene  af  nordisk,  det  andet  af  tysk  oprindelse,  begge  omtrent 
lige  danske;  det  første  skulde  da  forvises.  På  samme  tid  an- 
befalede en  anden  filolog,  overlærer  mag.  Lund,  det  oldnordiske 
sprog  som  undervisningsgenstand  i  vore  lærde  skoler  (Indbyd- 
«lsesskr.  til  den  off.  examen  i  Nyborg  kathedralskole  1846). 

en    indflydelse    på    den,    som  karakteren  for  Nordens  og 

fædrelandets  sprog  og  literatur.  Således  har  under  hele 
literaturens  levnedsløb  aldrig  såsnart  det  hjemlige  hævet 
sig,  f5rend  det  fremmede  fra  sit  hojere  standpunkt  har  sat 
sin  fod  på  det  og  trykket  det  tilbage;  ikke  uligt  hin  po- 
litiske erfaring ,  at  vi ,  næsten  hver  gang  en  stor  folkelig 
sejer  var  vunden,  af  den  hojere  overfolkelige  styrelse  berøv- 
edes sejerens  frugter,  og  førtes  et  skridt  tilbage,  som  om 
vi  havde  lidt  et  nederlag.  —  Alle  disse  kendsgerninger,  der 
for  den,  der  kender  alle  enkeltheder,  let  ville  forbinde  sig 
med  dem  til  et  levende  billede,  kan  vel  vække  nogen  be- 
tænkning over,  hvad  der  skal  blive  af  et  folk,  der  ende- 
lig og  først  nu  er  vågnet  til  klar  bevidsthed  om  sig  selv, 
på  en  tid  da  det  i  udstrækning  har  tabt  så  godt  som  hvad 
der  kan  tabes  uden  fuldkommen  undergang,  —  der  er  for- 
bundet med  en  anden  stærk  nationalitet,  hvis  overgreb  be- 
standig have  været  overvældende  for  landets  egen  godmod- 
ige, beskedne  og  ædle,  men  hverken  i  industri  eller  in- 
telligens (således  som  den  i  de  forsvundne  århundreder  er 
kommen  til  syne)  selvstændig  udviklede  befolkning.  Og  en 
aldrig  slumrende  årvågenhed  vil  der  behøves  til  at  hævde 
en  literatur,  i  hvilken  det,  under  hele  Europas  nuværende 
forfatning,  hvis  praktiske  tendenser  nødvendig  for  en  tid 
må  overveje  de  spekulative,  allerede  er  kommet  så  vidt, 
at  al  grundig  videnskabelig  kritik  er  ophørt,  og  hvis  organ 
er  så  ringe,  at  alle  skrifter,  der  skulle  have  nogen  plads 
og  indflydelse  i  den  europæiske  literatur,  må  forfattes  eller 
oversættes  på  et  fremmed  sprog.  Under  deslige  omstænd- 
igheder vil  det  da  komme  an  på,  hvilket  mål  tænkeren 
og  digteren  vil  stille  for  sig,  om  han  i  kosmopolitisk  hen- 
rykkelse vil  sige,  hvad  Schiller  engang  sagde :     » Das  vater- 

6* 

låndische  interesse   ist  iiberhaupt  nur  flir  unreife  nationen 

wichtig.  Es  ist  einarmseliges,  kleinliches ideal,  flir  eine  nation 
zu  schreiben;  einem  philosophischen  geiste  ist  diese  grenze 
durchaus  unertråglich ;  er  kaun  sich  fiir  das  nationelle  nicht 
weiter  erwårmen,  als  soweit  ihm  die  nation  und  nationalbege- 
benheit  als  bedingung  fiir  den  fortschritt  der  gattung  wichtig 
ist.«  Da  kan  målet  for  et  tungemål,  som  udenfor  landet 
er  uden  betydning,  for  et  folk,  der  i  sin  politiske  stilling 
er  afhængigt  af  lutter  fremmede  magter,  ikke  blive  stort 
andet,  end  jo  for  jo  heller  at  vinde  den  modenhed,  at  de 
ved  at  gå  op  i  en  stærkere  nationaUtet  dog  til  den  kunne 
medbringe  noget  af  sin  ejendommeUghed.  Eller  om  han 
i  dansk  enfoldighed  vil  tænke:  at  vinde  det  humane,  eller 
rettere  det  guddommelige,  er  naturligvis  mit  formål  som 
alles;  men  denne  humanitet  kan  jeg  i  den  kreds,  som  Gud 
har  anvist  mig,  ikke  fremstille  så  naturlig  og  så  indtræng- 
ende i  nogetsomhelst  andet  tungemål,  som  i  hine  søde 
og  simple  og  udtryksfulde  toner,  der  løde  ved  min  vugge; 
i  det  jeg  herliggor  og  forædler  dem ,  trænger  jeg  netop 
dybere  ind  i  humanitetens  hemmelighedsfulde  væsen,  og  i 
det  jeg  virker  for  mit  folks  kultur,  giver  jeg  netop  den 
skærv,  jeg  kan  give,  med  fuldest  hjærte  og  med  klarest 
tænkning,  til  hele  menneskehedens  bedste.  Hedeurten  ud- 
skyder sine  saftige  blade  og  farverige  blomster,  uset  af 
menneskeoje,  og  uænset  dér,  hvor  intet  menneskefjed  har 
lydt;  det  er  just  dens  fryd,  dens  liv,  dens  lykke  at  ud- 
vikle sig.  Jo  kraftigere  og  fagrere  den  lever,  desto  bedre 
bidrag  giver  den  for  sin  del  til  det  muld,  hvoraf  en  storre 
og  stærkere  vegetation  engang  skal  skyde  op.  Således  virk- 
er også  skribenten,   selv  i   en  udkant  af  verden,  sålænge 


NOGLE  BEMÆRKNINGER  OM  MODERSMÅLET.  85 

66-67 
et  folk  hævder  sig  selv,  i  det  og  med  det  til  samme  mål, 

dets  forædling.  Og  først  når  det  opgiver  sig  selv  og  sin 
hojere  sans,  når  det  synker  ned  i  blotte  materielle  in- 
teresser eller  endog  går  under  i  følge  dem,  går  der  også 
et  morke  hen  over  skribentens  liv;  da  bliver  han  gjort 
landflygtig,  og  må  søge  sig  en  anden  krog  i  verden,  hvor 
han,  med  sit  fædrelands  billede  i  sin  sjæl,  om  endog  igen- 
nem et  andet  organ  (ikke  uden  vemod  ser  man  flere  hæd- 
rede videnskabsdyrkere  vælge  denne  udvej)  kan  virke  med 
de  kræfter,  som  han  ej  tor  lade  hvile,  så  længe  livet 
forundes. 

VI. 

Fra  betragtningen  af  de  ydre  forholde  ledes  tanken 
endelig  hen  til  de  indre,  til  de  egenthg  sproglige  omskift- 
elser, som  modersmålet  har  undergået,  de  forandringer, 
der  ere  skete  i  dets  indre  væsen,  og  det  stade,  det  derved 
er  kommet  til  at  indtage,  til  hvad  man  med  ett  ord  kunde 
kalde  dets  indre  skæbne.  At  give  endog  kun  et  omrids 
heraf,  der  forudsætter  en  udvikhng  af  hele  det  grammatiske 
system,  kan  ikke  her  være  min  hensigt;  derimod  fore- 
kommer det  mig  gavnligt  dog  at  berøre  også  denne  del  af 
vort  sprogs  betragtning,  som  den  der  fremfor  alle  fortjener 
vore  sproglærdes  opmærksomhed.  Dersom  modersmålets  ydre 
skæbne  ikke  har  været  gunstig,  hvis  de  omstændigheder, 
under  hvilke  det  udviklede  sig,  ofte  have  været  det  imod, 
så  er  dets  indre  skabende,  dannende  og  opholdende  kraft 
så  meget  mere  beundringsværdig. 

Betragtningen  deler  sig  efter  sproglærens  tvende  hov- 
eddele: ordlæren  og  sætningslæren ;  under  den  første  vil 
betydningslæren    indtage  et  hidtil  lidet  bearbejdet  afsnit. 

Der  frembyder  sig  strax  det  spjørgsmål,  hvad  der  egentlig 
er  undersøgelsens  genstand:  sproget  således  som  det  er, 
eller  således  som  det  er  blevet  til.  Det  første  kan  ikke 
besvares  uden  det  andet.  Betragtningen  må  nødvendig 
være  historisk;  først  da  bliver  den  grundig.  Modersmålet 
lærer  ingen,  thi  han  kan  det,  men  han  skal  få  at  vide, 
hvad  det  er,  han  kan;  først  da  vinder  han  indsigt;  og  fra 
indsigt  åbner  sig  udsigt  til  videre  fremgang,  til  en  god 
anvendelse  og  til  en  storre  uddannelse.  Men  anses  den 
historiske  vej  for  tjenlig,  så  vil  tillige  deraf  følge,  at 
undersøgelsen  i  hoj  grad  udvider  sig,  at  der  kommer  sprog- 
fænomener og  sproglove  til  syne,  der  måske  ikke  i  det  om- 
fang enten  betragtes  eller  behøve  at  betragtes  ved  de  klas- 
siske sprog.  Dyrkelsen  af  modersmålet  vil  da  medføre 
en  betydelig  vinding  for  sprogkundskaben  i  almindelighed. 
Det  sidste  kan  måske  anses  for  lige  så  vigtigt  som  det 
første,  thi  sjælen  vinder  altid,  når  den  ikke  bliver  stående 
ved  et  snævert  mål,  men  udvider  sig  i  storre  kredse. 

For  at  tage  nogle  exempler :  så  simple  fænomener  som 
indlyd,  omlyd,  aflyd  end  ere,  og  vi  have  dem  alle  i  mod- 
ersmaalet,  kan  ingen  dog  i  dette  erkende  dem  for,  hvad 
de  ere,  med  mindre  en  mere  udstrakt  sprogbetragtning 
vejleder  ham  dertil.  At  de  findes  i:  han,  hun,  mand, 
mænd;  sporger,  spurgte,  er  en  simpel  erfaring,  som  en- 
hver kan  gore,  men  dermed  er  tingen  endnu  ikke  klaret. 
Først  når  der  erkendes  mål  og  méd  i  disse  former,  kom- 
mer der  bevidsthed  om  deres  brug;  der  opkommer  et  hvor- 
for? som  vil  besvares.  Og  svaret  kan  ikke  gives  uden  dyb- 
ere beskuelse  af  formernes  oprindelse  og  den  omskiftelse, 
de  i  tiden  have  lidt.  En  almindelig  theori  udledes  af  alle 
de  enkelte  tilfælde,  og  de  enkelte  tilfældes  fulde  harmoni 

bekræfter  theorien.  Hvis  denne  nu  også  i  modersmålet 
åbenbarer  sig  på  mangfoldig  vis,  hvorfor  skulde  den  da 
ikke  anvendes  også  der?^).  Og  når  det  ved  en  simpel 
theori  lader  sig  oplyse,  hvorledes  de  nu  herskende  former 
ere  blevne  til  det,  de  nu  ere  (sjælden,  men  t.  selten; 
jorder    men    fjorde),   hvorved  det  lovmæssige  og  vilkårlige 


*)  Der  vil  altid  kunne  indvendes,  at  den  lærde  indsigt  endnu  ikke 
er  kommen  på  det  rene;  selv  navnene  er  man  ikke  enig  om. 
Det  samme  fænomen,  som  nogle  kalde  brechung,  hedder  hos 
Fuchs  selbstlautsteigerung,  hos  Dietz  diphtongirung,  hos  Wac- 
kernagel  laulhebung,  o.  s.  v.  Og  sammenhængen  dermed  er  vel 
ikke  altid  afgjort.  Men  enhed  må  dog  være  at  vinde  i  hoved- 
fænomenerne, der  just  her  komme  i  betragtning.  Indlydningen 
kan  fremkom  re  uden  påvirkning  af  noget  tillæg;  de  tre  grund- 
lyde  kunne  vexle,  og  sprogenes  ejendommelighed  giver  sig  just 
deri  til  kende  (et  spring,  norsk  sprang,  t.  sprung),  men  det  er 
tillige  noget  ejendommeligt  ved  bojningen  (at  springe ,  sprang, 
sprungen);  denne  forandring  er  uden  tvivl  derfor  at  skille  fra 
aflydning.  Tvelydning  fremkommer  ved  en  forbindelse  af  grund- 
lydene, og  deraf  udvikler  sig  ny  selvlyde  (ai  bliver  æ  e;  au  går 
over  til  o,  og  deraf  udvikles  6).  Omlydning  kaldes  det,  når 
stamJyden  virker  på  endelsen,  eller  omvendt  endelsen  på  stam- 
lyden;  hensigten  er  at  frembringe  harmoni  imellem  begge.  1 
Finsk  hedder  det:  Når  stammen  har  en  hård  selvlyd,  så  må 
endelsen  have  en  hård  {talo — ssa),  men  har  stammen  en  blød 
selvlyd,  så  får  endelsen  en  blød  {k7/ld—ssd.  Collan,  Finsk  språk- 
låra,  1847,  s.  11;  jfr  Aasen  ,  Det  norske  folkesprogs  grammatik, 
1847,  s.  32).  Endelsen  kan  bortfalde,  men  virkningen  bliver.  I 
Irsk  findes  en  del  navneord  med  dobbelte  former,  et  stærkt  han- 
ken med  a,  o,  u,  et  svagt  hunkon  med  indskudt  i  (hank.  fath, 
hunk.  faith).  Det  forklares  deraf,  at  hunkonsendelsen  i  er  falden 
bort,  efter  at  den  i  følge  omlydsioven  har  modificeret  grundselv- 
lyden (Pietet,  De  l'affinité  des  langues  Celtiques  avec  le  Sanscrit, 
1837,  s.  123 — 124) ;  det  er  altså  samme  forandring  som  ved  det 
isl.  tillægsord  {allr,  6ll,  for  ollu).  Det  er  en  tvelydning,  der  i 
sin  grund  er  en  omlydning,  o.  s.  v.  Det  vilde  just  være  hensigts- 
mæssigt, udaf  en  almindelig  sproggranskning  at  samle  og  oplyse 
alle  deslige  almindelige  grundlove  og  derpå  at  anvende  dem 
også  hos  os. 

kommer    til    at   træde    skarpt    ud    fra    hinanden;  hvorfor 

skulde  man  da  ikke  også  ved  modersmålet  efterspore  den 
og  anvende  den?  Det  vilde  i  det  mindste  have  den  følge, 
at  den  lovløse  vilkårlighed  ikke  vandt  storre  råderum,  end 
den  allerede  har  taget  sig.  —  Når  man  hidtil,  og  det 
førte  hele  vor  dannelsesmåde  ligefrem  med  sig ,  på  mod- 
ersmålet anvendte  de  regler,  som  en  lang  tids  hævd 
gjorde  gældende  i  fremmede  sprog,  så  må  det  nu  blive  et 
af  de  vigtigste  formål  at  opdage  og  anvende  selve  det 
nordiske  sprogs  ejendommeligheder.  Derved  vil  gransk- 
ningen og  dens  fri  anvendelse  blive  løst  af  de  lænker,  i 
hvilke  de  hidtil  have  ligget  bundne ;  og  det  er  nu  på  tiden 
at  sætte  dette  i  værk,  som  alle  danske  sprogkendere  fra 
Peder  Syv  til  Rask  have  indset,  uden  at  kunne  bringe  det 
til  virkelighed  i  livet.  Et  overmåde  simpelt  exempel  derpå 
er  måden,  hvorpå  vi  stave;  vi  stavede  Syden  efter,  og 
førtes  derved  hen  på  en  hel  unaturlig  methode.  Vende 
vi  tilbage  til  Norden,  så  kommer  alt  igen  i  sin  orden. 
Den  gamle  regel  er  simpel:  stammen  danner  én  stavelse, 
alle  tillæg,  der  indeholde  en  selvlyd,  en  anden;  eller,  som 
Henrik  Gerner  udtrykker  det:  medlydende  skulle  følge  de 
foregående  og  ikke  de  efterfølgende  selvlydende,  thi  ligesom 
de  sættes  sammen,  så  skulle  de  og  skilles  ad.  Intet  kan 
være  simplere  (som  lov-en,  anstænd-ig,  ting-en,  busk-e, 
de  vild-e  dyr,  men  jeg  vil-de).  —  Heller  ikke  kan  det  fejle, 
at  man  ved  at  forlade  den  indskrænkede  betragtning  af  det 
blot  givne,  i  det  man  ser  sig  videre  om  i  sprogenes  verden, 
også  i  modersmålet  vil  støde  på  en  del  fænomener,  der 
lede  til  de  interessanteste  historisk-sproglige  granskninger. 
Det  kan  f.  ex.  ikke  andet  end  vække  forundring,  når  det 
samme  fænomen  springer  op  på  Qærntliggende  steder   og 

hos  yderst  forskellige  folk,  uden  noget  tilsyneladende  forbind- 
ende led.  Et  sådant  have  vi  i  vor  tællemåde  efter  snese 
firsindstyve,  fr.  quatre-vingt ,  0.  s.  v.)-  Den  findes  hos  os 
Danske,  men  ikke  i  noget  andet  nordligt  (germanisk- skandi- 
navisk) tungemål,  derimod  i  Keltisk  og  Fransk,  og  i  Vaskisk  og 
Albanesisk,  og  ellers  ikke  i  Europa^).  —  Men  det  vigtigste 
bliver  dog  altid,  at  den  historiske  betragtning  af  moders- 
målets grammatiske  udvikling  medfører  den  klareste  over- 
bevisning om,  at  det  i  sin  oprindelse  er  nordisk,  og  indtil 
den  dag  i  dag,  alle  omskiftelser  uagtet,  har  bevaret  sit 
nordiske  grundvæsen;  og  at  denne  historiske  beskuelse, 
ved  at  vise  os  det  i  sin  fremskridning,  oplyser  dets  nuværende 
beskaffenhed  og  forklarer  de  fænomener,  hvis  sammenhæng 
ad  ingen  anden  vej  kan  komme  til  bevidsthed.  Kodstoffet, 
den  oprindelige  malm,  viser  allerede,  hvor  det  hører  hen. 
Rigtignok  er  den  langt  overvejende  del  af  dette  stof, 
måske  de  to  trediedele,  fælles  for  de  nordiske  og  tyske 
sprogarter,  og  tager  man  dialekterne  med,  bhver  overens- 
stemmelsen endnu  storre  (t.  gries,  isl.  grjot^  sjællandsk 
gryt);  ikke  desmindre  skille  vi  os  fra  Tysken  netop  ved 
mange  sådanne  ord,  som  betegne  de  første  og  simpleste 
begreber,  og  have  dem  til  fælles  med  Islandsken  (som  gore, 
isl.  gaurva,  t.  machen,  thun ;  er  end  t.  garawan  af  samme 
rod,  så  har  dets  specielle  betydning,  at  garve,  ført  det  til 
os  som  noget  uoprindeligt).  Selv  når  roden  er  fælles,  er 
den  dog  skudt  ud  i  forskellige  former,  ikke  alene  i  følge 
den  nordiske  medlydsordning-),  m.en  i  hele  sit  væsen  (som 


^)  Se  derom  Pott,  Die  quinare  und  vigeslmale  zahlmethode ,  1849, 
s.  98. 

^)  Dens  væsentligste  afvigelse  fra  den  tyske  er  allerede  oplyst  i 
min  afh.  Den  nordiske  oldtids  betydning  for  nutiden  (Annaler 
for  nord.  oldk.  1844-45,  s.  87.     [Saml.  afh.  III,  91]). 

aften,  isl.  aptan,  t.  abend);  og  selv  et  tysk  ord  have  vi 
enten  givet  et  mere  nordisk  udseende  (ansigt,  istedenfor 
gi.  d.  anlet)  eller  anvendt  det  i  en  mere  indskrænket  eller 
endog  lavere  betydning  (bord,  isl.  bord^  disk,  t.  tisch). 
Det  er  en  allerede  gammel  bemærkning,  at  vi  især  i  det 
daglige  liv  ofte  tage  et  tysk  ord,  når  vi  ret  ville  udtrykke 
vor  foragt  for  noget,  som  om  vi  just  dermed  vilde  vise 
vor  ringeagt  for  det  fremmede  nabosprog  i  modsætning  til 
vor  nordiske  natur.  Vort  lydsystem  kunne  vi  vel  henføre, 
om  det  skal  være,  til  Mosogotisk;  men  ingen  tvivler  dog 
om,  at  vi  nemmest  og  klarest  med  det  islandske  som 
grundlag  kunne  komme  til  at  indse,  hvorledes  moders- 
målet har  fået  sine  tre  bekendte  selvlydsrækker:  a,  å,  o, 
u;  a,  OP,  e,  i;  a,  o,  3,  y,  der  efter  Chladni  just  ere  de, 
der  høre  til  det  fuldendte  menneskelige  tungemål.  Men 
sammenstillingen  med  det,  som  vi  lægge  til  grund,  oplyser 
os  tillige,  under  den  fremskridende  udvikling  med  bibehold 
af  ældgamle  levninger,  om  mange  interessante  fænomener 
(tvelydningen  og  dens  forandringer:  siaa;,  sex;  i  hel,  ihjel; 
bjærg,  men  jord;  bibehold  af  v  foran  r:  vred,  mdr;  over- 
gang af  h  til  k:  omkring,  o.  s.  fr.).  I  vor  betoning  have 
vi  i  sandhed  et  helt  lille  kunstværk  for  os;  med  Svensk 
og  Tysk  ved  siden  vil  der  just  her  være  lejlighed  til  at 
iagttage  den  storste  mangfoldighed  i  den  skonneste  enhed 
(som  hiil,  huld,  hul,  hullet,  hiillet,  o.  s.  v.);  og  historisk 
se  vi  også  her,  hvorledes  lyden  i  tidens  løb  har  hævet  sig 
{domr^  dom;  draumr,  drom).  Vort  kendeords  brug  er, 
som  bekendt,  just  en  nordisk  ejendommehghed ;  ved  at  gå 
tilbage  til  dets  oprindelse  og  dets  successive  brug,  skal 
netop  det  bringes  til  klar  bevidsthed;  dertil  er  Islandsken 
fornøden;    men   det   forstår   sig,    at   sammenligning  med 

Tysken  og  de  sydlige  sprog  vil  bidrage  meget  til  at  oplyse 
vort  kendeords  fortrin  og  særegne  brug^).  Ved  konnet  se 
vi  i  modersmålet,  som  i  flere  nyere  sprog,  det  klareste 
bevis  på,  hvorledes  sprogdannelsens  bevidsthed  efterhånden 
aftager,  forvildes  og  endelig  forsvinder.  Men  de  almindelige 
fænomener  have  tillige  sit  særegne  præg.  At  netop  hankon 
og  hunkon  falde  sammen  i  et  fælleskon,  er  et  fænomen, 
som  Grimm  meget  forundrer  sig  over;  de  romanske  sprog 
lode  intetkonnet  falde.  Skulde  det  ingen  interesse  have 
at  betragte  fænomenets  forklaring  af  intetkonsendelsens 
styrke  eller  svaghed?  Giver  ikke  netop  modersmålet  bidrag 
til  at  godtgore,  at  det  ene  kon  af  tillægsordet  ikke 
afledes  af  det  andet,  men  de  dannes  alle  ved  tillæg  til 
stammen?  Og  hvo  vilde  vel  overse,  hvilken  række  af  iagt- 
tagelser der  opstår,  når  man  folger  de  danske  navneords 
konsudvikling  fra  den  ældste  tid,  og  stiller  den  islandske 
og  svenske  ved  siden  ?  Man  skulde  tro,  at  tysk  indflydelse 
her  havde  været  afgorende;  det  er  dog  ikke  så.  Og  dog 
ere  flere  forandringer  foregåede  (biet,  vinen,  synen,  sanden); 
ordformen  har  stundum  tjent  til  at  bevare  konnet,  stundum 
til  at  omskifte  det  (et  stræde,  med  omlyden  formedelst  i; 
en  lov,  en  gæld,  formedelst  lighed  af  intetkonsflertal  og 
hunkonsord).  Betydningen,  dens  klarhed  og  overensstemmelse, 
har  man  især  haft  for  oje  (selv  i  sammensætning  af  kær- 
minde, uagtet  et  minde ;  et  måltid,  fordi  man  tænkte  mere 
på  målet  end  på  tiden).  Tydeligheden  krævede  samme 
ords  spaltning  i  to  kon ;  derfor  fandt  denne  sted  (loftet  og 
luften;  en  ævne  og  et  æmne;  skriften  og  skriftet).    Men 


M  Se  f.  ex.  Jenisch,  s.  323,  385,  373,  om  den  utålelige  gentagelse 
af  den  tyske  artikel;  om  en  ejeformsbestemmelse  og  artiklen. 

ved  siden  af  det  herskende  sprog  går  der  tillige  en  mindre 
række  af  levninger  fra  det  gamle,  der  kun  ad  historisk  vej 
kan  oplyses  (isteden  for;  at  gå  i  tåget),  o.  s.  fr.  Dersom  jeg 
skulde  dvæle  ved  bojningen,  hvilken  mængde  kendsgerninger 
måtte  der  da  anføres  og  oplyses,  for  at  stille  resultatet 
klart  for  oje,  at  den  nuværende  bojning  ikke  fuldstændig 
kan  forstås  uden  ved  at  gå  tilbage  til  det  gamle  system, 
at  den  ligger  i  det,  men  er  skudt  ud  derfra  i  følge  sin 
egen  selvrådige,  men  naturlige  udvikling:  og  at  alle 
sprogets  kræfter  igennem  næsten  alle  formlærens  dele  her 
arbejde  i  forening  med  hinanden;  at  der  overalt  spores  en 
stærkere  og  stærkere  stræben  efter  enhed,  efter  at  rive 
sig  løs  fra  alt,  hvad  der  nu,  fordi  bevidstheden  mangler, 
har  tabt  sit  værd;  at  vi  desuagtet  have  en  næsten  utallig 
mængde  af  ældre  former,  der  bruges  hver  evige  dag,  i  den 
hojeste  stil  som  i  den  dagligste  tale,  så  at  vi  have  fået  to 
formarter:  de  almindelig  herskende  og  de  i  visse  forbind- 
elser fo'rnødne  (ældre  d.  til  freder,  nu  tilfreds;  i  hænde; 
stundum;  alskens  o.  s-  v.).  Overalt  følges  det  nordiske 
instinkt ;  hvo  der  af  det  tyske  sprog  vil  forklare  slige  ting, 
vil  snart  fortvivle  derover.  En  dansk  sproglære,  uafhængig 
og  afsluttet  i  sig  selv,  kan  aldrig  blive  til,  fordi  den  ikke 
er  til  i  sin  genstand,  sproget. 

Ved  formdannelsen  består  fremgangen  især  i,  at 
forlade  de  gamle,  kunstige  midler,  for.  ved  de  simpleste 
og  enfoldigste  at  nå  det  samme  mål,  at  forbinde  ordene 
efter  deres  forholde,  tilsidst  næsten  kun  ved  stillingen; 
der  går  alting  ud  på  opløsning,  og  jo  mere  sproget  skrider 
frem,  desto  storre  bliver  den.  Ved  ordforrådet,  ordets 
dannelse  og  betydning,  finder  det  omvendte  sted;  her  går 
alting  ud  på  opbygning,  på  udvidning.     Tankestoffet  for- 

øges,    Og    ordstoffet    med  det;   tankeriget  gor  erobringer, 

men  det  kan  ikke  ske  uden  ved  at  opfinde  ny  våben,  og 
ved  at  erhværve  storre  færdighed  i  at  bruge  dem.  Ord- 
fojningen  hæver  sig  endelig  fra  de  første  rå  forsag  til  en 
veltænkt  forbindelse,  der  ved  øvelse  bliver  til  natur.  For 
at  henvende  tanken  også  herpå,  meddeler  jeg  nogle  be- 
mærkninger om  vor  sprogfremgang  i  henseende  til  ordfor- 
rådet indtil  henimod  vore  dage;  så  korte  de  end  ere,  kunne 
de  måske  bevæge  en  eller  anden  til  at  studere  skrifterne 
selv. 

Efter  reformationstiden  standsede  den  åndige  bevæg- 
else, som  den  havde  fremkaldt;  theolbgien  blev  bunden  i 
tyske  dogmatiske  lænker ;  undersøgelsen  forlod  modersmålet 
og  gik  over  til  Latinen,  for  ikke  at  give  forargelse;  videnskaben 
blev  dyrket  på  Latin,  og  hin  glimrende  periode  af  danske 
lærde,  der  forbavsede  Europa  ved  latinske  skrifter,  blev 
næsten  uden  indflydelse  på  modersmålet.  Der  blev  kun 
en  slags  affald  deraf  tilbage,  en  behandling  af  enkelte 
brudstykker  af  videnskaben  på  Dansk.  Historien  måtte 
her  blive  det  vigtigste  stof;  dernæst  poesien.  Det  historiske 
sprog  hævede  sig  endog  til  en  viss  rigdom  hos  Anders 
Sorensen  Vedel,  om  hvis  oversættelse  af  Saxo  (1575)  Hei- 
berg ytrer,  at  den  »er  det  første  national  værk ,  hvorved 
sproget  for  en  tid  fastholdtes  på  et  bestemt  udviklingspunkt; 
hele  dets  daværendje  rigdom  benyttedes  og  opbevaredes  deri.« 
Dermed  kan  sammenlignes  det  poetiske  hos  Kingo.  Men 
hvor  ufuldkomment  alt  dette  var,  hvor  lidet  befæstet 
ordforrådet  var  blevet,  hvor  meget  af  det  gamle  der  var 
glemt,  som  hver  forfatter  søgte  at  erstatte  på  sin  måde, 
snart  ved  forsøg  på  selvdannelse,  snart  ved  optagelse  af 
latinske    og   tyske    ord,  der  siden  bleve  udskudte,   derom 

vidner  det  store  omsving  i  sproget,  der  begyndte  fra  ene- 
voldsmagtens indførelse,  og  befæstedes  ved  Holberg.  Den 
franske  indflydelse,  der  ytrede  sig  i  alt,  gjorde  sig  også 
gældende  i  sproget.  Kun  de  alleralmindeligste  ting  kunde 
siges  på  Dansk;  udtrykkene  for  alle  mindre  sædvanlige  og 
hojere  forestillinger  havde  man  glemt.  Når  forfatterne 
tænkte,  så  tænkte  de  på  Latin  eller  Fransk;  og  det  ytrede 
sig  ikke  blot  i  udtrykkene,  men  også  i  ordfojningen. 
Holberg  er  denne  tids  repræsentant;  han  er  den  mest 
danske;  men  selv  i  hans  populære  skrifter,  som  Danmarks 
historie  o.  lign.,  er  stilen  overfyldt  af  latinske  ordfojninger, 
og  franske  ord  blandede  med  tyske^).  Denne  tid  danner 
et  svælgende  dyb  imellem  alt,  hvad  gammelt-dansk  var,  og 
den  ny  sprogudvikling.  Holbergs  skrifter  danne  ligesom 
en  mur  imellem  den  foregående  danske  literatur  og  den 
nuværende,  imellem  det  foregående  danske  sprog  og  det 
senere.  Med  Holberg  træder  vor  literatur  ind  i  de  euro- 
pæiskes række.  Den  måtte  skride  fremad;  tilbagegang  var 
ikke  mulig.  Men  da  måtte  det  blive  føleligt,  at  den 
manglede  et  passende  organ;  nødvendig  måtte  et  sådant 
skabes;  det  nuværende  danske  sprog  måtte  blive  til  og 
uddannes.  To  ting  lå  lige  for  hånden:  sprogets  rensning 
og  dets  befæstelse.  Begge  foregå  efterhånden  og  må  op- 
fattes som  bestandig  fremskridende. 

Ved  den  tid,  da  Holbergs  skriftev  havde  gjort  deres 
virkning  på  nationen,  måtte  denne  ny  anskuelse  af  litera- 
turen  gore  sig  gældende;  de  havde  forkyndt,  at  erudition 


*)  For  kun  at  tage  et  eneste  exempel:  Holberg  siger  i  Moralske 
tanker,  s.  37:  »Man  ser  ofte  en  eneste  banqueroute  at  sætte  hele 
gader,  ja  hele  stæder  udi  trauer«. 

Og  ånd  ere  to  forskellige  ting.     Hans  306  epistel  udtaler 

det.  Det  lærde  sprog  og  de  lærde  beskæftigelser  kunde 
ikke  længer  være  fremherskende;  det  kom  nu,  som  han 
siger,  ikke  så  meget  an  på  »at  anvende  sin  meste  tid  og 
utroligt  arbejde  på  at  forklare  autores  og  at  rense  kopist- 
fejl«. Der  skulde  frembringes  smagsværker,  og  literaturen 
ved  dem  blive  folkelig.  Filosofi  og  historie  skulde  blive 
folkeejendom.  Holberg  selv,  Kostgaard,  Pontoppidan  op- 
muntrede dertil  ved  at  udsætte  prisopgaver.  At  opfind- 
somheden ikke  var  stor,  og  kræfterne  ikke  store,  viste  sig 
strax;  man  opmuntrede  til  oversættelser,  der  altid  vidne 
om  egen  fattigdom,  således  at  tanken  var  given,  og  tingen 
kun  var  at  finde  udtryk  for  den.  Hvor  vanskeligt  det 
faldt,  kan  man  overtyde  sig  om  ved  at  sammenligne  de 
den  gang  fremkomne  skrifter.  Man  efterlignede  Holberg 
(Frederik  Horn  1731)  og  de  fremmede  tidsskrifter  (Jørgen 
Riis  1744 — 45);  i  det  komiske  havde  han  været  mester; 
her  strakte  sproget  til,  og  hvor  de  fremmede  ord  vare 
fornødne,  kunde  de  endog  bidrage  til  at  forstærke  det 
komiske  indtryk;  i  den  hojere  poesi  fandt  han  derimod  et 
så  udannet  organ  for  sig,  at  det  mest  rørende  under 
hans  hånd  blev  komisk.  Begyndte  man,  med  Stampe  og 
Kofod- Anker,  at  anvende  filosofiske  betragtninger,  så  var 
fattigdommen  åbenbar.  En  sprogrensning  begyndte,  og, 
som  altid,  først  med  en  gæringsperiode,  endnu  i  Holbergs 
sidste  dage.  Den  kom  ham  underlig  for;  han  yndede  den 
ikke;  han  blev  ved  sine  latinske  og  franske  ord,  som  han 
var  voxet  op  med,  og  nægtede  denne  nyhed  sit  bifald; 
han  holdt  f.  ex.  fast  på  outrered,  søm  alle  folk  forstod,  og 
forkastede    overdreven,    hvorved  man  måtte  komme  til  at 

tænke  på  et  overdrev*).     Se  blandt  andet  hans  415  epistel. 

I  sin  448  epistel  persiflerer  han  fortræffelig  disse  ny  forsøg; 
men  selv  denne  persiflage  viser,  hvor  fornoden  rensningen 
var.  Vil  man  have  en  tydelig  forestilling  om,  hvor  stor 
overfyldningen  af  fremmede  ord  var  i  alle  retninger,  ja 
hvor  stor  den  endnu  er,  så  kan  man  få  den  ved  at  læse, 
hvad  man  kunde  kalde  sprogets  synderegister,  hos  Ville 
Hojberg  i  hans  Københavnske  samlingers  anden  del,  eller 
Tychoniana  1756.  Rensningen  begyndte  med  videnskaben 
og  gik  siden  over  til  de  almindelige  æmner.  Kofod- 
Ankers  discipel  Eilskov  (t  1750)  anses  i  almindelighed 
som  den,  der  gav  det  første  stød  dertil;  men  trangen  var 
almindelig;  han  udtalte  den,  og  fandt  snart  efterfølgere. 
Eilskov  skrev  sine  to  latinske  disputatser  som  forsøg  på 
at  udtrykke  fremmede  kunstord  på  Dansk,  1747.  Stenersen, 
Tødslev  og  Pihl  trådte  op  imod  ham,  1748—94;  men  af 
disse  var  dog  Stenersen  så  lidet  bange  for  at  stille  sig 
mod  strommen,  at  han  skrev  substantiver  med  små 
bogstaver  og  forsvarede  det  (Den  danske  Proteus,  1766, 
nr.  4).  Hojsgaard  dannede  sine  grammatiske  kunstord 
(Accentueret  og  raisonneret  grammatica,  1747);  senere 
Rosenstand-Goiske  sine  logiske  (Billige  fri  tanker,  1753). 
Fra  smagens  side  have  disse  skrifter  fra  hin  gæringsti d 
lidet  tiltrækkende;  desto  mere  for  granskeren.  Man  ser 
hvorledes  hint  sproglige  fritænkeri  fra  videnskabens  område 
snart   strejfede    over  til  almindelige    udtryk  for  livet;   og 


•)  Det  vil  overalt  være  tjenligt  ved  siden  af  den  danske  udfikling 
at  betragte  Tysklands.  Den  samme  grundtanke,  som  afholdt 
Holberg  fra  sprogrensningen ,  udtalte  hans  samtidige,  Grev  Zin- 
zendorf:  det  gjaldt  om  at  blive  forstået;  de  fremmede  ord  forstode 
alle,  de  nydannede  ingen.  (Se  Zinzendorfs  udførlige  ytringer  i 
Varnhagen  von  Ense's  Bibliographische  denkmale.  2te  aufl.  5, 438). 

Og  man  ser,  hvorledes  sproget  igennem  mislykkede,  stundum 

naragtige  forsøg  arbejdede  sig  frem  til  et  klart  udtryk  for  tank- 
en; og  man  får  endelig  en  klar  forestilling  om  fremgangs- 
måden. De  fremmede  skribenter,  der  i  det  tyske  og  franske 
sprog  midt  i  Danmarks  hovedstad  bragte  hidtil  næsten  urørte 
æmner  på  bane,  vakte  tillige  kappelysten.  Hvad  der  måske 
fra  først  af  kun  var  en  dunkel  følelse,  blev  da  snart  til  en 
klar  overbevisning:  at  det  sprog,  der  var  i  brug,  ikke  var 
dansk.  Men  når  man  nu  skilte  sig  af  med  det  fremmede 
ord,  så  blev  der  et  hul,  som  måtte  udfyldes;  jo  flere 
fremmede  der  var,  desto  flere  huller  blev  der.  Derfor 
sagde  Hojberg:  det  går  ikke  an;  hele  sproget  bliver  borte 
imellem  hænderne  på  en.  Man  kunde  snart  tænke:  ad- 
mirere  er  et  fransk  ord,  men  hvad  skulde  man  kalde  det? 
forundre  passede  ikke  mere,  og  der  var  intet  andet  til. 
Det  var  jo  ikke  nok  at  feje  det  fremmede  ud,  man  måtte 
udfylde  den  derved  fremkomne  tomhed.  Man  gav  invalider 
i  hundredvis  afsked,  men  havde  intet  ungt  og  kraftigt 
mandskab  at  sætte  isteden.  Det  måtte  udskrives,  indkaldes, 
monstres,  kasseres  eller  antages  og  øves.  Hele  denne 
manøver  gik  det  nu  ud  på.  Man  må  læse  og  studere  hine 
tiders  skrifter,  for  ret  at  sætte  sig  ind  i  udviklingen. 
Åbenbar  havde  man  først  og  helst  for  oje,  at  anvende- 
selvtænkning,  selvopfindsomhed,  eller  at  kalde  de  gamle 
ord  og  dialektord  tilbage;  men  på  den  måde  vilde  tingen 
ikke  ret  gå;  det  var  en  lang  og  møjsommelig  vej,  som 
derhos  krævede  en  kundskab,  ingen  var  i  besiddelse  af. 
Forsøgene  mislykkedes  ofte;  Eilskov  foreslog  at  kalde 
bellum  offendvum  angri belses  krig  (endnu  i  to  ord),  Stenersen 
mente,  det  var  nok  så  eftertrykkeligt  at  sige  trodskrig; 
Eilskov  vidste  ikke  at  udtrykke  zelotypia  (skinsyge)  bedre 
IV.  7 

end  ved  kærligheds  nidkærhed,  Stenersen  vilde  som  Nord- 
mand have  åbryn  (rettere  åbryde);  Eilskov  vilde  udstrække 
det  allerede  af  mathematikerne  brugte  ord  overflade  til  en 
mere  almindelig  brug,  Stenersen  sagde:  enten  jeg  vender 
underfladen  eller  overfladen  frem  på  dette  ord,  så  er  det 
lige  galt;  fladt  er  fladt,  og  en  krum  overflade  er  mod  by  dig 
(modbydelig?)«.  Endelig  fandt  man  på  at  gore  sig  tingen 
så  nem  som  mulig;  og  det  syntes  alle  bedst  om.  Latinske 
ord  havde  man  allerede  begyndt  at  oversætte  (som  de  nys- 
nævnte) ;  det  tyske  sprog  var  blevet  så  almindeligt,  at  alle 
dannede  forstode  det;  når  man  nu  gav  det  tyske  mandskab 
en  dansk  mundering,  så  var  sproghæren  næsten  på  én 
gang  fix  og  færdig.  Eilskov  brugte  sandsynlig  (wahrschein- 
lich)  for  første  gang;  og  det  gik  uden  modsigelse  igennem, 
og  med  det  en  stor  del  andre  tyske  rekruter  i  dansk 
uniform.  Når  man  fra  denne  forste  gæringsperiode  vil 
følge  udviklingen  igennem  den  derpå  følgende  sprogdannelses- 
tid,  så  vil  man  også  finde,  at  der  vel  hersker  flere  methoder, 
men  den  sejrende  blev  den  allerede  angivne.  På  den  ene 
side  søgte  man  efter  seivdannelse,  men  denne  gik  sjælden 
igennem  (sindslidelse  eller  sindsrørelse  veg  for  lidenskab); 
på  den  anden  tog  man  ligefrem  det  tyske  ord,  og  lod  det 
danske  i  stikken,  men  her  sejrede  dog  det  gamle  i  den 
sanselige  ordkreds  (insel  veg  for  ø);  mest  herskende  og 
langt  overvejende  blev  det,  at  omforme  det  tyske  ord  på 
Dansk:  snart  på  den  grovere  måde,  og  det  satte  sprog- 
instinktet sig  imod  (en  synderling,  af  sonderling,  veg  for 
en  særling,  absigt  for  hensigt,  at  bemoje  sig  for  at  umage 
sig),  snart  på  hin  finere,  hvorved  ordet,  skont  oprundet 
på  Tysk,  blev  så  dansk  som  muligt,  og  så  havde  man 
ord  nok:  almennyttig  (gemeinniiizig),  beundre  (bewundern), 

genstand  fgegenstand),  virksom  (wirksam),  lidenskab  (leid- 

enschaft)  o.  s.  v.  i  det  uendelige.  Og  endda  blev  der, 
som  iblandt  andet  hint  sted  af  Ville  Hojberg  viser,  nok 
tilbage,  som  man  ikke  kunde  komme  nogensteds  med 
(Holbergs  mynstring  for  kritik,  at  monstre  for  at  kritisere, 
en  mynsterskriver  for  en  kritikus,  302  epistel,  gik  ikke 
igennem).  Strax  efter  Holbergs  død  foretoges  denne  ny 
sprogudvikling.  Man  kan  vel  antage,  at  den  ret  tog  sit 
tilløb  med  Casper  Peter  Rothes  bidende  og  træffende  skrift : 
Hr.  B***  (Beaumelle's)  forslag  om  det  danske  sprogs 
indførsel  udi  Frankrige,  1755,  hvis  virkning  forstærkedes 
ved  Priebst's  modskrift  1756,  og  Anchersens  forlegenhed. 
Nu  kom  »sprogrenserne  og  ordmagerne«  ret  for  orde,  og 
det  var  godt;  derved  fremmedes  sagen.  Snart  skulde  der 
ikke  sporges  om  ord,  men  om  sagen  selv:  om  hele  den 
folkelige  dannelsesmåde,  hvorpå  den  klassiske  literatur  hidtil 
havde  virket  igennem  pedanternes  opfatning,  skulde  være 
gældende,  eller  om  de  nyere  sprogs  literatur  skulde  tages 
ined  til  monster;  om  den  mathematiske  methode  skulde 
følges,  eller  den  nyere  smag;  om  der  i  sproget  kun  var 
tale  om  ord,  eller  om  deres  magt  i  stilen  ikke  var  det  af- 
gorende.  Det  er  Soranernes  tid,  hvor  to  af  de  ypperste 
strede  heftig,  men  med  ædle  våben:  Jens  Skjelderup 
Sneedorf  (Babues  syn,  1758,  og  brevvexhngen  med  Tyge 
Rothe;  Breve,  1759;  Patriotisk  tilskuer  1761)  og  Jens  Kraft 
(altid  kraftig,  således  også  i  Kritiske  breve,  1761).  Når  man 
først,  ved  at  studere  disse  mænds  skrifter,  deres  opfat- 
ningsmåde,  deres  ordforråd  og  ord  forlegenhed,  deres  stil  og 
modsatte  manér,  har  sat.  sig  ind  i  stridens  formål,  er  det 
«n  stor  nydelse  at  følge  de  hojst  forskellige  anskuelser  og 
tilsnit,  som  sprogdannelsen  fulgte,  f.  ex.  i  de  Sorøske  sam» 

7* 

linger,  1765;  hos  Jakob  Baden,  dels  i  sprogundersøgelser 

(Om  sprogets  berigelser  ved  ny  ord  og  vendinger),  dels  i 
hans  klassiske  oversættelser,  der  skulde  være  smagsværker^ 
i  Charlotte.  Dorothea  Biehls  pudsige  forsag  på  igennem 
satire,  som  hun  ikke  var  mægtig,  at  bekæmpe  det  ny,  der 
allerede  var  blevet  et  selskabsæmne  (komedien  Hårkløv- 
eren,  1765);  i  Sporons  breve,  1767;  i  Ove  Guldbergs  verd- 
enshistorie, 1768;  i  Tyge  Rothes  forsøg  på  at  forene  fransk 
tænkning  med  klassisk  koncished  og  dansk  originalitet, 
hvorved  hans  så  godt  som  mageløse  stil  opstod  som  et  for 
alle  tider  advarende  exempel;  o.  s.  fr.  Alt  det  oplyser 
udviklingen  af  den  danske  prosa.  Det  vil  forekomme 
mange  besynderhgt,  at  så  simple  ord  som  besynge,  beundre,, 
først  bleve  almindelige  i  hine  dage,  og  at  de  først,  efter  i 
lang  tid  at  have  været  forfulgte  og  udléte,  derved,  at 
damerne  toge  sig  af  dem  og  brugte  dem  i  deres  samtaler, 
gik  igennem;  få  ville  nu  kunne  forestille  sig,  hvor  mange 
forsøg  der  gjordes  med  ny  ord,  inden  de  endehg  befæstedes, 
når  tanken  havde  vundet  sit  bestemte  udtryk  (at  f.  ex. 
ojekreds  gik  forud  for  synskreds);  men  især  vil  det  være 
påfaldende  at  bemærke  den  rigdom  af  ord,  der,  efterat 
først  Latinen  og  så  Fransken  havde  slået  en  bom  ned  for 
det  ældre  sprog,  nu  næsten  på  én  gang  strommede  ind 
eller  frem  i  landet.  Der  opnåedes,  for  at  fatte  udslaget 
kort,  at  man  foruden  enkelte  oversanselige  udtryk,  der 
allerede  tidligere  vare  optagne  fra  Tysken,  som  fornuft,  nu 
ad  samme  dannelsesvej  fik  hele  rækker  af  ord  til  at 
udtrykke  tankens  finere  skatteringer.  Men  ordfojningen 
kunde  ikke  formes  ad  den  vej.;  den  latinske  fandt  man 
utålelig,  og  at  køre  henad  en  dansk  tankegang  med  den 
tyske  ordfojnings  sammenlænkede  vogne  var  hartad  umuligt 

for  det  nordiske  instinkt.     Her  kom  nu  den  hyppige  brug 

af  det  franske  sprog,  fra  hvilket  de  fleste  modtoge  deres 
dannelse,  ret  til  pas;  og  Sneedorf  formede  sin  stil  efter 
de  lette  franske  vendinger.  Således  blev  modersmålet  en 
sammensmæltning  af  det  ældre  danske  grundlag,  hvorpå  der 
opførtes  en  ny  tækkelig  bygning  af  tysk-danske  ord  med 
fransk-dansk  ordfojning.  På  den  således  banede  vej  er  det 
nu  let  at  fare,  og  at  formæle  enhed  og  harmoni  med  fynd  og 
med  ynde;  og  efterat  hin  hårde  dyst  er  overstået,  vil  vel 
heller  ingen,  nogle  kræmmersjæle  undtagne,  være  bange 
for  at  skabe  nyt,  hvor  det  endnu  behøves,  og  at  bruge 
det.  Bekendt  og  let  at  følge  i  literaturen  er  endelig 
sprogets  sidste  ny  berigelse  ved  øhlenschlåger,  og  efter 
ham  optagelse  af  hele  rækker  gamle  nordiske  ord,  der, 
efter  i  langsommelige  tider  at  have  hvilet,  atter  i  deres 
fulde  ungdomskraft,  hvor  meget  end  visse  folk  den  gang 
(selv  Baggesen)  hyssede  ad  dem ,  hilstes  af  mængden  med 
jubel,  lige  så  artige  som,  for  at  tale  med  Peder  Syv,  på 
sit  sted  tartige,  lige  så  fyndige  som  yndige.  Kommer  nu 
dertil,  at  vi  ingenlunde  forskyde  de  fremmede  sydlige  ord, 
der  just  ved  deres  klang  kunne  hæve  den  danske  ensform- 
ighed (som  krysalide),  så  kunne  vi  i  al  denne  rigdom  og 
den  lethed,  hvormed  den  kan  forøges,  være  sikre  på,  at 
vort  modersmål  aldrig  kan  udtorres,  men  stedse  vil  sprudle 
i  rigere  mål,  fornyet  i  kraft  og  forynget  i  ynde.  Livsalige 
tungemål,  liflige  udtryk  af  vore  beskedne  sjæle,  af  vor 
stille  lykke,  af  vort  lands  ynde,  af  vor  fantasis  rigdom, 
hvorfor  hyldes  du  ikke  af  alle  så  hojt  som  du  fortjener? 
Vore  filologer  latinske  dig,  vore  filosofer  forhegle  dig,  og 
kun  f^  af  vore  digtere  have  hentet  sjælenæring  fra  det 
nordiske  væld,  hvorfra  din  klare  kilde  har  sit  udløb! 

Fremmede  have  hyldet  vort  modersmål ;  enhver  frem- 
med, der  har  kunnet  tilegne  sig  det,  har  gjort  det  både- 
for og  nu^).  Vi  lægge  ingen  skjul  på  dets  mangler,  men 
vi  ville  også  påskonne  dets  dyder.  Dets  mangler  ere  lige- 
frem en  fjølge  af  folkets  uselvstændighed  i  en  lang  række 
af  år;  dets  fortrin  er  bevaringen  af  den  nordiske  karakter. 
Nogle  ord  ere  så  uheldige,  at  vi  ingen  bugt  kunne  få 
med  dem  (som  menneske,  elske);  vor  selvlydsordning  er 
sløvet  i  alle  sine  endelser;  vi  mangle  endnu  udtryk  for  mange 
tankeytringer.  Men  i  grundstavelsen  have  vi  bevaret  den 
nordiske  klang  og  kraft;  i  formdannelsen  en  simpelhed^ 
der,  uden  at  vorde  utydelig,  befordrer  lethed;  vor  orddan- 
nelse er  mægtig  til  alt,  og  just  formedelst  den  kunne  vi  vel 
kappes  med  hvem  det  skal  være  i  velklang  og  styrke  (som 
i  lynglimt,  tordenskrald,  regnbyge);  og  i  ordfojningen  have 
vi  vel  vogtet  os  for  at  forlade  den  nordiske  naturhge 
jævnhed.  Vi  ere  ikke  skredne  så  vidt  frem  som  Engelsk, 
og  have  derfor  ikke  så  mange  enstavelsesord;  den  franske 
tinesse  have  vi  rigtignok  ikke,  men  så  have  vi  heller  ikke 
Franskens  tvetydighed;  vi  skylde  Tyskerne  meget,  men 
når  vi  ere  os  selv,  ere  vi  ikke  så  brede,  og  have  heller  ikke 
deres  unatur  eller  deres  ulyksalige  ordfojning-).  Måske 
have  VI  hidtil  altfor  lidet  bekymret  os  om  den  kundskab 
i  vort  eget  tungemål,  der  ene  kan  vindes  ved  en  betragt- 
ning af  hele  Norden  og  nordisk  udvikling  igennem  tidernes 
leb;  så  lad  det  herefter  være  vort  formål.  Lad  os  under- 
-søge,   hvorledes  hin   erfarenhed   er   bleven  nedlagt  i  vort 


*)  Jenisch,  s.  480,  stiller  det  i  velklang  endog  foran  Svensk,  næppe 

med  rette. 
^)  se  om  den  f.  ex.    Jenisch,  s.  393  fF. 

sprog,    og   hvad   vi  skylde  de  svenske   seer  og  de  norske 

klipper,  vor  egen  stenrige  ager  og  smulrende  muld.  Lad  os 
mindes,  hvorledes  vi  ikke  blot  have  plojet  ageren,  men  også 
de  skummende  bolger,  hvorledes  vi  fra  hele  Norden,  som 
fra  Syden  og  østen,  have  hentet  ikke  blot  ydre  varer, 
men  sådanne  varer,  som  vi  have  kunnet  gore  oplag  af  i 
vort  sind  og  have  sat  på  rente,  for  at  de  kunne  blive 
frugtbringende,  i  vort  sprog.  Lad  os  bemærke,  hvor- 
ledes det  hårde  og  det  stærke,  det  utæmmelige  og  ube- 
tvingelige har  antaget  sine  endnu  kraftige,  men  bløde 
former  i  vort  lands  milde  natur,  i 

de  kolende  skygger, 

det  morke,  som  roser  udbrede, 

hvor  sangersken  bygger, 

og  kvidrende  røber  sin  rede. 
Derhos  ville  vi  påskonne  mangfoldigheden  i  vor  enhed. 
Mange  jordens  egne  have  en  ensformig  natur,  der  af- 
præger sig  i  tungemålet.  Men  hos  os  stiger  ordet  op  af 
havet  som  Freya  med  det  glimrende  smykke  på  sit  bryst; 
det  gror  op  af  jorden  som  Sifs  guldlokker,  der  idelig  fornyes; 
og  det  risler  som  Iduns  kilde  hen  over  de  rullende  små- 
sten. Hvorfor  tænke  vi  så  sjælden  på  denne  Guds 
velsignelse?  Hvorfor  vrænge  vi  mund  lor  spejlet,  for  at 
lægge  den  i  de  ægte  parisiske  folder?  Hvorfor  lytte  vi 
ikke  hellere  til  vore  læremestere  her  hjemme:  det  brol- 
ende  hav  og  den  susende  lund  og  den  nynnende  bæk, 
vinden  der  stryger  gennem  lyngen  paa  vore  heder,  roret, 
der  hvisler  ved  vore  vande,  og  kvinden,  der  flojter  som 
nattergalen  i  sin  ungdoms  vår.  Hvorfor  yder  en  del  af 
vore  lærde  og  statsmænd  deres  eget  modersmål  så  liden 
opmærksomhed?   Hvilken  stil  fore  de!  Jeg  véd  megel  vel, 


104  NOGLE  BEMÆRKNINGER  OM  MODERSMÅLET. 

81-82 
at   det  kun   lidet  kan   nytte  mig  at  gå  i  rette  med  dem; 

men  det  er  i  sandhed  en  tung  tanke,  at  der  gives 
mange,  og  det  indsigtsfulde  og  indflydelsesrige  mænd, 
hvem  det,  selv  ikke  endnu,  uagtet  de  mest  træffende 
kendsgerninger,  er  blevet  klart,  at  sprogenhed  er  en  nød- 
vendig betingelse  for  et  folks  selvstændige  udvikling,  at 
tvetungethed  er  ethvert  lands  storste  ulyksalighed;  thi  na- 
tionalitetens fuldendelse  ligger  i  sproget.  Man  har  søgt 
den  allevegne :  i  jordbund,  i  klima,  i  regeringsform,  i  lov- 
givning 0.  s.  V. ;  men  så  visst  som  det  er,  at  der  i  ethvert 
folk  ligger  en  individuel  udvikling,  en  næsten  uovervind- 
elig natur,  der  forhærdes  ved  vanen  og  forædles  ved  kul- 
turen, hvilke  trykke  deres  stempel  på  de  religiøse  fore- 
stillinger, på  den  vidskabelige  tænkning,  på  statens 
forfatning,  på  lovgivningen,  på  sæderne,  —  så  visst  er  det 
tillige,  at  afpræget  af  denne  udvikling  er  sproget.  I  det 
har  folket  nedlagt  alt,  hvad  det  har  villet  og  higet  efter, 
hvad  det  har  kunnet  og  nået,  ikke  blot  i  sin  literatur, 
men  i  selve  sproget.  Af  det  kan  man  erfare  formålet  for 
dets  tanker,  deres  omfang,  rigdom  og  dybde,  livet  i  folket 
og  det  uddannelsestrin,  hvortil  det  er  kommet,  hvad  det 
yndede  og  havde  kært,  hvad  det  forskød  eller  bar  had  til, 
hvad  der  er  oprundet  hos  det,  udaf  dets  eget  skød,  og 
hvad  der  er  forgået,  ja  ydermere  hvad  det  har  fejlet  og 
syndet.  Folk  og  sprog  ere  så  inderlig  forbundne  med  hin- 
anden, at  det  ene  består  og  omskiftes  og  forgår  med  det 
andet.  Med  kundskaben  om  det  gamle  sprog  forsvinder 
bevidstheden  af  folkets  fortid;  med  enhver  ny  sprogud- 
vikling begynder  en  ny  tilværelse.  Forfatning,  lovgivning, 
sæder  omskiftes  med  tungemålet.  Tag  sproget  bort,  og 
om    tre    dage    vil   alt    det   øvriges  selvstændighed   gå  til 

grunde.      Så   har   det   været,    så  langt   som  sproghistorie 

rækker;    så  vil  det  blive,   så  vidt  som   folkelykke,   der  er 

grundet  i  selvstændighed,  er  til  og  kan  fredes.     Gud  give 

derfor  hver   ærlig  dansk  sjæl,    mand  og   kvinde,    mod  og 

lyst  og  ævne  ,   hos  os    som  over  al   verden,  til  at  hævde 

modersmålet,    så   det    i  sin  midte  og  på  sin  grændse  må 

være  og  blive  farelest  uden  og  inden! 


NO&LE  UBDRA&  Ål  FORELÆSNINGER, 

vedkommende 

DE  NORDISKE  SPRO&. 

(Indbydelsesskrift  til  Københavns  universitets  fest, 
den  6te  oktober  1861.) 


1.     TIL  SPROGET  OG  SKRIFTEN. 

lidens  åbenbarelser  ere  de  nærmeste  for  tidens  born ,  og 
iblandt  disse  åbenbarelser  er  der  en,  der  omfatter  hele 
tiden  i  dens  bevidsthed,  som  ikke  blot  forkynder,  hvad  der 
nu  er,  men  tillige  kalder  det  tilbage,  som  har  været,  og  i 
hvis  sked  det  tilkommende  spirer.  Det  er  sproget.  Urds 
kilde,  Verandes  strom,  Skulds  syner.  Derfor  ligger  det 
sporgsmål  os  så  nært:  hvad  er  sproget?  natm*  eller  kunst? 
en  Guds  gave  eller  en  menneskehg  vedtægt? 

Sproget  står  ikke  isoleret.  Det  ledsages  at  andre  ud- 
tryksmåder, der  tildels  ere  stærkere,  men  ikke  altid  så 
forståelige.  Det  ledsages  af  miner  eller  åsynets  bevægelser, 
af  gebærder  eller  lemmernes  bevægelser,  af  det  vidunder- 
lige udtryk  i  ojet.  Ligesom  solen  leger  på  vandet,  spiller 
sjælen  henad  åsynet.  Sjælens  havblik  og  storm,  hvad  der 
bor  dybt  nede  i  hjærtet,  det  stiger  op  til  denne  overflade, 
og  giver  sig  dér  uvilkårlig  til  kende.  På  munden  hviler 
villiens  udtryk,  behag  eller  mishag,  hengivenhed  eller  hån;^ 
med  sin  mund  logrer  mennesket,  som  en  hund  med  sin 
hale,  og  læbens  falske  smil  er  lige  så  advarende  som  klap- 
perslangens rangle;  derfor  hedder  det:  vil  du  kende  din 
ven  eller  fjende,  så  se  på  hans  mund!  På  panden  sidder 
tænkningen;    den    stryger   enten  let  hen  over  dens  glatte 

flade,  eller  skjuler  sig  og  ruger  i  dens  folder  og  rynker. 
Den  bærer  udtrykket  af  forvirring  eller  klarhed,  gemenhed 
eller  hojhed.  Og  ojet  er  folelsens  tolk,  sjælens  lys  og  sol; 
når  det  åbner  sig,  siger  digteren  (Bulwer)  går  der  et  lys- 
skær hen  over  åsynet,  som  når  sollyset  opklarer  et  dunkelt 
landskab.  Og  hvo  der  ser  ned  deri,  han  ser  ned  i  et 
havs  dyb,  i  Mimers  brond,  og  når  han  fordyber  sig  deri, 
kommer  han  ikke  los,  forend  han,  som  Odin,  har  givet 
sit  eget  oje  i  pant.  Det  er  den  henrykte  begejstrings 
sæde,  ligesom  panden  er  den  klare  tænknings.  Sværmer- 
iet sidder  dér  i  sin  dunkle  hule,  og  ser  op  til  himlen; 
og  den  inderlige  fromhed  spejler  sig  i  den  klare  tåre,  og 
ser  ind  i  himlen. 

Med  mindre  styrke,  men  med  storre  mangfoldighed 
taler  mennesket  gennem  gebærder  og  lader.  De  udgore 
et  stort  sammenhængende  system,  som  ingen  har  lært, 
men  som  alle  forstå.  Hånden,  armen,  stillingen,  lemmer- 
nes uafladelige  bevægelse  eller  en  viss  udtryksfuld  ro,  blive 
til  lige  så  mange  særkender  for  det  enkelte  menneske  og 
for  hele  folkeslag.  Alt  dette  er  en  tale,  som  mennesket 
deler  med  dyret,  men  som  det  forhojer,  fordi  det  lader 
den  korrespondere  med  åsynets  hojere  udtryk.  Hånden 
forbinder  sig  med  mund  og  oje,  og  da  kan  der  ingen 
stærkere  forsikring  gives,  thi  disse  tre  ere  venskabets, 
kærhghedens  symboler:  håndens  tryk  og  mundens  smil  og 
det  tindrende  oje. 

Hånd  i  hånd  og  mund  på  mund  og  oje  i  oje,  kan 
den  elskende  sige  mere,  end  denne  stumme  tale?  har  han 
noget  andet  udtryk,  der  taler  stærkere  end  den  susende 
ånde,  der  stiger  op  fra  hans  bryst,  end  de  tindrende  gnist- 
er (fysisk-ætherisk  ild,  om  end  fysikeren  ikke  kan  opfatte 

den),  der  fare  ud  fra  hans  sjæl?  Og  ere  disse  midler  ikke 
afhængige  af  kulturen  ?  Hilsen  og  kærtegn  vise  det.  Nogle 
folkeslag  hilse  hinanden  med  næserne,  ligesom  hundene; 
men  anderledes  kærtegner  hos  os  ægtemanden  sin  yndige 
viv,  sit  livs  lys,  og  moderen  sit  slumrende  barn,  sit  livs 
velsignelse;  de  kysse  deres  ojne.  Er  der  nogen  der  tvivler 
om,  at  i  alt  dette  er  der  natur? 

I  alt  dette  er  der  tanke,  men  det  er  tanken  i  sin 
uendelighed.  Tanken  i  sin  begrændsning,  i  sin  bestemthed, 
ytrer  sig  ved  stemmen,  ved  talen,  ved  sproget.  Den  sus- 
ende ånde  bliver  til  en  vokal,  og  vokalen,  der  støder  an 
på  læbe,  på  tunge  og  tand,  bliver  begrændset.  Da  vorder 
stemmen  leddet  (artikuleret),  og  igennem  disse  led  og 
deres  forbindelser  udtaler  sig  sprogets  ejendommelighed  i 
skarpt  fastholdte  og  fyndig  udtrykte  tanker.  Sjælen,  der 
forhen  kun  følte  sig  selv,  véd  nu,  hvad  den  fornemmer, 
og  siger  det  til  andre;  sjælen,  der  forhen  var  et  bølgende 
hav,  bliver  nu  til  et  fast  land  med,  bjærge  og  dale;  en- 
heden er  bleven  mangfoldig. 

Alt  hvad  der  er  til  har  stemme,  har  røst,  men  de 
ere  derefter.  Den  stav,  der  slår  pa  en  klokke,  får  også 
en  fornemmelse  af  slaget;  den  bæver  og  sitrer  indtil  sit 
inderste,  men  den  kan  ikke  få  noget  ud  af  det;  den  ryster 
og  bæver,  men  ingen  véd  deraf,  i  det  højeste  den  hånd, 
som  holder  den.  Klokken  derimod  er  et  ædlere  væsen; 
den  forarbejder  indtrykket,  og  svarer  med  en  hoj ,  klar, 
gennemtrængende  tone.  Indtrykket  bliver  hos  den  til  et 
udbrud.  Men  mennesket  er  det  ædleste  væsen,  og  hele 
dets  Hv  går  op  i  toner,  fra  dets  første  skrig  indtil  dets 
sidste  dødssuk.  Talen  er  musik,  og  sproglæren  harmoni- 
lære.    Sproget  (ordet  selv  antyder  det)  er  et  udbrud.     Og 

hvoraf  skulde  det  være  et  udbrud,  uden  af  sjælens  indre 
rørelser?  hvorledes  skulde  disse  indre  fornemmelser  opstå, 
for  såvidt  de  ikke  umiddelbar  udgå  fra  Gud,  når  ikke  ydre 
tryk  satte  sjælen  i  bevægelse?  Således  kommer  da  filo- 
sofien (Sibbern)  til  at  sige:  »at  sproget  har  sin  oprindelse 
deraf,  at  genstandene,  tingene,  slå  an  på  sjælen,  og  når 
indtrykket  i  den  har  gæret  og  formet  sig  efter  sjælens 
individuelle  natur,  så  slår  denne  gæring  ud,  og  tydeliggor 
sig  i  ord.«  Den  slår  ud,  ligesom  salpeter  slår  ud  på 
fugtige  mure,  ligesom  rødmen  slår  ud  på  den  blufærdige 
møs  kinder.     Overalt  den  samme  natur. 

Altså,  for  at  sproget  kan  blive  til,  må  mennesket 
modtage  indtryk;  det  må  kunne  samle  og  bearbejde  dem; 
det  må  kunne  give  dem  røst.  Hertil  er  det  skabt,  det 
hører  til  dets  natur;  til  alt  dette  har  det  redskaber,  or- 
ganer. Hele  den  lavere  organisme  er  kun  til,  for  at 
bære  den  hojere.  Eftersom  mennesket  ikke  blev  bestemt 
til,  som  planten,  at  blive  på  ett  sted,  men  til  at  vandre 
igennem  verden  og  dens  erfaringer,  måtte  det  bære  sin 
jordbund  omkring  med  sig.  Det  har,  siger  en  naturkyndig, 
rødder,  ligesom  planten,  hvorigennem  det  tager  nærings 
men  de  ligge  i  legemet  selv.  Det  er  en  slags  vandrende 
urtepotte  på  to  ben.  Og  det  har  i  sin  rygrad,  hvilket  i 
Eschricht  program  for  nylig  så  fortræffelig  er  udviklet,  et 
organ  for  alle  livets  uvilkårhge  ytringer.  En  ypperhg  for- 
valter forestår  dér,  når  han  kun  får  et  vink  om  sin  herres 
villie,  den  exekutive  magt  til  dens  allermindste  detaiL 
Al  denne  detail  kender  herskeren  ikke  til;  haxi  kunde  ikke 
være  hersker,  hvis  han  kendte  den,  og  skulde  udøve 
magten  i  dens  lavere  sfære.  Denne  ypperlige  forvalter,  der 
aldrig    hviler,    og  aldrig  behøver  nogen  slummer,   bestyrer 

Også    det    system,   ved    hvilket   luftgemmet  i  vore  lunger 

sættes  i  forbindelse  med  hine  naturens  store  lunger,  hvis 
pust  er  en  stormvind;  et  vidunderligt  system,  der  på  én 
gang  omfatter  alle  instrumenters  toner,  der  på  én  gang 
er  både  flojte  og  stræng,  der  igennem  tvende  hulheder  i 
det  uendelige  modificerer  den  grundtone,  der  er  dannet  i 
luftrøret;  et  system,  hvori  barn  og  kvinde,  mand  og  gubbe, 
hver  for  sig  komme  frem,  og  dog  smælte  sammen.  Dette 
system,  så  simpelt  det  ser  ud,  er  et  organon,  et  orgel, 
langt  herligere  end  noget,  der  dannes  ved  menneskehænder; 
og  den,  der  spiller  det,  er  ikke  et  dødeligt,  men  et  udøde- 
ligt væsen.  Thi  herren  selv,  orgelspilleren,  er  sjælen,  der 
har  taget  sit  hojsæde  i  hjærnen;  og  når  han  giver  sin  for- 
valter et  vink,  —  så  gå  blæsebælgene,  så  arbejder  luft- 
røret med  alle  sine  udtræk,  med  rørstemme  og  flojtestemme 
og  dolcian  og  hvad  de  videre  hedde,  —  og  kirken,  hvori 
dette  orgel  lyder,  er  Guds  egen  herlige  natur,  med  et  and- 
erledes gulv,  end  fliser  af  sten,  og  med  en  hojere  hvælv- 
ing end  den,  der  opføres  af  kalk  og  mursten. 

Men  uudgranskelig  er  herrens  egen  bolig,  er  det 
værksted,  hvor  sjælen  selv  arbejder,  og  den  gerning  han 
dér  tager  sig  for,  skont  vi  vide,  at  han  er,  og  dér  hvor 
han  er,  er  uforgængelighedens  sæde.  Vi  kende  ham  kun  af 
hans  gerninger.  Hvad  der  bringes  ind  i  dette  værksted 
igennem  de  tjenende  sanser,  det  bliver  dér  forarbejdet  og 
smedet  nat  og  dag,  uden  ophør,  under  solens  lys  og  i 
drommenes  leg;  det  mangfoldige,  som  strommer  derhen, 
lægges  i  sjælens  digel,  og  smæltes  sammen  til  harmoni 
og  enhed,  og  enheden  går  atter  ud  i  sin  mangfoldighed. 
Deraf  følger,  at  ikke  det,  vi  modtage,  bliver  til  ord,  men 
det,  som  vi  selv  af  det  modtagne  skabe;  sproget  er  ikke 
IV.  8 

verden,  det  er  kun  noget  af  vor  verden ;  det  som  vi  gengive 
i  ordet,  er  ikke  tingene  selv,  men  vore  forestillinger  om 
tingene.  Når  vi  have  modtaget  dem  som  en  løg,  så 
skalle  vi  dem  af,  indtil  vi  komme  til  grunden,  til  spiren, 
til  kærnen;  så  gengive  vi  det,  —  nogle  give  skallerne, 
andre  kærnen. 

Det  falder  mig  derved  ind :  kunde  man  ikke  oplyse 
det  ved  en  lignelse?  Vort  sprogliv  er  en  hojskole,  ordet  er 
undervisningens  frugt.  Så  kunde  nu  nogen  tænke:  jeg 
vil  tage  lærerens  ord,  og  dem  vil  jeg  indprente  mig,  så 
har  jeg  hans  klogt.  Eller  læreren  selv  kunde  mene:  jeg 
vil  tage  mine  ord,  og  slå  dem  i  min  lærling,  og  når  han . 
giver  mig  dem  igen,  så  har  han  min  klogt.  Men  den 
methode  duer  ikke.  Det  er  ikke  nok  at  hælde  vin  fra  et 
kar  i  et  andet,  den  må  gære  indvendig. 

Sproget  vilde  ikke  blive  så  rigt,  så  fyldigt,  så  egent, 
hvis  der  ikke  endnu  kom  en  egenskab  til  hos  sjælen,  som 
skaber  det,  sympathien.  Det  er  en  nysgerrig,  en  overmåde 
videbegerlig  herre,  som  derhos  ponser  og  grubler  bestandig, 
og  lader  os  aldrig  have  fred  eller  ro.  Stundum  over- 
vælder han  os,  så  at  vi  næsten  onske  os  dyrets  ligegyld- 
ighed eller  slovhed;  men  det  er  vor  natur  imod.  Nogle 
af  de  dyr,  der  krybe  på  jorden,  have  så  liden  medfølelse 
med  sig  selv,  end  sige  med  andre  ting,  at  det  ene  led 
ikke  bekymrer  sig  om,  hvad  der  foregår  med  det  andet; 
hos  os  er  et  stik  i  neglen  nok  til  at  sætte  det  hele  men- 
neske i  oprør,  og  et  tryk  på  en  om  fod  vækker  herrens 
vrede  i  hans  Qærne  bolig.  Og  imedens  selv  fuglen,  den 
ædle  forkynder  af  frihedens  lykke,  kun  opløfter  sin  røst 
for  at  underholde  sin  mage,  sine  unger,  eller  for  at  prise 
den  vederkvægende  forårsluft,  hæver  mennesket  sine  tanker 

til  de  hojeste  genstande,  føler  med  de  Qærneste,  og  gen- 
nemfarer i  ojeblikke  de  mest  adskilte  ting  i  tiden  og 
i  rummet.  Han  sympathiserer  med  den  hele  natur.  Alt 
hvad  der  er  til,  er  til  for  ham,  alt  hvad  der  virker,  det 
virker  i  ham,  på  ham,  med  ham,  for  ham.  Naturen 
sukker  og  klager,  når  vi  sukke  og  klage;  og  når  den 
oplives,  strommer  der  nyt  håb  ind  i  vort  formorkede 
sind.  Vi  fole  ikke  blot  medlidenhed  med  hine  polske 
kvinder,  hvis  fader,  broder  eller  .ægtefælle  ere  faldne 
i  kampen  for  frihed  eller  førte  bort  til  trællegerning  i 
Siberiens  bjærgværker;  vi  græde  også  med  Israels  døtre, 
når  de  sidde  klagende  ved  Babylons  floder;  og  hvis 
der  på  Sydhavets  Qærne  øer  foregår  nogen  stor  dåd 
eller  udåd,  så  kommer  den  os  ved,  så  er  den  fore- 
gået hos  os.  Vi  sympathisere  med  Niagaras  skummende 
fald  imellem  Amerikas  søer,  med  vinden  Samum,  når 
dens  hede  ånde  farer  hen  over  Afrikas  jørkener;  med  sky- 
ernes mulm  og  hvide  striber,  der  sejle  hen  over  vore 
hoveder,  med  månen,  når  den  spejler  sig  i  søen,  og  når 
<len  bedækket  af  slør  farer  bly  hen  igennem  nattens  tåger. 
Når  planeten  Venus  går  igennem  solen,  når  en  af  Jupiters 
drabanter  formorkes,  så  er  også  det  begivenheder  i  vor 
verden,  og  vi  høre  med  forundring,  at  en  af  hine  Qærne 
sole,  hvis  afstand  vi  næppe  kunne  udtrykke  med  tal,  har 
udslukket  sit  lys,  eller  at  der  er  oprundet  et  andet,  som 
alderdommen  ikke  kendte.  Der  er  ingen  ende  på  vor  op- 
mærksomhed og  vor  kundskab,  på  vor  sorg  og  vor  glæde, 
på  vore  lidelser  og  vore  håb;  derfor  er  der  heller  ingen 
€nde  på  udtryk  for  vore  erfaiinger,  vor  elendighed  og  vor 
henrykkelse. 

Disse   bemærkninger  skulle  kun  minde  om  det,    som 

8* 

alle  forud  vide,  men  også  alle  vel  bor  betænke:  at  vor 
tale,  vort  sprog ;  er  en  aldeles  naturlig  ytring,  en  ligefrem 
følge  af  vor  natur,  vor  bygning,  vor  organisation,  af  hele 
vort  væsen.  Vort  ene,  udødelige  væsen  skyder  ud  i  mange 
former;  én  af  dem  er  ordet.  Det  er  et  legeme,  som  vor 
sjæl  har  dannet  af  sit  legeme  og  den  luft,  der  omgiver 
det;  det  er  et  legeme,  der  ligesom  alle  andre  har  sine 
visse  nødvendige  led,  der  kunne  forbindes  i  storre  former, 
alle  med  deres  nødvendige  enhed.  Når  mennesket  danner 
sproget,  drevet  dertil  af  Gud,  så  bærer  han  sig  ad  som  en 
digter,  der  giver  ideen  legemlig  skikkelse.  Ideen  er,  og 
forgår  ikke,  men  kan  ikke  blive  til,  ikke  blive  til  noget, 
forend  den  kommer  til  udbrud,  forend  den  ledder  sig  og 
træder  ud,  nu  i  denne  form,  nu  i  hin,  og  forend  disse 
former  forbinde^  sig  i  en  almindelig  harmoni. 

Og  således  digte  da  også  vi,  hver  paa  sin  vis,  bestandig 
stigende,  efter  som  vor  udvikling  stiger.  Barnet  danner 
sine  første  ord  ved  en  uvilkårlig  organ  bevægelse,  det 
ældste  naturmenneske  ved  at  efterligne  naturlydene;  for- 
standsmennesket  ved  at  overføre  naturlydene  til  de  hojere 
sanser,  og  det  fornuftige  væsen  ved  at  hæve  det  sanselige 
udtryk  til  det  oversanselige;  han  opløfter  tanken  fra  jorden 
til  himlen,  han  taler  med  englene,  hører  dem  og  forstår 
dem,  og  henrykkes;  han  taler  med  Gud,  og  bæver. 


»Sproget  er  en  Guds  gave,  og  for  mennesket  er  det 
en  opgave«  (Baader).  Mange  ere  de  midler,  hvorved  denne 
opgave  løses,  og  de  måder,  hvorpå  midlerne  anvendes. 
Et  af  de  første,  i  alle  sprog  endnu  genkendeligt,  er  efter- 
ligning af  naturlydene  eller  det  hørlige   opfattet  som  ord. 

Efterligningen  er  klar,  endog  i  det  nuværende  sprog: 
gøgen  kukker,  gåsen  kækker,  honen  kagler,  anden  snadrer, 
hesten  vrinsker,  slangen  hvisler,  bien  summer,  torden 
ruller,  lynet  knitrer,  o.  s.  fr.  Naturens  barn  harer, 
studser,  lytter,  og  uvilkårlig  hvisker  og  hvisler,  summer 
og  brummer,  triller  og  ruller,  suser  og  hyler  det  efter 
hvad  det  hører  (Adelungs  Mithridates).  Enhver,  der  har 
øre,  kan  høre  forskellen  i  ord  som  knurre,  mumle,  pibe, 
skrige,  råbe,  skråle,  huje,  hyle,  hvine.  I  sit  eget  sprog 
hører  ethvert  folk  det,  og  slutter  deraf,  at  det  er  et  tone- 
maleri,  der  findes  i  alle.  Men  hvilken  sammenhæng,  så 
sporger  Herder,  er  der  imellem  hørelse  og  syn,  imellem 
tone  og  duft,  imellem  lyd  og  farve?  Hvilken  bro  fører 
over  fra  hørelsen  til  synet,  den  koldeste  sans  af  alle, 
fordi  det  er  den  mindst  sanselige,  den  højeste?  hvilken  for- 
bindelse finder  sted  imellem  det,  der  giver  lyd  fra  sig,  og 
det  stumme,  vi  berøre,  men  ikke  høre?  En  overgang  er 
der,  bevægelsen.  Det  som  vi  se,  høre  vi,  når  det  ager 
og  går,  når  det  svæver  og  hopper,  når  det  flyver  og 
flunker.  Vi  høre  græsset  gro  {gråa)  ligesom  Heimdal,  der 
står  og  lytter  på  farvernes  bro,  ligesom  vi  høre  morgenen 
gry  igryja),  ligesom  vi  høre  solen  {'^Uog,  sot)  skinne  og 
lyse.  Vi  høre  længden  i  strålen,  smalheden  i  striben. 
Vi  høre  det,  der  giver  efter,  eller  står  imod,  i  den  bløde 
uld  og  i  de  stride  borster.  Endelig  betræde  vi  den  Ja- 
kobsstige,  der  fører  til  himlen,  den  bro,  der  er  slået  over 
det  svælgende  dyb  imellem  denne  verden  og  vort  rette 
himmelske  hjem,  vejen,  der  fører  fra  det  ydre  til  det  indre, 
fra  sans  til  tanke,  og  frejdig  vandre  vi  fra  sans  til  sans 
igennem  begge  tilværelser.  Både  tone  og  lys  og  tanke 
«re  klare.     Vi  høre  vor  ånd  igennem  vor  ånde  (andi),  vi 

høre  vor  sjæl  leve  {Ufa),  vi  gå  over  fra  gang  til  sind  (at 
sinna,  gå),  fra  fornemmelse  til  fornuft,  fra  håndens  greb 
til  begrebet,  fra  hurtig  bevægelse  til  snille  (af  snjallr^ 
schnell),  fra  det  ydre  syn  til  indre  (idé,  husyn,  hugsjon),. 
fra  det  stygge  (Ijotr)  til  lyde  {lyti),  o.  s.  fr. 

Og  et  middel  endnu  have  vi  i  lydvexlingen,  hvor  til- 
trækning og  frastødning,  kærlighed  og  had,  slægtskab  og 
selskabslyst  (affinitet  og  association),  tilsyneladende  vil- 
kårlighed og  dog  allevegne  higen  efter  fuldkommenhed 
(perfektibilitet),  kort  alle  naturånder  åbenbare  sig  i  ordet. 
Lydene  støde  sammen,  og  en  af  dem  må  gå  under  i 
trængslen  (danskt  bliver  til  danst  eller  dansk).  Det  er 
så  trist  at  skilles  ad,  og  den  enlige  tager  en  af  sine  gamle 
gode  venner  med  sig  (uppd^  oppå,  bliver  til  på,  norsk  oppi 
til  pi,  oppunder  til  punde).  Nogle  (som  rs,  fr)  ville  gerne^ 
være  sammen,  den  ene  må  derfor  skifte  plads  med  sin 
nabo  (crux,  kors;  hross,  hors;  fersk,  frisk).  Den  ene  kan 
ikke  Ude  den  anden  ved  siden  af  sig  og  støder  ham  ud 
(m,  rå,  for  vrd,  vrå;  fælligs,  fælles);  eller  assimilerer  ham 
med  sig  selv  (ordr,  oddr,  en  od;  i  smug,  smutte).  Somme 
kan  ikke  komme  afsted  uden  en  følgesvend  (spiritus^ 
esprit)  0.  s.  fr.  Men  især  ved  bojning  og  afledning  ytrer 
sprogudviklingen  sig,  først  uvilkårlig,  siden  med  bevidsthed, 
endelig  aftagende,  ja  forgående.  Således  grundlydenes 
naturlige  vexling  ved  indre  bojning  og  orddannelse  (fingel, 
fangel,  foff;  snip,  snap,  snude;  hin,  han,  hun;  stikke,  stak^ 
stukken;  tip,  tap,  top;  titulus,  titel,  tøddel;  spring,  norsk 
sprang,  tysk  sprung).  Hermed  forbinder  sig  aflyden  med 
sin  forøgelse  (augment)  og  fordobhng  (reduplikation)  og 
sin  indre  bojning  ved  grundlydenes  forbindelse  og  sammen- 
smæltning    (fallo,    fefelli;    taka,  tok,    tekinn);   og    omlyden 

eller  loven  for  harmonien  imellem  grundstammen  og  til- 
lægget, forstavelsen  eller  endelsen  (volo,  velim;  fprdr^ 
fjardar,  firdir;  fod,  fødder;  god,  gøde;  op,  yppe);  0.  s.  fr. 
Men  når  ordene  således  og  på  mangehånde  andre  måder 
have  formet  sig,  så  gælder  det  om,  af  dem  at  udtage 
nogle  og  af  dem  danne  forbindelsesmidler  (konjunktioner), 
lim  og  kalk,  der  kan  foje  ordene  sammen  (som  thi,  fyiir 
pvi  at;  imellem,  hensynsf.  af  medal)^  for  at  tanken  så 
naturlig  som  muligt,  kan  bevæge  sig  i  sætningens  rhyt- 
miske  slyngdans.  Thi  det  er  målet:  tankens  fuldendelse 
i  en  harmonisk  sætning,  og  sætningernes  forbindelse  i  en 
almindelig  harmoni.  Dertil  sigte  alle,  og  alle  nå  det,  om 
end  ved  de  forskelligste  midler  og  i  en  hojst  forskellig 
grad.  Derfor  gives  love;  kun  de  tarveligste  komme  hos 
de  fleste  til  klar  bevidsthed.  Kraft  og  fylde,  farveblanding 
og  runding,  fremskridning  og  standsning,  modsætning  og 
identitet,  alt  hvad  der  rører  sig  i  sjælen,  skal  blive  til  i 
sproget;  talen  skal  blive  til  velklang,  til  rhytme,  bevæg- 
elsen til  dans.  Det  er  fuldendelsen,  veltalenhedens  mål. 
Eftertanke  og  jovelse  gor  meget,  granskeren  søger  den,  som 
Rousseau  i  de  stille  nætter,  digteren  finder  den  i  sin  be- 
gejstring, men  ingen  giver  den  liv  uden  ud  af  sit  eget 
hjærtes  inderste  fylde. 

Alt  dette  sker  naturligvis  ikke  paa  én  gang.  Et 
sprogs  liv  er  langt,  ofte  tusende  år,  en  sprogstammes 
endnu  længere,  måske  titusende.  Hver  periode  har  sin 
historie.  Den  tid  kunne  vi  næppe  forestille  os,  da  vore 
forfædre  i  mange  led  dannede  de  første  ord  med  bevidst- 
hed, da  de  ved  de  simpleste  ord,  som  bord,  bænk,  konge, 
hyrde  og  således  i  det  uendelige,  tænkte  på  og  vidste, 
hvorledes  de    bleve    til,    og    hvad   de  betydede;  og  hvor- 

det  givne,  hvorved  meget,  der  i  sin  tid  var  nyt,  blev 
gammelt  og  forældet.  Men  vi  kunne  dog  bane  os  vej 
til  at  forstå  det.  Den  første  skald,  der  brugte  ordet 
konge  (konungr)  eller  jofurr  (et  poetisk  ord  for  konge), 
vidste  meget  vel,  hvad  det  egentlig  skulde  sige.  Og  ved 
granskning  kunne  vi  ofte  udfinde  det,  så  vel  for  de  ældste 
tider,  som  i  de  senere.  Om  ordet  spedalsk  vide  vi,  hvor- 
ledes det  fik  sin  betydning  af  spitalet,  hospitalet  (af  hospi- 
talis),  og  da  vi  kende  oprindelsen  af  hospes,  så  undre  vi 
os  ikke  endda  meget  over,  at  hospitalet  og  hotellet  (hotel), 
hvor  langt  de  end  nu  monne  ligge  fra  hinanden,  have 
samme  oprindelse.  Det  er  ingen  ringe  glæde,  at  sejle 
om,  frem  og  tilbage,  på  det  store  sprogocean,  at  beskue 
de  stromme  og  floder,*  det  bestandig  modtager,  og  de 
ætter  og  arter,  der  tumle  sig  deri,  og  jeg  kunde  nok  en- 
gang have  lyst  til  at  tage  Dem  ombord  til  en  sådan  lyst- 
fart. Men  det,  som  jeg  nu  nærmest  vilde  bemærke,  er 
kun,  hvorledes  en  fra  begyndelsen  af  fuldkommen  bevidst 
og  organisk  udvikling  tilsidst  benyttes  som  noget  ganske 
villieløst  og  mekanisk.  Det  som.  har  kostet  vore  fædre  så 
megen  moje  at  udtænke,  agte  vi  nu  ikke  mere  end  det 
støv,  hvorpå  vi  træde;  vi  modtage  og  bruge  det  som  noget 
lært,  noget  tilvant,  og  der  var  en  tid,  da  sproglærere  sagde, 
at  det  var  kun  denne  vane,  denne  brug,  hvorpå  det  kom 
an.  Vor  udvikling  vilde  jo  også  uendelig  sinkes,  dersom 
vi  forfra  skulde  gennemleve  vore  forfædres  sprogliv;  vi 
træde  derpå  som  på  en  fast  grund,  og  benytte  det  som 
oftest  som  et  middel  til  dagens  fornødenheder,  rigtig  nok 
den  trivielleste  brug  vi  kunne  gore  deraf.  Men  således 
gore   vi    mennesker   overalt.      Når    megen    og    dybsindig 

tænkning  har  udfundet  noget  godt  og  anvendeligt,  så  tager 
efterverdenen  det  som  noget  givet,  og  bryder  sig  ikke 
gerne  med,  hvorledes  det  er  blevet,  som  den  allerede  har, 
eller  hvorlunde  det  måske  kan  forbedres.  Styrmanden 
slår  mekanisk  efter  i  sine  bøger,  og  fører  sit  skib  sikkert 
igennem  bølger  og  uvejr.  Dampskibet  ruller  igennem  vore 
farvande,  uden  at  mængden  bekymrer  sig  synderlig  om 
Fultons  genvordigheder  og  opfindelsens  skæbne.  Hofmans 
galvanoplastiske  apparat  vil  lige  så  mekanisk  blive  anvendt 
af  mange,  der  for  resten  hverken  bekymre  sig  om  zink 
eller  syrer.  Således  tager  også  mængden  vore  fædres  sprog, 
ligesom  barnet  tager  sin  moders,  som  en  tradition,  en 
overlevering.  Men  lad  det  for  mængden  være  en  sådan 
og  intet  andet:  vi,  mine  herrer,  vi  vide,  hvor  meget  der 
beror  på,  hvorledes  vi  bevare  og  forøge  det ;  vi  ville  mod- 
tage det  som  en  dyrebar,  en  hellig  arv,  som  vi  ikke  skulle 
forvanske,  men  bevare  og  forædle;  for  os  er  det  ikke  nok 
at  bruge  det,  vi  ville  også  kende  det,  og  vor  kundskab 
skal  afværge,  at  det  ikke  skal  knyttes  til  noget,  som  vilde 
have  været  vore  fædre  en  vederstyggelighed,  så  at  vi  trygt 
kunne  overgive  det  endnu  ædlere  til  vore  efterkommere 
og  deres  born  som  den  bedste  ejendom,  vi  vidste  af  at 
sige.    Det  give  Gud! 


Ja,  Gud  give  det!  Thi  uden  at  gore  hans  villie  til 
^in,  vil  intet  folk  kunne  vogte  sit  sprog  for  de  fristelser 
og  farer,  som  omgive  det,  og  beskerme  det  for  folkets 
egen  letsindighed  og  svaghed.  Det  er  ikke  blot  ideen,  der 
bestemmer  denne  skabning  som  enhver  anden,  det  kommer 
også  an  på  de  omgivelser,  i  hvilke  ideen  kommer  til  virk- 

elighed,  det  jordsmon,  der  nærer  den,  når  den  træder  ud 
i  livet,  den  luft,  hvormed  den  skal  formæle  sig,  den  varme 
eller  kulde,  der  strommer  den  i  mede  og  gennemtrænger 
den.  Ligesom  plantens  rod  søger  hen  til  den  jordbund, 
der  kan  give  den  de  fornødne  væsker,  og  dens  blomst 
drejer  sig  efter  sollyset,  således  søger  også  ordet  efter  sit 
jordsmon  og  efter  sin  sol,  efter  den  tænkning,  som  kan 
give  det  klarhed,  efter  de  omgivelser,  hvori  den  klare 
tænkning  kan  komme  til  udbrud,  efter  den  selvstændighed 
hos  folket,  uden  hvilken  de  begge  på  én  gang  sløves,  for- 
dærves og  gå  til  grunde. 

1  sproget  træder  nationaliteten  frem.  Nej,  sige  de, 
der  er  meget  andet,  som  bestemmer  nationaliteten;  der  er 
jordbunden,  og  der  er  klimaet  og  meget  andet,  hvad  de  nu 
sådan  kan  sanke  sammen.  Godt!  lad  der  være  nok  så 
meget,  der  indvirker  på  og  har  indflydelse  pa  nationaliteten, 
det  er  besynderligt,  at  ingen  har  taget  folkeblandingen 
med;  men  i  sproget,  i  dets  blanding,  træder  nationaliteten 
ud.  Når  I  kunne  tilintetgøre  sproget,  så  have  I  tilintet- 
gjort folket,  og  så  længe  det  sidste  minde  af  sproget 
endnu  er  tilbage,  kan  folket  rejse  sig,  hvor  dybt  det  end 
er  sunket.  I  ethvert  sprog  ligger  en  naturkraft,  der 
tillige  er  folkets  skabende  kraft,  der  er  just  en  ytring  af 
den;  i  ethvert  tungemål  udtaler  sig  en  folkevillie,  der 
skyder  ud  igennem  de  enkelte  villier,  og  åbenbarer  sig 
igennem  de  mest  fremtrædende  individer,  på  denne  måde 
og  på  hin.  Folkeslaget,  nationaliteten,  er  en  mark;  der 
må  være  grøde  i  denne  mark,  i  folket,  ellers  bliver  det 
hele  til  en  gold  ørken.  Og  når  der  er  grøde  i  den,  så 
skyder  kraften  op  i  græs  og  i  urter  og  i  buske  og  i  træer 
og  i  hele  skove;  og    der   sidde  mange   småfugle  i  skoven 

Og  kvidre  så  godt  de  kunne,  men  stundum  gæster  også 
en  nattergal  (øhlenschlåger)  lunden,  et  underligt  væsen, 
der  på  sin  gennemrejse  gennem  livet  bygger  sig  en  rede 
i  grenene,  men  har  sit  rette  hjem  i  Qærne  og  varmere 
egne.  Men  der  voxer  også  tjorne  og  tidsler  og  allehånde 
ukrudt;  ja,  hvis  markens  avlekraft  er  angreben,  skyde 
netop  de  frem  i  stort  overmål,  hvilket  vel  ikke  er  noget 
under,  når  Q enden  kommer  og  sår  klinte  i  hveden,  eller 
rettere,  (thi  man  må  ingen  gore  uret,  de  have  ypperlig 
hvede  der  ude)  når  enfoldigheden  selv  forskriver  den  sorte 
klinte  i  den  tanke,  at  det  er  hvedekorn  (hvidt  korn),  så 
den  spæde,  opskydende  ædle  urt  kvæles  i  spiren.  Her 
gælder  det  om  at  skelne,  at  have  forstand  på  væxterne. 
Når  den,  der  sår  tidslen,  vil  bilde  os  ind,  at  det  er  en 
evighedsblomst,  skal  da  også  vi  holde  den  for  en  flojels- 
urt,  og  når  vi  se  dens  tykke  låd  og  Me  dens  hvasse 
tOrne,  udråbe  med  beundring:  hvilken  frodighed,  hvilket 
liv,  hvilken  fedme  er  der  ikke  i  denne  jordbund! 

Ve  det  sprog,  hvis  næringsstof  forsvinder,  fortrænges 
af  det  fremmede.  Det  forgår  efterhånden.  De  indianske 
stammers  utallige  dialekter  ere  ikke  mere;  en  rejsende, 
der  besøgte  disse  egne,  fandt,  at  en  af  de  storste  stam- 
mers kun  blev  talt  af  et  eneste  væsen,  af  en  papegoje. 
De  slaviske  sprogelementer  ere  sunkne  i  jorden  i  visse 
nordtyske  egne,  hvor  de  forhen  blomstrede,  endskont 
folkeætten  er  til  hist  og  her  i  sine  efterkommere.  Og 
hvorfor  ere  Dansk  og  Svensk  blevne  til  forskellige  sprog? 
fordi  de,  hver  for  sig  og  hver  på  sin  vis,  have  tyet  til 
fremmede  kulturorganer.  Sporene  deraf  ere  trykkede  dybt 
ind  i  dem.  Fordi  de,  istedenfor  at  slutte  sig  sammen, 
sluttede   sig   til   andre.     Og  disse  andre  indbade  de  selv. 

Og  forelskede  sig  i  dem,   og,  eftersom  alt  hvad  der  hos  et 

folk  skal  trives,  skal  nedlægges  i  spiren,  overlode  de  dem 
at  drage  omsorg  for  næsten  hele  folkedannelsen,  forsåvidt 
den  dengang  var  til. 

Den  enkeltes  tilegnelse  af  fremmede  sprog,  (især  når 
disse  enkelte  ere  forholdsvis  mange,  og  det  fremmede  kun 
er  en  løs  vandfarve)  hvor  meget  den  end  beundres,  har 
allerede  noget  betænkeligt  ved  sig,  men  imod  den  er  der 
naturligvis  intet  at  sige.  Det  betænkelige  rammer  kun 
ham.  Thi  med  held  vil  han  ikke  kunne  gore  det,  med 
mindre  han  assimilerer  det  fremmede  med  sig  og  sig  med 
det  fremmede,  ligesom  trykker  det  ind  i  sin  sjæl,  og  lader 
den  fremmede  genius  undertvinge  og  beherske  den,  som 
han  arvede  af  naturen,  som  hans  opdragelse  skulde  udvikle, 
og  som  i  de  modnere  år  skulde  give  hans  væsen  sit  ejen- 
dommelige præg.  Hvis  han  tillige  bevarer  sit  modersmål, 
bliver  han  ikke  til  ett  væsen,  men  til  et  blandingsvæsen. 
Og  så  sker  endelig  det,  som  ikke  er  noget  særsyn,  at  den, 
der  ligesom  forskyder  sin  egen  slægt,  og  giver  sig  hen  til 
en  fremmed  amme,  til  en  fremmed  moder,  at  den,  der 
ikke  blot  erhverver  indsigt  i,  —  thi  megen  kundskab  kan 
rummes  i  en  stor  sjæl,  —  men  som  inderlig  tilegner  sig  en 
mængde  fremmede  tungemål,  og  med  stor  færdighed  be- 
væger sig  i  fjærne  og  fremmede  sprog,  derved  uundgåelig 
svækker  kærligheden  til  og  fordærver  den  ejendommelige 
brug  af  sit  eget;  thi  alt  hvad  der  er  ejendommeligt  for 
hine,  lader  han  uvilkårlig  gå  over  i  dette.  Skal  jeg  kalde 
de  forgangne  tider  frem,  for  at  bære  vidnesbyrd  derom? 
Skal  jeg  beråbe  mig  på  Vormer  og  Bartholiner,  på  Gram- 
mer  og  Holberger?  Historien  bekræfter  det  jo  til  alle 
tider. 

Men  den  fremmede  indflydelse  river  ikke  blot  enkelte 
bort;  den  kan  undergrave  hele  folk  og  angribe  dem  i 
deres  ædleste  dele.  Også  vi  have  jo  erfaret,  hvorledes 
denne  afhængighed  lammer  og  fortærer;  også  vi  have  jo 
erfaret,  hvilken  sørgelig  tilværelse  det  er,  idelig  at  leve  af 
andre,  uden  tillige  at  leve  for  dem  altid  at  modtage, 
uden  at  give  noget  igen. 

For  at  oplyse,  hvorledes  denne  fremmede  indflydelse 
virker,  skal  jeg  af  den  beromte  forfatter  til  de  slaviske 
sprogs  historie  (Mickievitz)  låne  et  exempel  på,  hvorledes 
Russer  og  Poler,  uden  selv  at  vide  det,  forvandlede  sig 
til  Tyskere  og  Franskmænd. 

»Den  dannede  klasse,  siger  hin  forfatter,  begyndte  at 
tale  et  fremmed  sprog,  der  var  ganske  forskelligt  fra  folk- 
ets. Man  klagede  over,  at  det  franske  og  tyske  sprog 
berøvede  den  slaviske  adel  sin  ejendommelige  folkekarakter, 
man  skrev  mange  tykke  boger  derimod,  man  latterliggjorde 
i  komedier  det  fremmede  i  talen.  Men  det  var  en  over- 
fladisk betragtning  af  tingene ;  det  onde  ligger  ikke  i  selve 
det  fremmede  sprog,  men  deri,  at  det  onde  skyder  frem 
ved  det,  og  fæster  rod  i  opdragelsen.  Det  fremmede  sprog 
kan  man  ikke  lære  man  må  indpode  det.  Det  trives 
ikke  uden  det  levende  ord,  uden  gebærde  og  exempel. 
Boger  fordærve  ikke  noget  folk,  men  levende  menneskers 
exempel  bringer  dem  pesten.  Fremmede  fra  Frankerig  og 
Tyskland  vænnede  efterhånden  adelen  af  med  folkelighed, 
ikke  ved  deres  sprog,  men  ved  deres  undervisning.« 

Og  hvorledes  gik  dette  til?  »Den  tyske  opdrager  be- 
gyndte barnets  undervisning  med  definitioner,  gik  så  over 
til  slutninger,  og  fulgte  stedse  den  tyske  nationalfilosofis 
vej,  virkede  derved  kunstig  ind  på  intelligensen,  drev  alle 

sjælekræfter  hen  til  den,  udviklede  den  på  gemyttets  be- 
kostning, og  dannede  således  eleven  til  en  ægte  Tysker. 
En  således  fortysket  sjæl  måtte  naturligvis  også  ytre  sig 
på  Tysk;  han  behavede  det  tyske  sprog,  modersmålet 
kunde  ikke  række  til.« 

Og  den  franske?  »Den  franske  opdrager  gav  sine 
timer  under  leg,  han  trak  nogen  speg  ud  af  alting;  han 
lærte  sin  elev  at  opfatte  de  fine  skatteringer  i  ordet,  at 
ordne  talen  med  velklang,  overalt  at  bemærke  den  over- 
fladiske side  af  enhver  ting,  især  overalt  at  vise  vid 
(esprit).  Han  formede  altså  allevegne  sin  elev  til  en  Fransk- 
mand: En  sådan  elev  behøvede  uundgåelig  det  franske 
sprog,  i  modersmålet  fandt  han  ikke  noget,  der  kunde 
gengive  hans  forestillinger.« 

»Således  forvandlede  Russer  og  Poler  sig  efterhånden, 
uden  selv  at  vide  det,  til  Tyskere  og  Franskmænd.« 

Anvendelsen  er  let  at  gore.  Det  franske  sprog  har 
ingen  fordærvet,  men  den  franske  gouvernante  har  gjort 
det.  Det  rommerske  sprog  har  ingen  fordærvet,  men  filo- 
logernes pedanteri  har  gjort  det.  Filosofi  fordærver  ingen, 
men  Hegelske  eftersnakkere  har  forrykket  mange  hjærner 
og  fordærvet  mange  hjærter.  Således  virker  undervisningen, 
den  private  og  den  offentlige,  og  mange  andre  ting  med 
den,  hvori  mange  ojemed  støde  sammen,  og  egoismen 
altfor  ofte  regerer  dem  alle. 

Det  ene  og  udelelige  folk,  den  indre  virkende  kraft, 
som  åbenbarer  sig  deri,  splitter  sig  i  flere  kræfter,  der 
efterhånden  skyde  ud  i  mislykkede  former.  Intelligensens 
ager  deler  sig  i  strimler,  ligesom  jordlodderne  i  Dalarne, 
og  hver  forfølger  sit  ojemed,  uden  at  tænke  på  den  fælles 
enhed,    som  skal  forbinde  dem  alle,  og  den  næring,  som 


VEDKOMMENDE  DE  NORDISKE  SPROG.  127 

17-18 

de    alle    drage  fra  denne  kraft,  anvende  de  til  deres  egne 

snæverhj ærtede  formål.  Derved  opløses  nationaliteten,  og 
der  bliver  intet  tilbage  uden  dagens  tarvelige  formål. 
Det  går  hermed  som  i  hin  slaviske  parabel: 

Der  var  engang  et  dampskib,  bestemt  for  et  ^ærnt 
land,  ligesom  vi  for  hin  verden.  Værket  var  godt,  og 
dampen  var  god  og  rigelig.  Undervejs  bemærkede  de 
rejsende,  at  man  med  en  del  af  denne  damp  meget  godt 
kunde  koge  mad;  andre  tilfqjede  et  apparat,  hvormed 
man  kunde  vaske,  tilsidst  kunde  man  ved  at  lede  damp- 
kraften udrette  alt  det,  hvortil  der  ellers  behøvedes  men- 
neskehænder og  menneskekløgt.  Skibet,  der  var  i  god 
stand  og  forsynet  med  alle  bekvemmeligheder,  fortsatte 
sit  løb,  og  de  rejsende  sloge  sig  til  ro,  lode  maskinerne 
gå,  og  morede  sig  eller  så  sig  om.  Men  på  én  gang  blev 
skibet  stående,  der  manglede  på  kraft  til  at  bevæge  hjulene, 
den  indre  kraft  var  udtomt.  Mandskabet  kom  i  heftig 
trætte;  ingen  vilde  lukke  de  åbninger,  igennem  hvilke 
dampen  strømmede  ind  til  hans  maskineri,  og  den  ene 
beskyldte  den  anden,  at  det  var  ham,  der  var  skyld  i 
skibets  standsning.  Dampen  er  folkets  indre  liv,  og  de 
der  vaske  og  koge,  hvo  kan  ikke  tænke  sig  det?  Maskineriet 
er  i  fuld  gang;  stemplerne  gå  op  og  ned  fra  morgen 
til  aften. 


Hvad  jeg  i  dag  skal  tale  om,  er  et  problem,  om  hvis 
udførelse  der  for  ojebhkket  ej  kan  være  tale,  og  jeg  hører 
mange  sige,  det  er  så  problematisk,  at  det  overhovedet 
ikke  er  værdt  at  tale  derom.  Desuagtet  drager  jeg  det 
frem,  thi  for  mig  står  det  ikke  som  noget  tvivlsomt,  men 

som    noget    fuldt    og    færdig  afgjort,   ikke   som  noget  jeg 

håber,  men  som   noget  jeg  kræver,    som    tidens    fornødne 

fordring.      Hvo    der   med    uøvet  hånd  vil  gribe  ind  i  et 

gammelt  maskineri,  (og  at  vort  undervisningsvæsen  er  det, 

vil  man  formodenlig  tilstå)  enten  for  at  standse  det,  eller 

for  at  give  dets  bevægelse    en    ny  retning,    udsætter   sig 

åbenbar   for,   at  hans    hånd    knuses,    men    en    pligt    kan 

være    tung,   kræfterne  svage,  og  omstændighederne    kunne 

alligevel  fordre  dens  opfyldelse;   mig  påligger  det,  at  give 

min    skærv   til   at    bestemme    den    offentlige   mening,  på 

hvilken,  når  alt  kommer  til  alt,  afgorelsen  beror. 

Det  er  egentlig  ikke  noget  nyt,  hvorom  jeg  vil  tale. 
At  man  i  almindelighed  ikke  bor  lægge  vind  på  at  tale 
eller  skrive  Latin,  men  kun  på  nydelsen  af  den  gamle 
klassiske  literatur,  er  allerede  oplyst  af  H.  C.  ørsted;  og 
modersmålets  uddannelse  ved  hjælp  af  det  oldnordiske 
findes  allerede  tydelig  udtalt  af  Jon  Erichsen  i  fortalen  til 
Kongespejlet,  men  han  kalder  det  rigtig  nok  selv,  det  for- 
står sig,  et  kætteri;  og  dette  kætteri,  det  oldnordiske 
sprogs  anvendelse  som  undervisningsgenstand  i  de  lærde 
skoler,  er  allerede  hyldet  og  vil  ydermere  hyldes  af  det 
norske  folk  og  regering.  Det  er  ligeså  naturligt  som  smukt, 
at  exemplet,  der  må  efterfølges  over  hele  Norden,  er  givet 
netop  i  det  islandske  sprogs  ældste  sæde. 

Skolen !  hvilken  række  af  minder,  tunge  og  trykkende, 
opløftende  og  henrykkende  minder,  ligger  der  ikke  for 
os  alle  i  dette  ord!  På  det  bløde,  omme  gemyt  lægger 
den  rå  skoletugt  sin  lammende  hånd;  hukommelsen  fyldes 
med  vokabler  uden  tanker;  den  overvældes  af  former  uden 
indhold;  mange  svære,  kostbare  timer  rinde  hen  uden 
fremgang.     Men  der  farer  tillige  en   himmelsk  engel  ned. 

ligesom  hin  ved  Bethesda  dam;  han  oprører  dybet  i  den 
unge  sjæl,  og  tankerne,  der  ligge  som  værkbrudne  og  lam- 
mede, stå  op  og  bevæge  sig  og  gå.  Og  den  genius,  som 
gor  det,  er  venskab;  jeg  mener  ikke  alene  det,  der  knyt- 
ter de  unge  sjæle  sammen,  men  også,  hvorledes  skal  jeg 
kalde  dette  ærværdige  forhold?  den  inderlige  hengivenhed, 
hvormed  læreren  bojer  sig  ned  til  sin  lærling,  og  opløfter 
hans  væsen  i  sit.  O  ædle  Suhr,  o  elskelige  Bloch,  når 
jeg  tænker  på  eder,  vil  da  ikke  enhver  tænke  på  andre, 
der  på  samme  vis  bleve  deres  ledere,  deres  åndige  fædre, 
måske  uden  at  vide  det,  i  felge  det  instinkt,  der  knytter 
menneske  til  menneske,  og  sjæl  til  sjæl! 

Skolen  er  det  første  afsnit  i  det  dannede  menneskes 
liv;  i  den  åbenbarer  sig  allerede  livets  hele  tilkommelse. 
Skolens,  historie  udgor  derfor  en  såre  vigtig  del  af  den 
dannede  verdens  udviklingshistorie;  i  dens  vildfarelse, 
kunde  man  næsten  sige,  er  hele  slægtens  vildfarelser  ned- 
lagte; dens  kundskab  er  næsten  overalt  af  den  natur,  at 
hele  det  følgende  liv  næsten  må  gå  ud  på  at  berigtige 
den;  i  dens  mekanik  udtaler  sig  statens  mekanisme,  i 
dens  frihed  eller  løsrivelse  fra  de  mekaniske  former, 
folkets  udvikling  til  frihed.  Alt  hvad  der  skal  ytre  sig  i 
folkets  liv,  skal  blive  til  frugt,  må  som  spire  lægges  ned 
i  skolen.  Alt  må  allerede  blive  til  dér  i  sine  elementer. 
Derfor  må  den  være  alsidig;  livet  kan  desværre  blive  en- 
sidigt nok;  derfor  må  spirerne  være  mange,  thi  ikke  alle 
slå  an.  Derfor  er  det  vel  værdt  at  tænke  over  og  at 
nedlægge  spirer,  der  ikke  gå  ud,  når  de  flyttes  over 
i  livet. 

Det,  der  nu  ligger  nærmest,  er  unægtelig  dette:  det, 
der  knytter  folket,  individerne,   til  dets  fortid,  og  det,  der 
rv.  9 

knytter  mennesket  til  den  hele  menneskeheds  fortid.  Af 
det  forgangne  udgår  det  nærværende,  og  fremtiden  af  det 
nærværende,  der  hvert  ojeblik  flyver.  Og  for  os  Nordboer 
bliver  da  en  dobbelt  sprogdannelse  lige  så  naturlig  som 
nødvendig,  den  nordiske  og  den  klassiske,  og  der  bliver  da 
kun  sporgsmål  om,  med  hvilken  vi  skal  begynde. 

Bor  det  overalt  være  undervisningens  mål,  ikke  så 
meget  at  give  en  uendelig  mængde  stof,  som  i  alt  stof, 
hvor  lidet  det  end  er,  at  eftervise  den  harmoni,  der  ligger 
deri,  så  kan  grammatikken  ikke  begynde  med  tungemål, 
der  for  storste  delen  består  af  afrevne  brudstykker,  hvor 
uregelmæssighed  dynger  sig  op  hojere  end  regelen,  hvor 
næsten  alt  må  læres  som  stykker  uden  forbindende  led. 
Sprogets  afvigelser  ere  som  naturens  misfostre.  Hvo  vilde 
begynde  den  naturhistoriske  undervisning  med  at  lægge 
en  hel  hoben  misfostre  frem  for  sine  lærhnge,  og  så  sige 
til  dem:  Ser,  born,  i  alt  dette  er  der  hverken  harmoni 
eller  skonhed,  men  beundrer  just  heri  naturens  storhed  og 
visdom!  Men  så  omtrent  vilde  jo  den  lærer  bære  sig  ad, 
der  vilde  give  drengen  den  latinske  grammatik  i  hele  dens 
sonderlemmelse  i  hænde,  og  sige:  Du  må  se  at  finde  dig 
til  rette,  jeg  kan  ikke  hjælpe  dig,  lære  det  skal  du;  du  må 
beundre  den  sammenhæng,  der  er  i  alt  dette,  som  rigtig 
nok,  efter  det  du  kommer  til  at  lære  af  mig,  hverken 
hænger  sammen  med  sig  selv  eller  med  nogen  anden  ting 
i  verden.  Ganske  anderledes  forholder  det  sig,  når  et 
levende  sprog,  et  modersmål  knyttes  til  et  gammelt  sprog, 
som  indeholder  dets  rod.  Fænomenet  står  da  ikke  blot 
som  et  tomt  fænomen,  men  det  bojer  sig  over  til  sit  ud- 
spring, og  henter  derfra  lys  og  klarhed.  De  såkaldte  ureg- 
elmæssige verber  ere  i  alle  sprog  en  plage  for  lærlingen. 

Også  i  modersmålet  stå  de  og  det,  som  kommer  af  dem, 
som  noget  ufatteligt;  men  når  man  går  tilbage  til  old- 
sproget,  træder  det,  der  nu  ser  ud  som  et  kaos,  frem  som 
en  samling  efter  bestemte  og  hver  for  sig  ejendommelige, 
med  hinanden  harmonerende  regler;  ja  hvad  mere  er,  da 
ser  man,  at  det,  som  man  ellers  som  et  virvar  kaster 
bagved,  er  sprogets  forste,  rette,  ægte  malm,  er  netop 
det,  der  skal  stilles  i  spidsen,  thi  just  derfra  er  det,  at 
sprogets  ældste  og  udtryksfuldeste  ordrigdom  på  en  ganske 
ejendommelig  vis  har  udviklet  sig.  Og  følger  man  nu 
disse  fænomener  igennem  deres  overgange  til  den  skikkelse, 
de  nu  have,  så  ligger  det  hele  tydelig  for  en.  De  gamle 
former,  der  tildels  ligge  hen  i  gamle  forliggede  skrifter, 
komme,  når  de  stilles  sammen  med  vore,  atter  i  bevæg- 
else; således  kommer  der  liv  i  døden,  og  hvad  der  syntes 
henlagt  og  glemt,  kan  tjene  til  at  oplyse  og  forbedre  det 
sprog,  som  vi  nu  bruge  uden  kundskab  og  uden  eftertanke. 
Det  vi  herved  lære  bliver  frugtbart,  frugtbart  for  skolen  og  for 
livet.  Dertil  er  det  ikke  nok,  at  vide,  hvorledes  fænomet  er, 
man  må  også  vide,  hvorledes  det  er  blevet  til  hvad  det 
er.  Det  bedste  er  at  kende  alt  i  den  sammenhæng,  det 
virkelig  har;  det,  som  tykkes  at  stå  mest  afsondret,  mest 
enligt,  slutter  sig  alligevel  til  noget,  hvormed  det  står  i 
forbindelse,  eller  hvorfra  det  er  afrevet.  Og  kun  ved  denne 
kundskab  kan  man  komme  til  at  sige,  hvorledes  det  der 
er  b  6  r  være.  Til  at  vide,  hvorledes  fænomenet  er,  kræves 
hukommelse  og  flid,  til  det  ovrige  tillige  klogt  og  skarp- 
sindighed; og  hvad  klogt  og  skarpsindighed  fremstiller 
med  klarhed,  det  tager  hukommelsen  helst  imod  og  be- 
varer det  bedst. 

Kan    nu    det    samme  siges  om  noget  andet  fremmed 

sprog,  der  ikke  står  i  inderlig  forbindelse  med  vort?  kan 
vi  tage  deres  afvigelser  og  have  det  mindste  godt  af  dem» 
uden  det  at  vide  dem?  Kunne  vi  gore  noget  andet  med 
dem,  end  tage  dem,  som  de  ere,  som  noget  dodt  gods, 
stikke  dem  ind  i  vor  hukommelses  gemmer,  bevare  dem 
dér,  så  godt  vi  kunne,  og  trække  dem  frem  igen,  ofte  med 
megen  besvær,  til  praktisk  brug?  Men  praktisk  brug  er 
en  meget  tarvelig  ting;  til  praktisk  brug  lære  vi  aldrig 
noget  sprog  til  fulde,  uden  på  samme  måde  vi  lære  vort 
eget  modersmål  til  praktisk  brug,  ved  daglig  omgang. 
Dertil  behoves  ikke  så  mange  ophævelser. 

At  Latinen  som  kultursprog  blev  de  lærdes  almindelige 
sprog,  at  det  som  sådant  endnu  må  læres  af  alle,  og  som 
alt  hvad  der  læres,  må  læres  godt  (for  henved  40  år  siden 
udtalte  allerede  Thomsen,  at  købmanden,  han  talte  ikke 
om  kræmmeren,  lige  så  vel  skulde  have  undervisning  i 
Latin  som  andre),  at  modersmålet  siden  har  hævet  sig  og 
fortrængt  Latinen  som  eneherskende,  at  ovelsen  i  latinsk 
stil  har  tabt  sin  gamle  anseelse,  at  Latinen  ikke  er  tjenlig 
som  grundlag  for  sprogundervisningen,  uden  hos  de  folk, 
til  hvis  sprog  det  indeholder  roden.  o.  s.  m.  behover  ingen 
oplysning.  En  stor  mangel,  og  en  af  de  væsentligste,  hvis 
det  ikke  forbindes  med  levende  sprog,  er  også  den,  at  det 
er  et  dødt  tungemål.  Thi  livskraften  ytrer  sig,  ligesom 
overalt  i  naturen,  ved  en  bestandig  vexling  af  forbrug  og 
næring.  Hvor  der  er  liv,  er  der  uafladelig  stromning. 
Intet  sprog  i  verden  har  på  én  gang  alt  sit  stof  i  brug, 
men  det  soger  bestandig  næring,  for  at  have  nok,  når  det 
behøves,  for  at  der  til  enhver  tid  kan  være  sprogstof  nok 
til  stede,  eller  uden  megen  bekostning  kan  bringes  til  veje; 
ellers    går    det    sproget  som  planten,   der  forgæves  skyder 

sine  rødder  ud  i  den  golde  jord,  som  omgiver  den.  Sådan 
gold  jord  omgiver  de  døde  sprog,  thi  det  er  en  grund- 
sætning ved  brugen  af  dem,  ikke  at  anvende  andet  stof 
end  det,  der  allerede  er  anvendt,  og  ikke  på  anden  måde, 
end  visse  forfattere  allerede  have  anvendt  det.  Fejler 
man  derimod,  så  fordærver  man  det,  hedder  det.  I  et 
dødt  sprog,  som  Latinen,  når  man  ikke  vil  fordærve  det, 
kan  man  derfor  i  grunden  ikke  sige  andet,  end  det,  der 
allerede  er  sagt;  og  hvo  gider  altid  det?  Hvilken  tænk- 
ende mand  kan  have  lyst  til  altid  at  bevæge  sig  i  visse 
tankegange  eller,  som  æselet  i  møllen,  idelig  at  gå  i 
samme  kreds?  ja,  ydermere,  hvilken  mand  af  ånd  kan 
finde  behag  i  at  skrive  i  et  sprog,  som  han  ikke  må  for- 
bedre? eller,  om  De  vil,  hvori  han  ikke  må  fejle.  I  vort 
eget  fejle  vi  hver  dag,  og  undertiden  kan  fejlen  blive  en 
skonhed,  som  hint  Gothes  hexameter,  der  skulde  have  sex 
fødder,  men  i  hans  henrivelse  fik  syv.  Både  stilen  og 
livet  kunne  blive  så  korrekte,  at  de  blive  stive;  og  det 
forknytte  i  de  foregående  tider  kom  vel  blandt  andet 
også  deraf,  at  hver,  der  i  skolen  begik  en  grammatikalsk 
fejl,  fik  håndtag.  Livet  er  en  blanding  af  lys  og  morke, 
noget  morke  er  godt  »imellem«,  for  at  hæve  lyset,  og 
undertiden  har  man  af  oplysningen  ikke  andet  end  ulej- 
lighed. (Universitetet  brugte  den  gang  tællelys,  der  idelig 
måtte  pudses.) 

Men,  vil  man  sige,  det  vi  i  skolen  behøve,  er  netop 
det  døde.  Thi  for  at  give  vore  lærlinge  en  klar  fore- 
stilling om  sprogudvikling,  behøve  vi  et  oldsprog,  og  de 
ere  alle  døde.  Det  levende,  der  idelig  omskifter,  eftersom 
det  idelig  udvikler  sig,  forvirrer  os;  vi  må  have  noget, 
som    vi  kan  holde  fast,    som  bliver  liggende,    og   som  vi 


134  UDDRAG  AF  FORELÆSNINGER 

23-24 
med  ro  kan  beskue  og  undersøge.     For  at  vi  kunne  ana- 

tomere  det,  må  det  være  dødt,  og  dersom  vi  tage  et  lev- 
ende sprog  dertil,  så  må  vi  først  slå  det  ihjel  (holde  det 
på  et  visst  udviklingspunkt).  De  levende  sprog  ere  også 
ufuldstændige;  meget  er  faldet  bort  i  tidens  løb,  noget 
kommer  til  hver  dag;  der  er  idelig  stromning,  men  når 
vi  gå  ind  i  denne  strom,  blive  vi  revne  snart  til  denne 
side,  snart  til  hin,  hvilket  tillige  gælder  om  literaturen. 
Vi  må  have  noget,  som  er  afsluttet.  Vi  må  have  et  af- 
sluttet sprog,  nemlig  et  oldsprog,  og  en  afsluttet  literatur, 
nemlig  en  oldliteratur. 

Hvis  det  islandske  sprog  tilligemed  den  gamle  lite- 
ratur, som  er  nedlagt  deri,  ikke  var  så  ubekendt,  så  lidet 
bekendt,  at  selv  vore  sproglærere,  endskont  det  indeholder 
noglen  til  det  nuværende,  lidet  eller  intet  kende  dertil,  så 
vilde  alle  strax  tilstå,  at  vi  i  det  have  det  oldsprog,  vi 
søge,  at  just  det  besidder  alle  de  egenskaber,  som  vi 
kræve  af  et  oldsprog.  Hvorledes?  sporge  de.  Det  gamle 
nordiske  sprog,  der  just  har  den  store  fordel,  at  det  tjener 
til  at  oplyse  alle  nordiske  sprog,  og  er  ligesom  moder  til 
dem  alle,  det  har  en  lydlære,  et  lydsystem,  der  lader  sig 
udvikle  og  forklare  ved  sig  selv?  ja,  med  særegne  fæno- 
mener, der  kun  i  Norden  har  udviklet  sig  fuldstændig 
(brydning,  omlyd,  aflyd).  Det  har  en  fuldstændig,  en  selv- 
stændig bojning,  ligesom  Græsk  og  Latin?  ja.  Det  har 
casus?  ja,  ligesom  det  græske,  og  vi  have  endnu  den  dag 
i  dag  mange  levninger  af  denne  bojning,  levninger,  som 
vi  ikke  kunne  forstå  uden  ved  hjælp  af  det.  Det  har 
numeri?  ja,  endog  en  dualis,  ligesom  Græsk,  skont  ikke 
så  stærkt  gennemført,  og  for  resten  de  samme  bojnings- 
måder    som    vore   navneord,    men   langt    fuldstændigere, 

ordnede  efter  konnet  og  derved  indeholdende  oprindelsen 
til  vore  og  anvisningen  til  deres  ordning.  Det  boj  er  altså 
også  sine  verber?  ja.  Det  har  personer?  ja.  Det  har  • 
tempora?  ja.  Conjunctiv?  ja.  En  passiv?  ja,  den  græske 
reciprokform,  netop  vor  egen.  Dets  verber  have  styrelser? 
ja,  endog  ganske  ejendommelige.  Dets  præpositioner  have 
styrelser?  ja,  og  vi  bruge  endnu  daglig  levninger  deraf, 
som  vi  aldrig  ville  kaste  bort,  omendskont  vi  ikke  forstå 
dem.  Og  som  en  folge  af  alt  dette,  af  den  grammatiske 
fuldkommenhed,  kan  det  altså  konstruere  sine  ord  på  den 
frieste  og  mest  uafhængige  måde?  ja,  det  forstår  sig, 
friere  endnu  end  Latin  og  Græsk.  Forsøg  engang  at  kon- 
struere de  gamle  digte!  Det  har  i  følge  sin  lydlære  og 
sin  rigdom  på  endelser  en  indvortes  kort  og  fyndig,  ud- 
vortes rig,  ved  sin  afvexling  velklingende  orddannelse. 
Kort,  det  islandske  sprog  besidder  hele  det  fuldstændige 
sammensatte  apparat,  uden  hvilket  intet  gammelt  sprog 
kan  bevæge  sig.  Det  er  et  oldsprog,  og  besidder  alle  et 
oldsprogs  egenskaber.  Det  er  i  alle  henseender,  til  at 
begynde  med,  snarere  for  vanskeligt  end  for  let,  men  det 
skal  jo  netop  være  vanskeligt;  lærlingen,  hvis  hukommelse 
er  så  modtagelig,  skal  jo  på  én  gang,  ligesom  én  gang 
for  alle,  overvinde  vanskeligheder,  der  ingen  ere  for  ham, 
men  siden  blive  næsten  uoverstigelige;  han  skal  strax  lære 
et  oldsprogs  ejendommeligheder,  og  har  siden  næsten  for 
ingen  ting  alle  de  andres.  Og  dette  ældgamle  døde  sprog 
lever  endnu,  ikke  blot  i  bøger,  men  på  den  menneskelige 
tunge;  enhver  der  vil,  kan  gore  sig  det  døde  fatteligere, 
hvis  han  behøver  det,  ved  at  tage  det  som  levende.  Det 
er  et  særsyn.  Alle  de  andre  ere  ophørte  efter  at  have 
avlet  og  forplantet  sig,  det  alene  lever  endnu,  næsten  uden 

tab  af  endelser  og  former,  ikke  hos  en  eller  anden  kaste, 
men  på  et  folks  læber. 

Sprogvidenskaben  har  i  den  nyere  tid  gjort  betydelige 
fremskridt.  Der  er  meget,  som  de  klassiske  sprog  enten 
ikke  har,  eller  som  sproggranskerne  ikke  have  lagt  mærke 
til,  meget,  som  først  nu  er  blevet  opdaget  og  forstået  og  gjort 
anskueligt  ved  sprogsammenligningen,  der  har  anvendt  en 
forhen  ukendt  flid  derpå,  en  forhen  næsten  aldeles  ubekendt 
droftning  deraf.  Det  er  især  tilfældet  med  lydlæren,  hvis 
dele  ere  bragte  i  klare  systemer,  som  have  skelnet  fæno- 
menerne fra  hinanden,  og  givet  dem  bestemte  navne,  af 
hvilke  jeg  nys  nævnte  nogle,  og  hvilke  nu  ere  uundværlige, 
endog  for  vort  modersmål.  Hvor  finder  man  dem  i  en 
latinsk  grammatik?  Og  i  hvilken  ældre  latinsk  grammatik, 
som  skolen  idelig  har  plojet,  finder  man  noget,  som  er 
værdt  at  nævne,  om  orddannelsen,  der  nu  næsten  er  bleven 
til  en  ny  videnskab,  en  for  alle  nødvendig  og  aldeles 
uundværlig  del  af  sproglæren?  Hvor  findes  der  noget,  og 
hvorledes  kan  der  findes  noget,  som  man  kunde  sammen- 
ligne med  en  nordisk  rodlære,  jeg  mener  en  virkehg  sand 
og  god  rodlære?  Alt  dette  skal  nu  ikke  først  bringes 
ind  i  den  islandske  grammatik,  det  er  allerede  optaget 
deri;  det  er  endog  ved  den  i  mange  henseender  blevet 
klarere;  og  når  lærlingen  går  over,  som  vi  formode,  fra 
den  islandske  grammatik  til  den  latinske,  så  vil  han  i 
dette  sprog  støde  på  meget,  som  han  bedre  ser  ind  i, 
end  selve  hans  lærer,  der  ingen  forstand  har  på  Islandsk. 

Men  stilens  dannelse,  det  glemmer  jeg  nok,  er  også 
en  vigtig  del  af  vor  undervisning.  I  sætningslæren  må 
vort  oldsprog  dog  stå  tilbage?  Af  disse  idelig  gentagne 
ganske  korte,    sjælden  forbundne  sætninger   kan  lærlingen 

ingen  forestillinger  få  om  en  periode.  Det  almindelige, 
artiklens  brug,  adjektivet,  der  retter  sig  efter  substantivet, 
0.  desl.  kan  han  nok  finde,  men  sætningernes  forbindelse 
til  en  af  de  hojmodige,  fuldendte,  stundum  overfyldte 
ciceronianske  perioder  søger  han  forgæves.  Det  skal  jeg 
ingenlunde  nægte.  Men  i  den  enkelte  sætning  gor  vort 
gamle  sprog  fuldstændig  fyldest  for  handlingens  forskellige 
opfatning;  og  hin  rhetoriske  fylde,  det  vide  vi  alle,  har 
også  sine  svage  sider,  og  til  at  begynde  med,  duer  den 
ikke.  Lærlingen  skal  jo  heller  ikke  nu  fuldende  sin 
sprogdannelse.  Lad  ham  nu  først  blive  fortrolig  med  Nord- 
ens enfoldighed,  der  midt  i  sin  simpelhed  og  ro  er  så 
udtryksfuld;  tids  nok  kan  han  lære  at  tabe  sig  selv  og 
tanken  i  hine  rhetoriske  hojtravende  og  uendelige  perioder. 
Der  er  endnu  ett,  som  jeg  kun  behøver  at  berøre. 
Der  vil  altid  siges,  at  de  klassiske  sprog  ere  uundværlige 
nu,  og  ville  altid  være  det,  for  humanitetens  skyld,  den 
humane  dannelses.  Det  græske  sprog  er  det  rette  grund- 
lag for  den  europæiske  kultur,  det  ældste  og  det  ypper- 
ligste; det  rommerske  er  mindre  fuldkomment,  men  igen- 
nem det  går  middelalderens  kultur.  Om  disse  studiers 
vigtighed  tvivler  ingen;  det  er  kun  om  måden,  hvorpå  de 
skulle  drives,  der  kan  være  forskellige  meninger.  Den  la- 
tinske grammatik  og  den  latinske  stil  ere  misbrugte;  de 
ere  gjorte  til  formål,  isteden  for  at  være  øvelse,  og  det 
smålige  deri  har  ført  til  det  lede  examensvæsen.  Men 
anlæg  og  kundskaber  lade  sig  ikke  måle  med  tomme- 
stokke, og  examenstilhugningen  og  dens  følgesvend  kap- 
pelysten ere  jesuitiske  midler.  Humanitetens  begreb  er 
desuden  nu  udvidet;  det  humane  omfatter  hele  menneske- 
heden,   og   for   hvert  enkelt  folkeslag  nærmest  det,  hvori 

dettes  individualitet  senest  er  kommen  til  syne,  tydeligst 

har  ytret  sin  menneskehed.  Vi  Nordboer  have  ikke  nok 
i  Syden;  skolen  skal  meddele  ikke  blot  Sydens  elementer, 
men  også  Nordens;  og  dem  først,  thi  de  ere  os  nærmest, 
ere  de  mest  fattelige,  og  kærligheden,  der  skal  holde  ud  i 
hele  livet,  skal  tidlig  vækkes  og  næres. 

Hvilken  forventning  kan  der  nu  haves  om  det,  som 
jeg  forudsætter  og  forudser;  indførelsen  af  det  oldnordiske 
sprog  i  de  lærde  skoler?  om  den  tid,  der  skal  komme,  da 
enhver  skolepog  skal  have  sin  Heimskringla  liggende  ved 
siden  af  sin  Cicero?  Mennesket  er  særdeles  tilbojeligt  til 
at  hænge  sig  fast  i  en  overlevering;  forstanden  vil  helst 
blive  ved  den  enhed,  den  tror  at  have  vundet,  hjærtet  vil 
helst  have  fred.  Sig  os,  hvad  vi  skulle  tænke,  sige  de 
fleste,  så  tænke  vi  det,  hvad  vi  skulle  gore,  så  gore  vi 
det;  vi  ville  hverken  have  byrden  eller  ansvaret  på  os. 
Og  her,  hvor  ere  midlerne?  endnu  ingensteds  uden  i 
villien.  Mange  stille  en  sag  således  for  sig:  de  sporge, 
hvilke  midler  have  vi,  lader  os  se,  hvad  vi  kunne  udrette 
med  dem!  Men  på  den  måde  udrette  vi  intet.  Det  for- 
nuftige er;  først  at  få  at  vide,  hvad  man  vil,  hvad  man 
nødvendig  må,  hvad  man  skal  og  bor,  hvad  der  er  godt, 
og  så  se  sig  om  efter  midlerne  dertil.  Haves  midlerne 
ikke,  så  må  de  anskaffes,  og  med  Guds  hjælp  ville  de 
altid  bringes  til  veje.  Siger  til  de  studerende,  men  siger 
det  på  en  human  måde:  det  oldnordiske  og  eders  fædres 
literatur  trænger  for  ojeblikket  til  eders  hjælp;  studerer, 
og  I  ville  finde  en  virkekreds  for  eder.  Ion  for  eders  ar- 
bejde, påskonnelse  af  eders  flid,  og  de  vilde  søge  hen  til 
kundskabens    kilde.     Men    hvad   I   gore,    for  Guds  skyld 

gorer  det  for  alvor!     Tager  ikke  med  den  ene  hånd,  hvad 

I  give  med  den  anden! 

En  sørgelig  ting  er  det  visselig,  hvis  nogen  får  en 
idé,  og  kæmper  med  den,  og  tilegner  sig  den,  men  ikke 
finder  noget  sted ,  hvor  den  med  tryghed  kan  nedlægges, 
for  at  spire;  hvis  det  folk,  for  hvilket  han  virker,  ikke 
har  andet  for  oje  end  livets  materielle  side;  eller  er  så 
barnagtigt,  at  det  ikke  kan  gribes  af  andet  end  af  ojeblik- 
kets  nydelser;  eller  så  kraftløst  og  blottet  for  energi,  at 
det  tålmodig  bliver  gående  i  alle  de  trykkende  åg,  som 
fortiden  har  lagt  på  det;  eller  hvis  der  er  så  hden  klar- 
hed i  tiden,  at  den  ikke  selv  véd,  hvad  den  vil,  at  dér, 
hvor  det  gælder  om  en  klar  anskuelse  af  tingen  og  om 
kraft  til  at  sætte  den  igennem,  dér  skulle  alle  meninger 
høres,  selv  de  modsigende  gives  medhold,  for  at  både 
denne  og  hin  kunne  tilfredsstilles ;  hvor,  som  H.  C.  ørsted 
tyder  hen  til,  de  gode  venner  af  middelvejen  ere  mange, 
om  hvilke  Fichte  siger,  at  hvis  der  kunde  opstå  strid  om, 
om  2  gange  2  er  4  eller  5,  så  ville  de  foreslå  at  enes 
om  47^.  Så  hænder  det  jo  også  tit,  som  enhver  må 
have  erfaret,  at  når  en  idé,  der  har  gået  igennem  flere 
hoveder,  vender  tilbage  til  sin  ophavsmand,  er  den  gerne 
vorden  næsten  ganske  ukendelig,  thi  enhver  skal  forme 
den  om,  for  at  få  den  ind  i  sit  hoved,  og  enhver  skal  flikke 
på  den,  for  at  få  den  ind  i  tiden.  Og  når  den  således 
flikket  og  omskabt  kommer  tilbage  til  sin  ophavsmand, 
kender  han  den  ikke  igen,  og  udbryder:  dermed  vil  jeg 
ikke  have  noget  at  gore.  Tanken  er  overhovedet  endnu 
ikke  moden,  og  tiden  bliver  det  næppe  så  snart,  og  det  er 
dog  kun  ved  formælingen  af  disse,  af  tankens  renhed  og 
tidens  modtagelighed,  at  al  god  forandring  foregår  i  verden. 

Meget  vil  der  foregå  endnu,  forend  ideen  kan  virkeliggores, 
thi  meget  må  gå  forud.  Endnu  er  der  i  undervisnings- 
væsenet  en  stor  gæring.  Latinskolen,  der  for  var  den 
eneste,  omringes  nu  af  realskoler.  Den  må  indgå  venskab 
med  dem;  Latinen  må  udbredes  til  alle  dannede  stænder; 
ellers  vil  følgen  blive,  at  den  ene  lærde  skole  nedlægges 
efter  den  anden,  og  tarvelige  realskoler  oprettes  isteden. 
Det  grundige  og  strænge  sprogstudium,  det  ene  med  det 
andet,  og  det  oldnordiske  med,  vil  derved  udslettes  og 
forgå,  modersmålet  overgives  til  umyndige,  og  literaturen 
selv  vil  synke. 


De  have  sagt  til  mig:  lad  det  blive  som  det  er!  vi 
kunne  ikke  forandre  det.  Men  lade  det  blive  som  det 
er,  kan  jeg  ikke.  Sproget  må  blive  bedre,  skriften  må 
også  blive  bedre.  Det  -er  kun  en  ringe  ting,  men  når  jeg 
rører  ved  den,  så  trække  de  på  smilebåndet,  eller  de  løfte 
på  skuldrene,  eller  de  fnyse  af  arrighed. 

Hvad  er  skriftens  oprindelse  og  ojemed? 

Af  de  synlige  genstande  kunne  vi  danne  os  et  billede, 
så  at  de,  skont  fraværende,  blive  som  nærværende.  Det 
lader  sig  nu  ikke  udføre  med  hørelsen ;  vi  kunne  ikke  ind- 
slutte den  luftbevægelse,  vi  kalde  ord,  i  et  rør,  og  sende 
det  til  en  fraværende  ven  i  længere  afstand,  eller  danne 
en  kikkert  for  øret.  Men  ligesom  vi  for  overførte  det 
synlige,  således  at  det  blev  hørligt,  overføre  vi  nu  det 
hørlige,  så  at  det  bliver  synligt.  Det  er  billedskrift ;  og 
den  er  efterhånden:  fuldstændig  billedskrift,  forkortet  bil- 
ledskrift for  de  sanselige  ting,  og  endelig  symbolsk  billed- 
skrift for  de  oversanselige.  Historisk  kende  vi  denne 
overgang,   f.  ex.  hos  Ægypterne  (ChampoUion,  Grammaire 

Egyptienne,  Paris  1836.  fol.).  Der  kan  også  af  en  forkortet 
sammensat  billedskrift  udvikle  sig  en  skrift,  hvori  hvert 
begreb,  hvert  ord,  har  sit  tegn  (ordskrift).  Det  er  Kin- 
esernes, og  vore  taltegn.  Man  kan  læse  disse  tegn,  uden 
at  forstå  noget  af  det  hørlige  sprogs  ord;  hvert  indsætter 
sine,  eller  giver  tegnet  sit  tilsvarende  ord.  Bogstavskrift 
fremkom  derimod  først,  da  man  forlod  genstanden  og 
greb  ordet  og  opløste  det  i  sine  bestanddele,  bogstaverne; 
da  man  bemærkede,  at  alle  ord  ligesom  bestå  af  monader, 
der  bestandig  vende  tilbage  i  samme  skikkelse,  at  de 
bestå  af  vokaler  og  konsonanter,  og  at  disse  simple  ele- 
menter kunne  forbindes  til  at  udtrykke  ikke  blot  de  ord, 
der  nu  haves,  men  alt  det,  som  kan  udsiges  med  menne- 
skelig tunge.  Den  første  kundskab  var  hellig,  og  taber 
sig  i  fortidens  morke.  De  ægyptiske  præsters  hellige  sang 
skal  have  bestået  i  gentagelsen  af  syv  vokaler,  der  tillige 
skal  have  givet  anledning  til  adskillelsen  af  musikkens  syv 
toner.  Opfindelsen  kan  være  bleven  lettet  derved,  at  man 
fandt  de  enkelte  bogstaver  som  begyndelse  til  et  ord, 
tegnede  ordets  genstand,  og  forkortede  tegnet,  indtil  det 
blev  tegn  for  en  lyd  (runen  mudr,  Y,  m;    runen  is,  I,  i). 

Men  hvorledes  man  end  har  båret  sig  ad  dermed» 
overalt  er  det  blevet  enden  derpå,  at  man  har  givet  eller 
villet  give  hver  lyd  sit  tegn,  ligesom  man  i  musikken 
har  givet  hver  tone  sin  node;  og  at  alle  disse  tegn  i  sig 
selv  ere  vilkårlige,  og  kun  deres  forbindelse  nødvendig. 
Det  er  en  stor  velgerning  for  menneskeheden,  at  udvik- 
lingen er  kommen  til  dette  trin,  og  ej  kan  forlade  det. 

Sprog  og  skrift  må  da  være  væsentlig  forskellige;  thi 
sprog  er  et  nødvendigt  middel  til  at  udtrykke  tanken,  be- 
grebet, men  skrift  et  vilkårligt  middel  til  at  udtrykke  det 
hørlige  ord,    lyden.     Udtryk  for  begreber  ere  på  naturlig 

vis  ikke  de  samme  uden  hos  beslægtede  folk;  men  så  vidt 
visse  grundlyd  ere  de  de  samme,  kunne  deres  tegn  være 
de  samme  over  den  hele  jord.  Der  ligger  intet  i  skriftens 
natur,  der  strider  derimod.  Billedet  har  en  nødvendig 
lighed  med  genstanden  (når  jeg  tegner  en  Løve,  kan  jeg 
ikke  sige  til  nogen,  at  det  betyder  en  vejrmølle),  men  ikke 
bogstavet;  bogstavet  har  ingen  med  lyden  (når  jeg  lærer 
nogen,  at  det  og  det  tegn,  a,  betyder  lyden  a ;  det  og  det 
tegn,  b,  betyder  lyden  b,  er  det  i  sig  selv  ligegyldigt). 
Det  er  blot  vedtægt.  At  sætte  noget  folkestamligt  eller 
noget  nationalt  særkende  i  bogstaverne,  at  tro,  at  der  i 
dem  er  noget,  hvori  en  nations  ejendommelige  udvikling 
giver  sig  til  kende,  noget,  som  efterslægten  skulde  bevare 
af  ærbødighed  for  fortiden,  hvor  uforstandigt,  smagløst 
eller  barbarisk  det  end  i  sig  selv  monne  være,  er  dårskab. 
Ethvert  middel,  der  hemmer  nationens  udvikling,  har 
derved  tilintetgjort  sig  selv  som  middel,  og  bor  forkastes. 
Vi  kunne  næppe  gore  os  nogen  ret  forestilling  om 
hin  tid,  da  sproget  floj  om  i  luften,  og  intet  var  skrevet, 
uden  på  hukommelsens  tavle,  da  historie  kun  var  sagn,  og 
lovene  forplantedes  som  vers  fra  lagmand  til  lagmand,  da 
slægtens  begivenheder  gik  fra  slægt  til  slægt  som  et  arve- 
gods, og  mindet  om  store  mænd  kun  bevaredes  ved  støtfer 
eller  bautastene,  da  patriarken,  dér  hvor  en  mærkelig  be- 
givenhed var  forefalden,  oprejste  et  alter  eller  plantede  et 
træ  eller  oprejste  en  stenhob,  og  sagde  til  sin  son:  bed 
til  Gud,  og  sig  til  din  son,  hvad  her  er  sket!  og  da  en 
stok  med  indsnit,  eller  en  snor  med  knuder,  var  på  én 
gang  kalender  og  annal.  Men  altid  have  vi  higet  efter 
at  bevare  mindet,  og  gore  det  endnu  på  mangehånde 
måder:    kunne    vi    ikke   se    dem,    som    vi  elske,   åsyn  til 

åsyn,  så  glæde  vi  os  i  det  mindste  ved  deres  billede,  eller 
vi  drage  et  og  andet  frem,  som  minder  om  dem,  noget 
der  har  berørt  dem,  en  hårlok  eller  et  vissent  blad. 
Det  er  just  ikke  tingen  selv,  som  herved  bevæger  os,  thi 
ofte  vide  vi,  at  endog  billedet  ikke  ligner,  men  det  be- 
væger os,  som  vi  tænke  derved,  det  vi  henføre  det  til. 
Således  går  det  også  med  skriften,  der  skal  være  et  bil- 
lede af  sproget.  Bogstavet  er  det  ikke  ganske,  og  kan 
ikke  være  det;  det  er  kun  en  springstav,  ved  hvilken  vor 
indbildning  kan  svinge  sig  over  til  de  levende  ords  land. 

De  hørlige  lydes  mangfoldige  overgange  kan  næppe 
noget  øre  opfatte,  endnu  mindre  noget  tegn  gengive.  Der 
må  gives  noget,  som  alle  uden  altfor  megen  besvær  kan 
opfatte  og  gengive;  mere  kan  heller  ikke  anvendes.  Den 
lov,  at  skriften  skal  gengive  hele  den  mundlige  tale  i  sin 
fuldstændighed,  skal  udtrykke  udtalen,  aldeles  som  den  er, 
kan  ved  intet  tungemål  bringes  til  udførelse,  lige  så  lidet, 
som  nogen  maler  kan  give  et  billede  af  et  ansigt  aldeles 
som  det  er.  At  træffe  det  rette  forhold  heri,  har  bestandig 
været  en  alvorlig  genstand  for  granskning,  og  har  frem- 
kaldt meget  forskellige  theorier.  (Se  blandt  andet  vore  i 
Nyerups  retskrivningstheorier.)  To  yderligheder  ere  i  ojne 
faldende.  Den  ene  yderlighed  er,  at  ville  udtrykke  alle 
lydene  i  deres  fineste  og  allerfineste  forholde,  med  deres 
fineste  og  allerfineste  overgange.  Man  må  bestemme  sig 
for  nogle,  for  de  mest  fremtrædende,  for  dem,  der  lettest 
kunne  opfattes  af  alle,  og  overlade  udførelsen  til  forklar- 
ingen, det  mundlige  foredrag.  Men  noget  må  man  uund- 
gåelig attrå,  alle  grundlydenes  adskillelse.  Den  anden 
yderlighed  er,  at  lade  skriften  bfive  stående,  medens 
sproget  rykker  frem  og  forandrer  sig,  så  at  man  tilsidst  i 

skriften   næsten   slet  ikke  kan  genkende  talen,  men  nødes 

til  at  lære  to  sprog,  et  mundligt  og  et  skriftligt.  (Pour 
savoir  TAnglais  il  faut  l'apprendre  deux  fois,  Tune  å  le 
lire  et  l'autre  å  le  parler.  Rousseau,  Essai  sur  l'origine 
des  langues.)  Når  en  væsentlig  overgang  har  fundet  sted 
i  sproget,  må  man  også  lade  den  gå  over  på  samme  vis  i 
skriften.  (Man  kan  ikke  læse  en  have,  når  man  skriver 
en  hauge.)  De  to  grundsætninger,  udtalen  og  etymologien, 
bestemme  i  almindelighed  skrivebrugens  fortrin  eller  mangier. 
Skriften  er  fremdeles  god,  når  den  på  en  let  og 
smagfuld  måde  kan  give  den,  der  allerede  kender  sproget, 
en  tydelig  forestilling  om  det  horbare,  som  han  ved  den 
skal  tilbagekalde  sig;  men  den  bor  tillige  være  så  fuld- 
stændig, at  den  for  en  fremmed  kan  tydeliggore  enhver 
klar  grundlyd,  ene  og  i  dens  forbindelser,  og,  hvor  nogen 
tvivl  kunde  opstå,  i  ethvert  tilfælde,  også  ved  betoningen, 
er  i  stand  til  at  hæve  den.  Den  må  altså  have  mange 
tegn  til  sin  brug,  skont  den  ikke  altid  anvender  dem  alle. 
Men  heller  må  den  mindre  fuldstændig  adskille  alle  lyde, 
som  den  indfodte  dog  så  let  kan  genkende,  fordi  han 
kender  ordet,  end  at  opfyldes  med  tegn,  som  ingen  betyd- 
ning have  i  talen,  eller  endog  en  anden  betydning  end  den, 
de  skulde  have,  efter  at  de  allerede  have  fået  den,  eller 
som  ydermere  kun  have  til  hensigt,  i  skriften  at  indbringe 
en  overensstemmelse  eller  forskel,  som  talen  ikke  kender 
noget  til.  Det  kan  således  let  ses,  at  der  må  være  stor 
forskel  på  etymologiske  tegn,  der  ere  virkelig  stumme  (som 
h  i  thi),  og  andre,  der  skulle  være  stumme,  men  kunne 
udtales.  De  forste  ere  ikke  blot  uskadelige,  men  kunne  i 
en  viss  henseende  være  gavnlige,  de  sidste  derimod  for- 
virre udtalen  og  må  uden  barmhjærtighed  forkastes.     Så- 

ledes  som  lydene  overhovedet  komme  frem,  i  det  talen 
forbinder  dem,  således  må  skriften  gengive  dem,  endskont 
den  oplaser  dem;  og  når  den  ingen  glemmer,  og  ingen, 
som  kan  fremkalde  forvirring,  er  tilovers,  des  fuldkomnere 
er  skriften. 

Der  er,  som  vi  alle  vide,  en  stor  forskel  på  sprog  og 
skrift  i  deres  ytringer.  (Rousseau  siger  blandt  andet:  Ton 
rend  ses  sentiments,  quand  Fon  parle,  et  ses  idées,  quand 
on  écrit).  Når  det  levende  foredrag  med  alle  de  midler, 
det  har  i  sin  magt :  den  klangfulde  stemme,  der  stiger  og 
falder  og  i  et  ojeblik  gennemlaber  tonestigens  intervaller, 
de  talende  miner,  det,  forend  endnu  læben  har  rart  sig, 
talende  oje,  o.  s.  v.  ikke  blot  overbeviser,  men  henriver; 
så  kan  skriften  ikke  gOre  det,  uden  lios  den,  hvis  kund- 
skab udfylder  manglerne  ved  tegnene,  hvis  fantasi  på  én 
gang  kan  flytte  dem  over  til  levende  tale,  ligesom  ingen 
kan  begejstres  ved  et  maleris  fuldkommenhed,  med  mindre 
han  kan  gore  det  levende  for  sig.     Skriften  er  kold. 

Skriften  er  kold;  men  marmoret  er  endnu  koldere,  og 
dog  fir  det  liv  under  billedhuggerens  hånd.  Skriften  er 
kold,  og  dog  ligger  der  i  det  kolde  bogstav  mere,  end  der 
i  mannor  kan  skabes;  ikke  blot  digterens  naive  og  fal- 
elsesfulde  skildring:  Fantasus  med  sine  brogede  vinger; 
ikke  blot  den  levende  fortælling:  Sagas  dybsindige  åsyn, 
faldt  af  eftertanke  og  klagt;  der  ligger  deri  tillige  billeder 
af  alle  Psyches  anelser  og  dromme,  hendes  jordiske  håb, 
hendes  himmelske  åbenbaringer;  og  der  ligger  deri  alt 
hvad  menneskehedens  ypperste  ånder  have  fostret:  den 
skarpsindigste  forstand,  den  dybeste  visdom,  de  hojeste 
idéer.  Ordet  er  flygtigt  som  livet,  hvis  barn  det  er;  det 
vækker    sindet,    men   tilfredsstiller    det   ikke,    thi    det   er 

sindets  natur,  ikke   let  at  fare  hen  over  noget,    men  at 

dvæle  derved,  at  ponse  derpå,  at  fordybe  sig  deri.  Det 
flygtige  er  kun  for  ojeblikket,  men  i  skriften  holdes  fore- 
stillingerne fast;  de  kunne  derfor  gores  mere  anskuelige, 
mere  fattelige,  blive  mere  tilforladelige,  og  ere  mere  varige. 
Det  kolde  bogstav  indslutter  både  lys  og  varme,  ikke  blot 
i  en  snæver  nutid,  men  fra  den  fjærneste  fortid,  og  det 
skal  lyse  og  varme  for  den  fjærneste  fremtid. 

Overvejer  man  nu,  med  hvilken  omhu  billedhuggeren 
betragter  og  udsøger  og  sørger  for  sit  marmor,  hvor  om- 
hyggelig han  polerer  og  glatter  det,  med  hvilken  kærlighed 
han  ser  til,  at  ingen  streg,  ingen  plet,  ingen  stribe,  ingen 
fold  skal  findes,  som  kan  forstyrre  udtrykket  af  hans  tanke, 
at  hver  form  får  sin  behørige  stilling;  så  er  det  påfald- 
ende, hvorfor  skribenten  er  så  ligegyldig  imod  sit  mar- 
mor, imod  den  skrift,  der  skal  bevare  hans  bedste  ejen- 
dom, imod  bogstavet,  der  skal  opfange  lyden  og  give  den 
igen,  som  skal  være  et  ekko  af  den  stemme,  hvori  hans 
tanke  får  legemligt  liv.  Det  er  påfaldende,  hvorfor  vor 
skrift  næsten  aldrig  er  en  tro  uforfalsket  gengivelse  af  det 
levende  ord,  et  tro  aftryk  af  det  hørhge  sprog,  men  i 
almindelighed  et  afpræg  af  mange,  hinanden  krydsende,  i 
tidens  løb  opståede  og  ved  blind  uforstand  hævdede  reg- 
ler. Og  dog  må  idelig  ikke  blot  den  enkelte,  men  det 
hele  folk  kunne  overbevise  sig  om,  at  denne  forsommelse 
af  en  simpel  og  smagfuld  skrift  hævner  sig  selv,  og  at 
de  ved  en  uforstandig,  for  et  tænkende  folk  usommelig 
udtryksmåde  skabe  en  evindelig  plage  for  sig  selv  og  sine 
borneborns  horn. 

Men  imod  enhver  forandring,    og   især   en    gennem- 
gribende, hæver  sig  fra  alle  sider  en  stor  mængde  stem- 

mer  og  raster,  meninger  og  indfald.  De  surre  mig  i  oret, 
men  de  ere  aldrig  komme  ind  i  mit  sind.  Forst  kommer 
uvidenheden,  og  den  er  såre  stor:  vi  have  så  meget  at 
gore  med  andres,  at  vi  ej  kunne  tænke  på  vort  eget; 
man  tager  hvad  der  gives,  og  finder  det  altsammen  for- 
træffeligt; vanen  gor  altid  mennesket  blindt  for  de  fejl, 
han  hver  dag  begår.  Så  kommer  uforstanden:  »når  alle 
en  bys  ure  gå  galt,  så  sorger  en  klog  mand  for,  at  hans 
kan  gå  lige  så  galt«,  et  fortræffeligt  middel  til  at  ordne 
tidens  leb!  Så  kommer  ængstelsen  og  frygten:  at  for- 
andre vor  skrift  er  at  give  afkald  på  vor  literatur,  vor 
store  herlige  literatur;  hvad  skulle  vi  så  gore  med  den? 
Vi  kunne  vel  dog  læse  den.  Så  kommer  den  danske 
sejghed:  at  gore  et  rask  skridt,  at  forkorte  overgangens 
pinagtighed,  det  er  umuligt.  Den  kender  ingen  fremgang 
uden  ved  at  krybe;  den  forener  helst  alle  meninger  ved 
at  tilstå  hver  noget  af  sin.  Enten-eller,  slige  ord  kender 
den  ikke :  enten  latinsk«  bogstaver  eller  danske ;  nej  både- 
og:  både  latinske  og  danske.  Enten  stumme  vokaler  eller 
ingen  stumme  vokaler ;  nej,  både  stumme  og  lydende.  Og 
således  i  det  uendelige. 

Dersom  nogen  vil  undersoge,  hvorledes  dansk  skrive- 
brug var  i  sprogets  middelalder,  hvorledes  den  har  ud- 
viklet sig  omtrent  fra  reformationstiden ,  hvorledes  den 
herskende  blev  den  herskende,  i  hvilke  skæve  former  den 
skod  ud,  hvilke  forunderlige  grundsætninger  den  antog ;  så 
vil  han  uden  tvivl  finde  anvendeligt  på  den,  hvad  en  tysk 
forfatter  siger  om  den  tyske:  »at  skriftens  ejendommelighed 
er  sanket  sammen  af  de  tre  sidste  århundreders  forenede 
griller,  og  at  de  mojsommelig  udtænkte  regler,  der  ofte  i 
deres    barnagtige   grundløshed  lyde  ret  naive,  ikke  formå 

at  bringe  nogen  forstand  ind  i  denne  uforstand  (iinsinn).« 

Men  så  vil  han  også  indse,  at  det  er  på  tiden  at  anvende 
forstand  på  bogstaverne,   ligesom  på  alt  andet,  og  fra  den 
overhånd    tagende  forvirring  at  vende  tilbage  til  den  op- 
rindelige simpelhed  og  enhed.     Al  ærbødighed  for  fortiden^ 
men  ingen  for  dens  fejl!   én  efterligning  er  god,  at  efter- 
ligne   det   gode;    én  tilbagegang  er  god,  at  vende  tilbage 
til  sig  selv.     Og  dette  gode  ligger  lige  for  os:   vore  fædre 
i  middelalderen  besade  det  for  en  stor  del;  vore  nærmeste 
naboer  besidde  det  allerede  igen  i  langt  hojere  grad  end 
vi.      Fuldendelse    kan  ikke  på    én  gang  opnås,   men  den 
kan    erhværves.      Det  værste  af  alt  er  at  stå  stille;    hvo, 
der  står  stille,   bliver  altid  tilbage,  thi  hele  verden  skrider 
frem.     Og  der  gives  nu,  da  vi  endelig  begynde  at  beskue 
vor  egen  fortid  og  vore  naboers  udvikling  med  andre  ojne 
end  for,  et  simpelt  middel  til  også  at  forbedre  vor  skrive- 
brug.    Det  er,  for  at  sige  det  ligefrem,  at  gore  den  gam- 
meldansk, og  det  er  at  gore  den  svensk.     Og  det  vil  ske. 
Det  vil  ske,  ikke  blot  fordi  det  er  svensk,  skont  også 
det   er  et  stort  gode,  at  sprog,   der  væsentlig  ere  ens,  fa 
et  lignende  ydre,  men  fordi  det  i  sig  selv  er  godt.     I  den 
svenske  retskrivning  er  just  allerede  meget  af  det  optaget, 
som  vi  behøve ;  når  også  vi  optage  det,  så  får  vort  sprogs 
ydre  skikkelse    enhed  med  deres,   og  vi  få   begge  en  god 
enhed. 

Vi  have  nu  to  slags  alfabeter,  et,  som  vi  kalde  det 
latinske,  et  andet,  som  vi  kalde  det  danske;  middelalderen 
kendte  kun  ett.  Det,  som  vi  kalde  dansk,  kalde  de  Svenske 
svensk,  de  Tyske  tysk;  man  kunde  lige  så  godt  kalde  det» 
hvad  det  oprindelig  skal  have  været:  bøhmisk.  Det  er 
fremkommet   af  det  latinske,    som    man   har    udsmykket 


» 

med  en  hel  mængde  kanter  og  snorkler.     Da  det  opstod, 

brugte  man  det  til  al  slags  skrift,  latinsk,  engelsk,  fransk 
o.  s.  V.  Fra  Tyskland  kom  det  ind  til  os.  Det  kom  til 
adskillige  andre  folk;  de  have  opgivet  det;  de  fandt  det 
både  ufuldstændigt  og  smagløst.  Sprogenes  lyde  kunne 
ikke  udtrykkes  deri  med  passende  tegn;  thi  lydenes  iagt- 
tagelse var  dengang  kun  tarvelig,  og  opfindsomheden  ikke 
stor.  Det  latinske  blev  derimod  uddannet  i  alle  retninger ; 
■det  er  blevet  det  almindelig  europæiske.  Undvære  det 
kunne  vi  ikke;  men  mere  end  ett  behave  vi  ikke.  Skal 
nogen  betydelig  fremgang  finde  sted,  så  er  det  første,  vi 
have  at  gore,  at  slutte  os  til  det  øvrige  Europa,  og  at 
gore  det,  som  vi  allerede  bruge,  udelukkende  almindehgt. 
Vi  vinde  derved  alle  de  tegn,  vi  behøve;  vor  skrift  kommer 
til  at  se  ud  som  andre  dannede  folks,  og  vi  lette  dem 
adgangen  til  vor  literatur. 

Vi  have  optaget  den  i  sig  selv  naragtige  skik,  at 
skrive  substantiver  med  store  begyndelsesbogstaver.  Hvortil 
det?  ere  de  bedre  end  andre  ord?  ligger  sætningens  fynd 
i  dem?  Og  når  nu  adjektiver,  adverbier  o.  desl.  stå  som 
substantiver,  hvor  skulle  vi  så  drage  grændsen?  Vor  mid- 
delalder kendte  heller  ikke  noget  til  denne  særhed. 
Andre  folk,  som  begyndte  derpå,  faldt  strax  fra.  Vi  finde 
ikke  denne  skrivebrug,  hverken  hos  Grækere  eller  Latinere, 
Spaniere,  Portugisere,  Franskmænd,  Italienere,  Englændere, 
Hollændere,  Belgier,  Polakker,  Kusser,  Svenske,  Islændere. 
Hvor  har  det  da  hjemme?  kun  vi  og  de  Tyske,  fra  hvem 
vi  have  det,  ligge  og  ruge  over  disse  store  bogstaver,  som 
om  de  vare  al  verden.  Vi  sige,  at  det  er  en  god  gammel 
dansk  brug,  som  vor  almue  hylder,  og  vi  derfor  ville 
holde  i  hævd;  men  hvo  der  bilder  sig  det  ind,  kender  kun 

den  sidste  stump   af  vort  sprogs  historie.     Vore  bibler  og 

psalmebøger  lige  til  den    seneste  tid  behjøvede  dem  ikke, 

ingen    almuesmand    har    fundet    noget    stødende    derved. 

Det    er    kun    vore    lærde,    som    finde    noget   snildt    deri ; 

gamle  Holberg  var  klogere. 

Det  er  strænge  ord,  lovgiveren  i  det  tyske  sprogrige» 
Jacob  Grimm,  siger  om  de  tvende  tilfælde,  jeg  her  har 
omtalt.  Han  siger  ganske  kort,  som  om  man  ikke  kunde 
sige  andet:  »Wer  die  sogenannte  deutsche  schrift  braucht» 
schreibt  barbarisch,  wer  grosse  buchstaben  fiir  den  anlaut 
der  substantiva,  schreibt  pedantisch.« 

Ere  deslige  granskere  skabte  til  at  råbe  i  ørkenen, 
uden  at  blive  herte?  Så  hør  da  engang  vore  egne!  Vo- 
kalfordobling, sige  de,  er  aldeles  nødvendig,  for  at  gore 
forskel  på  lange  og  korte  stavelser.  Meget  godt!  så  an- 
vend den!  Men  så  hedder  det  videre:  denne  betegnelse 
skal  kun  anvendes  på  e,  i,  u;  ved  de  andre  vilde  det  se 
altfor  broget  ud  (gaaaaer,  dooer,  lyys).  Men  den  skal 
heller  ikke  anvendes  allevegne  ved  e,  i,  u:  når  vokalen 
ender  en  stavelse,  (men  I  staver  jo  galt!)  så  må  den  slet 
ikke  fordobles  (deel,  dele;  hvis  I  tillader:  deel,  deel-e 
eller  del,  del-e).  Og  når  den  følgende  konsonant  er  h,  d,. 
g,  V,  så  behøves  fordoblingen  ikke  (bleg).  Men  ved  nogle 
ord,  som  ende  på  en  af  disse  konsonanter,  behøves  for- 
doblingen dog  (veed,  for  at  skille  det  fra  ved;  meed; 
ojemeed,  for  at  skille  det  fra  med).  Desuden  gælder  det 
altsammen  kun  om  danske  ord;  fremmede  ord,  om  de  end 
ere  aldeles  danske,  få  aldrig  fordoblingen  (muur,  men 
natur).  Dog  hersker  her  atter  uenighed  (alle  skrive  natur» 
nogle  stiil  =  piil).  Og  så  gives  der  også  fremmede  ord, 
hvis    længde  ikke  skal  udtrykkes  ved  vokalens  fordobling. 

men  ved  h  (vahre,  uhrK  Og  fremdeles  udtrykker  vokal- 
fordoblingen ikke  længden,  men  tonefaldet  (armee);  men 
der  er  adskillige  andre,  hvor  tonefaldet  skiller  ordene  ad, 
og  alligevel  ikke  betegnes  (ballet  og  ballet,  d.  e.  ballett). 
Hvem  skulde  tro,  at  det  er  forstandige  mennesker,  der 
have  udtænkt  alt  dette,  og  forstandige  mennesker,  der 
hver  dag  bruge  det,  og  finde  det  fortræffeligt.  Hvor 
simpel  er  derimod  den  lov :  hver  vokal  danner  en  stavelse. 

Hensigten  bor  overalt  være,  isteden  for  kimstig  sam- 
mensatte regler  at  sætte  simple  og  naturlige.  Når  Rask, 
for  at  bestemme  brugen  af  je  (jod),  indviklede  sig  i  mod- 
sigelser, og  dog  tilsidst  måtte  gore  undtagelser  fra  sin 
egen  regel  (gejstlig,  kejser,  der  skulde  være  gjejstlig,  kjejser), 
så  fandt  jeg  det  ganske  simpelt,  at  udelade  betegnelsen  af 
je- lyden ,  hvor  stavningen  og  lydforbindelsen  ligefrem 
farte  den  med  sig.  Det  er  en  hyppig  gammel-dansk 
brug,  og  de  Svenske  komme  godt  igennem  med  den  (kånna, 
genom). 

Når  jeg  nu  kort  skal  samle  hvad  vi  beheve,  så  er  det 
omtrent  det  samme,  som  de  Svenske  allerede  have:  latinsk 
skrift,  små  forbogstaver  i  substantiver,  enkelte  tegn  for  å, 
o  og  o  (thi  disse  to  må  adskilles,  da  de  have  samme  af- 
stand som  æ  og  e),  længde  udtrykt  ved  enkelte  vokaltegn, 
og  korthed,  hvor  det  beheves,  ved  konsonantfordobling,  ude- 
ladelsen af  det  je,  der  ikke  behøves.  Det  er  det  hele. 
Og  en  så  ubetydelig  forandring  skulde  man  ikke  ville  gore, 
når  man  derved  kan  vinde  så  mange  fordele,  blive  fri  for 
en  evindelig  plage  og  et  trælagtigt  bryderi,  give  sine 
skrifter  samme  dragt  som  vore  naboers,  og  gore  dem 
tækkeligere  for  hele  Europa. 

Mon    et    forsøg   på  en    sådan  forandring  kunde  have 


152  UDDRAG  AF  FORELÆSNINGER 

38-39 
fremgang?  jeg   véd   det  ikke.    Det  vilde  vel  gå  hermed, 

som  med  andre  ting  i  denne  elendige  verden.  Den  ene 
vil  ikke,  fordi  det  er  nyt;  den  anden  vil  ikke,  fordi  det 
generer  ham;  den  tredie  vil  ikke,  fordi  folk  ler  ad  det; 
den  Qerde  vil  ikke,  fordi  hans  patron  måske  ikke  vil 
synes  om  det;  den  femte  vil  ikke,  fordi  han  får  utak  af 
sine  venner;  den  sjette  vil  først  vide,  om  kongen  kan  lide 
det  [faktisk];  den  syvende  frygter  endog  for  at  miste 
noget  af  sine  indkomster,  og  hvad  det  nu  ellers  kan  være. 
Ingen  vil  gerne  være  udsat  for  latter,  selv  om  det  var  en 
dum  latter;  uden  fred  kan  man  ikke  leve;  med  patron- 
skabet må  man  holde  gode  miner,  ellers  kan  man  ikke 
komme  frem,  o.  s.  fr.  Derfor  sker  der  så  lidet  godt  i 
verden.  Men  latteren  kvæler  sig  selv,  gunst  er  ustadig 
som  vejrlys,  når  tingen  er  overstået,  så  jævner  alt  sig,  og 
nogle  se  hverken  til  hojre  eller  venstre ,  men  altid  lige 
ud.     Derfor  sker  der  dog  noget  godt  i  verden. 

Om  det  kan  have  fremgang,  beror  især  på,  om  det  er 
noget  godt,  og  om  det  er  brave  folk,  ikke  narre,  der  vil 
det.  Lad  os  gore  et  forsøg!  Dersom  der  er  to,  som  dele 
min  overbevisning,  så  udbreder  kundskaben  sig  fra  dem 
til  to  andre.  Så  ere  vi  fem.  De  fem  fordobjes  til  ti,  og 
ti  gange  ti  gor  hundrede.  Hundrede  mennesker,  som 
ville  en  ting  blot  for  tingens  egen  skyld,  er  en  uover- 
vindelig magt.  Kundskaben  går  ud  i  bestandig  storre  og 
storre  kredse,  ligesom  kredse  på  vandet;  tilsidst  véd  ingen, 
hvem  der  egentlig  har  kastet  stenen  ud,  og  det  er  også 
det  ligegyldigste  ved  det  hele.  Så  begynder  der  en  lille 
billedstorm,  ligesom  i  reformationstiden ;  så  bryde  vi  ind 
i  skolerne,  og  rive  deres  helgenbilleder  om.  Fremad!  Vi 
have  tiden  for  os.    Tiden  er  en  mægtig  mand. 

[Således  talte  jeg  for  femten  sexten  år  siden.  Nu 
mindes  jeg  Vaulabelles  ord:  »Le  temps  viendra.  C'est 
un  de  ces  elans  involontaires  que  font  tous  les  abandonnés 
vers  un  avenir  meilleur.«  Men  jeg  meddeler  kun  forelæs- 
ningen, jeg  skriver  ingen  kommentar  til  den.  Det  kan 
være  nok  at  sige:  de  hundrede  kom  ikke.] 


Vi  elske  modersmålet.  Hvor  lidet  det  end  er,  til 
hvor  få  sjæle  det  end  er  indskrænket,  hvor  få  der  end 
bekymre  sig  om  det  udenfor  Danmarks  grændse,  og  hvor 
betrængt  det  end  er  næsten  fra  alle  sider,  vi  elske  det 
dog,  kunne  aldrig  forlade,  aldrig  opgive  det,  aldrig  aflade 
at  tænke  derpå.  Alligevel  har  det  sit  gode,  undertiden  at 
se  ud  over  sin  snævre  kreds,  og  se  ind  i  verden,  for  med 
udvidet  sjæl  at  vende  tilbage  til  vort  eget;  og  når  vi  ville 
bestemme,  hvilken  plads  vort  modersmål  indtager  i  sprog- 
enes række,  er  det  nadvendigt.  Men  når  vi  skue  ind  i 
tungemålenes  verden,  hvilket  mod  harer  der  ikke  til  at 
vove  sig  ind  i  den,  hvilken  fatning,  til  ikke  at  forstyrres 
af  dens  mangfoldighed!  Af  hvilken  forbavselse  må  vi  ikke 
betages  ved  at  se  sprogene  i  deres  forunderlige  skikkelser, 
kantede,  snirklede,  runde,  krusede  skriftformer,  ved  at 
høre  de  stemmer  og  tunger,  der  bragende  og  brusende, 
hviskende  og  rislende,  snurrende  og  stonnende,  skrattende 
og  snovlende,  kvidrende  og  rungende,  dumpe  og  klang- 
fulde, snart  som  et  oprart  hav,  snart  som  en  mild  flod 
—  tone  os  imade.  Går  det  året  således,  der  kun  skal 
rumme  det,  hvorledes  vil  det  gå  sjælen,  der  skal  fatte  det? 
Snarere  kan  den  fare  igennem  jordens  hoje  og  dale, 
klafter  og  huler,    måle  himmelrummets  kloder,    end  finde 

vej  i  sprogverdenens    inderste    gemmer,    således    som    den 

åbenbarer    sig   i    menneskets    rost    fra    Pesheræernes    rå 

skrig  til  Demosthenes'  stormende  taler. 

Få  undersøgelser  have  derfor  således  fængslet  de  dyb- 
sindigste tænkeres  opmærksomhed,  som  undersøgelsen  om 
sprogenes  oprindelse  og  udspring,  deres  løb,  gang  og  for- 
deling over  jorden,  deres  sammenhæng  og  slægtskab.  Vi 
betragte  kun  noget  deraf,  thi  til  lykke  har  vor  sjæl  allerede 
nu  noget  af  den  spændkraft,  som  Lavater  tillægger  sjælene 
i  den  anden  verden,  pludselig  at  kunne  skyde  sig  ud  i  en 
afstand,  storre  end  solens,  og  atter  trække  sig  sammen  til 
et  eneste  punkt.  Vi  kunne  stille  en  tubus  for  sjælens 
oje,  skyde  den  ud  og  drage  den  sammen,  danne  en  vid 
synsmark  eller  en  snæver,  og  vende  den  hen  over  stort  og 
småt,  uden  at  forstyrres  af  mangfoldigheden,  som  ligger 
udenfor. 

Dette  serør  vende  vi  imod  menneskehedens  vugge. 
Hvor  gik  første  gang  denne  vugges  gænger?  Alle  spor 
vise  hen  imod  lysets  opgang,  imod  østen.  Når  vi  fra 
Ceylon  skue  op  imod  Forindien ,  eller  fra  det  ægæiske 
hav  stige  op  imod  Armenien ,  eller .  fra  Japan  og  China 
bevæge  os  imod  vesten,  eller  fra  Ishavets  bredder  rykke 
op  imod  syden,  så  møde  vi  en  stor  landstrækning,  ophøjet 
over  alle  andre  egne,  en  stor  og  vid  bjærgrygg,  hvis  isse- 
punkt  er  ørkenen  Kobi.  Herfra  sænker  Asien  sig  imod 
alle  kanter;  fra  denne  hojde  udgå  de  bjærgkæder,  der 
gennemskære  det,  fra  disse  bjærghojder  og  deres  skrå  lier 
udspringe  til  alle  sider  store  floder.  Sydsiden  af  denne 
bjærgkæde  danner  Thibet,  i  hvis  dale,  efter  en  ældre  rejs- 
endes beskrivelse,  risen,  vinstokken,  bælg-  og  træfrugter, 
der  nu    ere  almindelige,    have  deres  oprindelige  hjem,    og 

hvor  de  sædvanlige  husdyr  leve  i  vild  tilstand.  Til  Thi  bet 
grændser  det  yndige  Kashemir,  hvor  rosen  gløder  i  de 
yppigste  farver,  hvor  rosenhøsten  er  landets  almindelige 
fest  —  og  vejen  ligger  nu  åben  til  Hindostan. 

Men  menneskehedens  ældste  sæde  har  ingen  historie, 
og  kan  ingen  have.  Vor  kultur  vender  sit  åsyn  imod 
østen,  som  den  Kristne  vender  sit  imod  Jerusalem,  Mu- 
hamedaneren imod  Mekka;  men  vor  ældste  kultur  tager 
sin  begyndelse  længer  mod  vesten,  dér  hvor  omvandringen, 
indsluttet  mellem  floder,  i  frugtbare  dale,  forvandlede  sig 
til  faste  samkvem,  riger  og  stater,  thi  kun  i  selskabet 
avles  kulturen.  Derfra  vandrede  den  over  til  Afrika  og 
Europa,  til  den  snævre  Nildal,  og  endelig  til  Grækenlands 
velsignede  egne. 

Overalt  danne  sprogene,  og  med  dem  kulturen,  lige- 
som bælter  og  zoner  eller  brede  striber.  Fra  Mellemasien 
går  et  bælte  mod  østen  over  China,  mod  sydost  over 
Malaya,  mod  sydvest  over  Arabien  til  Nordafrika,  mod 
nordvest  tværs  igennem  Europa.  Dette  sproghele,  for  os 
det  nærmeste  og  vigtigste,  slynger  sig  ligeledes  som  sær- 
egne bælter  igennem  vor  verdensdel,  hvoraf  flere  ere  os 
mer  eller  mindre  magtpåliggende.  Et  f.  ex.  fra  Europas 
hojt  bankende,  aldrig  hvilende  hjærte,  Frankerig,  over  Italien 
og  Spanien;  et  andet  over  Europas  lunger,  det  hojt  skrig- 
ende Tyskland,  op  imod  os,  imod  Norden. 

[Sprogenes  synlige  fremstilling  i  bælter  og  epoker  på 
sprogkort.  Deres  inddeling  efter  de  hørlige  elementer  i 
stammer,  klasser  og  sprog.] 

Den  både  udførlige  og  indtrængende  betragtning  heraf 
tilhører  den  nyeste  tid,  og  har  faet  sin  fuldendelse  ved 
sprogsammenligningen ;  og  imedens  granskerne  ere  skredne 

fremad  til  enhed,  da  man  for  næsten  udelukkende  beskæft- 
igede sig  med  enkeltheder  og  småheder,  have  folkene 
fulgt  med,  og  indset  granskningens  hoje  mål.  Vor  tid 
(navnlig  polske  forfattere)  have  udtalt,  at  de  sandheder, 
som  forhen  udtaltes  af  enkelte  mænd,  dem  ere  nu  hele 
folk  kaldede  til  at  modtage  og  sætte  i  værk;  »når  en 
tanke  har  vundet  lovgivende  kraft,  så  bhver  nu  et  folk 
dens  udøvende  magt.*  Og  hvad  et  folk  forhen  vilde,  det 
virker  nu  på  en  hel  folkestamme,  og  sætter  alle  de  be- 
slægtede klasser  i  bevægelse.  Derfor  få  sprogenes  slægt- 
skab og  indbyrdes  sammenhæng  i  vore  dage  så  stor 
betydning. 

[Fjærnere  stammer :  den  seriske,  enstavelsessprogene. 
Den  semitiske  med  en  ejendommelig  østerlandsk  litera- 
tur.  Den  tshudiske  med  i  det  mindste  tre  klasser  og 
tolv  sprog.    De  amerikanske  o.  s.  v.] 

Vor  stamme:  den  kaukasiske,  af  Rask  kaldet  den 
sarmatiske,  af  andre  den  indisk-germaniske.  Det 
er  den,  hvori  videnskaber  og  kunster  både  fordum  have 
haft  og  endnu  have  deres  vigtigste  organ.  Den  strækker 
sig  fra  Indien  (Sanskrit)  og  Persien  (Zend)  over  Kaukasus 
til  Europa,  hvor  den  mod  norden  ender  i  Shetlandsøerne, 
ved  Nordkap  og  på  Island.  Folkene,  der  tale  den,  udgore 
en  mangfoldig  blanding,  i  hvis  historie  man  iagttager  en 
uafladelig  bevægelse,  en  evindelig  uro,  en  bestandig  strom- 
ning,  medens  folkene  med  enstavelsessprogene  næsten 
blive  stående  som  en  storknet  masse.  Den  deler  sig  i  syv 
klasser,  af  hvilke  to  høre  til  Asien,  og  følgende  til  Europa: 
Den  keltiske  fra  hovedsædet  Gallien,  udbredt  over  Bret- 
land,  Irland,  Skotland  (Kymrisk,  Ersisk,  GæHsk,  Armorisk 
o.  s.  V.).     Den   thrakiske   (efter   Eask)    eller   græsk- 

romerke,  den  europæiske  knltnrs  fostermoder  og  amme, 
i  Grækenland  fuldendt,  i  Italien  blandet  med  tshudiske  og 
keltiske  stammer.  Fra  Latinen  udgik  de  romanske  sprog 
i  to  grene:  den  pyrenæiske  (Portugisisk  og  Spansk), 
den  alpiske  (Italiensk  og  Fransk).  Den  lettiske,  en 
ældgammel,  efterhånden  sammentrængt  klasse  i  Litthauen 
og  hos  de  egentlige  Letter,  uden  literatur.  Den  slaviske, 
af  dunkel  oprindelse,  delt  i  to  hovedgrene,  en  astlig  (Rus- 
sisk), en  vestlig  (Polsk)  med  i  det  mindste  sex  sprog  i 
hver  gren.  Til  syvende  og  sidst  komme  vi  endelig  til  vor 
klasse,  den  gotiske. 

Den  gotiske  klasse,  benævnet  således  efter  de  vidt- 
bekendte  historiske  folk.  Goter,  Gother  og  Gøter,  kaldes 
af  nogle  tyske  forfattere  den  germaniske  eller  tyske,  men 
ingen  grundig  sprogmand  har  gjort  det  uden  i  et  slags 
literært  overmod,  ikke  for  alvor.  Jakob  Grimm,  der  i  sin 
Deutsche  grammatik  optager  alt  under  navnet  Tysk,  skelner 
desuagtet  noje  to  afdelinger,  som  vi  ville  kalde  den  tyske 
og  den  nordiske.  De  have  formet  sig  under  idelige  kampe, 
hvormed  mindre  kredse  efterhånden  have  bojet  sig  ind 
under  storres  herredomme,  men  adskille  sig  begge  så  vel 
fra  den  græsk- romerske  klasse  og  dens  affedning,  de  ro- 
manske sprog,  som  fra  den  slaviske.  Begge  udgore  de  en 
umiskendelig  enhed.  Det  er  én  lyre,  én  muslingskal,  hvis 
strænge  ere  udspændte  over  dybe  dale  og  vide  sletter,  og 
befæstede  til  hoje  bjærgkæder  mod  syden  og  norden,  fra 
de  esterrigske  Alper  til  de  store  skandinaviske  tværbjærge. 
Men  der  er  sat  en  stol  på  midten  af  lyren  (Danevirke), 
hvorved  den  er  delt  i  to  lydferer  (instrumenter)  med  for- 
skellig klang  og  stemning.  De  have  fremdeles  delt  sig, 
i  flere  grene,    og    de    søge   hver  for  sig  at  forene  sig  til 

samme    samslag    (harmoni).     Tyskland    har  allerede  sagt: 

der    skal  ingen  Fichtelbjærge  og  ingen  Schwarzwald  være 

mere;    Norden    vil    også    sige:    der    skal  ingen  Kol  være 

mere,  og  der  skal  intet  Øresund  være  mere. 

Den  germaniske  eller  tyske  afdeling  skyder  ud  i  tre 
grene,  der  have  ordnet  sig  som  lag  i  elementarverdenen 
fra  syd  mod  nord  med  forskellig  farveblanding  mod  ast 
og  vest.  1)  Den  sydgotiske  eller  gotiske  i  og  for  sig: 
østgotisk  eller  Møsogotisk,  og  Vestgotisk.  Kun  af  den 
første  haves  betydelige  literære  levninger  (Ulfilas).  2) 
Den  overtyske:  Alemannisk,  Frankisk  o.  fl.  Hertil  horer 
også  Thtiringisk,  hvoraf  der  i  middelalderen  udviklede  sig 
Meissnisk,  der  anses  for  spiren  til  Oversaxisk  og  Hojtysk, 
som  ved  Luther  blev  til  Tysklands  skriftsprog.  Han  stak 
en  kvist  i  jorden,  nu  overskygger  den  alle  tyske  lande. 
3)  Den  nedertyske,  der  atter  deler  sig  i  tre  skud:  Old- 
sassisk,  der  i  middelalderen  blev  til  gammel  Nedertysk, 
hvoraf  Plattysk  har  udviklet  sig,  en  vidt  udbredt  sprogart, 
der  har  en  viss  ejendommelig  lighed  med,  og  har  haft 
megen  indflydelse  på  vort  modersmål.  Frisisk,  der  er  bedste- 
moder til  Hollandsk.  Angelsaxisk,  overført  til  England,  og 
moder  til  gammel  Engelsk.  Skont  vi  ikke  længer  kunde  forny 
Knytlingernes  fordringer  på  England,  gore  vi  dog  krav  på  de 
oplysninger,  dette  sprog  kan  yde  vort  modersmål  i  sin 
gamle  skikkelse.  Også  er  endnu  det  engelske  sprogs 
stedord  og  hele  grundlaget  af  dets  ordforråd  af  angelsaxisk 
oprindelse.  »Man  kan  derfor,  siger  Rask  i  et  af  sine 
håndskrifter,  let  se  forskellen  imellem  Fransk  (Romansk) 
og  Engelsk,  når  man  sammenligner  ord  som:  homme, 
man;  pére,  father;  terre,  earth;  arbre,  tree;  alier,  go; 
voir;  see;  aimer,  love,  o.  s.  v.«     De  engelske  vise  mod  nord. 

Den  nordiske  afdeling  udgår  fra  det  oldnordiske  sprog, 

som  vi  pleje  at  kalde  det,  eller,  som  de  gamle  sagde:  den 
danske  tunge,  det  norrjøne  (norske)  mål.  Det  er  i  grunden, 
som  alle  oldsprog,  ikke  nogen  fuldendt  enhed,  thi  det  var 
ikke,  og  kunde,  ligesom  Grækenlands  gamle  tungemål, 
ikke  være  til  uden  i  dialekter,  der  havde  oplest  sig  i  flere, 
endog  personlige,  ejendommeligheder.  Der  var  den  gang 
ingen,  der  kunde  opfatte  disse  elementer  i  deres  harmoni; 
det  er  en  opgave  for  vor  tid.  Tydeligst  og  fuldstændigst 
finde  vi  dem,  medens  de  andre  aldrig  have  været  til  i 
skrift  eller  ere  tabte,  bevarede  i  Islandsk,  i  grundlyde, 
stamord,  former  o.  s.  v.,  og  det  besidder  tillige  den  mærk- 
eligste gamle  literatur.  Dér  må  vi  s«ge  Eddaerne,  kilden 
til  historieskrivningen,  de"  storste  levninger  af  poesien. 
Dér  må  også  sproget  seges,  for  at  jævnfares  med  de 
andre,  i  selve  de  gamle  skrifter.  Enhver,  der  af  det  nu- 
værende har  villet  forklare  det  ældre,  enhver  der  går 
krebsgang  fra  nutiden  tilbage,  isteden  for  fra  oldtiden  at 
skride  frem,  har  sædvanlig  i  næsten  enhver  bemærkning 
om  sprogud\iklingen  taget  fejl.  (Molbech).  Nærved  Is- 
landsk hgger  Færeisk,  en  liden  dialekt  uden  literatur, 
men  uagtet  det  ikke  \ilde  føre  til  noget,  af  en  sådan 
dialekt,  eller  egentlig  to,  at  skabe  et  skriftsprog,  er  den 
dog  altid  værd  at  kende,  da  den  har  suget  næring  af 
stort  og  småt,  og  gamle  sagn  og  sange  ere  opbevarede  deri. 
Fra  det  oldnordiske  udgik  de  tre  nordiske  hovedsprog, 
eller,  når  Norsk  og  Dansk  opfattes  som  ett  skriftsprog,  de 
tvende:  Svensk  og  Dansk.  Det  norske  har  haft  den  be- 
synderligste skæbne.  Ligesom  Norges  gamle  tungemål 
var  det  oprindelige  grundlag  til  Islands,  er  det  både  i 
sproglig  og  i  hterær  henseende  det  islandskes  supplement. 
Omtrent  fra  reformationstiden  faldt  skriftsproget  sammen 
med  det  danske,  og  det  kunde  da  siges  at  være  også  det 

danskes  supplement,  men  dialekterne  fortsatte  deres  egen, 
deraf  uafhængige,    virksomhed.     I  dem   ligger  en  næsten 
uudtømmelig    kilde  på  ord  og  former  fra  gammel  tid,    et 
ypperligt    stof  til  et  skriftsprog.      Og   når   Nordmændene 
med  en  elskværdig  travlhed,    som   alle  folk,    der  begynde 
et  nyt   liv,    synes  at  ville   øse  af  denne  kilde    og  derved 
fjærne  sig  fra  os,  må  en  sådan  forestående  udvikling,  hvis 
den  lykkes,  også  være  os  kær;  da  vi  nødvendig  må  komme 
til  at  tage  del   i  den,    må   også  vi  hilse  den  velkommen, 
fordi  den  tillige  er  en   berigelse  for  os.     Fra  det  Svenske 
have  vi  i  mangfoldige  tider  vendt  os  bort,  og  dog  kan  vor 
forfatning,  vor  historie,    vore  love,  vore  sæder  og  skikke, 
uden  indsigt  i    de  tilsvarende  svenske  ikke  til  fulde  blive 
oplyst,  forsåvidt  der  i  alt  dette  ligger  en  overlevering,  der 
ligner  vore  fædres.     Overalt   danner  det  svenske  et  mid- 
delled, ligesom  i  sproget.    I  dets  dialekter  ligge  de  ældste 
ægte  lyde  forvarede,  imedens   de   islandske   gik  over,    og 
vore  endnu   mere.    Middelalderen  igennem  og  endnu  den 
dag  i  dag  stå  de  svenske  former  et  skridt  længer  tilbage 
end  vore,    og   lære  os  derved  at  gribe  overgangen.     Selve 
modsætningen   indeholder    megen    lærdom.      Det    svenske 
sprog  er  af  bjærgnatur;    der    er    rigtig  nok  i  den  franske 
periode  kommet    noget  visst   sødt    deri,    noget   vammelt, 
noget    ulideligt,   men  det  kan  tabe  sig,   og  det  deler  med 
os  en  lige    så   ulidelig  tyskhed;    men    ellers    besidder    det 
uden  tvivl  af  naturen  en  stærkere  musik,  storre  elasticitet, 
mere  fylde,   mere  kærne,  det  vil  sige,  mere  tanke.     Stiller 
man   de    to   sprog    ved  siden  af  hinanden,    så   bemærker 
man  let  det  besynderlige  fænomen,  der  uden  tvivl  indtræder 
overalt,    hvor   to  sprog  skulde  være  ett  og  ere  blevne  to: 
en    mængde    små    underlige  forskelligheder  træde  frem  og 
gore  sig  gældende,   fordi  tanken  er  skudt  ud  fra  ett  spir- 

ende    oje  i  to   bladduske    (vi  stemme  for  noget,    de  røste 

for  det;  det  er  dog  i  grunden  det  samme),  hvilket  næsten 
gor  det  til  en  byrde  at  lære  det  ene  sidesprog,  når  man 
har  det  andet  til  modersmål.  Thi  ligheden  er  ikke  fuld- 
kommen, og  uligheden  ikke  heller  så  stor,  at  man  gider 
lært  den,  da  man  i  grunden  ingen  grund  ser  til  den. 
Men  det  går  vel  hermed,  ligesom  med  brødre,  der  have 
sine  visse  særegenheder,  som  først  støde  fra,  siden  trække 
til,  egenheder,  som  man  efterhånden  finder  sig  i,  og  tilsidst 
kan  komme  til  at  holde  af.  Og  vore  brødre  og  frænder 
ere  de  jo;  jo  mere  vi  elske  dem  og  os  i  dem,  jo  mere  vi 
elske  deres  sprog  og  vort  i  deres  og  deres  i  vort,  desto 
mere  komme  vi  til  at  elske  og  at  agte  os  selv. 

Og  så  vil  jeg  da  slutte  med  det  thema,  som  jeg  her- 
efter skal  variere  så  ofte,  som  der  gives  mig  lejlighed 
dertil:  foreningen  af  de  nordiske  sprog.  Hvis  ikke  som 
ett  fælles  organ  for  samme  nordiske  ånd,  så  i  det  mindste 
imellem  de  tvende  herskende  skriftsprog  en  bestandig 
storre  ydre  tilnærmelse,  og  et  bestandig  storre  gensidigt 
indre  samkvem.  Dermed  ville  vi  da  også  møde  den 
ildevarslende  spådom,  at  vort  tungemål,  inden  to  hund- 
rede år  vil  gå  til  ende,  kun  vil  blive  betragtet  som 
en  tysk  dialekt  (—  so  that  probably  in  less  than  two 
hundred  years  more  the  Danish  will,  in  Denmark  at  least, 
only  be  considered  as  a  dialect  of  that  language,  det 
tyske.  Ferrall  og  Repp,  Danish— engi.  vocabulary.  For- 
talen s.  XXV). 

Det  første  middel  til  en  sådan  forening  er  kundskab, 
kundskab  om  sprogenes  sammenhæng  i  Norden,  om  deres 
historiske  udvikling,  og  om  den  ævne,  der  hgger  i  dem, 
til  fremdeles    at  udvikle    sig.     Det  andet  er  kundskabens 

IV.  li 

anvendelse ,  tillid  til  den ,  og  uforsagthed  i  dens  brug. 
Det  tredie  er  årvågenhed  hos  folket,  og  alle  i  hver  kreds 
fremtrædende  mænds  iver,  for  at  vække  det,  når  det  falder 
i  slummer.  Måske  ville  nogle  sige:  det  simpleste  er,  at 
folkene  forene  sig;  når  folkene  forbinde  sig,  så  lade  hersk- 
erne nok  være  at  rive  dem  fra  hinanden.  Men  dette 
ligger  udenfor  mit  område.  Og  dersom  det  tilkommer 
mig  at  tale  om  andet  end  det,  hvorpå  jeg  har  nogen 
forstand,  så  vilde  jeg  sige,  hvis  nogen  vil  høre  det  og 
tænke  derover:  Overalt  høres  det  samme  råb,  det  samme 
kald  til  folkene,  at  forene,  hvad  tiden  har  adsplittet,  at 
samle  i  ånden,  hvad  der  er  opløst  i  former.  Velan!  vi 
have  nu  i  over  tre  hundrede  år  fortysket  vort  sprog;  lader 
os  nu,  eftersom  ingen  lever  ved  sig  selv  alene,  men  i  og 
med  andre,  i  hundrede  år  forsvenske  det!  Vi  have  ved 
at  fortyske  det  taget,  hvad  vi  kunde  få,  vi  have  ikke  taget 
urten  af  drikken,  men  bærmen,  ikke  kronen  af  blomsten, 
men  affaldet,  skrabet,  det  sletteste  vi  stødte  på,  lige  fra 
durchlauchtigheder  til  dyvelsdræk;  lader  os  nu  forsvenske 
det,  men  lader  os  gore  det  med  bevidsthed  og  med  smag! 
lader  os  ikke  tage  det  slette,  det  skæve,  men  det  bedste, 
det  ædleste,  det  mest  ægte  nordiske  og  det  udtryksfuldeste, 
vi  kunne  finde  deri!  Digteren  skal  foregå  os,  men  vi  ville 
følge  ham.  Da  skulle  vi  kunne  lade  naboskabet  afvexle 
med  grandskab,  indfald  med  huskud,  historie  med  hævder, 
geni  med  snille ;  da  skal  vort  tungemåls  lynde  vorde  stor- 
ladent og  grant,  vor  lånte  kultur  vorde  selvmyndig  odhng; 
og  når  vi  således  fuldgore  vor  tids  æmne,  skulle  vi  selv 
have  glæde  deraf,  og  vore  borneborn  velsigne  os  derfor. 

[Det  må  erindres,  at  forelæsningen   er  holdt  under  Kristian  den 
ottendes  regering.] 

2.     TIL  SÅGALITERATUREN. 

llistoriskindledDing  (forkortet;  de  mangfoldige  kilde- 
steder,  der  jo  heller  ikke  egnede  sig  til  det  mundlige 
foredrag,  ere  også  her  udeladte).  Island  er  sagalandet. 
På  en  0  samledes  og  bevaredes  og  behandledes  stoffet  til 
Nordens  ældste  historie.  Det  tykkes  at  være  et  sjældent 
og  særeget  fænomen,  og  var  det,  men  ikke  så  meget, 
som  det  ved  første  ojekast  synes.  Hvad  Island  var  "den 
gang  for  det  gamle  Norden,  det  blev  England  siden  for 
hele  Europa  i  en  endnu  hojere  betydning.  [Udførelse  af 
sammenligningen  i  lighed  og  forskel.] 

Nordens  historie  er  imidlertid  ældre  end  Islands,  end- 
skønt vi  nærmest  ikkun  kende  den  af  islandske  kilder;  og 
de  lære  os,  at  der  i  de  nordiske  lande  for  Islands  op- 
dagelse må  have  været  en  viss  kultur.  Vi  finde  den 
overalt  i  nærheden  af  de  store  vande:  f.  ex.  i  Sverige 
ved  Mælaren ;  i  Norge  ved  ThrondhjemsQord,  ved  Fjordene, 
ved  Vigen;  i  Danmark  ved  IseQorden,  ved  LimQorden, 
ved  Slien.  Overalt  blev  der  anlagt  faste  stæder,  og  for- 
uden de  flygtige  søkongebøle  findes  der  faste  kongehirder,  ^ 
i  Sælland  f.  ex.  HleiSr,  i  Throndhjem  HlaSir.  Der  .var 
konger,  helle  og  heltegerninger;  sikkert  var  der  da  også 
skalde.     Der  var  store  folkekampe :  Daner  og  Angler  strede 

med  de  nordtyske  folk,  Hunerne  (Hervararsaga  og  Saxo), 
i  Norden  selv  kæmpede  Daner  og  Nordmænd  og  Svear  i 
det  store  Bråvallaslag.  Til  visse  bleve  disse  og  lignende 
folkekampe  forevigede  i  episke  digte;  brudstykker  deraf 
haves  endnu.  Al  kamp  uagtet  må  der  i  denne  kultur 
også  have  været  enhed,  der  giver  sig  til  kende  i  fælles 
gudsdyrkelse,  fælles  myther  og  fælles  sprog  (den  danske 
tunge,  donsk  tunga),  efter  en  gammel  fortælling  begge 
bragte  til  Norden  af  Odin  og  Aserne.  Også  en  fælles 
skrift  var  til,  hvor  ubehjælpelig  den  end  må  have  været, 
runeskriften,  der  findes  som  stenskrift  fra  Danmarks  syd- 
ligste til  Sveriges  nordligste  grændse,  fra  den  hedenske  tid. 
Undersøgelserne  om  dette  sprogs  og  disse  indskrifters  be- 
skaffenl^ed  og  deres  åbenbar  storre  ælde,  end  sprogets  på 
Island,  udgor  en  af  vore  sproggranskeres  for  sprogmænd 
underholdende  granskninger.  Denne  storre  folkeælde  ber 
styrkes  ydermere  ved  statsform ningen,  der  er  langt  ældre 
end  Islands  opdagelse  og  taber  sig  i  mythen ,  ved  en  ud- 
vikling af  stænder,  fælles  for  alle  tre  riger:  trællen,  bonden 
og  hersen,  jarlen  og  den  fra  jarleætten  udsprungne  konge- 
slægt, en  kongemagt,  der  jo  aldrig  fandtes  på  Island. 
Endelig  viser  kultur  sig  i  de  hyppig  forekommende,  nok- 
som bekendte  indenlandske  forbindelser  imellem  de  trende 
fastlandsriger  og  udenlandske  forbindelser  endog  med  Qærne 
lande:  fornemmelig  viking,  handel,  rejser  og  nedsættelser. 
Viking  begynder  med  vildhed  og  ender  med  kulturens 
befordring.  Det  var  skik,  siger  Snorre,  at  lensmænds  og 
mægtige  bonders  sonner  fore  på  hærskibe.  Først  hærgede 
de  indenlands,  og  der  fandtes  hele  rækker  af  vikinge^ 
sæder  fra  Vigen  igennem  Øresund,  langs  med  Gøta-  og 
Sviaskær.     Da  kongerne  forbøde  dette  uvæsen,  og  søgte  at 

hemme  ran  og  strandhug  på  rigerne  selv,    gik   disse  toge 

til  Qærne  kyster,  og  Nordboen  ovede  sig  i  vesterviking  og 
østerviking.  De  foretoges  kun  om  sommeren ;  om  vint- 
eren tyede  vikingen  til  et  fredland,  hvor  hans  længere 
ophold  måtte  fremme  den  gensidige  meddelelse.  Jeg  vil 
kun  nævne  Nordboernes  toge  og  nedsættelser  i  de  nordtyske 
lande,  og  stiftelsen  af  riger,  hvis  mythiske  historie  er  gen- 
stand for  en  hel  række  af  eddiske  digte  (Yolsungesangene); 
de  store  Normannetoge  imod  vesten,  især  Nordmanden 
Gange-Rolfe  nedsættelse  i  Normandi,  og  udvandringen 
derfra  til  Sicilien  og  Neapel;  imod  asten  Varægernes, 
nærmest  Svenskernes,  nedsættelser  i  Garderige,  og  den  for 
alle  Nordboer  almindelige  vandring  til  Myklegård,  og  de 
senere  tilbagevirkninger  deraf  på  Norden.  Hvis  Nordbo- 
ernes agtelse  for  den  svage  og  ærbodighed  for  kvinden 
ere  træk,  der  vidne  om  nogen  dannelse,  så  gælder  det 
også  om  handelen,  der  trives  midt  under  den  vilde  kriger- 
færd, og  selve  vikingens  agtelse  og  skånsel  imod  kob- 
manden  {kaupmadr)  og  handelsmanden  til  søs  (/a7wa<>r), 
samt  selve  foreningen  af  viking  og  handel.  Ved  hvert 
offersted  og  tingsted  var  der  tillige  kebsted  {kaupstaår), 
hvoraf  de  senere  kobstæder  tildels  opstode,  og  der  holdtes, 
efter  at  ofringen  (blotet)  og  retsforhandlingen  (tinget)  vare 
endte,  et  marked  {markadr).  Levende  handel  forbandt  de 
tre  riger.  Ved  et  ældgammelt  offersted,  Skiringssalr  i 
Vigen,  var  et  hovedsæde  for  Norges  handel  imod  syden. 
I  Danmark  fandtes  et  lignende  ved  Haleyri,  Halor.  Hele 
flåder  mødtes  i  Øresund  for  handelens  skyld  (den  såkaldte 
Eyrafioti),  og  did  kom  ikke  blot  skibe  fra  Vigen  og  Got- 
land, men  også  fra  Færøerne  og  endnu  fyBTnei^  egne. 
Hojt    oppe    i  Norge    holdtes  et  lignende  handelsmøde  ved 

Vågen    {Vogastefna    og     Vogafloti).     I    Sverige    var    øen 

Gottland  (Gulland),  også  bekendt  for  sine  fund  af  sjældne 
mynter,  middelpunktet  for  en  levende  handel  på  landene 
mod  østen.  Vikingstogene  på  Bjarmeland  endtes  gerne, 
når  den  forste  kamp  var  til  ende,  med  en  indbringende 
tuskhandel.  Ligeså  på  Estland  og  andre  kystlande  %ed 
Østersøen,  i  togene  på  Saxland  (Nordtyskland)  og  langs  med 
Nederlandenes  kyster  til  Flæmingaland  (Flandern)  og 
fjærnere.  Der  er  ingen  tvivl  om,  at  disse  toge  og  hand- 
elsforhold måtte  give  vikingen  og  handelsmanden  anled- 
ning til  at  lægge  vind  på  fremmede  sprog;  navnlig  fore- 
kommer Vendisk  ( Vindverska)  og  Vælsk  ( Valskd).  Foj 
hertil  de  tidlige  forbindelser  med  de  tidligst  kultiverte 
lande,  Irland,  England  og  Skotland.  Afgorende  beviser 
på  forbindelsen  imellem  selve  de  nordiske  lande,  imellem 
de  Qærneste  egne  mod  nord  og  landene  ved  Østersøen, 
ere  Ottars  og  Ulfstens  rejser.  Ottar  (Ohtere)  var  en  Helge- 
lænder, og  foretog  to  rejser,  den  ene  fra  Helgeland  (Hdlog- 
aland),  den  nordligste  del  af  Norge,  omkring  Nordkap  til 
Bjarmeland,  den  anden  fra  Vigen  igennem  Kattegattet  og 
Bæltet  ned  til  Hedeby;  Ulfsten  (W^ulfstan)  skal  have  været 
en  Slesviger,  der  foretog  en  rejse  fra  byen  Slesvig  til  et 
sted  på  kysten  af  Preussen.  Begge  gave  mundlig  efter- 
retning om  deres  rejser  til  den  engelske  konge  Alfred 
(887—900),  der  har  bevaret  dem  på  Angelsaxisk  i  sin 
oversættelse  af  Orosius, 

Men  om  det  end  således  er  visst,  at  der  var  udbredt 
en  viss  kultur  over  hele  Norden,  opmærksomheden  bor 
især  fæstes  på  Norge.  Thi  Islænderne  udgik  fra  Norge; 
det  var  norsk  sprog  og  norsk  kultur,  som  de  førte  med 
sig  fra  deres  hjemstavn ,    og  siden  på  Island  udviklede  på 

særegen  vis.    Islands  kultur,  selve  dets  poesi  og  saga,  var 

i  sin  oprindelse  norsk,  men  den  blev  islandsk  ved  en  selv- 
stændig udvikling,  så  selvstændig,  at  den  tilhører  Islænd- 
erne, og  bor  bære  deres  navn.  Med  Norge  stode  Islænd- 
erne i  umiddelbar  forbindelse;  de  udgik  fra  Norge,  de 
havde  mest  samkvem  med  Norge,  de  vendte  tilbage  til 
Norge,  desværre  må  man  sige:  de  udgik  fordrevne,  og  de 
vendte  tilbage  afmægtige.  Stedse  må  man  have  forholdet 
til  Norge  og  dettes  kulturudvikling  for  oje,  medens  de  kun 
middelbar,  historisk,  stå  i  forbindelse  med  Sverige  og 
Danmark. 

Genkald  altså  de  bekendte  forsøg  på  at  forklare 
Norges  ældste  udvikling,  de  mislykkede  i  den  gamle  for- 
tælhng  i  Fundinn  Noregr  om  Norr  og  Gorr,  den  senere 
historiske  oplysning  om  landskaberne  (P.  A.  Munchs  be- 
skrivelse), og  selve  historien,  indtil  Halfdan  Svartes  son 
Harald  Hårfager  ved  en  række  af  hærtoge  forenede  alle 
norske  landskaber  under  sit  eneherredomme.  Selv  skald 
havde  han  skalde  ved  sin  hird,  ikke  blot  fra  Vigen  og 
andre  landskaber  mod  syden  og  vesten,  men  fra  det  ^ærne 
Hålogaland  imod  nord,  og  alle  digtede  de  i  det  samme 
sprog,  den  danske  tunge.  Tidlig  var  lovgivningen.  Fra 
kulturforbindelsen  med  England  udgik  indførelsen  af 
kristendommen.  Med  alle  disse  enkeltheder  for  oje  kan 
man  da  vende  sig  til  Island,  hvis  ældste  historie  vi  her 
kun  antyde. 

Til  historien  om  Islands  opdagelse  og  bebyggelse 
hører  især:  De  forskellige  meninger  om  øen  Thule,  Bedas 
omtale  deraf  og  Islændernes  opfatning  af  Bedas  ord;  den 
irske  munk  Dicuils  fortælling  om  eneboerne  fra  de  nord- 
brittiske  øer,  der  besøgte  Færøerne  og  Island,'  og  de  efter 

dem  fundne  levninger  i  Papey  og  Papyli;  Islands  første 
opdagere:  Gar5ar,  efter  hvem  det  fik  navnet  GarSarshdlmr, 
Nadoddr,  som  blev  dreven  hen  til  Gardersholm,  og  kaldte 
det  Snæland,  og  Fldki  Vilger5arson  eller  Ravnefloke,  der 
kaldte  det  Island.  Harald  Hårfager  bemægtigede  sig  Norge 
efter  det  store  slag  i  Hafursfjord;  han  undertvang,  som 
det  i  sagaerne  hedder,  alle  Norges  konger,  og  lagde  det 
ene  fylke  under  sig  efter  det  andet;  over  hvert  fylke 
satte  han  en  jarl,  der  blev  mægtigere  end  den  forrige 
konge;  i  hvert  fylke  tilegnede  han  sig  al  odel  eller  ejen- 
domsjord,  ja  endog  alle  ubeboede  landstrækninger,  selv 
søerne  og  vandene  anså  han  for  sine,  og  alle  bonder 
måtte  være  hans  lejlændinger  (leigumenn)  og  betale  skatter 
og  afgifter  (dlogur),  ikke  blot  landskyld  for  jordens  brug, 
sagøre  for  rettens  nydelse,  men  endog  personlig  skat  (nef- 
gildl)  for  lov  til  at  leve.  Overalt  tvang  han  de  mest 
ansete  mænd  til  at  underkaste  sig  ham  eller  at  fly  landet; 
nogle  lod  han  lemlæste,  andre  dræbe.  Det  var  utåleligt 
for  de  mægtige  og  rige  Nordmænd,  der  hidtil  havde  be- 
siddet fuldstændig  frihed,  og  elskede  den  over  alt.  De 
opgave  deres  besiddelser,  og  droge  til  Jæmteland  og  Hels- 
ingjaland  mod  østen,  hvis  opdyrkning  allerede  var  begyndt, 
eller  de  tyede  til  Færøerne,  til  Hjaltland,  Syderøerne  og 
andre  øer  i  Vesterhavet,  men  især  til  Island,  der  snart 
blev  det  vigtigste  nyland,  efter  at  man  havde  lært  at  kende 
dets  fordele.  Den  første  nedsættelse  foretoges  af  fostbr^ødrene 
Ingolf  og  Leif  (Hjorleif),  der  landflygtige  fra  Norge  droge 
ud  for  at  opsøge  det  land,  Ravnefloke  havde  fundet,  og 
landede  i  den  sondre  Alptefjord  på  østkysten  870  (det  år, 
da  kong  Edmund  den  hellige  blev  dræbt),  og  atter,  efter 
et    vikingstog   til  Irland,    sejlede   ud    for  at  nedsætte  sig 

(874).  Ingolf  landele  ved  det  efter  ham  opkaldte  Ingolfs- 
hofde,  Hjorleif  ved  Hjorleifshofde.  Hjorleif  blev  dræbt  af 
sine  irske  trælle,  der  flygtede  til  de  efter  dem  kaldte 
Vestmannaøer,  men  Ingolf  hævnede  sin  frændes  drab,  og 
tog  derpå  fast  bolig  i  Reykjavik,  hvis  omegn  han  tog  i 
besiddelse.  Ny  landnamsmænd  kom  til,  og  efterhånden 
befolkedes  Islands  fjorde  landet  rundt.  Borge  fjord  med 
Skallagrims  slægt  fra  Fjordene,  Bredefjord  med  Thorolf 
Mostrarskeggs  slægt  fra  Sogn,  Vatnsdalen  med  Ingemund 
den  gamles  slægt  fra  Romsdalen,  øQord  med  Helge  den 
magres  slægt  fra  Irland,  o.  s.  v.  Sidst  befolket  blev  -Øst- 
landet. Landnamstiden  eller  den  tid,  i  hvilken  hele 
landet  blev  fuldbygget,  angives  til  60  år  (874—934).  Da 
levede  endnu  mange  af  landnamsmændene  eller  deres  born. 
Til  den  tid  havde  også  landet  fået  sin  politiske  forfatning. 
I  disse  60  år  var  også  (efter  Islendingahok  og  Landndma) 
befolkningen  bleven  så  stærk,  at  landet  aldrig  siden  har 
været  bedre  befolket.  Ved  biskop  Gissurs  folketælling  over 
hundrede  år  efter  denne  tid  fandtes  der  på  landet  38 
store  hundrede,  det  er  4560  husfædre  eller  selvstændige 
mænd;  og  i  betragtning  af  den  store  mængde  undergivne, 
der  gik  på  :hver  husfader,  må  de  sædvanlige  regier  for- 
dobles, når  man  deraf  vil  slutte  til  hele  folkemængdens 
storrelse. 

Bebyggelsen  er  forbunden  med  omstændigheder,  der 
måtte  befordre  en  literaturs  udvikling,  og  gore  denne 
Qærne  ø,  der  dannede  ligesom  et  midtpunkt  imellem 
Vesten  og  østen,  til  bevaringsstedet  for  næsten  hele  den 
gamle  nordiske  kultur.  Nybyggerne  vare  i  almindelighed 
rige  og  mægtige  mænd  af  hoj  slægt.  De  havde  haft  store 
besiddelser,  en    stor  slægt  og  et  udbredt  svogerskab,    der 

tildels  fulgte  med  dem.  De  udledte  sin  æt  fra  Nordens 
konger,  jarler  og  herser.  Landflygtige  med  eller  mod 
deres  villie  udrustede  de  siundum  et  skib  eller  flere,  for 
med  sin  slægt  og  sine  r^ørlige  ejendomme  at  kunne  drage 
ud  til  det  forjættede  land.  Skibet  indeholdt  ikke  blot  ud- 
vandrerens nærmeste  slægt,  men  også  et  stort  følge  af 
frænder  og  beslægtede  {frændalid  eller  skuldalid)  foruden 
mange  andre  undergivne,  frigivne  og  trælle.  Au5r  hin 
djiipauSga  havde  foruden  mange  trælle  20—30  fri  mænd, 
som  stode  under  en  mand,  der  havde  været  herse  i  Norge. 
Geirmundr  heljarskinn,  førte  halvtres  eller  flere  frigivne 
med  sig.  Det  er  en  egen  underholdning,  at  følge  med 
disse  mænd,  at  lande  med  dem,  at  vandre  med  dem 
langs  floderne,  og  at  se  dem  fordele  landet  imellem  sig. 
Nogle  af  nybyggerne  havde  drevet  viking  og  samlet  sig 
meget  gods,  andre  havde  som  handelsmænd  faret  til  Qærne 
lande,  som  pelsværkhandleren  Skinnabjorn  med  tilnavnet 
Holmgårdsfarer,  andre  havde  i  deres  fædreland  forestået  hov 
(hedenske  kirker)  og  godord,  o.  s.  fr.  Tilsammen  kunde 
de  således  være  i  besiddelse  af  den  kultur,  der  var  til  i 
Norden,  og  efterlade  den  til  sine  born,  der  ydermere  kunde 
udvikle  den  under  frihedens  beskyttelse.  Den  langt  over- 
vejende del  af  nybyggerne,  hartad  alle,  vare  fra  Norge,  fra 
næsten  alle  Norges  landskaber,  fra  Helgelands  kyster  og 
øer,  fra  kystlandene  mod  vesten  langs  ned  til  Agder,  men 
også  fra  Thelemarken,  Vestfold  o.  s.  fr.  Kom  de  ikke 
umiddelbar  fra  Norge,  så  var  det  dog  Nordmænd  eller 
deres  efterkommere,  der  havde  drevet  viking  i  Vester- 
landene,  eller  havde  nedsat  sig  dér,  og  tildels  stiftet  riger 
på  ørkenøerne,  Syderøerne,  i  Skotland  eller  på  Irland. 
Hertil  hørte  nogle  af  de  mest  fremragende  slægter.    Nogle 

indfødte    Skotter   og   Irer    fulgte   lued,    men  de  fleste  af 

dem  vare  trælle.  Fra  Sverige  og  Danmark  vare  kun  il, 
men  disse  lande  havde  ikke  desmindre  fra  arilds  tid  stået 
i  forbindelse  med  de  udvandrende  slægter;  thi  mange 
førte,  med  en  viss  stolthed,  deres  herkomst  tilbage  til 
Danmarks  gamle  konger,  til  Harald  Hildetand,  til  Regner 
Lodbrog,  og  sagn  og  fortællinger  om  dem  må  have  været 
levende  og  forplantet  sig  i  slægten.  Fra  Danmark  nævnes 
kun  én  nybygger,  Une  den  danske  eller  hin  ubårne,  som 
han  også  kaldes,  fordi  han  var  fedt  efter  faderens  død,  en 
son  af  den  Gardar,  der  først  fandt  Island,  men  en  mand, 
der  kun  gor  os  liden  ære.  Kong  Harald  Hårfager  havde 
lovet  at  gore  ham  til  jarl  over  øen,  hvis  han  kunde 
underlægge  sig  den;  men  da  nybyggerne  fik  nys  derom, 
skyede  de  ham  og  vilde  hverken  give  ham  kvæg  eller 
anden  næring,  så  han  måtte  drage  fra  sted  til  sted,  indtil 
han  blev  dræbt  af  Leidolf  Kappe,  hvis  datter  han  havde 
forført.  Der  nævnes  blandt  nybyggerne  heller  ikke  mer 
end  én  svensk  mand,  Thormod  hin  ramme  eller  stærke. 
Mangfoldige  af  de  sædvaner  og  skikke,  der  omtales 
under  bebyggelsen,  vidne  også  om  det  lands  forfatning, 
som  de  havde  forladt,  og  tildels  førte  over  med  sig. 
Iblandt  dem  vil  jeg  kun  hentyde  til  nogle.  Forberedende 
vare:  måden,  hvorpå  de  bestemte  landingen  og  nedsættelsen, 
ved,  når  de  nærmede  sig  land,  at  udkaste  de  støtter  eller 
stolper,  der  stode  ved  hojsædet  (hojsædesstøtterne,  ondveg- 
ismlur,  setsiokkar),  med  den  beslutning,  at  nedsætte  sig 
dér,  hvor  de  dreve  i  land.  Det  kunde  vare  tre,  ja  ti  til 
femten  år,  forend  de  fandt  dem,  men  når  de  fandtes,  op- 
gave de  det  sted,  hvor  de  imidlertid  havde  nedsat  sig. 
Det  kunde  også  være  en  anden  kær  genstand,  som  Kveld- 

ulfs  kiste;  thi  da  han  følte  at  han  skulde  da,  befalede 
han,  at  hans  lig  skulde  lægges  i  kiste  og  denne  kastes 
overbord,  så  vilde  han  dog  komme  til  Island  og  tage  land 
dér,  og  dér,  hvor  kisten  landede,  skulde  hans  son  nedsætte 
sig.  Det  andet  er  måden,  hvorpå  de  toge  en  landstræk- 
ning i  besiddelse  (at  7iema  land),  mærkerne  på,  at  en  del 
af  landet  var  indtaget,  og  det  var  ikke  lidet,  hele  fjorde 
og  store  strækninger  ind  i  landet,  ved  at  oprejse  en  stang, 
ved  at  fæste  en  øxe  i  klippen,  og  deshge,  som  viste,  at 
her  havde  været  mennesker,  især  ved  antændelse  af  ilde 
{at  fara  land  eldi).  Senere  nybyggere  brugte  også  andre 
midler:  de  købte  sig  jord  i  en  andens  landnam,  eller  toge 
land,  med  hans  tilladelse,  efter  hans  råd,  eller  de  toge 
med  magt ,  hvad  de  vilde  have,  ved  at  fordrive  den 
første  besiddelsestager.  Der  var  natudyrkelse  og  guds- 
dyrkelse, eller  en  blanding  af  flere  elementer;  én  dyrkede 
en  lund,  en  anden  et  vandfald,  eller  en  sten,  hvori  han 
havde  sin  skytsånd  (drmadr)  eller  han  dyrkede  en  af  hoved- 
guderne, Odin,  Thor  eller  Frej.  Der  var  hedenske  templer 
[hof)  med  deres  alter  (stalli),  hvortil  stundum'  mulden  blev 
overfort,  som  var  under  det  gamle  i  Norge.  Den  gejstlige 
og  verdslige  magt  forbandtes  i  godordet,  o.  s.  fr.  Krist- 
endommen, der  var  kommen  over  med  fra  Vesterlandene, 
holdt  sig  på  enkelte  steder,  hos  enkelte  slægter. 

Dersom  en  Hteraturs  udvikling  kunde  fremmes  ved 
en  sammenstromning  af  slægter  fra  osten  og  vesten,  måtte 
den  endnu  mere  befordres  ved  deres  forening  under  en  fri 
forfatning,  og  ved  den  ro,  der  lodes  dem  til  at  beskæftige 
sig  med  fortællinger  om  sig  selv  og  om  hele  Nordens,  ja 
al  verdens  begivenheder.  Blandingen  fremkaldte  kamp, 
kampen  gæring,   og  under  denne  måtte  alle  føle  trang  til 

orden,  kultur  og  sædelighed;  og  alle  livets  kilder  åbne  sig 
friske    og    klare    i    frihedens    ungdom.     Medens  hele   det 
avrige  Norden    hyldede    kongemagten,    dannede  Island  en 
fristat,  der  kunde  udvikle  sig  uden  ydre  forstyrrelse.     Harald 
Hårfager    tilegnede    sig   rigtig    nok    fra    forst  af  en  slags 
overmagt,    han    ytrede    sin  fortrydelse  over  udvandringens 
tilvæxt,    han    gav  den  bestemmelse,    at  ingen  måtte  tage 
storre  landnam,   end  han  på  én  dag  kunde  fare  over  med 
ild;    han   gjorde  endog  forsøg  på  at  drage  øen  ind  under 
Norge,  men  det  havde  ingen  fremgang,  og  Norges  følgende 
indre    tilstand,    stridighederne   imellem    Harald    Hårfagers 
sonner,  den  gæring,   kristendommens  indførelse  forte  med 
sig,  de  derpå  følgende  uroligheder,  indførelsen  af  jærnbyrd, 
og  borgerkrigene,  samt  Islændernes  årvågenhed,  at  Norges 
konge  ikke,  som  han  snu  nok  forsøgte,  skulde  vinde,  endog 
det    mindste  og  fjærneste  punkt  af  landet  (Grimsey),    alt 
gjorde ,    at    planen    til    Islands    undertvingelse    tabtes    af 
sigte,    og    slægterne    dér   havde    ro    til  at  formere  sig  og 
forene    sig   i   en    fri   uafhængig   stat,    der   først  efter  de 
norske   borgerkriges  ophør  gik  under  i  et  overmodigt  ari- 
stokrati.   Uden  det  var  Island  aldrig  blevet  til  det,  det  blev. 
Begyndelsen  til  den  politiske  forfatning  var  patriark- 
alsk.     I   en  nybygd,    hvor  der  ingen  anden  øvrighed  var, 
måtte   husfaderens    myndighed   over   hele  den  slægt  eller 
rettere   de  slægter,    han  havde  ført  med  sig,    være  endog 
storre,    end    den   havde    været   i    moderlandet.      Som  den 
førstkomne,  som  den  sædvanlig  ældste,  som  den,  der  havde 
tildelt   de    andre    deres    besiddelser,    var   han    tillige    den 
naturhge    dommer   i    alle    de    stridigheder,    der    opstode 
imellem  de  mænd,  der  havde  nedsat  sig  i  hans  landnam. 
Først  når  bygderne  toge  til,  når  de  store  landnamsmænds 

besiddelser  bleve  bebyggede  dér,  hvor  de  stedte  sammen, 
på  grændserne,  kunde  der  opstå  stridigheder  imellem  høv- 
dingerne, og  da  måtte  trangen  til  lov  og  ret  levende  føles. 
Der  oprettedes  ting  (ping)  for  en  hel  landstrækning  eller 
et  herred,  indstiftet  af  den  mest  ansete  høvding  med  de 
andre  skellige  mænds  råd  og  samtykke  {med  rddi  allra 
sveitarmanna).  Alle  samtykke  den  lov,  de  skulde  adlyde; 
deri  ligger  friheden ;  men  naturligvis  adløde  de,  der  skulde 
adlyde;  disse  lovgivere  vare  bonder,  men  det  falder  visst 
nok  ingen  ind  ved  dette  udtryk  at  tænke  på  vore  bonder; 
det  var  landets  hojbårneste  og  mægtigste  mænd,  konger  og 
jarlers  efterkommere.  I  begyndelsen  vare  tingene  få;  da 
pådomtes  ved  dem,  f.  ex.  ved  tinget  på  Kjalarnæs,  sager 
endog  fra  Qærne  egne,  hvor  der  endnu  intet  ting  var. 
Thi  hvor  det  var  tilfældet,  var  der,  når  man  ikke  vilde 
holde  sig  til  den  stærkeres  ret,  der  galdt  altid,  ingen 
anden  udvej  end  at  voldgive  sagen  til  en  eller  anden  anset 
mand  i  selve  sveiten,  hvilket  ofte  var  misligt,  eller  at  ty 
derhen,  hvor  der  allerede  var  et  tingsted,  og  ret  kunde 
findes.  Når  flere  herredsting  vare  oprettede,  valgtes  et  af 
dem  til  overret  eller  fjerdingsting;  og  endelig  føltes  mang- 
elen af  en  fælles  regering  for  hele  landet,  og  der  op- 
rettedes et  alting  (930). 

[Fortælling  om  tingene,  altinget  og  fjerdingsinddeling- 
en,  altingets  indretning  og  femterdommen.  Sammen- 
ligning imellem  den  islandske  fristat  og  de  græske  repub- 
likker ,  især  Athenen  og  Sparta,  der  dannedes  af  byer 
med  en  omegn.] 

Nedsættelsen  og  udviklingen  af  en  fri  forfatning,  den 
bestandige  afvexling  i  nybyggernes  stilHng,  den  uro  der 
måtte    opstå   ved    de    vandrende    slægter,   de  små,   men  i 

forhold  til  slægtenies  omfang  store  b^veDheder,  nærings- 
forholdene  og  de  af  øens  særegne  natur  udsprungne  natur- 
begivenheder, stridigheder  i  hjemmet  og  på  tinge,  de  les- 
ladte  lidenskaber  og  den  bevægelighed  i  karakteren,  hvis 
frugt  de  vare,  og  som  de  ydermere  fremkaldte,  kort  den 
ny  stats  dannelse  og  tilværelsesmåde  måtte  allerede  give 
anledning  til  fortælling,  og  danne  grundlag  foren  mund- 
lig sagaliteratur,  der  forplantedes  ved  overlevering  fra 
slægt  til  slægt.  Hvad  den  måtte  gå  ud  på,  er  let  at 
skonne.  Minder  om  udvandrerne  og  deres  udvandring, 
minder  af  alt  det,  hvoriblandt  sange  og  fortælling,  som 
de  havde  ført  med  sig  fra  moderlandene,  viser,  som  de 
nu  selv  digtede,  sagaer,  som  de  nu  selv  fortalte  om  alt 
hvad  der  var  dem  vigtigt,  også  opdigtede,  især  om  trolde 
og  lignende  væsener,  slige  fortællinger  måtte  jo  nu  blive  til 
hist  og  her,  hvorledes  så  formen  har  været;  vi  kende  dem 
ikke,  thi  mundlig  kunde  de  ikke  nå  til  os,  vi  kende  kun 
de  skriftlige  optegnelser,  der  også  gå  tilbage  til  denne  tid, 
og  hjrppig  dvæle  ved  den.  Og  her  møde  vi  da  en  af  de 
mærkeligste  omstændigheder  ved  Islands  bebyggelse.  Landes 
og  rigets  oprindelse,  staters  dannelse,  kulturens  første 
fremkomst  og  udvidelse,  det  er  i  almindelighed,  når  man 
ser  sig  om  i  historien,  ubekendte  ting.  Hvad  man  derom 
kan  sige,  er  sædvanlig  formodninger,  gætninger,  hypotheser 
og  fabler.  Men  således  forholder  det  sig  ikke  med  Island. 
Hvorledes  blev  England  befolket?  Det  bliver  dog  altid 
noget  dunkelt,  hvorfra  uiindvåneme  kom,  hvorledes  Irer 
og  Gæler,  Pikter  og  Skotter,  Walesser  og  Britter  færdedes 
i  de  ældste  tider.  Den  angelsaxiske  kronike,  Chronicon 
Anglosaxonicum,  fortæller  rigtig  nok  Angelsaxemes  fisTste 
toge   til  England,   deres  nedsættelser   og   stiftelsen   af  d« 

syv  angelsaxiske  riger;  efterretningerne  derom  ere  til  visse 

mærkelige,    og  kan  dog  ikke  stilles  ved  siden  af  dem  om 
Island;    thi  Angelsaxerne  kom  til  et  allerede  beboet  land, 
hvor  kulturen    allerede   havde  gennemgået  flere  skikkelser. 
Danmarks   rige,    når   blev  det  til?  En  kong  Dan  stiftede 
det,  men  det  er  vel  kun  en  fiktion    efter  Rigsmål,    for  at 
forklare  Dans  mark;  og  at  Dan  og  Angul  vare  brødre,  det 
er  vel  kun  et  udtryk  for  de  to  hovedfolk,    der  kom  til  at 
danne  Danmarks  rige;  alt  hvad  vi  vide  derom,  er  vel  ikke 
pålideligere,    end    verdens    skabelse    efter  skabelsens  bog? 
Gorm    den    gamle    samlede    riget    (forenede    Angel    med 
Danmark?),    men    hvad   vide  vi  så  om  denne  samling  og 
dens   indflydelse    på    kulturen?   ikke    andet   end   æventyr. 
Men    Islands  historie   kende    vi    fra    første   færd  af  i.  det 
enkelte.    Når  De  engang  tager  bogen  om  Islands  befolk- 
ning,   Landnåma,    for  dem,    sa  vil  De  måske  sige,   afc  det 
er  en  overmåde  tor  bog,    men   det  vil  den  kun  være,    når 
De  ser  hist  og  her  i  den,  på  alle  disse  enkeltheder,  hvoraf 
de  fleste  synes  at  være  lutter  ligegyldige    ting;    men  hvis 
De    vil   betragte  den  i  det  hele,    vil  De  finde,   at    det    er 
en    overmåde    mærkelig  bog,    at   det    måske    er   det  i  sit 
slags    eneste    skrift,    der   er    til  i  verden.     Hvis  De  ikke 
holder  af  tendenslose  samlinger,  så  er  jeg  ganske  af  Deres 
mening;    hvis  De   ikke    finder  smag  i  en  fortegnelse  over 
forvalterne  på  Jægerspris  eller  skomagerne  i  Christenbern- 
ikovstræde  eller  den   fortegnelse,    Holberg  taler    om,    over 
alle  de  braknæsede  borgere  i  København ,  så  gor  jeg  ikke 
heller,  og  mig  interesserer  det  heller  ikke  at  vide  navnene 
på  alle  landnamsmændene  og  deres  medfølgere,  med  mindre 
jeg  kan    bruge    det   til  noget  hojere.     Og  døtte  hojere  er 
her,  at  jeg  kan  se,  hvorledes  slægterne  historisk  kan  følges 

i  deres  begyndelse  og  udbredelse.  Thi  der  er  måske  intet, 
der  således  rører  gemyttet  og  sætter  det  i  bevægelse,  som  når 
en  slægt  kan  gå  tilbage  til  sin  første  oprindelse  og  følge  dens 
udbredelse  fra  det  ene  led  til  det  andet  igennem  alle  dens 
udviklinger  og  gerninger,  hvormed  da  også  stedet  og  bo- 
ligen ere  noje  førbundne.  Sporg  en  Islænder  om  hans  fæd- 
renehjem, så  vil  De  forundre  Dem  over,  hvorledes  han 
hænger  ved  det  og  dets  minder.  Det  kan  nu  meget  ofte 
være  ligegyldige  ting,  men  de  ere  ikke  ligegyldige  for  ham 
og  hans  fædrelandskærlighed.  Og  at  se  det  for  sine  ojne, 
hvorledes  et  folk  formes  og  dannes  i  det  mest  enkelte,  må 
være  en  lise  for  enhver  historiker.  Vi  kunne  have  en  for- 
nemmelse deraf,  men  en  langt  ufuldkomnere,  ved  vor 
adels  historie  (jeg  mener  den  danske  adel,  thi  vi  have 
også  en  tysk  adel,  og  hvor  dens  minder  herte  hen,  have 
vi  haft  bitre  anledninger  nok  til  at  fole);  men  når  vi  gå 
til  vore  købstæders,  til  håndværkernes  og  handelsmændenes 
oprindelse,  så  er  jeg  bange  for,  at  vi  ikke  finde  stort 
andet  for  os,  end  tomhed  eller  fremmede;  og  jeg  tager 
ikke  i  betænkning,  i  forbigående  at  sige,  at  derfor,  blandt 
andet,  er  Danmark  så  afhængigt,  så  lost,  "så  lidet  mægt- 
ende ,  førdi  der  i  dets  slægter  er  så  liden  sammenhæng, 
fordi  slægterne  selv  ere  så  lose,  at  det  fremmede  overalt, 
fra  øverst  til  nederst,  har  trængt  sig  ind  og  skudt  det 
oprindelige  bort,  og  isteden  for  den  nedarvede  æresfølelse 
sat  den  ojeblikkelige  egennytte.  Hvor  findes  der  nu  en 
slægt  hos  os,  der  kan  gå  tilbage  til  oldtiden?  Findes  der 
overhovedet  noget  land  i  Europa,  der  har  noget,  der  ligner 
de  islandske  forholde?  Da  jeg  spurgte  mig  selv  derom, 
traf  jeg  på  den  bekendte  rejsende  Kohls  skrift:  Reisen  in 
den  Niederlanden  (1850),   og  læste  med  fornøjelse  i  andet 

IV.  12 

bind  afsnittet:  Historischer  grund  und  boden,  hvor  han 
taler  om,  at  »en  elsker  af  historien  kan  ikke  finde  noget 
skonnere  land  i  verden  end  Nederlandene,  thi  her  er  i 
grunden,  på  luft,  skyer  og  stjærner  nær,  alting  historisk.« 
Og  det  kommer  deraf,  at  naturen  har  gjort  så  lidet,  men- 
nesket måtte  gore  så  meget.  På  andre  steder,  hvor  na- 
turen har  skabt  det  meste,  ligge  landsbyer,  stæder  og 
slotte  ligesom  sædekorn  strøede  i  landskabet,  men  ingen 
véd  ret,  hvorledes  de  ere  blevne  til,  men  i  Holland  måtte 
mennesket  næsten  afvinde  havet  alt.  Derfor  er  der  knyttet 
en  overlevering,  i  det  mindste  et  sagn,  ikke  blot  til  stæd- 
ernes mure,  tårne  og  gader,  men  næsten  til  hvert  stykke 
land,  du  betræder.  Det  hele  land  er  afdelt  i  en  utallig 
mængde  små  stykker,  de  så  kaldte  polder.  Hver  især  har 
sin  egen,  mere  eller  mindre  bekendte  historie.  Man  véd 
så  omtrent,  hvor  gammel  den  er,  når  den  blev  afvunden 
havet,  hvorledes  den  efterhånden  voxte  til,  når  den  blev 
omdiget  og  overgivet  ploven.  Næsten  hvert  stykke  jord- 
bund har  sin  alder  og  sin  .særegne  historie.  Han  sammen- 
ligner landet  med  et  skakbræt,  »scholle  fiir  scholle  zusam- 
men  gestiiekt  und  aufgebauet«,  med  en  bikube,  thi  polder 
er  sat  ved  polder,  som  celle  ved  celle.  Han  minder 
om,  at  Grækerne  kaldte  fædrelandets  jordbund  hellig  og 
dyrkede  Gæa;  så  kan  man  tænke  sig,  hvorledes  jordbunden, 
stedet,  må  være  helligt  dér,  hvor  forfædrenes  navne  så  at 
sige  svæve  om  enhver  krog. 

1  den  overbevisning,  at  dette  kan  anvendes  på  Island, 
gik  vi  tilbage  til  dettes  historiske  oprindelse;  vi  fandt 
allerede  i  begyndelsen  det,  som  gjorde  Island  til  saga- 
landet, og  gav  det  en  literatur,  en  historisk  literatur, 
hvortil  der  ikke  findes  mage  i  noget  andet  af  de  nordiske 

lande.  Landets  og  folkets  historie,  fra  farst  til  sidst,  det 
mindste  som  det  storste,  hører  væsentlig  til  for  at  forklare 
sagaernes  oprindelse;  og  betragtningen  af  den  islandske 
historieskrivning  har  værd  i  sig  selv  ved  det  lys.  den  kaster 
over  historien  i  almindelighed.  Det  er  det,  som  P.  E. 
Muller  allerede  så  træffende  har  sagt:  »Fremstillingen  af, 
hvorledes  denne  historieskrivning  har  udviklet  sig,  må 
vække  deltagelse  for  sin  egen  skyld,  thi  der  gives  næppe 
noget  andet  folk,  hos  hvilket  man  således  kan  påvise  hist- 
oriens undfangelse  og  fødsel,  hvor  man  med  klarhed  kan 
fremstille,  hvorledes  mindet  fæstede  fod  og  avlede  fortæl- 
lingen, hvorledes  fortællingen  forplantede  sig  og  voxte, 
indtil  den  blev  nedskreven,  og  den  nedskrevne  fortælling 
blev  ordnet  efter  årstal  og  droftet  efter  regler,  indtil  under 
tidens  løb  ånden,  der  havde  oplivet  det  hele,  svandt  hen, 
og  ikkun  det  døde  bogstav  blev  tilbage.« 

Det  er  i  sandhed  et  stof,  som  det  er  værdt  at  be- 
handle. Vi  stå  endnu  kun  ved  den  allerførste  begyndelse, 
sandsynligheden  af  en  mundlig  saga.  Denne  varer  endnu 
ved  i  århundreder,  ja  egentlig  hører  den  aldrig  op;  men 
forend  noget  kunde  komme  til  os,  må  der  fra  den  mund- 
lige saga  udgå  en  skriftlig  saga,  hvilket  naturligvis 
ikke  kan  ske  lor  bogstavskriftens  indførelse.  Dertil  be- 
høves en  anden  stor  bevægelse  i  landet,  religionsforandringen 
{sidaskipti)  eller  kristendommens  indførelse.  Næppe  var 
landet  fuldbygget,  og  forfatningen  dannet,  fér  denne 
bevægelse  begyndte.  ^  De  første  forsøg  mislykkedes,  men 
endelig  blev  kristendommen  lovtaget  år  1000. 

[Fortælling  om  Thorvald  Kodransen ,  hin  vidførle, 
og  biskop  Frederik  fra  Saxland;  om  Stefner  Thorgilssen 
og   Thangbrand,    Si5u-Hall,    Gissur    hin    hvide    og   hans 

12* 

svigerson    Hjalte    Skeggesen;    Kjartan    Olafsen    i    Norge» 

Gissur  og  Hjalte  på  Vestmannaøerne  og  altinget;  hed- 
ningen Thorgeir  godes  overvejelse,  troens  antagelse  og  den 
almindelige  dåb.] 

Med  dens  indførelse  begynder  et  nyt  tidsrum,  skont 
virkningerne  ikke  strax  komme  til  syne.  En  af  de  vigtigste 
var  indførelsen  af  (den  latinske)  bogstavskrift,  der  afløste 
de  ufuldkomne  og  besværlige  runer,  som  nærmest  kun 
vare  indrettede  til  at  indskæres  i  træ  eller  at  udhugges  på 
stene  eller  klipper,  og  i  hedenskabets  tid  bleve  anvendte 
til  trolddom  eller  nid,  stundum  til  skrift  (på  kevle)  til 
opbevaring  af  sange  (Sonartorreh).  Men  hvorledes  det  ny 
alfabet  indførtes,  ad  hvilke  veje,  når  og  ved  hvem,  lader 
sig  næppe  i  det  enkelte  oplyse.  Det  angelsaxiske  alfabet 
kunde  nærmest  benyttes;  i  det  vare  allerede  de  bogstaver 
indførte,  som  det  gamle  sprog  krævede,  men  som  manglede 
i  Latinen  (f.  ex.  I*  og  5).  Islænderne  bleve  også  ved  at 
uddanne,  hvad  de  havde  modtaget,  at  forskyde,  hvad  de 
ikke  behøvede,  og  at  tilfoje  manglende  tegn.  Afhandhngen 
(i  Snorra-Edda)  um  låtinu  stafrofit  nævner  som  nogle  af 
de  første,  der  indførte  det  latinske  alfabet,  det  vil  sige  en 
skrift  med  latinske  bogstaver  læmpede  efter  sprogets  natur» 
to  mænd,  nemlig  Thorodd  runemester  og  Are  frode.  Med 
kristendommen  fulgte  også  læsning  af  latinske  skrifter, 
thi  dette  sprog  brugtes  udelukkende  ved  den  romerske 
messe,  og  dets  elementer  måtte  i  det  mindste  alle  gejstlige 
lære.  Men  dette  fremmede  sprog  overvældede  ikke  landets 
eget,  det  hjemlige,  det  satte  sig  ikke  istedet  for  det,  så- 
ledes som  i  Danmark  og  Sverige;  munkeforsøgene  derpå 
forsvandt  snart  (Saxo  i  Danmark,  Theodorik  i  JS^orge,  på 
Island  munkene  Oddr  og  Gunnlaugr).     Tværtimod,  studiet 

af   den    fremmede    tunge  vakte  hos  den  kløgtige  Islænder 

eftertanken  over  hans  eget  sprog,  og  kun  hos  Islænderne 
findes  som  enestående  fænomen  i  det  gamle  Norden  sprog- 
lige undersøgelser.  Ved  kristendommen  trådte  overhoved 
Island  ind  i  Europas  literære  kreds.  Det  hentede  ved  den 
kundskab  og  kultur  fra  Syden,  en  anden  anskuelse  af 
verden,  en  ny  tankegang  for  livet.  Hidtil  var  strommen 
næsten  uafladelig  gået  fra  norden  til  syden;  gotiske  folk 
havde  overskyllet  de  sydlige  lande;  store  nordiske  vikinge- 
sværme hærgede  deres  kyster.  Nu  gik  strommen  tilbage 
fra  syden  til  norden ;  og  disse  strømme  vare  af  hojst  for- 
skellig beskaffenhed.  Nordens  vildhed  og  barbari  bragte 
Syden  blodig  kamp  og  plyndring  og  drab,  tanken  om 
hæder,  bytte  og  verdslig  vinding;  kristendommen  derimod, 
hvor  forvansket  den  end  var,  forkyndte  mildhed,  ikke  ydre 
strid,  men  indre,  ikke  sejr  over  Qender,  men  selvbeherskelse, 
ikke  verdslig  hæder  og  ære,  men  sjælens  indre  fred  og 
himmelske  goder.  Vikingetogene  efter  bytte  forvandlede 
sig  til  rejser  efter  lærddom.  Det  nærmeste  land  var  Sax- 
land. Karl  den  store  havde  oprettet  skoler,  som  hans 
efterfølgere  fortsatte.  Klosterskoler  blomstrede  i  Tyskland 
(om  HerfurSa  i  Vestfalen,  som  biskop  Isleif  besøgte,  se 
Mooyer's  afhandling).  Det  andet  og  storste  lærdomssæde 
var  Paris;  til  klosterskolen  på  Genovevabjærget  strommede 
Parisklerke  fra  alle  lande.  Kirkens  hovedsæde  var  endelig 
Rom;  dér  hentedes  palhum.  Medens  mange  verdslige 
mænd  droge  udenlands  efter  historisk  kundskab,  eller  be- 
varede den  i  hjemmet,  droge  de  Islændere  udenlands,  der 
attråede  hojere  stillinger  i  kirken.  Vejen  gik  over  Norge 
og  Danmark,  hvor  de  hædredes  og  understøttedes  af 
kongerne  eller  andre  mægtige  mænd.     Opholdet  i  Tyskland 

Og  Paris  var  ofte  langvarigt.  Der  knyttedes  således  et 
kulturbånd  imellem  det  fjærneste  land  imod  nord  og  det 
fjærne  Syden;  et  fælles  lærdt  sprog  forbandt  dem.  Der 
dannedes  to  arter  af  lærde,  kirkelige  og  verdslige;  nogle 
forenede  begge  ojemed,  og  der  oprettedes  efterhånden 
skoler,  der  bleve  planteskoler  for  literaturen. 

Nu  udvider  også  sagaen  sig;  hidtil  kunde  den  kun  gå 
ud  på  minder  fra  fortiden  om  begivenheder,  der  vare  ældre 
end  bebyggelsen,  og  minder  fra  Island  selv  omtrent  fra 
bebyggelsen  til  kristendommen;  nu  griber  den  videre  om 
sig,  og  omfatter  alle  de  nordiske  landes  historie  udenfor 
Island.  Nu  voxer  den  i  værd  og  betydning,  og  bliver  til 
med  begivenhederne,  og  man  kan  med  rette  sige,  at  Islænd- 
ernes historie  ligger  lige  så  meget,  ja  mere,  udenfor  Is- 
land end  på  Island.  De  drage  ud,  de  opholde  sig  som 
skalde  ved  kongehirderne,  og  tage  fra  det  ene  land  til  det 
andet;  de  ere  med  i  alle  slag,  i  det  mindste  i  de  store; 
de  erfare  det  vigtigste,  der  forefalder,  og  bringe  det  hjem 
og  fortælle  det,  og  hvad  der  fortælles,  hores  med  beger- 
lighed  af  et  videbegerligt,  et  nysgerrigt  folk.  De  mindes 
sikkert,  mine  herrer,  anekdoten  om  biskop  Magnus,  der 
kommer  hjem;  altinget  er  i  den  heftigste  trætte,  da 
kommer  der  bud  om  biskoppens  ankomst,  trætten  er  endt, 
hele  tinget  sprænges,  alle  ile  ham  i  mede,  for  at  modtage^ 
ham,  for  at  bringe  ham  til  et  hojt  sted,  hvorfra  han  kan 
fortælle,  hvad  der  er  hændet  på  hans  rejse,  især  hvorledes 
det  har  sig  i  Norge.  Begivenheder  ved  den  norske  konges 
hird  er  som  by  nyt  for  altingsmændene  på  Island.  Dette 
folks  videlyst  er  umættelig.  Denne  ny  tilstromning  af 
begivenheder  forstyrrer  ikke  den  ældre  strom,  og  kristen- 
dommen hemmer  ikke  bevaringen  af,  udsletter  i  det  mindste- 


VEDKOMMENDE  DE  NORDISKE  SPROG.  183 

64-65 

ikke    de    hedenske   minder.      T    begyndelsen    var    nemlig 

kristendommen  hos  den  store  mængde  vel  endog  kun  til 
af  navn;  de  hedenske  elementer  havde  således  gennem- 
trængt alle,  at  de  ikke  kunde  udryddes  med  rode.  De 
første  ivrige  biskopper  måtte  finde  sig  i,  at  almuen  hang 
fast  ved  de  gamle  hedenske  sagn  og  sange.  Ugedagenes 
navne  kunde  de  få  afskaffet,  men  ikke  gudernes  navne  i 
de  eddiske  digte.  Vidner  det  end  om  forfelgelse,  at  disse 
sange  ere  komne  til  os  i  brudstykker,  så  var  denne  for- 
felgelse dog  kun  forbigående.  Heller  ikke  blev  kristen- 
dommen, således  som  i  Danmark  og  Sverige,  indført  ved 
fremmede,  men  af  landets  indfødte  mænd.  De  første  bi- 
skopper bleve  hverken  hentede  fra  Tyskland  eller  fra  England, 
de  udgik  fra  landets  egne  hojbårneste  og  ypperligste  slægter, 
og  modersmålet  lå  dem  lige  så  meget  på  hjærte,  som  nogen 
anden.  De  fleste  gejstlige  toge  tillige  del  i  verdslige  fore- 
tagender, i  statens  anliggender,  og  lode  sig  ikke  berøve 
kærligheden  til  landets  historie.  Kirken  var  ikke  alt. 
Islands  biskopper  vare  også  langt  mere  uafhængige,  end 
de  øvrige  i  Norden;  de  vare  fjærnede  fra  den  mere  umid- 
delbare indflydelse  af  ærkebisperne  i  Hamborg  og  Bremen, 
og  siden  i  Lund.  De  kunde  modtage  og  anvende  alle 
kirkens  goder,  men  ikke  så  let  tvinges  til  eller  gore 
brug  af  kirkens  onder;  og  der  var  også  fra  denne  side 
storre  ro  for  historiens  udvikling. 

For  at  forstå  denne,  må  der  endelig  haves  kundskab 
om  landets  historie,  endog  i  dens  enkeltheder  (langt  mere 
end  her  meddeles),  fra  kristendommens  indførelse  til  for- 
eningen med  Norge,  og  noget  derefter.  Gissur  den 
hvide  anlagde  en  gård  i  Skalholt.  Hans  son  Isleif 
(t  1080,    80  år    efter   Olaf  Tryggvesens  fald)  studerede  i 

Tyskland,  ægtede  Dalla,  var  stifter  af  den  ferste  skole,  og 

blev  Islands  første  biskop.  Isleifs  son  biskop  Gissur 
(t  1118)  blev  oplært  i  Saxland,  besøgte  pave  Gregor  den 
syvende,  indførte  tiende,  lod  gore  almindelig  folketælling, 
og  afstod  en  del  af  sit  bispedomme,  for  at  der  kunde 
oprettes  ett  til  i  Holum  i  Hj altadal,  hvis  første  biskop  var 
Isleifs  lærling,  Jon  Ogmundsen  (t  1121),  en  stræng  for- 
følger af  hedenske  minder. 

Den  ældste  skole  efter  Isleifs  blev  oprettet  af  Hall 
Thorarensen  den  milde  eller  spake,  i  Haukadal  (f.  996, 
t  1090,  ti  år  efter  biskop  Isleif).  Han  var  tre  år  gammel 
bleven  døbt  af  Thangbrand,  hvilket  han  kunde  mindes, 
var  verdslig,  ikke  præsteviet,  og  havde  til  sit  tredivte  år 
drevet  handel.  En  af  hans  lærlinge  var  Are  frode.  Bi- 
skop Isleifs  son  Teit  kom  syv  år  gammel  til  Hall  den  milde, 
blev  præst,  og  fortsatte  hans  skole.  Teits  son  Hall,  kaldet 
biskopsæmne,  havde  en  son  Gissur  Hallsen  (Gissur  logsog- 
uma5r,  f  i  Skalholt  1206),  der  om  sine  ophold  i  udlandet, 
hvor  han  var  meget  hædret  og  beromt,  forfattede  et  skrift, 
flos  peregrinationis.  Hans  son  Thorvald  Gissursen  avlede  i 
sit  andet  ægteskab  Gissur  Thorvaldsen,  der  rådte  Snorre 
bane,  og  blev  jarl  på  Island. 

Historie  bliver  først  til  ved  alvorlig  behandling  og 
granskning.  Den  første,  som  forsøgte  det,  var  Are  Thor- 
gilssen  hin  frode,  også  kaldet  den  gamle,  til  forskel  fra 
hans  sonneson  Are  den  stærke  (f.  1067,  f  1148),  der  i 
sit  syvende  år  kom  til  Hall  i  Haukadal,  og  var  dér  i 
florten  år,  i  hvilken  tid  han  blev  oplært  i  fortidens  begiv- 
enheder, dels  af  Hall,  selv,  dels  af  sin  ældre  medlærling 
Teit  Isleifsen.  Han  var,  efter  Snorre  i  fortalen  til  Heims- 
kringla,    den    første,    der    skrev   på   Norsk   (d  Norrænu)\ 

han  forfattede  nemlig  en  sammenhængende  historisk  frem- 
stilling, af  hvilken  han  selv  gjorde  et  udtog,  som  vi  endnu 
have  (Islendingabdk).  Han  havde,  efter  Kristnisaga,  et 
godord,  og  blev  præsteviet  af  biskop  Gissur  Isleifsen. 

Are  frodes  samtidige  var  den  beromte  samler  af  de 
eddiske  digte  og  forfatter  til  flere  historiske  skrifter,  Sæ- 
mund  Sigfussen  hin  frode  (f.  omtrent  1056,  f  1133), 
bekendt  af  sit  tidlige  og  lange  ophold  i  Tyskland  og  Paris, 
hvorom  fortællingen  for  resten  taber  sig  i  legenden  (se  foruden 
de  islandske  kilder  også  Maurers  Islåndische  volkssagen). 
Efter  sin  hjemkomst  tiltrådte  han  sin  fædrenegård  Odde, 
giftede  sig,  og  efterlod  en  beromt  afkom.  Som  præst  havde 
han  del  i  den  islandske  kristenret;  og  på  gården  Odde 
oprettede  han  en- skole,  det  ypperste  sæde  for  videnskab 
og  lærddom  på  Island,  der  blev  vedligeholdt  af  hans  sonner, 
Ejolf  og  Lopt.  Ejolf  (t  1159)  havde  blandt  sine  ypperste 
lærhnge  biskoppen  i  Skalholt  Thorlak  Thorhallsen,  den  hellige 
(t  1193),  der  af  sin  moder  havde  lært  ættvisi  og  manna- 
fræ5i,  og  skont  han  havde  studeret  i  Paris  og  Lincoln, 
som  biskop  lige  til  sin  dod  vedblev  at  finde  moro  i  kvad 
og  sagaer.  Lopts  son,  Jon  Loptson  (f  1197),  en  af  de 
lærdeste  og  rigeste  mænd,  der  vedligeholdt  Sæmunds  skole, 
og  hos  hvem  Snorre  Sturlesen  blev  opfostret,  havde  flere 
friller  og  uægte  horn;  til  hans  ægte  sonner  herte  den 
mægtige  Sæmund  Jonsen  på  Odde. 

Islands  forfatning,  der  aldrig  havde  været  ren  demo- 
kratisk, udartede,  da  flere  slægter  søgte  at  erhværve  sig 
den  hojeste  magt,  og  ikke  just  dertil  anvendte  de  reneste 
raidler.  For  at  vinde  herredomme  tyede  de  til  fremmede, 
og  Norge  var  nu  oplagt  til  at  nære  disse  stridigheder,  for 
at  vinde  landet.     Det  er  Sturlungernes  tid. 

Sturla  Thordarsen  i  Hvamm  i  Dalesyssel  (f.  om- 
trent 1116)  var  en  begavet  og  driftig  mand,  men  tillige 
listig,  gerrig,  ærgerrig,  og  verdsligsindet.  Med  sin  anden 
hustru  havde  han  tre  sonner:  Thord,  Sighvat  og  Snorre. 
[Fortælling  om  Snorres  levned,  efter  kilderne,  hvoraf  især 
mærkes:]  Snorre  Sturlusen  (f.  1179,  dræbt  natten 
efter  Mauritius  messe,  den  22  september,  1241)  var  hos 
Jon  Loptson  fra  sit  tredie  til  sit  attende  år  indtil  Jons 
død.  Ved  giftermål  lagde  han  (ligesom  Suhm)  grunden 
til  sin  rigdom  (gården  Keikholt,  fortegnelsen  over  kirkens 
ejendom,  Snorralaug).  To  gange  i  det  mindste  var  han 
Islands  lagmand.  Som  alle  sine  frænder,  mellem  hvilke 
han  dog  gerne  stiftede  fred,  var  han  indviklet  i  mang- 
foldige stridigheder,  snart  om  godordet,  snart  om  gods; 
med  sine  brodre,  Thord  og  Sighvat,  med  sin  broderson 
Sturla  Sigh vatsen,  med  sine  svigersonner.  Gissur,  Kolbein 
og  Thorvald,  med  sin  egen  son  Urækja,  med  sine  stifsonner, 
Halveigs  sonner  Klæ^ng  og  Orm,  med  sin  fosterfaders  son 
Sæmund  Jonsen.  Hans  tre  døtre  bleve  alle  forskudte  af 
deres  mænd,  og  disse  hans  svigersonner  bleve  hans  arrigste 
fjender.  Engang  var  *der  fred  ilandet,  og  den  varede  én 
sommer,  det  var  1232,  den  sommer,  da  Snorre  ikke  red 
til  tings,  men  lod  præsten  Styrmer  hin  frode  »ride  med 
lovsagan«.  Sturla  og  Snorre  kom  nu  bedre  ud  af  det  med 
hinanden,  og  Sturla  var  ofte  på  Reikholt,  og  da  hedder 
det,  at  Sturla  lagde  megen  vind  på  at  lade  skrive  saga- 
beger  efter  de  bøger,  som  Snorre  udarbejdede  {setti  saman). 
Ved  den  tid  var  Snorre  en  mand  på  omtrent  halvtredsinds- 
tyve år,  og  han  må  jo  da  have  udarbejdet  en  betydelig 
del  af  sit  værk,  siden  der  kunde  være  tale  om  at  tage 
afskrift  deraf.     Snorres  biografer  sige,  at  han  »næsten  døde 

som    en    forræder   mod  den  konge,    til  hvis    tjeneste   han 

havde  forbundet  eller  forpligtet  sig.«  Det  er  at  berave 
hans  død  al  den  medfølelse,  den  ellers  vilde  vække  hos  os, 
og  det  er  grundfalsk.  Han  bor  jo  netop  hædres,  fordi 
han  følte,-  at  phgten  mod  hans  fædreland  var  storre  end 
imod  magthaverne  i  Norge,  fordi  han  intet  gjorde,  hvorved 
han  måtte  række  hånden  til  sit  fædrelands  undertvingelse 
og  til  dets  literaturs  undergang,  som  var  følgen  deraf. 
Snorre  var  ingen  forræder  imod  sit  land,  men  hans  drabs- 
mand var  det,  hans  morder.  (Nojere  udvikling  af  de  hist- 
oriske fakta.)  Snorre  rejste  til  Norge  1218,  blev  vinteren 
over  hos  Skule  jarl,  besøgte  næste  sommer  Håkon  Galins 
enke  i  Vestergotland ,  og  tilbragte  atter  den  næste  vinter 
hes  Skule  jarl.  Den  unge  konge  gjorde  ham  til  sin  skut- 
elsvend,  eller  var  det  drotsæte?  Næste  år  vilde  han  sejle 
hjem;  men  der  var  på  Island  opstået  Qendskab  imellem 
Islænderne,  især  Oddemændene,  og  Nordmændene,  ved 
Nordmændenes  eget  overmod;  drab  fremkaldte  drab,  og 
en  Nordmand  var  endog  fældet  i  kirken.  For  at  hævne 
det,  vilde  Skule  jarl  sende  en  flåde  derover,  hvilket  Snorre 
søgte  at  afværge,  og  sikkert  var  det  noget  af  det  farligste, 
der  kunde  ske  for  landets  frihed.  For  at  opnå  sit  ojemed, 
skal  han  da  have  forestillet  jarlen,  at  det  var  bedre  at  gore 
sig  landets  bedste  mænd  til  venner,  og  at  han  ved  sin 
indflydelse  nok  kunde  bringe  dem  under  de  norske  høv- 
dingers lydighed  (at  snuask  til  hlydni  vid  Noregs  hofdingjd) ; 
han  henvendte  sig  også  til  den  unge  konges  rådgiver, 
Dagfind  bonde,  og  ledingsfærden  blev  opgivet,  men  det  blev 
besluttet,  at  Snorre  skulde  sendes  til  Island,  for  at  frede 
om  de  norske  købmænd  {at  frida  fyrir  kaupmonnum  edr 
Austrmonnum),  og  kong  Håkon  gav  ham  lensmands  navn. 

Den  gang,  hedder  det,  talte  jarlen  første  gang  om,  at  Snorre 

skulde  bringe  landet  under  kongen ,  og  at  Snorre  lovede 
at  sende  sin  son  Jon  Murt  over  til  jarlen  som  gissel 
derpå.  Om  høsten  (1220)  kom  Snorre  ud;  men  Sonder- 
lændingerne  toge  ilde  imod  ham  formedelst  den  hæder, 
han  havde  vundet,  og  fordi  de  troede,  at  han  var  sat  til 
at  forhindre  eftermålet  efter  deres  dræbte  landsmand,  ja 
en  mand  lod  forfatte  et  niddigt  over  ham.  Snorre  brod 
sig  ikke  derom,  og  tog  til  sin  gård  Reikholt.  Om  som- 
meren sendte  han  sin  son  Jon  til  Norge,  men  hos  sine 
landsmænd  udrettede  han  intet,  og  gjorde  sig  heller  ikke 
umage  derfor  (en  ongu  horn  Snorri  d  leid  vid  landsmenn, 
ok  Hit  jiutti  hann),  hvorimod  de  norske  kobmænd  havde 
god  fred  der  ude  på  den  tid.  Han  opfyldte  altså  det  løfte, 
han  havde  givet,  for  at  afværge  ledingsfærden;  men  for  at 
bringe  landet  under  Norge,  gjorde  han  intet,  hvad  enten 
han  formedelst  indbyggernes  mistillid  ikke  kunde,  hvortil 
Sturlungasaga  hentyder,  eller  han  ikke  vilde,  eller  der 
overhovedet  ikke  var  talt  derom  endnu,  som  der  siden 
blev  med  Sturla  Sighvatsen  ved  hans  besøg  hos  kongen  i 
Tonsberg;  han  gjorde  intet.  Hvad  vil  det  sige  med  Jon 
Murt?  han  blev  sendt  til  Norge  som  gissel,  hedder  det, 
men  Island  underkastede  sig  ikke,  og  hans  fader  virkede 
intet  derfor,  og  alligevel  drog  han  strax  efter  tilbage  til 
Island,  og  deltog  i  landets  uroligheder.  Man  giver  dog 
ikke  gerne  gisler  frihed,  når  det,  de  skulle  være  pant  for, 
ikke  bliver  opfyldt.  Det  var  Snorres  første  rejse  til  Norge. 
Ved  den  anden  (1237)  besøgte  han  også  sin  gamle  vel- 
ynder. Skule  jarl,  nu  hertug,  der  nu  just  var  i  færd  med 
at  opkaste  sig  imod  sin  svigersøn  kong  Håkon.  Snorre 
forenede    sig  med  hertugen,    og   var  med  sin  son  Urækja 

ved  hans  hird.     Der  gik  endog  det  rygte,  at  hertug  Skule 

gav  ham  jarlsnavn.  (Styrmer  frodes  antegnelse  ved  Snorres 
dødsdag:  drtid  Snoi-ra  fålgsnar  jarls,  den  hemmelige  jarls 
årtid.)  Snorres  forbindelse  med  hertugen  måtte  være  nok 
til  at  tildrage  ham  kongens  unåde,  og  han  var  uforsigtig 
nok  til  at  forege  den.  Opfordret  af  hertugen,  kvad  han,  i 
en  samtale  med  denne,  sin  bitre  nidvise  over  kongens  ven 
Gautr  Jonsen,  som  man  gav  skyld  for  striden  imellem 
kongen  og  hertugen,  og  som  han  sammenlignede  med  Gautr 
(Odin),  der  hidsede  kongerne  sammen.  Denne  vise  blev 
meget  omtalt  og  udbredt,  og  vakte,  da  den  kom  kongen 
for  aren,  hans  hojeste  forbitrelse.  Da  Snorre  med  flere 
Islændere  vilde  sejle  hjem,  gav  hertugen  dem  et  skib,  men 
da  de  vare  sejlfærdige,  kom  der  et  strængt  bud  og  befaling 
fra  kongen,  at  ingen  Islænder  måtte  sejle  ud  den  sommer. 
Da  de  viste  Snorre  brevet,  sagde  han:  ud  vil  jeg,  og 
sejlede  bort  imod  kongens  forbud.  På  Island  gik  imidlertid 
efter  den  skarpe  træfning,  der  endte  med  Sturla  Sighvatsens 
og  hans  faders  fald  (1238),  magten  over  til  Gissur  Thor- 
valdsen. Snorre  tog  (1239)  atter  sit  sæde  på  Reikholt,  og 
hvad  enten  han  ikke  troede  sig  stærk  nok,  eller  var  bleven 
modløs  ved  sin  slægts  nederlag,  drog  han  sig  tilbage  fra  de 
offentlige  sager,  blev  siddende  rolig  på  Keikholt  eller  drog 
om  til  sine  andre  gårde.  Men  kong  Håkon  i  Norge  glemte  - 
hverken  det  ene  jeller  det  andet.  Samme  år  som  hertug 
Skule  blev  fældet  (1240),  da  der  ingen  hinder  var  længer 
for  hans  foretagender,  sendte  han  de  to  bekendte  mænd, 
en  Nordmand  og  en  af  Snorres  svigersønner,  over  til  Island 
med  brev  til  Gissur,  at  han  skulde,  sende  Snorre  som  fange 
over  til  Norge,  eller,  hvis  det  ikke  lod  sig  gore,  rydde  ham 
af  vejen ;  og  i  dette  brev  kaldte  kongen  Snorre  en  landsfor- 

ræd  er  imod  sig  {at  Gissur  skyldi  Idta  Snorra  fara  utan^ 
hvert  hdnvm  væri  Ijuft  edr  leitt,  edr  drepa  hami  at  odrum 
kosti^  fyrir  pat  at  hann  liafdi  farit  ut  i  hanni  kongs ;  kal- 
ladi  kongr  Snorra  landrddamann  vid  sik.)  Brevets  udtryk 
vise,  at  der  aldeles  ikke  tænkes  på  noget  lofte  om  Islands 
underkastelse,  som  Snorre  havde  svigtet,  men  han  havde 
overtrådt  kongens  forbud,  og  han  havde  forud  forbundet 
sig  med  hertug  Skule,  og  derved  begået  landsforræderi 
imod  kongens  hojhed  (crimen  læsæ  majestatis).  Men 
kongen  havde  kun  givet  ham  en  tittel,  der  jo  ikke  engang 
kunde  afslås;  han  var  ikke  Snorres  konge  og  herre,  og 
denne  var  ingen  forræder,  fOrdi  han  var  kongen  ulydig, 
men  vilde  have  været  det,  hvis  han  havde  forrådt  eller 
givet  sin  hånd  til  at  forråde  sit  fædreland.  Snorres  minde 
er  i  denne  henseende  aldeles  uplettet.  Ligeledes  er  det 
klart,  at  kongen  helst  onskede  at  fa  Snorre  levende  i 
sin  magt;  men  Gissur,  der  higede  efter  Snorres  rigdomme 
og  enemagten,  foretrak  hans  død,  og  bekendtgjorde  heller 
ikke  kongens  brev  og  budskab  strax.  Ved  mødet  på  al- 
tinget (sommeren  1241)  synes  Gissur  Thorvaldsen  og 
Kolbein  Arnorsen  at  have  påtænkt  et  overfald,  som  Snorre, 
medens  Kolbeins  folk  fore  som  vilde  og  galne  om  på 
tingmarken,  undgik,  ved  at  stille  sine  mænd  udenfor  kirken, 
og  at  begive  sig  selv  ind  i  kirken  ,  hvor  Gissur  efter  en 
lang  samtale  forligedes  med  ham.  Men  efter  Snorres 
hustru  Halveigs  død,  strax  efter  tinget,  opkom  en  ny  arve- 
trætte, og  da  holdt  Gissur  og  Kolbein  et  møde,  og  oplagde 
de  råd,  der  siden  kom  for  dagen.  Snorres  død  blev  be- 
sluttet. Han  blev  advaret  af  Odd  Sveinbjornsen  fra  Alpta- 
nes  ved  et  brev,  skrevet  med  en  art  runer  (stafkarlaletr), 
som    han    ikke   kunde   læse.     Han    var   den   gang  på  sin 

brodersdn  Stnrlas  gård  Sau9afell,  hvor  han  havde  et  made 
med  flere  af  sin  slaBgt;  han  var  den  gang  m^et  monter, 
tog  brevet  frem  og  viste  dem  det;  heller  ikke  de  knnde 
læse  det,  men  tyktes,  der  måtte  være  en  advarsel  deri; 
men  han  tog  ingen  hensyn  dertil,  talte  om,  hvilke  steder 
han  vilde  gæste  på  vejen,  og  vendte  hjem  til  Reikholt. 
Gissur  derimod  stævnede  efter  modet  med  Kolbein  mænd 
til  sig,  gjorde  dem  nn  bekendt  med  kong  Håkons  brev 
og  befaling,  og  sagde,  at  med  det  gode  vilde  Snorre  aldrig 
fare  udenlands,  kun  med  magt;  han  havde  derfor  besluttet 
at  overfalde  ham.  At  han  vilde  dræbe  ham,  sagde  han 
ikke.  Kun  én  faldt  fra,  og  vilde  ikke  være  med  (Snorres 
stifson  Orm),  de  andre  samlede  folk.  Kolbein  besatte  alle 
vejene  i  Dalesyssel  med  3  til  400  mand.  Gissur  selv  drog 
med  70  mand  til  Beikholt,  og  overrumplede  ham  om 
natten.  Det  var  en  tragisk  skæbne  for  en  mand,  der,  kun 
62  år  gammel,  endnu  besad  megen  livskraft.  En  mand 
som  han,  en  af  landets  mest  ansete  og  rigeste  mænd, 
stor  som  historieskriver,  en  ypperlig  skald,  meget  lov- 
kyndig, vel  bekendt  med  det  latinske  og  græske  sprog, 
heller  ikke  ukyndig  i  mathematik  og  mekanik,  der  flere 
gange  havde  stået  i  spidsen  for  sit  lands  regering,  havde 
fortjent  en  bedre  skæbne  end  at  fældes  forrædersk  af  sine 
tre  svigersonner  og  sin  egen  stifson.  Ved  hans  ded  split- 
tedes hans  besiddelser  ad.  Men  hans  slægt  forgik  ikke. 
Ti  biskopper  efter  reformationen  udlede  sin  herkomst  fra 
ham ,  foruden  adskillige  andre  ansete  og  t)eromte  mænd, 
som  biskoppen  Edvard  Londeman,  adlet  under  navnet 
Kosenkrone,  og  historieskriveren  Torfæus,  ikke  at  tale  om 
mænd  fra  vor  tid,  som  Finn  Magnusen  og  Albert  Thor- 
valdsen.    Og  hans  navn  og  minde,   renset   fra  de  pletter. 

som  uskonsomme  kongemænd   i    altfor  hoj   grad  have  sat 

på  det,  vil  leve  evindelig,  så  længe  Norden  er  til. 

Snorre  var  ikke  den  eneste  historieskriver  på  denne 
tid.  Erik  Odd  sen,  der  menes  at  have  skrevet  1162  eller 
kort  efter,  forfattede,  efter  andres  mundlige  beretning  og 
egen  erfaring,  Hryggjarstykki,  som  Snorre  har  benyttet 
(Hkr.  Saga  af  SigurSi,  Inga  ok  Eysteini,  kap.  4.  7.  10. 
11.  12).  Karl  Jonsen,  abbed  i  Thingøre  kloster  1169 
(eller  1179),  foretog  1185  en  rejse  til  Norge,  på  hvilken 
han  samlede  materialier  til  Sverrissaga,  hvis  begyndelse 
han  har  skrevet;  han  tiltrådte  atter  sit  abbedi  1187  og  , 
døde  1213.  To  munke  i  Thingøre  kloster,  Odd  Snorre- 
sen, der  menes  at  være  død  henved  120t),  og  Gunnlaug 
Leifsen,  der  døde  omtrent  1218,  forfattede  begge  kong 
Olaf  Tryggvesens  historie  på  Latin,  og  begge,  hedder  det, 
lode  sine  arbejder  gennemse  af  Gissur  Hallsen,  forfatteren 
til  flos  peregrinationis ;  disse  arbejder  kende  vi  kun  af 
islandske  oversættelser  eller  bearbejdelser,  om  hvis  forhold 
til  Snorres  værk  der  senere  skal  blive  tale.  Samtidig  med 
Snorre  var  Styrmer  frode,  om  hvem  der  med  sikkerhed 
kun  vides  meget  lidet.  Han  blev  Islands  lagmand  tidligere 
end  Snorre,  var  altså  en  anset  mand,  og  rimeligvis  ældre. 
.  I  historien  forekommer  han  ved  et  forlig  1 228,  der  skulde 
sluttes  i  Norderådal  imellem  Snorre  og  hans  brodersøn 
Sturla,  hvor  han  fremsagde  forliget  og  på  Snorres  vegne 
bekræftede  det  med  håndslag.  Han  overlevede  Snorre, 
som  allerede  kan  ses  af  antegningen  ved  dennes  årtid,  og 
døde  1245  (ikke  1265).  En  Styrmer  Kåresen  var  togange 
Islands  lagmand,  1210  (1214)  og  1232  (1236);  i  den  ene 
fortegnelse  over  lagmændene  hedder  han  Styrmer  Kåresen, 
i  den  anden  Styrmer    frode,    og    det    sidste   år  (1232)  er 

netop  det,  hyorom  StnrlaDgasaga  'siger,  at  Snorre  ikke  red 

til  tings,  men  lod  Styrmer  ride  med  loYsagan;  det  er 
altså  ham.  Han  skre?  Olaf  den  helliges  saga  (l^'ssaga 
hins  heUaga  Olafs  hontmgs)  og  noget  mere;  og  han  kaldes 
sædvanlig  Styrmir  prestr,  eller  hvis  læsemåden  er  rigtig, 
prior  (Necrologium  Islando-Norvegicnm  hos  Langebek,  og 
Annalerne).  Når  man  jia  ikke  véd  mere,  hvorledes  kan 
man  da,  mine  herrer,  få  mere  od  af  det,  uår  man  ikke 
vil  lave  historie?  O,  det  er  en  meget  let  sag.  De  sknlde 
læse  Finn  Magnusen  om  Styrmer  (i  Gronlands  mindes- 
mærker, farste  del) :  -  Siden  hverken  Styrmers  £aedrenenavn, 
fedested  eller  ovrige  herkomst  omtales,  så  kan  han  ikke 
hare  til  nogen  af  de  mægtigste  og  rigeste  funilier,  men 
han  knnde  være  af  den  agtede  bondéslægt  fra  Skognm 
ander  Oflældene,  i  hvilken  navnet  Styrmer,  der  ellers  er 
et  sjældent  fornavn,  forekommer.  Jeg  gyser  for  at  gen- 
tage alle  dem,  som  han  så  vilde  være  beslægtet  med. 
Deraf,  at  Snorre  lod  ham  ride  med  lovsagan  (det  vil  sige, 
overlod  til  ham,  at  overtage  lagmandsem bedet),  slntter 
Finn  Magnusen,  at  han  stod  i  et  onderordnet  forhold  til 
Snorre  (skont  der  nok  ellers,  tænker  jeg,  til  at  være  lag- 
mand herte,  at  være  en  selvstændig  mand),  og  finder  det 
så  hojst  rimeligt,  at  han  opholdt  sig  i  Snorres  bos.  Og 
da  han  nu  var  i  Snorres  hns,  og  Snorre  selv  brager  det 
udtryk  om  sit  skrift,  at  han  lod  det  skrive  {let  rita),  som 
overhovedet  heviiinger,  der  ikke  vare  præster,  i  alminde- 
lighed ikke  gave  sig  af  med  skriveri,  så  må  Snorre  have 
bragt  ham  til  sin  a&kriver  eller  skriver.  Hvor  længe  han 
har  været  hos  Snorre,  kan  ikke  vides,  men  rimeligvis 
måtte  han,  ligesom  Snorre  selv,  flygte  fra  Keikholt  1236, 
da  Snorres  Qender  bemægtigede  sig  gården  (men  det  kan 
IV.  13 

da  heller  ikke  vides,    da    der  aldrig  siges  et  ord  derom). 

Siden  han  kaldes  prior,  må  han  have  tilbragt  sin  sidste 
levetid  i  et  kloster,  og  det  kunde  da  være  Helgafell  kloster, 
med  mere,  som  spindes  ud  deraf.  Egilsson  har  (i  Scripta 
historica  Islandorum  t.  10)  efter  et  sted  i  Laxdælasaga, 
hvor  der  blandt  en  Hermunds  sonner  nævnes  en  Styrmer, 
ytret,  at  vor  Styrmer  kunde  være  Styrmer  Hermundarson, 
og  oplyst,  hvis  så  var,  hvorledes  han  var  i  slægt  med 
Snorre  Sturlesen  selv.  Men  fortjene  lagmandsfortegnelserne 
nogen  tiltro,  så  var  han  en  Kårason,  og  når  han  var  ep 
Kårason,  hvorledes  kunde  han  da  være  en  Hermundarson? 
Skulde  nogen  af  Dem,  mine  herrer,  have  lyst  til  at  for- 
dybe sig  mere  i  genealogierne?  Min  lange  episodes  hensigt 
var  kun  at  gore  opmærksom  på  nødvendigheden  af  den 
historiske  kritik,  ellers  drukner  man  i  hypotheserne ,  og 
kavfører  med  det  samme  selve  historien. 

Hvor  'liden  eller  stor  Snorre  Sturlesens  villie  eller 
ævne  end  kan  have  været  til  at  fremme  Islands  forening 
med  Norge,  sikkert  kunde  han  ikke  rolig  have  set  på,  at 
magten  i  landet  blev  overgivet  i  én  mands,  og  det  endog 
i  hans  bitreste  fjendes  hænder.  Ved  hans  død  måtte  en 
af  hindringerne  for  landets  undertvingelse  ryddes  af  vejen, 
og  Gissur  Thorvaldsen  kom  ved  den  et  skridt  nærmere  til 
sit  mål.  Han  rykkede  frem  igennem  udåd.  Snorres  broder- 
son  Sturla  Sighvatsen  var  falden;  Snorre  selv  var  fældet 
ved  snigmordersk  overfald ;  hans  broderson  Thord  Sighvatsen 
eller  Thord  Kakali  var  endnu  tilbage.  På  ny  begyndte 
kampen  imellem  ham  og  Gissur  Thorvaldsen.  Begge  tyede 
til  Norge,  og  gjorde  kong  Håkon  til  deres  voldgiftsmand 
(1247  —  1248).  Kongens  mening  var  ikke  tvivlagtig,  og  han 
fandt    den    bestyrket    af    kirken.     Kardinal    Vilhelm    var 

samme  tid  kommen  til  Norge,  for  at  krone  kongen,  og  han 
var  aldeles  af  samme  mening  som  kongen,  han  fandt  det 
urimeligt,  at  Island  ikke  lige  så  godt  skulde  stå  under  en 
konge,  som  alle  andre  lande  i  verden.  For&øgene  på  at 
vinde  det  fornyedes.  En  biskop  Henrik,  der  var  viet  til 
biskop  i  Holum,  blev  med  Thord  Kakali  sendt  til  Island 
med  det  ærende  til  landsfolket,  at  de  skulde  underkaste 
sig  kongen  og  give  ham  skat.  Gissur,  der  således  blev 
tilsidesat,  gjorde  en  Romerrejse.  På  Island  bleve  Thord 
og  Henrik  snart  uenige.  Efter  to  års  forlob  vendte  bi- 
skoppen tilbage  til  Norge,  og  da  Gissur  var  kommen  til- 
bage fra  sin  Romerrejse,  indgik  han  venskab  med  ham, 
og  forestillede  kongen,  at  det  vilde  gå  bedre,  hvis  de  to 
bleve  sendte  derover.  Hværvet  blev  nu  overdraget  Gissur, 
men  han  fandt  det  ikke  så  let,  som  han  havde  tænkt,  og 
kongen  fandt  ham  heller  ikke  ivrig  nok.  Begge  med- 
bejlerne samledes  atter  i  Norge  med  gensidigt  had  i 
hjærtet.  Thord  bad  kongen  sende  Gissur  bort,  de  to 
kunde  ikke  være  på  ett  sted.  Mener  du,  svarede  kongen, 
at  jeg  skulde  sende  min  frænde  bort  for  din  skyld  (Gissur 
var  i  jjerde  led  beslægtet  med  kong  Håkon)?  eller  vilde 
du  heller  ikke  være  i  himmerige,  når  Gissur  var  der? 
Jo,  det  nok,  svarede  Thord,  når  der  kun  var  langt  imellem 
os.  Næppe  tænkte  han  på,  hvor  nær  han  var  den  anden 
verden.  En  aften,  da  han  sad  ved  drikken,  fik  han  kong 
Håkons  brev,  hvori  kongen  lovede  ham  at  ville  sende 
ham  til  Island,  og  gore  ham  til  den  ypperste  mand.  I 
sin  glæde  udbrød  Thord :  bliver  det  mig  beskæret  at  komme 
ud,  skal  jeg  heller  aldrig  mere  forlade  landet  ~  men  strax 
efter  svimlede  det  for  ham,  han  måtte  bringes  i  seng,  og 
døde    kort   efter    (1258).     Nu   var    Gissur    ene    om    det. 

13* 

Kong  Håkon  gav  ham  jarls  navn,  mærke  og  lur,  lod  ham 

sidde  i  hojsædet  hos  sig,  og  lod  sine  skutelsvende  skænke 
for  ham  som  for  kongen  selv.  Han  manglede  den  gang 
et  år  i  de  halvtres.  Efter  nogle  års  forlob  bragte  han 
landet  til  at  sværge  den  norske  konge  troskab  og  at  yde 
ham  skat  (1260—1264).  Som  Gissiir  jarl  havde  han  sit 
sæde  på  gården  Stad  i  SkageQord,  og  bestemte  den  for 
sin  død  (1268,  ikke  1266)  til  et  kloster  (Reinestads 
kloster),  i  hvis  kirke  han  blev  begravet. 

Som  slutstene  på  den  gamle  sagaskrivning  og  digte- 
kunst, der  begge  allerede  nu  bleve  stærkt  påvirkede  af 
kongemagten,  nævne  vi  endnu  Snorres  brodersonner,  Olaf 
Thordarsen  'Hvitaskåld  og  Sturla  Thordarsen,  sonner  af 
Snorres  broder  Thord  Sturlusen ,  avlede  med  en  frille 
Thora.  Olaf  Hvitaskald  fik  sit  tilnavn  formedelst  sine 
hvide  hår  i  modsætning  til  en  samtidig  digter  Olaf  Svarta- 
skald.  Han  deltog  i  Sturlungernes  stridigheder,  men 
ikke  på  voldsom  vis,  og  måtte  i  folge  et  forlig  drage 
udenlands;  han  fulgte  med  Snorre  Sturlesen  til  Norge 
(1237),  men  blev  hos  hertugen,  og  var  med  i  slaget  ved 
Oslo  (1240),  hvor  han  stred  på  kong  Håkons  side.  1  følge 
hans  egen  beretning,  der  bekræftes  af  hans  slægtning 
Thorgils  Bodvarsen,  var  han  hos  kong  Valdemar  Sejr  i 
Danmark  (t  1241).  Senere  træffe  vi  ham  på  Island,  hver 
Thord  Kakali,  der  (1247)  tog  derover  med  biskop  Henrik^ 
indsatte  ham  til  lagmand  (1248),  hvilket  han  anden  gang 
var  (1252),  men  kun  i  ett  år;  og  han  oplærte  vel  unge 
drenge,  i  det  mindste  hedder  det  om  en  Torstein  præst 
Titling,  at  han  var  bleven  oplært  på  Stafaholt  hos  Olaf 
Thordarsen.  Han  døde  1259  (1258).  Han  anbefalede  den 
norske  konges  herredomme  i  nogle  taler,  der  endnu  haves ; 

på  nogle  brudstykker  nær  ere  hans  skrifter  tabte,  undtagen 

hans  fortsættelse  af  Skålda;  det  var  draper  om  Thorlak 
den  hellige,  om  hertug  Skule,  om  kong  Håkon  og  kong 
Valdemar  i  Danmark.  Sturla  Thordarsen  (f.  1214) 
deltog  i  sin  yngre  alder  i  sin  faders  stridigheder  med 
Snorre,  og  når  der  sluttedes  forlig,  var  han  stundum  i 
Snorres  hus;  han  tilbragte  en  sommer  dér  tilligemed  Povl 
Loptsen.  Siden  vedblev  han  at  deltage  i  landets  mange 
uroligheder,  men  der  gives  ham  det  gentagne  vidnesbyrd, 
at  han  var  fredelig  sindet,  og  vilde  ikke  anfalde  andres 
besiddelser  med  ufred.  Han  var  lagmand  1250  (eller  1251), 
men,  af  en  anden  mening  end  sin  broder,  talte  han  imod 
kong  Håkon,  fik  snart  magthaverne  imod  sig,  og  kunde 
ikke  vente,  selv  at  beholde  fred.  Biskop  Henrik  erklærede 
ham  for  en  fredsbryder,  og  Gissur  jarl  lyste  sag  imod  ham 
på  altinget.  Ved  sin  datters  bryllup,  hvortil  Gissur  var 
indbuden,  blev  han  imidlertid  Gissurs  lensmand  (lendr 
m.a5r  Gissurar  jarls),  og  denne  lovede  ham  Borgeflord  i 
len;  men  næste  sommer  (1261)  kom  Hallvard  Guldsko  fra 
Norge  med  kong  Håkons  brev,  hvori  Borgefjord  blev  til- 
delt en  anden  landsmand,  endog  hans  flende.  Det  var  en 
bitter  skuffelse,  som  han  udtalte  i  en  bitter  vise;  og  endelig 
måtte  han  flygte  til  Norge  (1263),  næsten  uden  midler  og 
med  grundet  frygt  for  kong  Håkons  vrede.  Men  denne 
var  dengang  fraværende  paa  sit  store  tog  mod  vesten, 
og  døde  samme  år  på  6rkenøerne.  Kong  Håkons  son 
Magnus,  som  han  henvendte  sig  til,  tog  da  heller  ikke 
vel  imod  ham,  og  vilde  ikke  have  ham  i  sin  tjeneste;  men 
endelig  fik  han  ved  en  anden  mands  fortale  lov  til  at 
være  med  på  kongens  skib,  da  denne  sejlede  fra  Bergen; 
og  nu  fortalte  han  på  skibet  sagaen  om  Huld  (Huldarsaga) 

så  godt  og  livligt,  at  alle  trængte  sig  sammen  om  ham» 
og  det  vakte  dronningens  opmærksomhed,  så  at  hun  næste 
morgen  sendte  bud,  at  han  skulde  komme  til  hende  med 
troldkonesagaen  {ok  hafa  med  ser  trollkonu  soguna)^  og  en 
stor  del  af  dagen  fortalte  han  da  sagaen  i  lyftingen  for 
kongen  og  dronningen,  og  fik  tillige  lov  til  at  kvæde  et 
digt  om  kong  Magnus  selv.  Det  virkede.  Om  aftenen 
lod  kongen  ham  atter  hente,  og  tog  et  sølvkar  med  vin^ 
og  drak  ham  til,  og  rakte  Sturla  det  med  de  ord :  ven  skal 
tildrikke  ven.  Nu  kvad  han  også  det  digt,  han  havde 
gjort  om  kong  Magnuses  fader  kong  Håkon,  hvilket 
dronningen  roste  meget,  og  kongen  sagde:  det  må  jeg 
sige,  at  du  kvæder  bedre  end  paven  i  Rom.  Kongens 
nåde  var  nu  vunden,  og  det  i  den  grad,  at  han  overdrog 
Sturla  at  forfatte  [setja  saman)  hans  fader  kong  Håkons 
historie  under  kongens  egen  vejledning  og  efter  de  kyndigste 
mænds  fortælling.  Han  fik  orlov  at  drage  til  Island,  men 
vendte  atter  tilbage,  og  blev  endnu  mere  hædret;  også 
hans  hustru  og  sonner  kom  over  (en  af  sonnerne  blev 
siden  kong  Magnuses  hirdpræst).  Han  digtede  mange 
kvæder  om  kongen,  samt  en  flokk  på  tolv  viser  om  Birger 
jarl  i  Sverige  (f  1265),  og  i  et  mode  imellem  kong 
Magnus  og  Birger  jarl  foredrog  han  en  drapa  om  jarlen^ 
der  indbød  ham  til  Sverige,  men  hans  hu  stod  til  Island. 
Endelig  skrev  han  i  Norge  selve  kong  Magnuses  historie^ 
dels  efter  breve,  dels  efter  kongens  egen  vejledning.  Med 
flere  mænd  blev  han  (1271  eller  allerede  1265,  se  fortalen 
til  den  arnamagnæanske  udgave  af  Jårnsi5a,  og  Annalerne) 
sendt  til  Island  med  den  ny  lovbog,  scm  kongen  vilde 
have  antaget  dér  (JårnsiSa),  blev  lagmand  (1272),  og 
beholdt  denne  værdighed,   indtil  han  under  en  opkommen 

strid  (um  stadamdi)  selv  frasacfde  sig  den,  og  tog  til  Norge. 

Men    han   vendte    igen  tilbage  til  Island  (1277  eller  78), 

og    levede    der   i    megen   anseelse  til  sin  ded  (12S4  i  en 

alder  af  70  år). 

[Så  vidt.  Det  er  kun  første  afdeling  af  indledningen, 
nemlig  til  den  islandske  literatnr.  Den  anden,  som  inde- 
holder fortsættelsen,  nemlig  til  den  norsk-islandske,  op- 
lyser folgerne  af  forbindelsen  med  Norge,  blandingen  af 
folket  og  literaturen,  tilstanden  i  det  hele,  som  P.  E.  Muller  i 
korthed  har  gengivet  således:  »oldtidens  historiske  kundskab 
forsvandt  hos  de  lærde,  smagen  hos  digterne,  agerbruget 
blandt  bonderne,  lægfolk  mistede  deres  gamle  friheder, 
landet  sin  handel  og  søfart,  og  biskopperne  (nu  norske) 
fik  næsten  kongelig  magt« ;  de  store  landeplager:  vulkan- 
udbrud, jordskælv,  uår  og  pest  og  landfarsot,  så  at  folke- 
mængden fra  omtrent  120,000  sjæle  sank  under  20,000; 
de  mænd,  der  nu  fremtrådte  i  literaturen,  og  sagaens  for- 
vandling, enten  til  gentagelser  eller  til  æventyr  og  rimur. 
I  forelæsningen  er  i  følge  dens  hensigt  denne  afdeling  kun 
behandlet  i  et  kort  omrids,  men  den  bor,  for  at  hele  den 
literære  tilstand  kan  stå  klar  for  læseren,  fuldstændig  udføres. 

Sagaliteraturen  selv  er  æmne  for  en  bog.  Dens  op- 
komst, udviklingen  af  den  mundlige  saga  og  den  skriftlige, 
når  de  begyndte  og  ophørte,  og  i  hvilke  former  de  op- 
trådte tidligere  og  sildigere,  poesiens  sammenhæng  med 
fortællingen  og  versene  i  sagaerne,  sagaens  arter  og  ind- 
delinger, betragtninger  over  de  mythiske,  de  islandske  slægt- 
sagaer, de  historiske  sagaer,  deres  historiske  værd,  forholdet 
imellem  de  forskellige  redaktioner  (Snorres  norske  kongesagaers 
til  de  evrige),  deres  egenheder  i  sammensætning,  karakter- 
skildring og  sprog,  de  oplysninger  og  skildringer,  sagaerne 

give,  af  tro  og  tænkemåde,  af  sæder  og  skikke,  sagalite- 
raturens  værd  i  det  hele  og  nyere  anskuelser  deraf,  alt 
dette  i  det  enkelte,  og  meget  mere,  der  bestandig  mere  og 
mere  går  op  for  granskeren,  men  endnu  ligger  i  svøb  som 
barnet,  der  aner,  men  endnu  ikke  har  lært  at  tale,  det  er 
et  æmne,  som  det  allerede  er  behageligt  at  se  på  og  at 
sysle  med,  men  hvis  dele  stå  i  så  noje  forbindelse,  at  de 
bor  meddeles  samlede.] 

3.     TIL  DEN  GAMLE  NORDISKE  (ISLANDSKE)  POESL 

I.  Xoesiens  vilkår.  Poesiens  vilkår  i  Nord- 
en. Den  nordiske  oldtid  besidder  hverken  videnskab  (dens 
visdom,  frædi,  er  historie)  eller  plastisk  kunst,  disse  ord 
tagne  i  moderne  betydning,  hverken  iagtagelser  af  na- 
turens store  fænomener  og  granskning  derover  (natur- 
kyndighed og  naturfilosofi),  eller  af  fænomenerne  i  menne- 
skesjælens dybde  og  spekulation  derover  (filosofi),  hverken 
maleri  eller  billedhuggerkunst,  som  det  er  værdt  at  tale 
om.  Ikke  desmindre  er  denne  fortid,  om  den  just  ikke 
er  vid  og  stor  eller  fuldendt  i  form,  dog  både  gribende  og 
dyb;  og  hvis  nogen  kan  svinge  åndens  segel,  så  er  her 
endnu  meget  at  meje,  meget  at  køre  hjem,  meget  at 
samle  i  lade  og  at  rense  med  kasteskovlen. 

Der  ligge  især  (for  at  blive  i  billedet)  tre  sædemarker 
til  Nordens  hovgård,  som  bonden  ved  sin  bedrift  har  plojet, 
den  travle  sagamand  vandet  med  stromme  fra  Sagas  kilde, 
og  digteren  ladet  bestråle  af  sit  indre  livs  befrugtende  sol: 
historien,  mythologien  og  poesien,  der  begge  ere  poesi, 
skont  i  forskellige  ytringer.  Historien  er  den  travle  dag. 
Poesien  er  morgenrøden,  som  åbner  dagen,  og  aftenrødmen, 
som  slutter  den.  Nutiden  behøver  dem  alle.  Sproget  er 
allerede  den  klareste  ytring  af  et  folks  væsen,  det  middel. 

hvorved  den  ene  slægt  taler  til  den  anden;  men  poesien 
er  den  mest  særegne,  den  skonneste  og  uforgængeligste 
åbenbarelse  af  sproget.  Meget  kan  have  hemmet  forbind- 
elsen imellem  oldtidens  poesi  og  nutidens,  meget  kan  have 
afbrudt  ledningen,  men  igennem  havenes  dybde  kan  den 
galvaniske  tråd  forbinde  de  adskilte  lande,  og  tanken  igennem 
tidernes  dybde  de  adskilte  folk.  Sanggudinden  kan,  som 
spottefuglen,  efterligne  fremmede  raster,  men  aldrig  skal 
hun  dog  kunne  glemme  eller  fornægte  det  sted,  hvor  hun 
er  født  og  båren.  Vore  sørgespil,  de,  som  virkelig  ere 
nordiske,  ligge  næsten  fix  og  færdige  i  de  islandske  sagaer. 
Vore  kæmpeviser  have  deres  forbilleder  i  oldtidens  helte- 
sange. Ja,  de  første  og  simpleste  udtryk  af  poesi,  vore 
mundheld  og  ordsprog,  ere,  som  oftest,  gentagelser  eller 
genfødelser  af  de  gamle. 

Der  gives  et  finsk  digt,  Kalevala,  og  i  det  en  mythe: 
En  moder  har  mistet  sit  barn;  hun  finder  det  igen  i 
dybet  af  dødens  elv,  men  det  var  sondersledet  i  stykker. 
Da  samlede  hun  de  opløste  stumper,  og  under  sange 
vuggede  hun  det  helt  i  sit  skød.  Det  er  poesiens  æmne 
i  Norden;  det  er  det,  den  skal  gore,  og  det,  den  mægter 
at  gore,  når  den  engang  bliver  sig  selv  bevidst.  Den  skal 
genforene  det  adsplittede.  Den  skal  ikke  føre  Syden  over 
til  Norden,  men  genføde  Norden  i  Nordens  eget  skød. 

Al  menneskehedens  poesi  er  dobbelt.  Begge  ere  den 
inderlighed,  hvormed  vi  tabe  os  selv  i  det,  vi  elske,  i 
idealet.  Moderen  elsker  sit  barn,  forend  det  er  født, 
elskeren  sin  mø,  forend  hun  er  funden.  Det  er  poesi. 
Alt  hvad  vi  elske,  tillægge  vi  ynde;  overalt,  hvor  vi  se 
eller  ane  det  fuldkomne  i  det  ufuldkomne,  finde  vi  trøst; 
overalt,    hvor  vi   se    eller  ane  fuldendelsen  i  begyndelsen. 

finde  vi  håb.  Den  glæde,  vi  fale,  når  vi  se  barnet  på 
moderens  sked,  drengen  på  bedstefaderens  kuæ;  den  sorg, 
der  bringer  lærlingen  til  at  fælde  tårer  ved  sin  lærers  ded, 
den,  hvormed  et  folk  følger  sine  udmærkede  mænd  til 
graven;  det  er  poesi.  Den  virkelige  natur  er  uskon  og 
kold.  Den  fugtige  tåge,  de  hængende  vandsække,  som  vi 
kalde  skyer,  give  os  ingen  anden  fornemmelse,  når  vi 
vandre  igennem  dem,  end  en  klam  og  uhyggelig  kulde, 
og  dog  er  det  de  samme  skyer,  der  ved  solens  nedgang 
forme  sig  for  vort-'  oje  som  henrivende  landskaber,  som 
flælde  og  saer  og  Qærne  slotte.  Denne  sol,  som  må  komme 
til,  det  er  digterens  begejstring,  der  forskonner  og  forædler 
os  livet.  Denne  poesi  er  naturens  og  livets.  Uden  den 
kan  ingen  menneskelig  sjæl  leve. 

Der  gives  en  anden,  uden  hvilken  intet  folk  kan  leve. 
Det  er  ordets  poesi,  det  er  det  ideelles  åbenbarelse  i 
ordet.  Fra  den  trivielle  tilværelse  føres  vi  ved  det  over 
i  en  hojere  verden,  og  igennem  tungemålet  kalder  digteren 
alle  åndige  kræfter  til  live.  Han  lader  os,  som  born 
igennem  en  sprække,  se  ind  på  en  skueplads,  der  er  op- 
lyst af  himmelens  lamper  og  opfyldt  af  overjordiske 
væsener.  Han  viser  os  sit  folks  billede  i  poesiens  spejl, 
og  daguerreotyperer  det  for  de  kommende  tider.  Reli- 
gionen reflekterer  sig  derfra  ved  det  underfulde,  fædre- 
landets natur  ved  sine  naturbilleder,  fortiden  ved  sine 
minder  og  traditioner,  nutiden  ved  sine  længsler  og  liden- 
skaber, og  fremtiden  kommer  allerede  til  syne  i  nutidens 
dunkle  dromme  og  lyse  ideer.  Det  er  om  denne  poesi, 
Thomas  Thorild  siger: 
Poesi  —  det  år  djupet  af  sannt  och  hojden  af  saligt. 
Blomman  af  skapelsens  vår,  sjålen  af  språkets  musik. 


204  UDDRAG  AF  FORELÆSNINGER 

81-82 
Derfor  vandre  både  digteren  og  erobreren  på  menne- 
skehedens   hojder  (Schiller),    men  erobreren    er  et  tugtens 
ris,  digteren  en  forædlingens  engel;  erobreren  træder  ned, 
digteren  bygger  op,  ja  opbygger. 

Poesiens  historie  er  tillige  folkets,  og  alle  hovedfolks 
tilsammentagne  den  hele  menneskeheds.  Alle  udfylde 
hinanden.  Den  indiske  forfærder  ved  sin  enormitet,  sine 
dæmoniske  og  groteske  jætteformer;  den  hebraiske  tiltrækker 
ved  sin  naivetet,  sin  billedrigdom,  sin  hojhed;  den  græske 
henrykker  ved  sin  ro  og  klarhed,  ved  sin  objektivitet,  ved 
sine  plastiske  former.  Hvad  gor  den  nordiske  oldtids? 
Den  stiller  sig  ved  siden  af  hine  tre  ved  sit  oldtidspræg. 
Den  er  udsprungen  af  en  hård  og  stræng  natur  under  en 
frosthimmel,  men  som  også  har  glimrende  nordlys,  hos  et 
folk,  der  er  strængt  som  naturen,  der  lever  for  kamp  og 
af  kamp,  og  ligeledes  kæmper  med  ordet,  der  har  en  så 
stærk  følelse  af  frihed,  at  det  frigiver  kvinden,  men  be- 
sidder overvejende  forstand  og  strænge  sæder. 

Den  nordiske  poesi  udmærker  sig  ved  en  hoj  ælde, 
dels  som  al  poesi,  dels  i  Norden.  Poetisk  fremstilling  er 
overalt  ældre  end  den  prosaiske.  De  ferste  bonner,  der 
opsendtes  til  guderne,  de  første  eder,  der  aflagdes,  have 
en  poetisk  form.  De  ældste  indskrifter  og  de  ældste  lov- 
bud hgeså.  Den  første  fortælling  var  et  episk  digt.  Poe- 
siens ælde  i  Norden  udtrykkes  i  en  gammel  overlevering 
ved  den  bekendte  sætning:  at  sproget  kom  hid  til  Norden 
med  Aserne ,  og  med  sproget  kom  tillige  skaldskab. 
Guderne  vare  de  første  sangsmede  (Ijodasmidir) ,  og  alt 
hvad  Odin  talte,  var  i  hendinger,  på  rim  eller  i  vers 
{i  hendit igum). 

Nordens    gamle    tungemål    er    vel    skikket    til  poesi. 

Det  er  faldt  af  natnrlyd.  Det  er  hårdt  med  vægtMde 
stavelser,  et  talende  beris  på,  at  det  er  blevet  til  under 
en  stormende  og  brusende  nat  or,  hos  et  folk,  der  stormede 
og  brusede  med ;  men  dets  hårhed  formildes  Ted  en  heldig 
og  klangfuld  lydblanding.  De  stærkt  tonende  grundlyde 
(a,  i,  u)  ajvexle,  således  at  ingen  overdøver  den  anden. 
De  forbinde  sig  i  en  vexlende  række  af  tvelyde  og  deres 
afledninger  (au-ey  o.  s.  v.).  De  indgå  forbund  med  halv- 
selvlydene,  og  frembringe  brydning  (ia-e  o.  s.  v.).  Digteren 
har  derved  fiit  valg  imellem  flere  ensbetydende  former. 
Medlydssystemet  kan  være  så  hårdt,  som  digteren  vil,  men 
han  kan  også  bledgore  det  ved  de  flydende  bogstaver. 
Næsten  for  hver  betydning  haves  der  ord  med  hårde, 
biede,  flydende  medlyde.  Digteren  kan  sætte  visse  mod- 
ly de  til  eller  lade  dem  folde  bort  (hl-1;  vr-rX  eller  han 
kan  assimilere  dem.  Det  gamle  sprog  ynder  assimilationen. 
De  grammatiske  former  ere  fuldstændige;  adskillige  have 
endog  et  dobbelt  udtryk.  Ordenes  stilling  er  M,  måske 
friere  end  i  noget  andet  oldsprog.  Sprogets  rigdom  på 
former  og  ord  er  usædvanlig  stor.  Som  oldsprog  inde- 
holder det  de  ældste,  korteste  og  fyndigste  gemingsord, 
der  udgore  sprogets  malm,  de  ældste,  korteste  og  fyndigste 
afledninger.  Dets  udvikling  ved  en  sammenstromning  af  flere 
stammer  kommer  just  til  syne  i  det  poetiske  sprog  som  det 
ældste.  Samme  genstand  kan  have  ikke  én,  men  ti,  ja 
tyve  og  flere  benævnelser  med  samme  eller  lignende  be- 
tydning, hvilke  enten  ere  udgåede  fra  forskellige  rodder  i 
Norden  selv,  eller  ere  indferte,  overforte  fra  besla^tede 
stammer.  Samme  genstand  betragtes  i  dem  fra  forskellige 
sider.  De  poetiske  omskrivninger  udgå  fra  samme  tanke, 
at   beskrive   genstanden   ved   at  omskrive  den.    Og  disse 

omskrivninger    (vi    skulle    siden    betragte    dem)    ere    dels 

dannede  i  den  dybeste  old  og  hævdede  ved  en  almindelig 
tradition,  dels  kan  digteren  efter  en  vedtagen  analogi 
danne  dem  selv  og  omskifte  dem.  Rigdommen  er  så  stor, 
at  den  misbruges.  Af  alt  dette  udgår  atter  en  række  af 
vexlende  stavelsemål  og  rim;  af  rimstave,  halvrim  og 
helrim  i  samme  linie,  af  enderim  i  flere;  og  en  så  mang- 
foldig, samtidig  anvendelse  af  dem  er  tilladt,  at  der  næppe 
i  noget  andet  sprog  dertil  findes  mage. 

Oldtidens  stemning  var  poetisk;  den  havde  over- 
flødighed af  poetiske  æmner.  Der  er  tre  aldere.  Den 
mythiske  tid  lever  endnu  i  sin  fantasirige  barndom.  Den 
nordiske  mythologi  er  lutter  billeder:  Odin  i  sine  omskift- 
elser, Thor  med  sin  Mjolner,  Heimdal  med  sin  regnbue, 
Frejr  og  Gerde  i  kornlunden.  Man  siger,  at  den  har  ingen 
attributter,  og  derfor  er  uskikket  til  plastisk  kunst.  Man 
kan  ikke  strax  kende  en  gudefigur  ved  at  se  på  figuren, 
der  sidder  ved  hans  fødder;  man  skal  dér,  mere  end 
andensteds,  kende  guden  på  hans  egen  hojhed ;  men  således 
bor  det  jo  være.  Den  har  dog  attributter,  men  de  ere  i 
bevægelse;  handlingen  træder  frem  i  gruppen.  Bevægelsen 
hører  Norden  til.  Den  lænkede  Loke  og  Sigyn  stå  i 
midten  af  jordskælv.  Valkyrierne  fare  hen  i  luft  og  hav, 
for  at  føre  heltene  i  et  sejerstog  til  Valhal.  Alferne 
svæve  over  marker  og  enge,  og  lejre  sig  usynlige,  men 
velsignende,  omkring  arnen.  Som  skæbnens  varsler  gå 
fylgierne,  som  dyr  eller  fugle,  forud  for  mennesket,  snart 
milde  og  venlige,  snart  barske  og  blodige,  ligesom  men- 
neskets sind.  Tanken  stiger  ned  i  dybet  til  Hels  tavse 
skyggerige;  endnu  dybere  til  Niflheim,  til  morkets  og 
tågens    hjem ,    hvor    der    flyder    mudder    eller    sværd    i 

floderne,  hvor  de  sondersledne  lig  svomme  i    giftstromme 

og  kastes  op  på  Nåstrand,  ligstranden.  Men  tanken 
stiger  også  op  til  det  hojeste,  til  gudernes  og  verdens  op- 
losning og  fornyelse,  til  genfødelsens  ildbad,  når  Nid- 
hugger  synker,  og  den  Unævnelige  kommer  fra  oven  og 
holder  sin  stordom.  Og  disse  den  hedenske  tros  billeder 
havde  et  så  stærkt  poetisk  liv,  at  de  ikke  døde  ud  med 
hedenskabet.  De  gamle  guder  gå  igen  i  den  kristelige  tid 
som  forbilleder  på  kristne  ideer.  Skalden  lader  Kristus 
som  Balder  have  sæde  i  Syden  ved  Urds  kilde: 

Setbergs  kve5a  sitja 

su6r  at  Urdar  brunni. 
Under  heltetiden  vedvarer  forbindelsen  med  guderne.  Det 
er  Grækernes  ødip-tid.  Forførelsen  avles  ikke  i  menneskets 
bryst,  men  kommer  udenfra,  og  dog  lider  han  under  brøden, 
og  slægten  i  ham.  Stærkodders  nidingsdåd  er  forberedt  i 
mødet  med  Hroshårsgrane  (Odin)  og  i  Thors  forbandelse. 
Men  den  er  tillige  bunden  i  naturfølelsen:  kærlighed  til 
slægt,  land  og  konge.  Kæmpende  indtil  døden  lever  han 
for  troskab  mod  sin  konge  og  hans  æt.  Odin  låner  Dag 
sit  spyd  til  blodhævnen;  det  er  Odin,  der  sætter  spild 
imellem  slægterne.  Hedins  fylgie  åbenbarer  sig  for  Helge, 
og  bedårer  hans  sind,  så  at  han  attrår  sin  broders  brud. 
På  denne  tid  ere  endnu  himmel  og  jord  forbundne;  de 
døde  komme  tilbage,  gå  igen,  i  livet.  Helge  kommer 
ridende  fra  Valhal,  og  besøger  sin  brud.  De  tårer,  hun 
hver  aften  fælder,  kalder  ham  tilbage.  Endnu  engang 
slumrer  hun,  den  levende  kongemø,  hos  dødningen  i  hojen ; 
men  han  kommer  ikke  mere,  og  hendes  hjærte  brister. 
Digtningen  fra  denne  tid  behandler  ikke  en  enkelt  begiv- 
enhed, men  hele  menneskehedens  skæbne.    Når  Brynhilde 

jubler  i    sin    hævn ,    så   er  det  hele  menneskeheden ,    der 

jubler  i  hende.  Når  Gudrun  klager,  er  det  ikke  et  men- 
neskes sorg,  men  det  er,  som  Grundtvig  siger,  isklipper, 
jøkler,  der  smælte. 

I  den  historiske  tid,  der  er  bunden  til  virkeligheden, 
antager  poesien  en  anden  karakter,  men  den  er  lige  så 
frugtbar.  Tiden  var  rig  på  dåd,  derfor  er  den  også  rig 
på  sange.  En  stordåd  var  ikke  et  enkelt  folks,  men  alle 
nordiske  folks  fælles  ejendom ;  derfor  have  alle  søgt  at 
bevare  den  i  mindet,  og  poesien  blev  et  almindeligt  dan- 
nelsesmiddel  for  alle.  Når  skalden  står  udenfor  sit  folk, 
og  ikke  griber  ind  i  staten,  så  vil  der  heller  ingen  åndig 
sammenhæng  være  imellem  statens  dele,  så  vil  nationen 
snart  blive  et  historisk  forarmet  folk  uden  minder,  et 
håndværksfolk  uden  bedrifter,  et  prosaisk  folk,  der  fortærer 
livets  materielle  goder  uden  begejstring.  Det  var  ikke  så 
i  det  gamle  Norden.  Skalden  var  ikke  blot  det  forbind- 
ende led  imellem  delene  af  det  enkelte  folk,  han  knyttede 
alle  de  folkeslag  sammen,  der  vare  af  samme  stamme. 
Han  hævede  ikke  blot  sin  røst  om  nordisk  dåd  på  Islands 
alting,  men  også  ved  Norges  kongehird,  ved  Mælarsaens 
bredder,  på  Lejres  sletter;  hans  sang  lød  ikke  blot  igennem 
Jyllands  skove,  over  Lyrskogs  hede,  men  også  over  Thems- 
ens vover  og  Northumberlands  hoje,  forståelig  for  alle  i 
et  fælles  tungemål. 

Dette  vil  ydermere  blive  indlysende,  når  vi  betragte 
skaldens  stilling.  Poesien  var  agtet  og  anset,  skaldens 
stilling  hæderlig.  Det  var  magtpåliggende  for  alle  at 
bevare  den  som  historiens  forgård,  og  næsten  i  enhver 
slægt  var  den  poetiske  gave,  mere  og  mindre,  en  nødvendig- 
hed, en  hæder,  for  slægten.  Ordet  skald  (formodentlig 
af  skella^  skalt)  må  være  gammelt,  da  det,  skont  mands- 

navn,  er  intetkon.     Skaldene  vare  i  almindelighed  mænd  af 

anseelig   byrd,   de  ypperste    sonner   eller   slægtens  fædre, 

fri  og  uafhængige,  dannede  og  kundskabsrige,  lærde  efter 

den    tids  måde.     Saxo  fortæller,   hvorledes  Danmarks  rige 

blev  udsat  som  en  prisbelonning    for  det  bedste  gravkvad 

over    kong  Frode;    Hjarne  vandt  den.     Et  gammelt  sagn 

lader  skalden  Fleinn  blive  gift  med  en  dansk  kongedatter. 

Ofte   indtoge    de  en  anseelig  stilling  ved  hirden,  i  staten. 

Blandt   alle    sine    hirdmænd   agtede  Harald  Hårfager  sine 

skalde  hojest,  og  anviste  dem  det  andet  hojsæde  lige  overfor 

sit  eget.     Halvandet   hundrede   år  efter  gav  den  svenske 

konge  Olaf  Skedkonning  sine  islandske  skalde  den  samme 

hædersplads.     Sagaerne  vise,  hvorledes  skaldene  droge  fra 

land   til  land,    til  konger  og  jarler,    for   at  vinde  fremme 

og  hæder. 

Sdttak  fremd  (hedder  det), 

sottak  fund  konungs, 

s<5ttak  itran  jarl, 

få  er  ek  reist, 

få  er  ek  renna  gat 

kaldan  straum  kili, 

kaldan  sjå  kili. 
(Jeg  sagte  hæder,  jeg  sagte  kongens  ftmd  og  den  berom- 
melige  jarl,  i  det  jeg  ristede,  i  det  jeg  kløvede  den  kolde 
strom  med  kølen,  den  kolde  sø  med  kølen). 

Selv  søgte  de  fremme  og  hæder,  men  målet  for  deres 
sang  var  dog  kongens  og  jarlens  pris: 

Njdti  aldrs 

ok  audsala 

konungr  ok  jarl, 

t>at  er  kvædis  lok. 

u 

Falli  fyrr 

fold  1  ægi, 

steini  studd, 

en  stillis  lof. 
(Hoj  alder  og  rigdom  nyde  konge  og  jarl!  det  er  kvædets 
slutning.    For   falde  jorden,    støttet  af  klippen,   i  havet, 
end  kongens  lov!) 

Var  skalden  forhindret  fra  selv  at  bringe  sit  kvæde, 
så  overdrog  han  det  til  en  anden,  der  måtte  lære  hans 
digt  udenad.  Skapte  lagmand  på  Island  forfattede  en 
sang  til  kong  Olaf  den  helliges  ære;  hans  son  Stein  måtte 
lære  den  udenad,  og  drog  til  Norge,  for  på  sin  faders 
vegne  at  foredrage  den  for  kongen.  Men  i  almindelighed 
foredrog  skalden  selv  sit  digt,  helst  når  kongen  sad  med 
sine  mænd  ved  drikkebordet,  og  han  modtog  selv  sin 
digterion  (bragarlaun),  der  sædvanhg  var  en  betydelig  gave : 
en  hjælm,  et  prægtigt  sværd,  en  guldbeslagen  oxe,  en 
skarlagens  kjortel,  en  fdrværks  kappe,  en  gerdsk  (russisk) 
hat,  o.  desl.,  stundum  endog  et  skib  eller  to.  Lonnen 
måtte  ikke  udeblive.  Selv  Egil  Skallagrimsen ,  der  som 
barn  digtede  sin  første  vise,  fik  til  belonning  tre  musling- 
skaller og  et  fugleæg.  Foruden  digterlonnen  selv  fik  den 
fremmede  skald  tillige  en  hædersbolig  i  kongeborgen  selv 
eller  i  dens  nærhed,  så  længe  han  opholdt  sig  dér,  et 
rum  på  kongens  skib,  når  denne  sejlede  til  et  andet 
sted,  0.  s.  V. 

Mangehånde  fortællinger  findes  der  i  de  storre  sagaer 
og  de  mindre  totter  (pættir),  som  oplyse  den  ene  skalds 
forhold  til  den  anden,  skaldens  og  hans  kvæders  forhold  til 
slægten.  Dersom  ordet  skåldit,  som  nogle  mene,  har  samme 
betydning    som    det    romerske    vates,   så  finder  man  også 

her  det  samme  vatnm  imtabile  genus,  som  i  Syden;  det 

var  en  ufornojelig  slægt.  Dersom  et  digt  skulde  mindes, 
så  var  den  slægt  nærmest,  i  hvis  skad  det  var  nnd£uiget 
og  båret.  Men  os  er  det  især  magtpåliggende,  at  oplyse 
skaldens  forbold  til  historien.  Ofte,  det  kan  ikke  nægtes, 
finde  vi  skaldenes  hæderssange,  fulde  af  stærk  smiger,  som 
kongerne  da  kunde  tåle  lige  så  godt  som  nn.  Thoraren  Lov- 
tunge sammenlignede  kong  Knud  den  store  med  Gud  i 
himlen;  omkvædet  i  hans  digt  Hovedlasen  (HofudUiaun) 
var  nemlig  dette: 

Knutr  verr  grund  sem  gætir 

Grikkjalands  himinriki. 
(Knud  behersker  jorden  som  Grækenlands  vogter.  Gud, 
himmerige).  Men  denne  smiger  bestod  dog  mere  i  over- 
drivelser i  udtrykket,  end  i  forvanskning  af  begivenheder. 
Den  historiske  sandhed  turde  skalden  ikke  forvanske,  thi 
det,  hvorom  han  sang,  levede  i  folket,  enhver  kunde  gribe 
ham  i  usandhed,  og  han  vilde  udsætte  sig  for  en  stræng 
og  retfærdig  dadel,  hvis  han  enten  forvanskede  en  hovenhed, 
eller  skildrede  en  mand  anderledes,  end  han  var.  De  gamle 
digte  kunne  derfor  betragtes  og  bruges  som  historiske 
kilder,  ja  de  hare  endog  til  de  reneste  og  bedste.  De 
vare  ofte  samtidige  med  hovenheden,  og  nc^le  havde 
netop  fra  den  deres  udspring.  Knytlinga  meddeler  strofer 
af  en  flokk  (en  mindre  drapa),  som  blev  digtet  af  krigerne 
(ortr  af  lidsmonnum),  den  gang  Knud  den  store  lagde  sig 
med  hele  hæren  om  London  og  belejrede  den.  Snorre 
siger  også  i  fortalen  til  Heimskiingla,  at  han  især  har 
hentet  sit  stof  fra  hine  kvæder,  der  bleve  sungne  for  hov- 
dingerne  selv  og  deres  sonner,  og  »vi  holde  alt  det  for 
sandhed,    siger  han,  hvad    der   i  disse  kvæder  findes  om 

deres  toge  eller  feltslag.  Thi  det  er  vel  skaldes  skik  at 
love  eller  prise  den  mest,  for  hvilken  de  stå,  men  ingen 
vilde  driste  sig  til,  til  manden  selv  at  tale  om  sådanne 
hans  gerninger,  om  hvilke  alle  de,  der  herte  derpå,  og  han 
selv  med,  vidste,  at  det  kun  var  løs  snak  og  tant  {hégomi 
ok  tshrok);  det  vilde  da  være  håd  og  ikke  lov  (spot  og  ikke 
ros;  pat  væri  pd  had  en  ekki  lof).^  Deslige  kvæder  be- 
varedes i  hukommelsen  fra  slægt  til  slægt.  At  kende 
dem  og  de  fortællinger,  der  fra  dem  udgik,  hørte  til  den 
tids  visdom  {fræåi);  og  på  Snorre  Sturlesens  tid  kunde 
man  endnu  de  sange  udenad,  som  Harald  Hårfagers  skalde 
havde  digtet.  Skalden  var  jo  også  selv  kriger;  han  sang 
om  det,  hvor  han  selv  havde  været  med;  han  svang 
sværdets  tunge  med  samme  færdighed  som  ordets  sværd. 
Da  kong  Olaf  den  hellige  fylkede  sin  hær  ved  Stiklestad, 
dannede  han  en  skjoldborg  omkring  sig  af  de  stærkeste  og 
djærveste  mænd,  og  han  bød  derpå  sine  skalde  at  træde 
ind  i  skjoldborgen,  for  at  de  kunde  synge  om  det,  til 
hvilket  de  selv  skulde  være  vidne.  »I  skulle  være  her, 
sagde  han  til  dem,  og  selv  se,  hvad  der  tildrager  sig,  så 
at  I  ikke  behøve  at  lide  på  andres  fortælling;  thi  I  skulle 
selv  fortælle  dot  videre,  og  digte  kvæder  derom.«  Og 
kæmpernes  begejstring  vaktes  just  ved  gentagelse  af  gamle 
sange.  Thi  her  i  morgenstunden  på  slagets  dag  hævede 
Thormod  Kolbruneskald  sin  røst  og  kvad,  så  hojt  at  det 
kunde  høres  hele  hæren  over,  det  ældgamle  danske  Bjark- 
emål fra  Rolf  Krages  tid: 

Dagr  er  uppkominn, 

dynja  hana  fja5rar 
(Dagen  er  oprunden,  hanens  f^æåre  bruse).     Skalden  levede 
således   på    én    gang   i    fortiden  og  nutiden.     Han  måtte 

vel  kunne  og  omhyggelig  bevare  de  ^æme  minder  med 
alle  deres  mythiske  forestillinger,  thi  de  poetiske  udtryk 
grundede  sig  for  en  stor  del  på  dem;  men  han  var  tillige 
ikke  blot  vidne  til,  men  selv  deltager  i  de  ny  begivenheder. 
Han  var  ofte  en  konges  ven  og  rådgiver,  og  hædredes  ikke 
blot  som  sådan,  men  som  skaber  af  kongens  ære,  som  den 
der  bar  hans  ry  og  rygte  i  sin  harpe.  Og  han  var  ikke 
blot  kongens  yndling,  men  tillige  folkets  mand,  som  be- 
varer af  dets  helligste  minder,  som  fortolker  af  dets  onsker, 
som  værn  mod  dets  undertrykkelse.  Der,  hvor  de  andre 
tav,  opløftede  han  sin  rest  i  sine  Frisprogsviser  {hersogl- 
iscisur).  Skalden  hædrede  folket  ved  sin  sang,  foliet 
ham  ved  at  bevare  hans  værker.  Derfor  er  Norden  så 
rigt  på  digte. 

n.  Den  poetiske  form.  Overgangen  dertil  dannes 
ved  poesiens  forbindelse  med  musik  og  dans. 

Musikalske  instrumenter  (hljodfceri)  omtales  meget 
tidlig,  især  harpen;  men  deres  beskaffenhed  er  ubekendt. 
Gunnar  i  ormegården,  hvis  hænder  vare  bundne,  slog 
harpen  med  fadderne  (Sæmunds  Edda).  Aslaug  blev  som 
barn  i  en  harpe  fert  til  Norge  (slutningen  af  Yolsunga- 
saga).  Kong  Hugleik  (Hug-leikr)  i  Sverige  sad  hjemme  i 
fred  og  havde  i  sin  hird  legere,  harpere,  gigjere  og  fidlere 
(Tnglingasaga).  Stærkodder  bos  Saxo  bebrejder  Ingild 
Vendemod  bledagtigheden  ved  hirden,  hvorved  nævnes 
flojtespil  og  strængeleg  (fistulæ  aut  chordarum  lenodnium). 
Nornagest  slog  harpen,  så  det  var  en  lyst  at  here  derpå, 
og  spillede  blandt  andet  Gunnarslag  og  den  gamle  sai^ 
om  Gudruns  svig,  Gu5runarbrogd  hin  fomu  (Nomagests- 
saga).  Derhos  nævnes  Gygjarslag,  Dram  buslag  og  Hjar- 
randahlj65    i   en    fabelagtig  saga  (Herrauds  ok  Bosasaga). 

Rognvald  jarl  på  Ørkenøerne  opregner  i  en  vise  sine  færd- 
igheder, deriblandt  harpeslag  og  rhythmer  (Jiarpsldttr  og 
bragpættir.  Orkneyingasaga).  Der  omtales  altså  strænge- 
og  blæseinstrumenter,  og  man  må  formode,  at  sangen 
undertiden  blev  ledsaget  af  musik,  men  almindeligt  var 
det  ikke.  Sædvanlig  bleve  digte  fremsagte  (reciterede). 
Slige  foredrag  omtales  ikke  blot  af  enkelte  digte,  men  af 
flere,  dels  mythiske,  om  guder.  Aser  og  Alfer,  dels  inde- 
holdende moralske  lærdomme  og  livserfaringer.  Taleren, 
der  holdt  deslige  offentlige  foredrag,  hed  pulr,  stedet, 
hvorfra  han  foredrog,  var  en  ophojet  pularstoll,  og  hand- 
lingen kaldes  at  pylja  (efter  Jon  Olafsen  om  den  gamle 
nordiske  digtekunst  svarende  til  Horatses  dictare  carmen). 
Sang  alene,  eller  forbunden  med  våbenklang,  forekommer 
også  som  krigssang  (læto  cantu  hos  Tacitus).  Ved  gilder 
forekommer  udtrykket,  at  man  dér  til  forlystelse  kvad  viser 
(Egilssaga :  pat  var  par  haft  til  olteiti^  at  menn  kvddu  vtsur). 
Men  her  er  endnu  meget  at  oplyse.  (Sylvester  Giraldus 
taler  et  sted  om  melodier  med  to  stemmer?  kun  brugelige 
hos  de  nordlige  Englændere,  der  skulle  have  lært  den  måde 
af  de  Danske  og  Norske.) 

Mærkeligere  endnu  er  sangens  forbindelse  med  dans. 
Den  findes  allerede  hos  Homer  (Od.  8,  266)  og  er  da 
rimelig  at  vænte  i  det  ældste  Norden.  Skont  dansen  for- 
argede de  første  kristne  præster,  vedvarede  den  efter  krist- 
endommens indførelse,  og  forekommer  i  flere  sagaer,  især 
i  Sturlungasaga,  som  en  almindehg  folkeglæde,  og  nævnes 
blandt  andre  lege  (margskonar  leikir,.  bædi  dansleikr,  glimur 
ok  sagnaskemtan).  De  fik  sig  en  dans,  hedder  det  (foru 
med  dansagjord);  om  aftenen  blev  slagen  en  dans  i  stuen 
(var  sleginn  dans  i  stofu);  om  søndagen  var  der  stor  dans 

{dans  mikill),  hvortil  der  samledes  mange  mennesker. 
Der  var  uden  tvivl  to  arter,  ligesom  i  Syden:  dansen  blev 
trådt,  ringdans  (t.  umgehender  tanz,  ringeltanz,  fr.  carole), 
eller  dansen  blev  sprungen,  springdans  (t.  reigen,  fr.  esp- 
ringale).  Begge  arter  bruges  endnu  på  Færoerne  (Lyngbys 
Færjøske  kvæder).  Udtrykket  gå  bruges  for  danse,  ligesom 
i  vore  kæmpeviser:  »Vil  du  træde  en  dands  med  mig?«  Om 
den  smukke  Ingolf  hedder  det  i  visen  i  Vatnsdæla,  at  alle 
møer  vilde  gå  (danse)  med  ham,  ja  kærringen  med,  så 
længe  hun  havde  to  tænder  i  sin  mund.  Med  den  ferste 
adstadige  art  forbindes  på  Færøerne  afsyngningen  af 
gamle  kæmpeviser,  der  danses  til  kæmpevisemelodier.  At 
det  samme  må  have  været  tilfældet  på  Island,  ses  deraf, 
at  selve  melodien  eller  kæmpevisen  kaldes  en  dans.  I 
Sturlungasaga  fortælles,  hvorledes  Thord  Andresson  var 
fangen  af  Gissur  jarl,  og  frygtede  for  sit  liv,  og,  i  samtale 
med  en  anden  mand  om  denne  sin  frygt,  standsede  han 
sin  hest,  og  kvad  denne  dans  {pd  hrokkti  pordr  hestinn 
undir  sik,  ok  kvad  dans  penna  vid  raust): 

minar  eru  sorgirnar  pungar  sem  bly 
(sorgerne  mine  ere  tunge  som  bly).  Et  exempel  på  den 
stormende  dans  anføres  i  Herrau5s  ok  Bdsasaga:  dansen 
Faldafeykir,  så  kaldet,  fordi  kvindernes  hovedtoj  (faldr) 
derved  dreves  op  i  vejret.  Den  blev  danset,  som  vi  sige, 
så  det  stod  efter.  {S16  Sigurdr  pd  pann  slag,  at  Falda- 
feykir heitir;  stukku  pd  faldamir  af  konunum^  ok  léku 
peir  fy  rir  ofan  pvertren). 

Den  simple  dans,  der  blev  trådt,  og  hvortil  visen  blev 
sungen,  fører  os  ligefrem  ind  i  fodmål  og  takt.  I  den 
sang,  hvortil  der  kan  danses,  må  der  være  takt,  ligesom  i 

musikken  bestemt  ved  nedslag  og  opslag.    Takten  bestem- 
mer fodmålet;  fodmålet  (og  rimet)  bestemmer  versarten. 

Den  nordiske  versbygning  afhænger  ikke,  som  Jon 
Olafsen  antager,  af  stavelsernes  antal,  men  af  takten  (accen- 
tuationen). Stavelser  (samstofur)  ere  lange  (langar  eller 
mnar)  og  korte  {skammar  eller  skjotar).  Enhver  stavelse, 
der  falder  i  den  gode  takttid  (som  nedslag),  er  lang ;  enhver, 
der  falder  i  den  slette  (som  opslag),  er  kort.  Ordets  hov- 
edtone hviler  i  almindelighed  på  første  stavelse,  ikke, 
som  i  de  sydlige  sprog,  på  ^dste.  Ordets  grundstavelse  er 
i  almindelighed  lang,  bistavelserne  kortere  eller  korte;  men 
endelserne  ere  i  det  gamle  sprog  vægtigere  end  i  vort,  og 
kunne  lettere  gælde  for  lange.  Ligeså  småordene.  Flere 
korte  stavelser  have  samme  gyldighed  som  én  lang,  ligesom 
i  musikken  to  ottendedele  f.  ex.  have  samme  værd  som 
en  Qerdedel.  Position  bidrager  til  at  styrke  længden, 
men  fremkalder  den  ikke,  som  i  de  klassiske  sprog.  Det 
uvæsentlige  -r  lyder  ikke  med,  danner  ingen  ny  stavelse: 
lå  brytr,  log  skytr 
lung-armr,  rangbarmr 

(lungarmr  brytr  lå,  åren  gennembryder  vandet; 

rangbarmr  skytr  log,  skibet  skyder  søen) 
danner  i  hver  verslinie  fire  lange  stavelser.  Den  ubetonede 
endeselvlyd  opsluges  foran  en  felgende  betonet:  hendi 
inni  hægri  bliver  til  hend'inni  hægri;  lj65andi  engla  til 
ljd5and'engla.  En  grundselvlyd  opsluger  selvlyden  i  små- 
ordet: svå  at  =  svåt;  tå  er  =  fa'r;  kalla  ek  ==  kalla'k, 
0.  s.  V. 

Den  korteste  sang  er  en  vise  (visa)  eller  strofe.  Som 
en  del  af  et  storre  digt  kaldes  den  også  et  ærende 
{eyrindi^    erindi),  der   også  forekommer  i  gammel  Dansk. 

En  vise  består  i  almindelighed  af  to  halvdele  (visuhelm- 
ingar);  hver  halvdel  af  Qerdinger  (visufjordungar), 
nemlig  et  forled  og  et  bagled.  En  enkelt  verslinie  kaldes 
et  ord  (ord,  visuord). 

Begge  halvdeles  bygning  er  ens ;  og  hver  halvdel  danner 
en  musikalsk  sætning  eller  mening;  de  skyde  ikke,  som  i 
den  nyere  poesi,  over  i  hinanden: 
Ganga  halir 
af  herskipum 
tdlf  saman 
tirar  gjarnir. 
Munu  vit  at  aptni 
65in  gista 
tveir  fullhugar, 
en  l)eir  tdlf  lifa. 
(Hjalmar   siger   til  sin   stalbroder   Odd,   da   han  ser 
Angantyr   med   sine    elleve    brødre  gå  i  land:    Tolv  ære- 
lystne  mænd  gå  op  fra  hærskibene;    vi  to  modige  skulle  i 
aften  gæste  Odin,  men  de  tolv  leve). 

Hyppig  forekommer,  især  i  de  ældste  digte,  en  for- 
jøgelse  af  verset,  som  de  gamle  kalde  målfylding  (mdl- 
jylling),  der  svarer  til,  hvad  der  i  musikken  kaldes  optakt, 
og  altså  kan  bestå  af  én  eller  flere  (to,  tre)  stavelser 
(•»  #  •»  J  J  Jj.  Enhver  sådan  målfylding  eller  optakt 
læses  over  til  den  følgende  sætning,  hvortil  den  hører,  og 
berøver  de  foregående  stavelser  eller  pauser  så  megen  tid, 
som  den  selv  behøver: 
umdu  oddlår 

/Odins  veari  J.  /  I  J  •^  1  J- ;N  J  J  I 

(blodet  flød  i  Odins  vejr) 
itr  åliti 
ok   i  or5um  spakr      J  J  |  J.  ^  J  j  I  J  J  i  J  il 

(herlig  af  udseende,  og  i  ord  veltalende). 

Målfyldingen   står  i  begyndelsen  af  verslinien,  hvortil 
den  hører,  ikke  i  slutningen  af  den  forrige: 
attak  gott 
vid  geira  drdttinn, 
goråumk  tryggr 
at  trua  hånum, 
(jeg  havde  det  godt  [kom  vel  til  rette] 
hos  spydenes  herre,  o.  s  v.) 

ikke:  attak  gott  vi5 
geira  drdttinn, 
(jeg  havde  det  godt  hos 
spydenes  herre). 

Det  nordiske  rim  {rim)  er  tre  slags:  bogstavrim  eller 
gentagelse  af  samme  begyndelsesbogstav,  og  stavelserim 
eller  gentagelse  af  samme  endestavelse,  hvilket  atter  findes, 
som  linierim,  i  samme  linie,  eller,  som  enderim,  i  «nden 
af  flere  linier. 

Bogstavrim,    alliteration   (stafasetning)  er   i  al  is- 
landsk poesi  en  så   væsentlig   form,    at   det  bruges  i  alle 
versarter   og  til  alle  tider.     Det    består  i  almindelighed  i 
tre  med  hinanden  overensstemmende  bogstaver,  der  kaldes 
rimbogstaver  eller  rim  s  tave  {stafir,  hljodsta/lr),  de  to 
fjørste  i  én  verslinie,  og  det  tredie  i  begyndelsen  af  næste. 
Det  sidste  kaldes  hovedstaven  Qiofudstafr),  de  to  foregående 
bistavene  eller  støttestave  (studlar);  som  g  i: 
ganga  hér  i  gar5i 
gullhyrndar  kyr. 
Urigtige  ere  altså  vers,  hvor  rimstavenes  orden  vendes 
om,  som  dette  af  Oehlenschlåger: 

Lejligheden 

er  længslers  læge, 
hvor  hovedstaven  står  i  farste  linie,  og  to  bistave  i  anden. 
Enhver  rimstav  må  stå  i  en  betonet  stavelse,  altså 
ikke  i  en  måliylding;  og  intet  andet  hovedord  med  tonen 
på  første  stavelse  må  begynde  med  samme  bogstav. 
Hovedstaven  må  stå  i  begyndelsen  af  linien  eller  i  det 
mindste  nær  derved,  ikke  i  slutningen.  Urigtige  ere  altså 
vers  som  Oehlenschlågers: 

Loke  lokkes  af 

Kvindelokker  — 

Guldhårsgaven  i 

bondergårde. 
Bistå  vene    må   ikke  gerne  stå  tæt  på  hinanden,   især 
når  verslinien  er  lang.    I  korte  versarter  kan  én  bistav  og 
én  hovedstav  være  nok,  helst  når  der  ellers  findes  tre;  som: 

hljd5s  bid'k  allar 

helgar  kindir, 

meiri  ok  minni 

mogn  Heimdallar. 
Dannes  rimet  af  medlyde,  så  gentages  samme  medlyd, 
og  er   medlyden  sammensat,    gentages  sammensætningen, 
især  sk,  st,  sp.    Imellem  rimstave  med  enkelt  s  kan  derfor 
stå  ord,  der  begynde  med  et  sammensat;  som  i  dette: 

sol  skein  snnnan 

å  salar  steina, 
hvor   skein    og   steina   ikke   forstyrrre  de  tre  rimstave 
med  s. 

Dannes    rimet   af  selvlyde,    må   det  ikke   være   den 
samme,  men  forskellige;  som: 

ond  pau  né  åttu, 

65  fau  né  hof5u, 
hvor  rimstavene  ligge  i  ordene  ond,  åttu  og  65. 

Ildeklingende  ere  altså  vers  som  disse,  ligeledes  af 
Oehlenschlåger : 

ædikæblet 

ædes  i  hunger, 

yder  ej  Ydun 

yndig  frugten.  — 

ast  han  atter 

agter  kun  fage. 
For   selvlyde   gælde   forbindelser  med  j   og  v;   som  i 
ordene  jotni  og  vætr  i  følgende: 

oxn  alsvartir 

jotni  at  gamni.  — 

svaf  vætr  Freyj  a 

åtta  n6ttum. 
At  bogstavrimet  tidlig  må  have  været  anvendt  og 
vidt  udbredt  i  Norden,  skonnes  af  dets  hyppige  brug  i 
lovformler  og  ordsprog.  (J.  Grimms  Deutsche  rechtsalter- 
thiimer).  I  den  svenske  Vestgotalag  hedder  det:  den  å 
hara,  er  hendir,  den  å  ref,  er  resir,  den  å  varg,  er 
vindir,  den  å  biorn,  er  bætir.  I  Jyske  lov:  så  langt 
æns  limæ  lutæ  ok  rot  renner.  I  ordsproget  bruges 
det  endnu,  og  giver  det  fynd:  som  lån  må  gå  lakkeløs 
hjem;  hugg  er  holdne  vare. 

Stavelserimet  {kending)  består,  som  hos  os,  af 
to  stavelser,  hvad  vi  kalde  kvindeligt;  eller  af  én  stavelse, 
hvad  vi  kalde  mandligt;  det  sidste  hedder  hos  de  gamle 
stakket  eller  afstumpet  {styft^  hnept). 

Særegen   er   stavelserimets  brug  som  linierim,    der 

enten  er  helrim  {adalhending),  konsonans,  med  samme 
selvlyd  foran  samme  medlyd;  sum-ir  gum-a;  merk-i, 
sterk-a;  eller  halvrim  (shothending)^  assonans,  med  for- 
skellig selvlyd  foran  samme  medlyd:  stir5-um,  nor5-an; 
var 5,  for5-a.  Det  rim,  der  står  forst. i  linien,  kaldes 
forrim  (frumhending) ,  og  stilles  helst  i  begyndelsen  af 
linien  (oddhending),  men  kan  også  stå  i  midten  {hluthend- 
ing);  det  andet  kaldes  bagrim  {vidr kending).  Endelserne 
-r  og  -s  regnes  i  falge  lovene  for  stavningen  ikke  til  linie- 
rimet: bj art-s  og  hj art-a  ere  fuldkomme  helrim;  å6-r 
og  fly5-i  ere  fuldkomne  halvrim.  Det  gælder  også  her 
om,  ved  stillingen  at  befordre  velklangen;  ikke  at  lade 
rimene  komme  for  nær  sammen;  kun  at  rime  staveiser, 
der  have  samme  tonehold.  Men  digterne  tage  sig  her, 
som  ved  andre  lejligheder,  mange  friheder.  Harald  Hård- 
rådes hirdskjald,  Thjodolf  Arnesen,  kom  engang  til  at 
rime  g  rom  med  skomm-u,  det  første  med  langt,  det 
andet  med  kort  tonehold.  Kongen  bebrejdede  ham  det  og 
råbte:  Jo,  du  er  mig  den  rette  digter!  bruger  du  at  rime 
således?  grom,  skommu,  de  rim  ere  jo  ikke  lige  stærke. 
Linierimets  anvendelse  giver  strofen  en  mangfoldig 
afvexling ,  og  derved  hele  digtet  en  særegen  karakter. 
Snart  er  kun  én  linie  rimet,  som 

au5it  var  l)å  flotnum  dau5a 
(da  var  det  sømænd  beskæret  at  dø), 
snart  ere  alle  linier  halvrimede  eller  alle  helrimede;  men 
sædvanlig  vexle  begge  arter  med  hinanden,  så  at  den  første 
linie  er  helrimet,  den  anden  halvrimet,  eller,  hvad  der  er 
endnu  hyppigere  og  skønnere,  den  første  halvrimet  den 
anden  helrimet  f.  ex. 

fastor5r  skyli  fir5a 
fengsæll  vera  fengill 
(koDgen  må  være  ordholden,  som  hengivne  mænd  skal  få). 
Vil    digteren   i  endnu  hojere  grad  vise  sin  færdighed, 
eller,  om  De  vil,  sit  sprogs  vidunderlige  rigdom,  så  sætter 
han  to  helrim  i  hver  linie;  som  her: 
herfjold  bera  holdar 
hag-båls  lagar  ståla 
fridask  sjaldan  vi5  valdi 
val-lands  svala  branda 
(hver  mand   på  hænderne  bærer  det  fagre  metal,    thi 
helten  gemmer  sjælden  på  smukke  ringes  mængde). 

Tilsidst   ender  det  med,    at  hele  strofen  bliver  lutter 
rim  (den  såkaldte  nyi  hdttr)^  som 
ræsir  glæsir 
rokkva  dokkva 
hvitum  ritum 
hreina  reina 
(kongen   pryder   sine  morke  skibe,  med  hvide  skjolde 
(pryder  han)  de  smukke  rener  (skibe). 

Det  er  rigtig  nok  khngklang,  men  hvor  længe  vil 
nogen  digter  i  et  nyere  sprog,  hvis  han  nu  engang  vil 
vise  dets  rigdom,  holde  ud  på  denne  vis  i  korrekte  rim 
at  give  en  sammenhængende  mening? 

Linierimet  er  noget  særeget  for  den  nordiske  poesi ; 
det  bruges  hverken  i  angelsaxiske  eller  tyske  digte.  Til- 
fældig forekommer  det,  som  bekendt,  hos  klassiske  digtere, 
for  at  forstærke  udtrykket;  samt  i  latinske  vers  fra  mid- 
delalderen med  forsæt.  Nyere  nordiske  digtere  have  også 
forsøgt  at  efterligne  det,  men  det  vil  næppe  gore  nogen 
god   virkning   i   vore   dage,   ja   formedelst  vor  stavemåde 

næppe  mærkes  af  øret;   som  dette  af  den   svenske   digter 
Livijn : 

Ån  kring  Logarns  lander 
låtta  sjomor  sitta. 
Enderimet  have  vi  selv,  så  det  behøver  kun  liden 
forklaring.  Det  er  helrim  på  to  stavelser  eller  afstumpet. 
Der  rimes  sammen,  enten  to  og  to  linier,  eller  fire,  eller 
alle  otte  linier  i  en  strofe.  Men  der  rimes  altid  kun  to 
eller  flere  på  hinanden  felgende  linier,  aldrig,  som  hos  os, 
skiftevis,  første  og  tredie,  anden  og  Qerde. 

Den  ældste  og  simpleste  versart  {hdttr^  Ijåda-hdttr) 
er  »Synge-  eller  Talesproget«,  FornyrSalag  (som  det 
almindelige  navn  brugt  af  Jon  Olafsen).  I  hver  Hnie  er 
der  to  fødder,  hver  bestående  af  to  gerdedele  eller  deres 
værd.  Rimet  er  bogstavrim,  stundum  med  to  rimstave 
fomyrdalag)  eller  fuldstændig  med  tre  (bdlkarlag).  Når 
det  holder  sig  strængt  til  fire  lange  stavelser  i  hver  linie, 
hedder  det  StarkaSarlag  efter  Stærkodder  den  gamle: 

t)eir  'ru  jofrar —  -— 

alvitrastir  o.  s.  v.  —  —         — 
Målfylding,  og  tildels  anden  fylding  (tillæg  af  en  enkelt 
stavelse),  anvendes  hyppig,  hvorved   versarten  nærmer  sig 
daghg  tale: 

senn  våru     æsir 
allir  å  tingi 

of  t)at  rédu 

ri  kir  ti  far  o.  s.  v. 

Nogle  foretrække  at  skrive  to  linier  sammen  i  én, 
hvilket  kun  er  en  formsag: 

senn  våru  æsir  allir  å  fingi  o.  s.  v. 
Der  gives  to  arter:  det  otteleddede,  der  består  af  otte 


224  UDDRAG  AF  FORELÆSNINGER 

98-99 

verslinier,    og    det   sexleddede,    der   består   af  sex;    begge 
atter  med  flere  afvexlinger. 

*  En   meget  smuk  art  af  det  otteleddede  dannes  f.  ex. 
ved  at  lade  hveranden  linie  være  afkortet  (mandlig): 
bar  tållaust 
tvennan  bloma 
aldinvi5r 
einu  sumri; 
ok  likalt 
litifuglar 
ondvert  år 
urpu  tvisvar. 
(frugttræet  visselig  bar  to  gange  blomster  i  én  sommer, 
og  de  vilde  fugle  lagde  to  gange  æg  i  den  milde  vår). 
Oehlenschlåger  har  efterlignet  det: 
holdt  i  hånd 
hårprydglansen; 
vidt  for  vind 
vifted  svævet. 
Det  sexleddede    {Ijådahdttr)   fremkommer  af  det  otte- 
leddede ved  at  bortkaste  en  fod  i  enden  af  hver  halvdel. 
Den   første    og  anden,    Qerde    og  femte  linie  er  da  som  i 
det  otteleddede ;  den  tredie  og  sjette  derimod  have  hver  tre 
fødder  og  sine  egne,  to  eller  tre,  rimstave: 
deyr  fe, 
deyja  frændr, 
ey5isk  land  ok  lå5 
(kvæg  dør,  frænder  dø,  land  og  rige  ødes), 
lingr  var'k  fordum, 
fdr'k  einn  saman, 
få  var6'k  villr  vega 
(ung  var  jeg  fordum,  jeg  for  alene,  da  tog  jeg  fejl  af  vejen). 

Hver  halvdel  i  fornyrOalag  danner,  som  exemplerne 
vise,  sædvanlig  en  sætning  for  sig,  og  griber  ikke  over  i 
den  anden. 

De  ved  rimstave  forbundne  linier  rives  heller  ikke 
gerne,  som  i  Angelsaxisk,  fra  hinanden,  så  at  rim  stavene 
komme  til  at  stå  i  to  sætninger. 

Der  findes  i  nogle  sange  i  Sæmunds  Edda  en  blanding 
af  det  otteleddede  og  det  sexleddede  fornyr5alag.  Det  må 
snarere  anses  for  en  følge  af  overleveringens  unojagtighed, 
end  af  digterens  vilkårlighed,  som  ved  denne  blanding  af 
uensartede  dele  kun  vilde  forstyrre  sit  eget  værks  harmoni. 
Dog  forekommer  også  slige  uregelretheder  i  det  mindre 
andensteds,  f.  ex.  i  Håkonarmål. 

I  de  ældste  digte  har  denne  versart  ellers  en  regelret 
inddeling  i  ensformige  strofer,  men  den  forekommer  også 
uden  afdeling  i  strofer  eller  fortløbende  med  ganske  vil- 
kårlige afdelinger  efter  indholdet,  især  i  episke  digte. 

Jon  Olafsen,  Finn  Magnusen  og  Kask  have  sammen- 
lignet fornyr5alag  med  klassiske  versarter.  Det  otteleddede 
ligner  det  adoniske  vers,  kun  at  dette  som  første  fod  haj- 
regelrette  daktyler,  medens  det  nordiske  tillader  storre  af- 
vexling.  Det  sexleddede  kan  tilfældig  komme  hexametret 
temmelig  nær;  som : 

g65  er  gåta  t)in,  Gestr  inn  blindi,  getit  er  J)eirrar. 
(god  er  din  gåd«.  Gest  hin  blinde,  gættet  den  er  alt.) 

Ved  de  øvrige  versarter  grundes  inddelingen  på  fod- 
målet og  på  rimet.  På  fodmålet,  da  verslinien  kan  have 
ikke  blot  to,  men  tre,  fire  og  flere  fødder.  Da  bogstav- 
rimet findes  overalt,  kan  kun  linierimet  og  enderimet 
danne  den  anden  inddelingsgrund. 

Nærmest    det  otteleddede    fornyr5alag  ligger  Toglag 
IV.  15 

(to  g  mælt,)    Det  har  to  fødder  i  hver  linie,  af  hvilke  den 

første  kan  udvides   ved  en  kort  stavelse.     Målfylding  an- 
vendes sjælden,   i  de  hojtidelige   arter  slet  ikke.     Foruden 
bogstavrimet  har  det  linierim,  og  kan  efter  dets  beskaffenhed 
inddeles  i  mange  arter:    hver  linie  rimet,  eller  kun  hver- 
anden;  første  linie  halvrimet,  anden  helrimet;   med  lutter 
mandlige  rim  eller  med  kvindelig  rimet  bagled;  med  hel- 
rim  overalt,  o.  s.  v.     F.  ex.  med  lutter  mandlige  rim; 
lå  brytr,  log  skytr 
lungarmr,  ragbarmr; 
med  halvrim  i  første  linie,  helrim  i  anden: 
okbåruibyr 
blå  segl  vi5  rå; 
0.  s.  fr. 

En  længere  versart  kaldes  i  almindelighed  Drott- 
kvæ5i.  Det  almindelige  består  af  strofer  på  otte  linier 
med  tre  fødder  i  hver.  Det  kan  være  uden  linierim  eller 
med  linierim,  det  sidste  hyppig;  som 

Hér  ver6r.|  t>rong  å  |  tingi, 
{)df  gengr  langt  or  hdfi  o.  s.  v. 
(her  bUver  trangt  på  tinge,  valkningen  bliver  umådelig). 
Gefjdn  |  drd  frå  |  Gylfa 
glo5  djupro5uls  audla, 
svå  at  af  renni-roknum 
rauk,  Danmarkar  auka  o.  6.  v. 
(Ge^on    drog   glad   fra  den  guldrige  Gylfe  Danmarks 
forøgelse  (Sælland),    så  at  det  røg  af  de  dampende  heste). 
Forlænget    drotkvæde    (h  ry  n  jan  di)   er   som   forrige 
med   fire  fødder.    Det  kaldes  også  liljulag,    fordi  digtet 
Lilja  er  digtet  deri. 

Da   drotkvæde   ofte   anvendes  til  højtidelig  digtning, 

gives  der  mange  forandringer  deraf  med  hensyn  til  stavelse- 
målet og  linierimet.  Desuden  gives  der  adskillige  varia- 
tioner ved  en  blanding  af  toglag  og  drotkvæde,  hvilke 
ingen  videre  forklaring  behøve. 

Når  de  foregående  versemål  anvendes,  men  med  ende- 
rim, så  kaldes  versarten  Kiinhenda.  Den  kan  være 
kortere  og  længere,  og  enderimene  af  forskellig  art;  f.  ei. 
med  tre  fødder: 

fara  Vidris  grev 
valgjorn  nm  ey; 
med  fire  fødder: 

piggja  knå  med  gulli  glod 
gotna  fer5  at  ræsi  mj65  o.  s.  v. 
Der  findes,   som  i  al  poesi,    andre  egenheder,   hvoraf 
nogle  anføres  som  exempler: 

I  de  længere  digtarter  forekommer  hyppig  et  indskud 
eller  en  parenthes,  der  hverken  forøger  eller  forstærker 
hovedtanken,  men  var  et  middel  for  skalden  til  at  få 
manglende  rimstave  eUer  rim.  Et  sådant  indskud  kaldes 
stål  og  verset  stælt: 

bld5  féll  varmt  å  vidan 
(vå  frægr  konungr)  ægi, 
hvor  indskudet :  den  beromte  konge  stred,  ikke  videre  for- 
øger tanken  om  det  varme  blod,  der  faldt  i  havet. 

Udtrykket  forstærkes  på  mangehånde  måder  ved  gen- 
tagelse af  samme  eller  lignende  udtryk,  i  strofens  b^ynd- 
else  eller  slutning.  F.  ex.  når  Odin  i  Vaft»rddDismaI 
siger: 

fjold  ek  for, 
fjold  ek  freistada, 
fjold  ek  reynda  regin. 

15* 

Eller  når  Odin  i  Håvamål  siger  om  sit  forhold  til  Gimnlo5 : 

ill  i9gjold  lét'k 

hana  aptr  hafa 

sins  heila  hugar, 

sins  svara  sefa. 
Viser   eller   sange    kunne,    ligesom  hos  os,  ved  slut- 
ningen   af  hver    strofe    have    sit  omkvæd   (ni 5 r lag  eller 
vi5kvæ9i);  f.  ex.  Harald  Hårdrådes  vise  om  den  russiske 
kongedatter,    der    forsmåede    ham.      Han    opregner    sine 
færdigheder  og  bedrifter,  og  ender  hver  gang  med: 
1)6  lætr  ger5r  i  Gor5um 
gollhrings  vi9  mer  skolla 
(og  dog  spotter  mig  guldrings  Gerde  i  Garderige). 
Men  der  gives  også  et  særeget  omkvæd,  stevet. 

Ved  versarternes  anvendelse  i  et  helt  digt  opstode 
nemlig  særegne  digtformer.  De  kunne  bestå  af  flere,  dog 
sjælden  over  hundrede,  ensdannede  strofer,  eller  af  flere, 
tildels  hver  for  sig  selvstændige,  sange.  Blandt  de  historiske 
lovsange  ere  især  to  mærkelige:  den  kortere  og  mindre 
kunstige  Flokk  (flokkr),  og  den  længere  og  kunstigere 
Drapa  {drapa).  Den  sidste,  drapen,  kan  bestå  af  flere 
afdelinger,  som  adskilles  fra  hinanden  ved  et  omkvæd  eller 
Stev  (stef).  Hver  enkelt  afdeling  med  stev  kaldes  Stev- 
mål {stefjamdl  eller  stefjahdlkr).  Stevet  består  i  to  eller 
fire  linier,  og  er  ingen  fortsættelse  af  den  episke  fortæUing, 
men  en  bemærkning,  der  udhæver  heltens  hæder  eller 
bedrift.  Exempler:  Thoraren  Loftunges  Hofu91ausn,  Egil 
Skallagrimsens  Hofu51ausn,  Ejnar  Skulesens  Geisli  eller 
Strålen,  om  kong  Olaf  den  hellige.  Denne  art  er  simpel 
og  naturlig,  og  de  forskellige  stev,  der  slutte  hvert  stevmål, 
give  sangen  afvexling. 


i 

Men  stevet  er  ikke  altid  samlet  på  ett  sted.  Det 
kan  også  fordeles  i  flere  strofer,  i  deres  begyndelse,  midte 
og  slutning.  Det  står  da  heller  ikke  i  forbindelse  med  det 
øvrige  af  strofen,  men  må  desuden  selv  samles,  for  at 
give  en  mening.  Det  bliver  da,  efter  dets  bestanddele  og 
deres  fordeling  på  flere  steder,  todelt,  tredelt,  firdelt. 
Todelt  er  det  i  Sighvat  skalds  Kniitsdråpa,  hvor  en  strofe 
begynder  med:  Kniitr  er  und  himnum,  og  en  anden 
slutter  med:  hofu5fremstr  jofurr.  Samlet  bliver  det 
altså:  Kniitr  er  und  himnum  hofuSfremstr  jofurr, 
Knud  er  under  himlen  den  ypperste  konge.  Tredelt  findes 
det  dels  i  midten  (klofastef),  dels  i  slutningen  (efter  Egils- 
son  rekstef)^  f.  ex.  når  i  Hallarsteinns  digt  ReksteQa  over 
kong  Olaf  Tryggvesen  hvert  stevmål  består  af  tre  strofer, 
og  sidste  linie  af  forste  strofe  er:  Hann  varrikstr 
konungmanna,  sidste  linie  af  anden  strofe:  Olafr  und 
veg  solar,  og  sidste  linie  af  tredie  strofe:  holl  ok 
fremstr  at  611  u,  hvilke,  når  de  læses  samlede,  ligeledes 
udgore  en  sammenhængende  mening.  Endelig  firdelt, 
f.  ex.  i  Jomsvikingadråpa,  hvor  det  i  samme  strofe  er 
fordelt  således: 

Ein  drepr  fyrir  mer  allri, 

utrau5r  å  log  skei5um 

orr  l)engill  ba5  yta 

itr  manns  konan  teiti; 

go5ætt  of  kemr  grimmu, 

gekk  herr  å  skip  darra, 

hinn  er  kunni  gny  guma, 

gæSings  at  mer  stri5i, 
hvor  stevet  findes  i  forste,  Qerde,    femte  og  ottende  linie. 
Dette  ser   ud    som    kunstleri,    og   er  jo   heller   ikke 

andet.  Vi  forbigå  andre  kunstige  behandlinger,  og  anføre 
kun  endnu  et  par  exempler,  for  at  vise  sprogets  rigdom, 
uden  hvilke  slige  kunster  næppe  lade  sig  gennemføre  i  et 
helt  digt.  I  følgende  halve  strofe  giver  hver  side  af  digtet 
sin  fuldstændige  mening: 

Haki  Kraki 

hamdi  framdi 

geirum  eirum 

gotna  flotna,      - 
nemlig  Haki  hamdi  geirum  gotna,    Hake  tvang  med 
våben  mændene;    Kraki  framdi    eirum  flotna,    Krake 
fremmede    med    fred  mændene.     Men    i  følgende  derimod 
ved  at  læse  over  kors: 

Haki  Kraki 

hoddum  broddum 

sær5i  mær5i 

seggi  leggi, 
nemlig  Haki  broddum  særdi  leggi,    Hake  med  spyd- 
ene  sårede    benene;    Kraki    hoddum    mær5i    seggi, 
Krake  med  rigdomme  hædrede  mændene. 

ni.  Det  poetiske  sprog  og  det  poetiske  ud- 
tryk. Det  poetiske  sprog  udgor  ligesom  et  eget  tungemål 
med  sine  egne  stamord  og  sine  egne  afledninger  og  sam- 
mensætninger, af  hvilke  mange  ikke  forekomme  i  den  dag- 
lige tale.  Oprindelsen  tillægges  guderne.  Også  Homer 
kender  jo  dobbelte  udtryk  for  samme  genstand,  nogle  i 
gudernes  sprog,  andre  i  menneskenes.  Når  vi  på  menne- 
skelig vis  tale  derom,  må  vi  anse  stamordene  fremkomne 
ved  en  tilstrømning  fra  andre  sprog;  sprogene  dannes, 
som  det  jo  hedder  hos  en  gammel  forfatter,  per  alluvionem, 
som    opskyllet   land.      Når    man    betragter    ordlighederne. 


VEDKOMMENDE  DE  NORDISKE  SPROG.  231 

104-105 

måtte  man  da  kunne  opdage,  ad  hvilken  vej  ord,  for  såvidt 
de  ikke  ere  selvdannede,  nærmest  kunne  være  komne  til 
Norden.  En  ofte  slående  lighed  går  helt  ned  til  de  klassiske 
sprog;  og  ordene  kunne  da  være  indkomne  ad  to  veje:  ad 
en  ostlig  vej  og  en  vestlig.  Mod  østen  fra  Græsk  igennem 
slaviske  sprog;  mod  vesten  fra  Latin  igennem  keltiske;  f.  ex. 
græsk  xQccvfj  {xqtjvi])  er  det  poetiske  ord  hronn,  bolge; 
græsk  vavg,  lat.  navis,  er  det  poetiske  ord  nor,  skib. 
Langt  flere  ere  komne  fra  Latinen  end  fra  Græsken;  vil 
det  sige,  at  samkvemmet  har  været  storre  med  Keltisk  end 
med  Slåvisk?  f.  ex.  porcus,  =  borgr,  svin;  vaccus,  vacca, 
=  viggr,  vigg,  nød,  kvæg;  lacus,  keltisk  llwch,  logh,  = 
logr,  sø;  vultus,  angels.  vlite  =  litr,  ansigt;  apertus 
(spansk  abjerto)  =  bjartr,  klar.  En  endnu  nærmere  og 
storre  overensstemmelse  finder  naturligvis  sted  med  Angel- 
saxisk,  Oldsassisk  og  andre  fjærnere  tyske  sprogarter;  f.  ex. 
angels.  beam,  t.  baum,  ==  baSmr,  træ;  angels.  isern, 
isen,  t.  eisen,  =  isarn  jærn.  Navne  på  sydlige  dyr  og 
planter  genfindes  derfor  i  Norden:  det  poetiske  ord  for  en 
konge,  jofurr  er  egentlig  eber,  vildsvin;  buen  kaldes  efter 
træet,  hvoraf  den  er  gjort,  ålmr;  ælm,  også  yr  (ybogi, 
Gu5runarkvi5a  2),  eng.  yew,  t.  eibe,  taxus  baccata  (be- 
mærket af  Save;  at  det  er  et  træs  navn,  véd  Snorraedda: 
menn  kalla  y  einn  vi5).  At  de  gamle  poetiske  ord  gen- 
findes i  dialekterne,  følger  naturlig  deraf,  at  dialekterne 
ere  de  ældste  sprogformer;  men  de  genfindes  ikke  blot  i 
de  nordiske,  som  forr,  heftig,  modig,  =  norsk  forr  (måske 
stammen  til  /ym,  fyrstr\  i  en  langt  videre  kreds  går  ord 
som  undarn,  måltid,  der  forekommer  i  Voluspå,  i  Krak- 
umål  og  i  et  brudstykke  {om  drekkr  undarn),  og  gen- 
findes  ikke    blot    i    alle    nordiske    hoveddialekter,    men    i 

Mosogotisk  (hos  Ulfilas)  og  i  flere  egne  af  Tyskland 
(F.  Magnusens  afh.  om  de  gamles  tidsinddeling),  medens 
det  på  Island  selv  er  ubekendt;  tå,  der  et  par  gange 
forekommer  i  Sæmunds  Edda,  og  var  de  islandske  ind- 
fødte fortolkere  ubekendt,  har  jeg  genvist  i  det  svenske  tå 
(dansk  fortov  =  fortå),  og  det  henføres  nu  af  Luning  til 
de  tilsvarende  ord  i  tyske  dialekter. 

Her  åbner  sig  en  vid  og  underholdende  undersøgelse: 
at  genfinde  de  gamle  poetiske  ord  i  de  endnu  levende 
dialekter. 

Af  de  forskellige  sprogkilder  udstromme  for  samme 
ting  dobbelte  udtryk,  det  ene  mere  almindeligt,  det  andet 
mere  sjældent;  f.  ex.  hjarta  og  neg  g,  hjærte;  or  og 
pila,  pil;  tre  og  ba5mr  (t.  baum),  træ;  ol  og  bjdrr 
(t.  bier),  øl;  eldr  og  funi  ild;  jor5  og  fold,  jord;  ndtt 
og  njdla,  nat;  skip  og  nor,  skib;  gar5r  og  tun 
(t.  zaun),  gård;  garn  all  og  forn,  gammel,  o.  desl. 

Men  på  visse,  hyppig  omtalte,  genstande  forekomme 
mangfoldige  blot  poetiske  benævnelser,  som  Snorra-Edda 
meddeler  en  del  af;  sådanna  ere:  navne  på  mand  og 
kvinde,  konge,  våben,  bølgen  og  havet,  land  og  ø,  dyr, 
0.  s.  V.  samt  en  mængde  mythiske  udtryk  for  de  samme 
genstande.  Her  er  ligeledes  en  undersøgelse,  der  endnu 
skal  ordnes;  nemlig  filologisk  at  oplyse,  hvorfra  sådanne 
ord  have  deres  oprindelse;  f.  ex.  når  kongen  kaldes  jofurr 
eller  tiggi  eller  visi,  eller  t)engill  eller  ræsir  eller 
siklingr;  når  kvinden,  foruden  de  almindelige  navne, 
kona,  mær,  bru5r,  vif,  ekkja,  hedder  man,  flj 6 5,  sprund, 
snot,  dros,  svarkr,  strind,  skor5,  rein,  brik,  fjorn, 

0.  s.  V. 

Vi 

Det  poetiske  sprog  benytter  fremdeles  de  ældste  gram- 

matiske  former  og  andre  fra  den  almindelige  prosaiske  tale 
udelukkede  sammentrækninger  o.  desl. ,  ligesom  i  alle 
andre  folks  poesi;  f.  ex.  af  blota  datiden  biet  for  blotadi: 
af  at  temja  tillægsformen  tamidr  for  tamdr;  af  fe  eje- 
formen  fiar  for  fjår;  navneformen  sia  for  sjå,  o.  desl.: 
eller  bogstavomsætninger,  som  rann  oghronn,  balge; 
vi5r  og  vinnr,  vinder;  eller  sammenttækninger,  som 
rau5-måni  for  rau6r  mani,  rodmånen,  skjoldet;  kald- 
bårur  for  kaldar  bårur,  de  kolde  bolger,  havet.  Det  har 
derhos  sine  særegne  ordformer,  der  kun  forekomme  i  poesi 
eller  efterligninger  af  den  poetiske  talemåde,  som  det 
nægtende  -  a  eller  -  at,  f.  ex.  vara  eller  varat, 
var  ikke. 

Forskelligt  fra  det  poetiske  sprog,  de  for  dette  sær- 
egne poetiske  ord,  er  det  poetiske  udtryk,  skaldskabs- 
mål  {skdldskaparmdl).  Det  er,  efter  Snorra-Edda,  tre 
slags:  for  det  første,  når  man  nævner  en  ting,  som  den 
hedder,  eller  med  dens  rette  navn ;  for  det  andet,  når  man 
isteden  for  det  rette  navn  sætter  et  andet,  for  navnet  selv 
et  fornavn  {/omafn;)  for  det  tredie,  når  man  omskriver 
tingen,  hvilket  kaldes  kending  (ketining).  Det  skonnes 
let,  at  der  kun  er  to  tilfælde,  thi  det  første,  når  man 
nævner  tingen  med  sit  rette  navn,  er  det  sædvanlige  prosa- 
iske udtryk;  det  poetiske  udtryk  er  enten  et  fornavn 
eller  en  kending. 

Det  forste  og  simpleste  slags  er  de  mangehånde 
troper,  metaforer,  der  bruges  her,  som  i  alle  andre  sprog. 
Man  sætter  for  tingen  selv  dens  egenskab,  eller  virkning: 
man  sætter  delen  isteden  for  det  hele,  det  enkelte  for  det 
almindelige,  o.  s.  v.  Man  giver  for  tingen  selv  dens  be- 
skrivelse, og  det  atter  ved  et  stamord  eller  ved  afledning 

Og    sammensætning.      F.  ex.  søen  hedder  bif,    bevægelse; 

guldet  hedder  blik,  glans;  poesi  hedder  mærSr  eller  lof, 
berommelse  og  ros.  Buen  hedder  ålmr  ælm;  skibet 
hedder  kjoll,  kolen;  hovedet  hedder  reik,  der  egentlig 
hetyder  den  stribe,  der  dannes  fra  panden  over  issen,  når 
håret  falder  til  begge  sider.  Når  det  engang  mythisk  er 
givet,  at  man  for  en  mand  kan  bruge  navnet  på  ethvert 
træ  af  hankonnet,  for  en  kvinde  navnet  på  ethvert  træ  af 
hunkonnet,  kan  man  altså  kalde  manden  riinnr,  en 
busk,  reynir,  en  ron;  kvinden  bjork,  en  birk,  fol  1,  en 
tall  eller  fyrr.  Isteden  for  spydet  kan  man  nævne  et  visst 
enkelt  spyd,  isteden  for  hesten  en  viss  enkelt  hest:  spydet 
hedder  gungnir,  det  er  navnet  på  Odins  spyd,  hesten 
hedder  grani,  det  er  navnet  på  Sigurd  Fofnersbanes 
hest.  En  beskrivelse  kan  også  fremkomme  ved  afledning 
og  sammensætning:  en  broder  hedder  bid 5 i,  som  er  af 
samme  blod;  en  sor>  hedder  arfi,  arvingen.  En  mand 
hedder  orSspekingr,  den  veltalende,  rå5gjafi,  råd- 
giveren; hesten  hedder  målfeti,  som  går  med  afmålte 
skridt;  vinden  gnyfari,  som  farer  med  gny,  o.  s.  fr. 
Beskrivelsen  kan  også,  som  i  andre  sprog,  udvides  ved 
malende,  skildrende  epitheta  (sannkenningar) ,  der  også 
kunne  sættes  for  tingen  selv:  kongen  kaldes  {)j65mærr, 
den  folkeberomte ,  manden  då5rakkr,  den  dådstærke, 
0.  s.  V. 

Alt  dette  er  simpelt  og  let  forståeligt,  og  kan  jo  være 
ganske  smukt;  men  når  man  nu  fra  et  fornavn  springer 
til  siden  og  tager  et  mednavn  (meSnafn),  så  bliver  det 
søgt  og  uhjemligt,  og  vækker  kun  latter.  Det  bruges  ofte, 
hedder  det  i  Snorra-Edda,  når  nogen  vil  digte  morkt  eller 
forblommet,    isteden    for    tingen    selv   at    sætte  en  anden. 

der  har  samme  benævnelse.     Skaldene  satte  da  isteden  for 

ordet  selv  dets  mednavn,  og  for  mednavnet  atter  dettes 
mednavn,  indtil  niende  eller  tiende  led;  sædvanlig  gik 
man  dog  aldrig  så  vidt.  F.  ex.  Ordet  lind,  lindetræ  be- 
tyder både  et  skib  og  et  skjold;  man  kan  da  bruge  alle 
skibets  navne  om  skjoldet,  og  alle  skjoldets  om  skibet. 
Ordet  eg5ir  betyder  både  en  ulv  og  en  orn;  man  kan 
da  bruge  alle  ulvens  navne  om  ornen,  og  alle  ornens  om 
ulven.  En  ulv,  vargr,  betyder  også  en  landflygtig  (vargr 
i  véum);  man  kan  da  kalde  en  landflygtig  gandr,  som 
betyder  en  ulv.  En  hæl  hedder  hæli  betyder  også  en 
enke,  ekkja.  Da  derfor  Egil  Skallagrimsen  var  bleven 
gammel  og  grå,  og  holdt  sine  forfrosne  fødder  hen  til 
ilden,  kvad  han: 

eigum  ekkjur 

allkaldar  tvær; 

en  pær  konur 

t)urfa  blossa 
(jeg  har  to  enker,  såre  kolde,  disse  kvinder  trænge  til 
ilden).  Han  sagde  her  enker,  men  mente  sine  hæle  eller 
fødder.  Foruden  lysten  til  det  gådefulde,  kan  der  have 
været  andre  grunde,  som  bevægede  skalden  til  at  anvende 
deslige  kunster ;  deriblandt  letheden  at  få  et  manglende 
rim  eller  rimstav.  Sighvat  skald  digtede  om  en  mand, 
der  hed  Berse,  =  bjorn;  han  kunde  altså  bruge  hvilken 
anden  benævnelse  på  en  bjorn  han  vilde;  han  behøvede 
en  rimstav  på  h,  og  satte  hiinn,  der  betyder  en  bjorne- 
unge.  Men  at  gå  videre  end  til  det  nærmeste  mednavn, 
at  forfølge  mednavnene  gennem  flere  led,  var  ikke  sæd- 
vanligt. Et  exempel  er:  Skald-Ref  brugte  for  ordet  uld- 
tot, fldki  (ullarfldki),  ordet  tre,  træ;  thiforfldki  kan  man 

sige  sky  (begge  ord  betyde  en  sky),  for  sky  hrafn,  for  hrafn 

hestr,  for  hestr  marr,  for  marr  sær,  for  sær  vi6ir,  for  viSir 

vi5r,    for   viSr    bein,    for  bein  teinn,    for  teinn  tre,    og  er 

således    lykkelig    og   vel    kommen    fra  uldtotten  til  træet. 

Det  er  da  ikke  aodet  end  narreværk. 

Den  egentlige  omskrivning  eller  kending  (kenning) 
er  en  udvidet  leddet  beskrivelse.  Den  dannes  af  et  hoved- 
ord med  en  tilfojet  bestemmelse,  og  indeholder  en  beskriv- 
else, taget  af  tingens  oprindelse,  egenskaber,  brug,  fore- 
tagender, omgivelser  o.  desl.  Den  må  da  i  det  mindste 
bestå  af  to  led,  og  siges  da  at  være  kendt,  men  kan  også 
indeholde  flere,  nemlig  tre,  og  kaldes  da  tvekendt,  fire, 
og  kaldes  da  tre  kendt,  sjælden  flere. 

Efter  oprindelsen  kunne  disse  omskrivninger  være 
mythiske  eller  historiske,  hvilke  begge  ere  overleverede, 
eller  selvopfundne,  nygjorte  (nygervingar).  F.  ex.  mythisk 
er  den,  når  guldet  kaldes  Freyju  tår  eller  gråtr  Mar- 
d  all  ar,  Frejas  tårer  eller  gråd.  Historisk  er  den,  når 
guldet  kaldes  så5  Kraka  eller  Fyrisvalla  så5,  Rolf 
Krages  sæd  eller  sæden  på  Fyrismarker.  Selvdannede,  der 
tildels  også  kunne  være  brugte  for  af  andre,  ere  sådanne 
som  disse:  Skibet  hedder  kdlgurafn,  bølgeravnen  eller 
ålskorpr,  havravnen,  thi  det  flyver  som  en  fugl  over 
havet;  gråd  eller  tårer  kaldes  hvarmaskiir,  ojenlågenes 
regn.  Mange  af  disse  toleddede  omskrivninger  der  findes 
i  de  ældste  digte,  ere  meget  sindrige:  Hovedet  hedder  i 
de  eddiske  sange  hjålmstofn,  hjælmstubben;  hjærtet 
moSakarn,  sindets  agern;  legemet  viljabyr5r,  villiens 
eller  sjælens  byrde. 

Hvis  hovedordet  allerede  udtrykker  begrebet,  så  at 
den  tilfojede  bestemmelse  er  overflødig,  så  kaldes  udtrykket 

hla5it,  overladet,  overfyldt;  f.  ex.  skati  betyder  allerede 

en  mand,  altså  er  gullskati  en  pleonasme;  floti  betyder 
en  flåde  ,  altså  er  o  t  r  -  h  e  i  m  s  -  f  1  o  t i ,  odderhjemmets 
(havets)  flåde  en  pleonasme.  Hvis  derimod  bestemmelsen 
udelades,  kaldes  udtrykket  en  halvkending  (hdlfkenning); 
f.  ex.  ålmr,  en  ælm,  betyder  allerede,  som  et  træs  navn 
af  hankonnet,  en  mand;  det  er  altså  pleonastisk,  at  kalde 
ham  boga-ålmr,  buens  ælm;  men  det  er,  som  i  sig  selv 
rigtigt,  lige  fuldt  tilladt;  ligeså  at  kalde  en  kvinde  veiga- 
poll,  drikkens  tall,  skont  poll  alene  allerede  betyder  en 
kvinde;  su5,  planken,  sættes  for  det  fuldstændige  sæsu5, 
søplanken,  skibet,  o.  s.  v. 

Når  man  nu  vil  gå  videre,  fra  den  toleddede  omskriv- 
ning til  den  treleddede  o.  s.  fr.,  så  fremkommer  den 
længere  omskrivning  meget  simpelt  ved  atter  at  om- 
skrive tillægget  eller  bestemmelsen.  Sværdet  er  kampens 
ild;  kampen  kan  atter  omskrives  ved  pile-brag;  altså  bliver 
det  hele  treleddede  eller  tvekendte  udtryk  for 
sværdet:  pile-brags-ild,  flein-braks-fiirr.  Ligervis  kaldes 
himlen  måna-systur-braut,  månens  søsters,  d.  e.  solens, 
vej;  jorden  jotna-ddlgs-m o5  ir,  jætters  Qendes,  d.  e. 
Thors,  moder;  kvinden  linna-låtrs-gnå,  ormens  lejes, 
d.  e.  guldets,  gudinde. 

Enhver  længere  omskrivning  kaldes  re  kit,  vidtdrevet, 
og  behøver  nu  ingen  videre  forklaring  end  nogle  exempler. 
Ved  trekendt  eller  fire  led  det  omskrivning  kaldes  havet 

jotna  dolgs  m65ur  belti, 

Jætters  fjendes  (Thors)    moders  (jordens)  bælte;  jordens 
bælte,  d.  e.  havet* 
Jorden  kaldes  himlens  gulv  således: 

giens  be5jar  salar  golf. 

Glens  kones  (solens),  solens  sals  (himlens),  himlens  gulv 
(jorden).    Krigeren  kaldes  sværdsvinger  således: 

gunnar  ræfrs  hyr-brig5ir, 

krigens  dækkes  ild-svinger; 
krigens  dække  er  skjoldet,  skjoldets  ild,  sværdet.     Disse  og 
andre    omskrivninger   stå   da   ikke   samlede,  men  fordelte 
omkring  i  verset,  og  må  altså  opsøges. 

Går  skalden  endnu  videre,  så  tager  han  isteden  for 
tingen  selv  mednavnet,  og  anvender  det  på  omskrivningen, 
eller  med  andre  ord:  isteden  for  tingen  selv  og  dens  om- 
skrivning tager  han  et  mednavn  og  sætter  dets  omskrivning 
isteden  for  den  rette;  udtrykket  bliver  da  endnu  mere 
forblommet.  F.  ex.  En  dværg  hedder  litr,  men  litr  be- 
tyder også  et  ansigt;  isteden  for  omskrivningen  på  et 
ansigt  kan  skalden  altså  sætte  omskrivningen  på  en  dværg. 
Gunnløg  Ormstunge  vil  sige,  hvorledes  den  elskedes  åsyn 
henrykker  ham,  gor  ham  tavs,  og  det  udtrykker  han  således : 
holm-leggjar  vi6r  (vinnr)  hilmir 
hring-skoglar  mik  {)oglan. 
Han  vil  simpelt  hen  sige:  møens  åsyn  gor  mig  tavs 
(vinnr  mik  |)oglan);  men  nu  skal  møens  åsyn  omskrives: 
hring-skogul  er  en  mø;  hdlm-leggjar  hilmir 
holmens  bens,  d.  e.  stenens,  beboer  er  en  dværg;  han  siger 
altså  isteden  for  møens  åsyn  gor  mig  tavs:  møens  dværg 
gor  mig  tavs,  fordi  litr,  åsyn,  også  betyder  dværg,  og  lige- 
som ordene  kunne  sættes  isteden  for  hinanden,  kan  deres 
omskrivninger  sættes  isteden  for  hinanden. 

Det  er  en  vidtløftig  kundskab,  at  kende  alle  disse 
troper  og  omskrivninger;  ved  de  mythiske  og  historiske 
må  man  gore  sig  bekendt  med  deres  oprindelse,  ved  de 
andre  bruge  sin  egen  kløgt.    F.  ex.  Ulven  kaldes  Vi6ris 

grey,  Odins  hund;  thi  ved  hans  fødder  sade  to  ulve; 
ilden  kaldes  sævar  ni5r,  søens  slægtning;  thi  Hier  og 
Logi  vare  brødre;  galgen  hedder  Vinga  mei5r,  Vinges 
træ ;  thi  Vinge  (i  Volsungesangene)  blev  hængt ;  huset 
kaldes  arin-kjdll,  arnens  eller  ildstedets  overkjole  eller 
kappe.  I  almindelighed,  ingenlunde  altid,  ere  dog  de,  der 
ikke  indeholde  mythiske  eller  historiske  hentydninger  tem- 
melig lette  at  forstå  af  sig  selv,  da  de  sædvanlig  tages  af 
tingens  egenskaber,  ved  manden  f.  ex.  af  hans  tapperhed 
i  kampen,  hans  gavmildhed,  o.  desl.,  ved  kvinden  af  hendes 
smykker  og  dragt,  af  drikken,  som  hun  byder  om  ved 
gæstebud,  o.  desl.;  manden  hedder  så  skjald -blæ tir,  skjold- 
bløder, kvinden  silkinorn,  silkenorn,  o.  s.  v.  Og  derved 
tages  intet  hensyn  til,  om  manden  og  kvinden  virkehg 
besidde  de  egenskaber,  der  tillægges  dem;  udtrykkene  ere 
almindelige.  En  mand,  om  han  end  er  nok  så  ukrigersk, 
kaldes  ikke  des  mindre  sdkn-heggr,  krigsmødets  hægge- 
træ;  en  kvinde,  hvad  enten  hun  er  rank  eller  ikke,  veiga- 
t)oll,  drikkens  gran. 

Især  i  den  senere  tid  sattes  der  pris  på  denne  kunst- 
ige behandling  af  poesien.  Harald  Hårdråde,  der  be- 
redte sig  til  et  slag,  vilde  i  et  vers  opmuntre  sine  folk, 
skont  de  ikke  havde  deres  rustning  ved  hånden,  til  at  gå 
frem,  og  kvad  først: 

Fram  gongu  ver 

i  fylkingu 

brynjulausir 

undir  blår  eggjar. 

Hjalmar  skina, 

hefkat  ek  mina, 

nu  liggr  skriiS  vart 

å  skipum  ni5ri. 

Dette  er  nu  let  forståeligt.  Men  kong  Harald  forkastede 
det  strax,  og  sagde:  denne  vise  er  ilde  digtet,  jeg  kommer 
til  at  kvæde  en  anden,  som  er  bedre;  og  så  kvad  han: 

Krjiipu  ver  vi6  våpna 

valteigs  brakan  eigi 

svå  bau5  hildr  at  hjaldri 

hald-or5  i  bug  skjaldar  o.  s.  v, 
(ikke    krybe    vi    under   våbenbraget    (så    bød  den   trofaste 
kvinde)  i  kampen  i  skjul  bag  skjoldet),    hvori  han  fik  an- 
bragt linierim,  et  indskud  og  nogle  omskrivninger. 

Omskrivningerne  indtage  en  stor  plads,  de  sige  i 
grunden  intet,  og  ere  kun  tom  klegt;  ofte  udtrykkes  en 
ganske  simpel  tanke  ved  lange  omskrivninger;  og  for- 
skellige læsemåder  med,  hvad  deraf  følger,  forklaringer, 
bringe  endnu  mere  forvirring  i  det,  der  skulde  være 
en  opløftelse  for  sjælen.  Lange  digte,  der  f.  ex  skildre 
kamp,  der  kan  udtrykkes  på  så  mangehånde  måder, 
komme  derved  til  at  mangle  indhold,  i  det  de  opløste 
omskrivninger  sige  ett  og  det  samme.  Derved  går  en 
stor  del,  især  af  den  senere  nordiske  poesi,  tabt  for  os; 
enkelte  more  sig  ved  at  finde  ud  af  den,  historikerne  lade 
sig  noje  med  meningen;  de,  der  ere  vante  til  anden  poesi, 
kan  ingen  nydelse  have  deraf.  Kort  sagt,  denne  slags 
poesi  er  smagløs.  Når  disse  troper  og  omskrivninger 
imidlertid  fortsættes,  kan  derved  stundum  fremkomme  en 
billedrække,  så  smuk,  at  ingen  digter  nu  vil  forsmå  den; 
stundum  derimod  ere  også  billederne  så  dristige,  at  vi  i 
vore  dage  næppe  have  mod  til  at  gå  ind  på  dem;  stundum 
så  lange,  så  sammenflættede,  at  der  skal  en  del  øvelse  til 
at  samle  billedernes  enkelte  led  til  en  helhed,  og  under 
denne  forstandsøvelse  forgår  den  poetiske  nydelse.     Smukt 

er  det,  når  Thjodolf  fra  Hvin  vil  beskrive  havets  brænd- 
inger, der  brase  i  nærheden  af  svenske  kongens  gravhoj, 
og  da  lader  Østersoen  kvæde  sagudens  sang  til  gammen 
for  svenske  kongen,  som  om  denne  var  levende,  og  kunde 
hjore  havets  brasen: 

ok  aust-marr 

jofri  sænskum 

gymis  lj65 

at  gamni  kvedr. 
Dristigere  er  det,  når  Ejvind  Skaldespilder  (i  Håkonarmål) 
lader  hjaltets   (sværdgrebets)   hårde  fadder  (klingen)  træde 
på  Nordmænds  isser  og  skjolde: 

troddusk  torgar 

fyrir  tys  ok  bauga 

hjalta  harSfotum 

hausar  Nordmanna. 
Dristigere  er  det  vel  endnu,  når  en  anden  skald  om  sit 
forgyldte  sværd  siger,  at  det  er  bestænket  med  Frejas 
tårer:  vi  bære  i  hånd  hjælmens  fordærv  (sværdet) 
bestænket  med  Frejas  ojenlåges  te  (guldet).  Dog 
er  det  endnu  til  at  udholde.  Men  når  elskeren  (Gunlog 
Ormstunge)  vil  sige,  at  moen  så  på  ham,  og  udtrykker 
det  således  (efter  én  forklaring):  Den  med  lin  smyk- 
kede lagenes  valkyries  (d.  e.  kvindens)  hagstrål- 
ende  brå-  (ojenhårenes)  måne  (d.  e.  hendes  oje  med 
Køgeblik)  skinnede  på  mig  fra  brynenes  ilds' (d.  e. 
ojets)  lyse  himmel  (panden);  hvor  sindrigt  det  end 
monne  være,  hvo  kan  udholde  det?  Langt  hen  i  tiden 
varede  disse  omskrivninger  ved;  vi  ville  tage  endnu  én 
fra  den  senere  tid,  og  dog  i  en  simpel  versart.  Sturla 
Thordarsen  vil  skildre,  hvorledes  mændene  drikke  i  kongens 

IV.  16 

hal:    bægerne   stødte  mod  tænderne,    og  vinen  randt  dem 
ned  i. brystet;  og  han  siger  så: 

skaut  vinfars 

visa  monnum 

å  gom-sker 

gyltu  bor5i; 

hilmis  hir5 

en  hunangs-båra 

i  ge5-knorr 

glymjandi  féll. 
(skaut,  det  skød;  vinfars  gyltu  bor5i,  med  vinskibets, 
bægerets,  gyldne  rand:  bægerets  gyldne  rand  skød  eller 
stødte  å  gom-sker,  imod  gommeskæret,  tænderne;  visa 
monnum,  for  kongens  mænd;  men  hilmis  hir5,  for 
kongens  hird,  hunangsbåra  glymjandi  féll  i  ge5- 
knorr,  honningbølgen,  vinen,  larmende  faldt  i  sinds-  eller 
hjærteskibet,  brystet. 

Hvorledes  forholder  det  sig  nu  med  denne  omskriv- 
ning? er  den  nordisk,  født  og  båren  i  Norden,  eller  er 
den  kommen  udenfra?  Den  er  nordisk,  den  hører  Norden 
til,  den  var  udbredt  over  hele  Norden,  den  er  ikke  indført ; 
men  den  hører  også  hele  verden  til,  den  fødes  af  sig  selv 
hos  alle  folk,  og  det  er  kun  dens  udvikling,  dens  storre 
eller  mindre  overdrivelse,  den  måde,  hvorpå  den  anvendes, 
der  gjor  den  til  et  mere  eller  mindre  ejendommeligt 
fænomen. 

Den  første  simple  art  af  omskrivning  (den  toleddede) 
hører  Norden  til;  den  er  ikke  lånt,  men  ligesom  medfødt. 
Den  findes  overalt  hos  menigmand  i  det  menige  sprog; 
ikke  som  noget  tillavet,  noget  kunstigt,  men  som  en  ganske 
naturlig  måde  at  tale  på.     Den  findes  i  Norge;  havet,  søen 

kaldes  blåmyren;  i  et  af  Asbjornsens  æTen^  (i  Jule- 
træet) hedder  det:  gutten  barde  slet  ingen  lyst  til  at  ride 
på  blåmyren  om  høstkvælden.  Den  findes  i  svenske  land- 
skaber; Save  har  sendt  mig  en  hel  del  især  fira  Gnlland; 
GuUænderen  kalder  den  dag  i  dag  båden  å bukken,  uden 
deri  at  finde  noget  segt:  Dalekarlen  kalder  en  stor  båd 
bekk-oxe;  GuUænderen  siger  fremdeles  busk-fisk:  en 
orm,  en  slange;  når  man  kerer  med  én  hest,  kalder  han 
hesten,  der  jo  er  spændt  imellem  skaglerne:  ann  tråd  i 
råer,  en  tråd  i  rar  (lignelsen  er  tagen  af  en  tråd  i  væver- 
skeen). Denne  omskrivning  er  også  dansk;  hvo  der  er 
bekendt  med  talemåderne  i  Jylland,  skal  dér  kunne  finde 
eiempler.  Den  forekommer  allerede  i  gammel  Dansk, 
endog  i  prosa;  thi  hvad  er  vel  hal  s  bast  (i  den  ældste 
danske  bibeloversættelse)  andet  end  halsbåndet,  d.  e. 
nakken.  Vore  kæmpeviser  gentage  de  gamle  kendinger, 
som  birtings-bad.  Hos  Kingo  er  det  en  almindelig 
ting:  han  kalder  hovedet  hjærnebusken,  tungen  mund- 
sværdet (og  den  måske,  jeg  aldrig  så,  mig  med  sit 
mundsværd  dræber);  han  taler  om  gravens  ormestræde 
(når  døden  har  fra  vognen  spændt  i  gravens  orme-stræde) 
eller  de  dødes  orme -sogn  (og  i  de  dødes  orme-sogn 
man  mig  et  benhus  giver) ;  om  lyste-druer  (mit  hjærte 
flyder  frem,  hvor  lyste-druer  drybe),  om  hovedets  gr  æde-å, 
om  dåbens  rense -flod.  Vore  ældre  prosodier  give 
endog  anvisning  til  at  opfinde  flere  deslige  omskrivninger 
(men  det  er  sagtens  på  sin  tysk):  at  kalde  drukkenskab 
hjærnebryder,  vankelfod  (Soren  Gottlænder  eller 
Judichærs  Prosodia  danica).  Ja,  i  vore  ganske  ny  mo- 
derne fortællinger,  hvis  for&ttere  aldrig  have  dromt  om 
en  islandsk  kending,  finder  man  lignende.     (I  en  sådan  så 

jeg    tilfældig    som    et    slags    hojtideligt  udtryk:   de  med 

skørter  forsynede  væsener,  hvilket  sagtens  skal  være 
en  omskrivning  for  kvinder.)  Ere  disse  omskrivninger  så 
almindelige  hos  os,  findes  de  vel  også  hos  vore  naboer, 
de  Svenske;  ja,  temmelig  hyppige  ere  de  hos  Stjernhjelm 
og  Dalin,  for  ej  at  gå  videre;  Stjernhjelm  kalder  Cupido 
våldsvårkare,  hugbrånnare;  Dalin  kalder  solen  det 
klara  verldens  oga. 

Hvis  de  nu,  mine  herrer,  vil  se  Dem  om  i  poesien  udenfor 
Norden,  så  vil  det  vise  sig,  at  netop  slige  udtryk  hore  den 
klassiske  poesi  til,  at  lignende  overdrivelser  have  hjemme 
i  den  østerlandske,  og  at  der  var  en  tid  i  Europa,  da 
digterne  endog  satte  stor  pris  på  udtryk,  der  ligefrem 
svare  til  de  islandske  omskrivninger.  Hos  Homer  ere  jo 
beskrivende  sammensætninger  så  almindelige,  at  intet  ex- 
empel  derpå  behøver  at  anføres;  hos  de  latinske  digtere 
næsten  endnu  nærmere  svarende  til  vore  (Jon  Olafsen  har 
oplyst  det);  thi  hvad  er  Martis  opus  andet  end  vort 
Yggjar  leikr,  Odins  leg;  hvad  er  arva  Neptunia 
andet  end  vort  ægis  fold;  og  arborum  comæ  andet 
end  vi5ar  fax,  skovens  hår,  bladene.  I  Europa  udbredte 
denne  kunstige  poesi,  disse  lignelser  eller  billeder,  disse, 
som  Chasles  med  rette  kalder  dem,  images  ingénieuses 
et  colorées,  sig  fra  Spanien  til  Italien,  fra  Italien  til 
Frankrig,  fra  Frankrig  til  Tyskland,  og  de  nåede  ligeledes 
Shakspeare,  der  giver  fortræffelige  exempler  på  dem,  så  vel 
i  den  ædle  hoje  stil,  som  i  dens  karikaturer.  Den  franske 
digter  Eonsard  efterlignede  ikke  de  nordiske  digtere,  men 
han  bar  sig  ad  på  lignende  måde,  når  han  kalder  kysset 
un  combat,  munden  une  douce  guerriére,  norden- 
vinden l'esbransle-rocher,  klipperysteren,  og  stjærnerne 

med  en  tvekending  les  torches  du    convoi    du  jour. 

Dette  hojtravende  sprog  blev  mode  i  Frankrigs  selskabsliv, 
i  damekredse,  hvorfra  Moliére  måtte  jage  det  ud  ved  sine 
Précieuses  ridicules;  når  damen  siger  til  tjeneren:  sæt 
stole,  så  udtrykker  hun  sig  så:  voiturez-nous  ici  les 
eommodités  de  la  conversation!  Don  tyske 
digter  Neukirch  kalder  i  en  sonnet  sin  elskede  der  s  e  u  f- 
zer  blasebalg,  des  trauerns  loschpapier,  sand- 
btichse  meiner  pein  und  baumol  meiner  schmer- 
zen.  Og  orienten!  hvo  kan  fatte  og  forklare  dens  dristige 
billedrigdom!  Natten,  den  sky  gazelle,  flygter  for 
morgenløven;  morgenroden  svæver  som  en  guld- 
falk med  sine  brede  vingerover  sin  azurnerede; 
et  halvhundrede  angelkroge  stikker  i  hver  møens 
hårlok;  hvo  der  kommer  hende  nær,  bliver  spiddet  på 
hendes  oj en  hår,  der  ligesom  koste  feje  stjærnerne 
ned  af  himlen;  den  forelskedes  hjærte  er  en  rulle- 
sten, der  slibes  af  i  tårebækken;  og  når  kongens 
yndling  dukker  op  af  nådehavet,  se,  da  er  han  fra  top 
til  tå  besået  af  perler,  af  herskerperler. 

Når  jeg  har  dvælet  mindre  ved  det  i  den  nordiske 
poesi,  der,  når  man  vil  sætte  sig  ind  i  den,  let  forstås  af 
sig  selv,  fordi  det  hører  til  poesiens  almindelige  mærker, 
mere  ved  det,  der  syntes  påfaldende  og  fremmed,  og  jeg 
dog  ikke  gerne  vilde,  at  vi  skulle  skilles  i  ufred  fra  den 
nordiske  kending,  eller  at  mine  tilhørere  uden  videre  skulle 
bryde  staven  over  de  mange  og  store  med  omskrivninger 
opfyldte  partier  af  Nordens  gamle  digtekunst;  så  tilfojer 
jeg  endnu  til  slutning,  som  en  art  retfærdiggorelse,  et  par 
ord:  Vi  sporge  jo  ikke  blot,  hvor  ypperlig  poesien  var, 
men  overhovedet,  hvorledes  den  var ;  og  svaret  interesserer 

OS,    når  det  giver    et  nogenlunde   levende  og  klart  billede 

af  digteren  og  hans  tid,  når  det  kaster  noget  lys  på  den 
menneskelige  ånd  og  dens  udvikling.  »Tror  I ,  siger 
Thomas  Thorild  blandt  andet  (i  En  critik  ofver  critiker), 
tror  I,  eller  kan  nogen  dødelig  tro,  at  den  dødelige,  som 
I  således  mestre,  mener  selv  at  have  frembragt  noget 
mærkelig  slet  eller  fult,  tror  han  ikke  tvært  imod  at  have 
frembragt  noget  i  sin  hensigt  og  for  sin  verden  mærkelig 
stort?  Hvorfor  tage  I  da  hans  værk  i  den  modsatte  mening, 
hvori  han  skabte  det?  Der  er  noget  frembragt  i  snillets 
verden,  nu  eller  for;  der  er  fejl  deri,  råber  I;  ja,  det  fer- 
mode vi  alle  og  altid.  Men  er  der  nogen  fortjeneste 
deri,  nogen  sandhed,  noget  sagt  på  en  ny  og  livligere 
måde,  nogen  vakker  tanke,  noget  skonnere  udtryk?  eller  er 
der  noget  mislykket,  noget  ret  hjærtelig  mislykket  i  det 
store?  Det  interesserer  verden.  Man  skal  tage  hver  sag, 
som  den  er,  og  man  skal  domme  alt  efter  sin  grad  og 
efter  sin  art.«  Og  af  samme  mening  er  Gothe,  digter- 
nes konge,  den  lifligste  og  den  dybsindigste  af  alle:  »I 
enhver  literatur  ere  fuldkommenheder  og  fejl  forbundne. 
Når    man    vil  nyde  dem,    må  man    lade    dem  gælde  ohne 

måkeln    und    markten«.      Den    nordiske  poesi  i  sin  ejen- 

« 

dommeligste  skikkelse,  som  den  videst  drevne  forstands- 
kløgt,  er  mærkværdig,  er  uden  lige.  Der  er  kun  ett,  det 
vide  vi  jo,  der  til  ingen  tid  gælder,  som  ikke  er  tilladt, 
og  som  dog  hver  dag  finder  sin  hylding, -det  mådelige. 

[Den    anden   afdeling,    der    handler    om   de    nordiske 
digtere  og  digte,  er  for  vidtløftig  til  her  at  meddeles.] 

4.     TIL  NOKDISK  SPKOGHISTORIE. 

(Uddrag  med  tillæg.) 

Det  er  en  bemærkning,  mine  herrer,  som  De  let 
kunne  gore  og  vel  allerede  ofte  har  gjort,  at  sprogene  i 
midten  af  Europa  tillige  med  folkene  samle  sig  i  store 
masser.  Denne  sammentrængning  er  ikke  blot  naturlig, 
men  også  nødvendig.  Uden  den  vilde  civilisationen  ikke  få 
hold  og  varighed.  Af  mange  adspredte,  oprindelig  afsond- 
rede dialekter  samle  sig  tilsidst  store  skriftsprog,  der  så 
med  uimodståelig  magt  udbrede  sig  over  mægtige  na- 
tioner, ja  endog  i  visse  henseender  over  hele  verden;  og 
disse  mægtige  nationer  få  iblandt  andet  just  ved  de  store 
literaturer  sammenhold,  og  blive  næsten  uforgængelige. 
Rusland  og  Tyskland,  Frankrig  og  England,  den  pyrenæiske 
halvø,  ere  exempler  derpå.  Naturen  gor  ikke  på  én  gang 
alt;  først  samles  de  enkelte  tungemål  i  almindelighed  i 
to  (nordtysk,  sydtysk;  nordfransk,  sydfransk  o.  s.  v.), 
stundum  i  tre  (spansk,  oprindelig  delt  i  to,  og  portugisisk, 
o.  s.  V.),  og  derpå  forenes  de  i  ett.  Undertiden,  som  i 
Italien,  finder  man  endog  flere  mindre  selvstændige  stater 
ved  siden  af  hinanden,  og  dog  ett  sprog,  et  almindeligt 
skriftsprog  for  alle.  Hvorimod  andre  store  riger  (som 
Polen)  med    vold   opløses    og   i   tidens  løb  adsplittes  just 

derved,  at  deres  fælles  tungemål  med  vold  undertrykkes, 
og  når  disse  folk  atter  ville  samles,  begynde  de  med  at 
gore  sig  sprogenes  enhed  ret  levende.  Anderledes  ser  det 
ud,  når  man  tager  folkene  for  sig  imod  norden.  Lappiske, 
finske,  siberiske  folk  eller  rettere  horder,  fordelte  over  store 
flader,  i  splittede  hobe,  hver  følgende  sine  egne  små  in- 
teresser, drage  om  fra  sted  til  sted,  og  tale  vistnok  be- 
slægtede tungemål,  men  ligesom  de  handle  uden  enhed, 
tale  de  uden  enhed.  Det  falder  sammen.  Om  nu  ikke 
ganske  den  samme  plads,  en  lignende  i  det  mindste,  ind- 
tage i  historien  de  folk,  som  vi  kalde  de  nordiske.  Fra 
begyndelsen  vare  de,  som  alle,  spredte  og  adsplittede  i 
mangfoldige  småriger,  siden  lod  det  til,  at  de  vilde  for- 
binde sig  i  storriger,  endelig  vare  de  både  delte  og  for- 
enede i  tre  riger,  men  aldrig  have  de  opnået  nogen  virkelig 
fælles  enhed.  Medens  alle  andre  folk  samlede  sig,  have 
de  nordiske  idelig  ligget  i  strid  og  splid,  og  der  har  aldrig 
nogen  mand  været  stor  nok  til  at  gore  noget  stort  af 
dem.  Men,  hvor  der  ingen  enhed  er,  det  følger  da  vel  af 
sig  selv,  dér  er  heller  ingen  kraft  og  styrke.  Det  er 
sandt,  der  er  også  mange  afsondringer  i  de  germaniske 
sprog,  og  der  har  været  endnu  flere,  splid  er  også  karak- 
teristisk for  dem;  men  medens  staterne  kævles,  have  de 
dog  fået  en  sikker  og  varig  forbindelse  i  sproget,  og 
medens  de  gensidig  forfølge  hinanden,  ere  de  alle  enige 
om  indtil  fanatisk  heftighed  at  give  dette  en  storre  ud- 
bredelse og  en  eneherskende  magt.  Det  er  sandt,  at  det 
opløste  Italien  har  behøvet  århundreder  til  at  forene  sig, 
•splid  er  også  karakter  for  det;  men  det  har  dog  arbejdet 
imod  ett  mål,  som  enhver  Italiener  vedkender  sig,  og  som 
alle  andre  folk  erkende    —  ett  sprog.    I  Norden  derimod 

findes  endog  firlinger:  Islandsk,  Notsk,  Srensk,  Dansk,  og 
der  er  ingen  udsigt  til  deres  forening.  Og  ere  sprogene 
splittede  ad,  hvorledes  går  det  da  med  literat urerne ? 
Lad  os  kun  bekende,  hvad  vi  ikke  kunne  nægte:  disse 
literaturer  ere  dog  i  sig  selv  brakmarker,  der  kun  til  visse 
tider,  i  visse  perioder,  bleve  opdyrkede,  og  som  derpå  i 
andre  perioder  bleve  bevoxede  med  ukrud,  der  kvalte 
mange  ædle  spirer.  Der  har  ikke  manglet  på  mænd,  som 
have  felt  alt  dette,  som  have  indset,  at  når  sproget  taber 
sit  område,  må  det  efterhånden  synke  sammen,  og  når 
sproget  har  få  geniale  dyrkere,  vil  literaturen  blive  til  en 
småkøbstads-literatur.  De  have  derfor  set  sig  om  efter 
en  udvidelse,  efter  en  forening;  men  de  have  ikke  ret 
vidst,  hvorhen  de  skulde  vende  sig.  Jens  Skelderup  Snee- 
dorf  bemærker,  at  det  ved  Reformationen  havde  været  let 
at  indfare  det  hojtyske  sprog  i  Danmark;  han  kunde 
tykkes  ved  denne  forfærdelige  sætning,  der  skulde  synes 
at  måtte  tilintetgore  Danmarks  rige,  at  have  haft  en  af 
den  danske  regerings  hovedtanker  for  oje:  at  anektere 
Danmark  til  Holsten;  men  han  fandt  det  dog  nok  ære- 
fuldere, selv  at  knytte  sig  som  et  betydende  led  til  Nord- 
tyskland. Da  nu  det  ikke  skete,  så  vendte  han  sig  til  den 
anden  side,  så  vidste  han  ikke  noget  bedre,  end  at  forene 
det  danske  og  svenske  sprog,  at  gore  den  danske  og  svenske 
literatur  til  en  fælles  nydelse  og  ydelse  for  begge  folk. 
Og  er  ikke  det,  mine  herrer,  er  ikke  det  et  &ktum,  som 
mange  brave  mænd  lige  fra  den  tid,  især  her  i  Danmark, 
til  en  viss  tid  også  i  Sverige,  have  set  svæve  over  sig  oppe 
i  skyerne,  og,  idelig  skuffede,  have  rendt  omkring  efter  på 
jorden?  Thi  imellem  svensk  og  dansk  sprog,  imellem 
svensk    og    dansk  Kteratur,    er   der  i  sandhed  ikke  endnu 

indtrådt  nogen  organisk  forbindelse.  Dansk  sprog  og  lite- 
ratur,  nu  tillige  afsondret  fra  norsk  (thi  det  vil  De  dog 
sikkert  have  set,  at  de  ikke  gå  sammen,  men  fra  hinanden), 
ligger  nu  ene,  indskrænket  til  en  liden  læsekreds,  der  kun 
i  meget  ringe  grad  nogensinde  kan  udvides.  Så  forfrisk- 
ende og  oplivende  det  er,  at  se  det  adspredte  forbindes, 
det  adsplittede  at  blive  til  enhed,  så  nedslående  er  det, 
at  se  det  oprindelig  ene  at  sondres,  det  nu  og  da  for- 
bundne idelig  efter  enhver  tilnærmelse  at  rives  fra  hin- 
anden. Mange  andre  sprogs  historie  har  derfor  noget  op- 
løftende ved  sig,  medens  den  nordiske  sproghistorie  nærmest 
må  gennemgå  opløsningens  historie,  sondringens,  adsplit- 
telsens,  og  bærer  få  mærker  af  en  stadig  iver  efter  enheden. 
Det  er  on  anderledes  glæde,  at  se  det  store  blive  til,  end 
at  se  det  af  mangel  på  sammenhæng  at  svækkes,  eller 
endog  at  se  det  truet  med  at  gå  under.  Men  dette  æmne 
er  os  givet.  Ved  at  behandle  det,  kunne  to  ting  blive  os 
klare,  ikke  blot  opløsningens  virkelighed,  men  tillige  en- 
hedens nødvendighed.  Og  opgive  den  kunne  vi  ikke, 
sålænge  vi  endnu  med  den  svenske  skald  kunne  sige : 
Ach,  våra  minnen  ålska  vi  ånnu! 

Lad  os  endnu  hertil  knytte  en  bemærkning  om  sprog- 
historien. Den  er  ganske  almindelig,  men  det  er  dog  godt 
at  have  den  for  oje.  Sprog  og  historie  er  tvillingen;  derfra 
udgår  sproghistoriens  vigtighed,  omfang,  betydning.  Det 
er  just  af  vigtighed  at  kende  sammenfletningen  af  folkets 
begivenheder  og  sprogets,  og  den  inderlige  forbindelse,  der 
finder  sted  imellem  begge.  Men  der  er  to  sider  af  sproget, 
som  herved  ikke  må  blandes :  folkesproget  og  skriftsproget ; 
og  det  er  fornødent  at  følge  dem  ad  deres  forskellige 
veje.      Der  gives  i   almindelighed    et  visst    tidspunkt,    til 

hvilket  folkesproget  endnu  har  overhånd,  hvorpå  skrift- 
sproget uddanner  sig  som  eneherskende  magt.  Dertil  er 
hidtil  taget  for  lidet  hensyn.  Der  er,  også  i  sprogenes 
historie,  en  middelalder  og  en  nutid;  i  hin  bliver  folke- 
sprogets arter  til  lige  så  mange  skriftsprog,  i  denne  går 
skriftsproget  sin  egen  vej,  og  jo  mere  det  danner  sig, 
desto  dybere  synker  folkesproget ;  ja,  den  bestræbelse,  skont 
lidet  bevidste,  som  vi  nu  efterhånden  finde  som  herskende, 
går  ud  på  at  forlade  middelalderens  færd,  og  at  gore  skrift- 
sprog og  folkesprog  til  ett,  ved  det  ferste  at  udjævne  og 
endelig  at  udslette  det  sidste.  Jo  mere  almuen  oplyses 
ved  skoleundervisning  og  læsning,  desto  mere  bliver  dens 
egen  tale  oplest,  for  at  forvandles  til  en,  ofte  modbydelig, 
jargon.  Så  er  der  altså  to  ting,  som  sproghistorien  må 
undersøge ;  og  det  bliver  da,  når  vi  gå  tilbage  til  begynd- 
elsen, et  af  de  vigtigste,  et  af  de  første  spørgsmål:  hvor 
er  sprogets  rod?  nemlig  hvor  er  folkesprogets  ?  og  hvor  er 
skriftsprogets?  og  falde  de  sammen?  have  de  overhoved 
et  fælles  rodmål,  som  de  ikke  ere  afvegne  fra?  kunne  de 
føres  tilbage  til  et  oldsprog? 

Thi  hvis  det  nuværende  sprog  som  en  levende  ger- 
ning, som  et  forplantet  modersmål,  kan  knyttes  til  et 
ældre,  der  kan  feres  hen  til  et  endnu  ældre,  som  inde- 
holder grundlaget  for  dets  oprindelse  og  udvikling,  så  vil 
det  vise  sig,  om  og  hvor  vidt  der  i  denne  rod,  i  de  dia- 
lekter, hvori  den  har  spaltet  sig,  og  endelig  i  det  skrift- 
sprog, som  af  dem  har  udviklet  sig  (forudsat  nemlig  at 
det  ny  skriftsprog  ikke  er  udenfra  indført  eller  efterlignet), 
uden  afbrydelse  og  uden  ophør  åbenbarer  sig  én  og  samme 
uforstyrrede  livskraft.  Hvis  så  er,  da  kan  der  bestandig 
foregå   en    ny  og   dog  ensformig  udvikling,    en    bestandig 

fremskridning;  og  når  sproget  ikke,  ved  ligegyldighed 
indenfra  eller  ved  vold  udenfra,  rives  les  fra  sine  rodder, 
da  vil  udviklingen  hindres  fra  at  blive  til  vilde  og  saft- 
løse  skud.  Da  hersker  der  igennem  det  hele  en  fri,  aldrig 
hemmet,  stromning;  det,  som  er  tabt,  kan  fornyes,  det, 
som  vil  visne,  kan  forfriskes;  den  gamle  næring  skyder 
op  fra  jorden,  og  formes  på  ny  ved  den  indre  organiske 
kraft;  og  den  saft,  der  endnu  er  tilbage  i  dialekternes 
hentorrede  grene,  kan  ledes  hen  til  og  vorde  frugtbringende 
for  stammen.  I  hele  forgangenheden ,  der  vistnok  tillige 
indeholder  meget  råt  og  fordærvet  stof,  kan  enhver,  der 
vil  give  tanken  en  ny  vending,  foredraget  en  ny  kolorit, 
fantasien  en  fornyet  flugt,  også  dertil  finde  midler,  der 
inderlig  slutte  sig  til  det  nærværende ;  ja,  stundum  skaber 
digteren  af  det  forgangne,  der  i  lang  tid  har  hvilet  som 
en  dod  kapital,  ved  at  give  sig  hen  til  det  gamle  og  ved 
sit  ingeniums  vidunderlige  instinkt,  en  ny  fylde  af  ufor- 
gængelig rigdom,  og  forvandler,  ligesom  naturens  skaber- 
kraft, det  gronne  bæger  til  en  farverig  krone.  Have  vi 
ikke  set  Majdagen  (TuUins)  forædlet  i  Rungsteds  lyksalig- 
heder. Liden  Gunver  mangfoldiggjort  i  Helge?  Dog  er  det 
ikke  digteren  alene,  for  hvem  sprogkundskaben  er  et  sådant 
dannelsesmiddel;  for  sproglæreren  er  det  gamle  sprog  og 
kundskaben  derom  en  aldeles  nødvendig  betingelse  for 
frugtbar  virksomhed.  For  ham  er  det  en  stor  vinding, 
når  sprogfænomenet  ikke  længer  står  for  ham  som  noget 
tomt  og  tilfældigt,  som  noget,  der  blot  skal  erindres,  men 
bojer  sig  viUig  og  let  over  imod  sit  udspring,  og  derved 
vinder  i  lys  og  klarhed;  når  den  grammatiske  væv  ikke 
ligger  for  ham  som  noget  uredt  garn,  men  trådene  deri 
lade  sig  forfølge,  og  harmonien  deri  eftervise,  og  han  ved 

hjælp  af  denne  Ariadnetråd  kan  finde  vej  igennem  sprog- 
labyrinthen.  Først  da  vil  han  med  held  kunne  oplyse  det 
fortrinlige  i  den  grammatikalske  bygning,  og  måske  hævde 
sit  folks  ære,  hvis  det  forholder  sig,  som  der  er  sagt,  jeg 
tror  af  Humboldt,  at  hvad  for  en  skæbne  et  sprog  kan 
have  haft,  aldrig  får  det  en  fortrinlig  grammatikalsk 
bygning,  medmindre  det  i  det  mindste  en  gang  har  været 
talt  af  en  åndrig  og  dybttænkende  nation.  Og  tage  vi 
nu  den  anden  side  af  tungemålene  med,  hvad  skulde  sprog- 
granskeren kunne  udrette,  hvis  han  ikke,  ved  at  betragte 
ordsamlingen  og  dens  forunderlige  vexling  igennem  tidernes 
løb  —  et  af  de  fænomener,  som  granskningen,  hvor  ind- 
flydelsesrigt det  end  er,  mindst  har  givet  sig  af  med  — , 
tillige  af  den  kan  oplyse,  ligesom  fra  grunden  af,  folkets 
selvstændighed  eller  dets  afhængighed  af  andre,  den  dan- 
nelse, det  har  modtaget  indenfra,  og  hvad  det  har  optaget 
af  fremmede,  den  delagtighed,  det  har  haft  i  kulturen  i 
almindelighed,  og  de  bidrag,  det  måske  har  givet  til  at 
fremme  den?  Thi  alt  det  er  nedlagt  i  ordet.  Hos  nogle 
folk  stromme  hist  og  her,  nu  og  da,  fremmede  ord  ind, 
som  antyde  indførelse  af  fremmede  sæder,  skikke,  opdag- 
elser, kunster ;  hos  andre  er  sproget  så  godt  som  overvældet 
af  fremmede  ord,  og  det  får  snart  udseende  af,  at  folket 
intet  véd,  uden  hvad  det  har  lært  af  andre.  Nogle  be- 
kendtgøre frejdig  i  deres  eget  sprog,  hvad  stort  de  have 
opdaget  eller  fundet,  visse  pa,  at  det  da  vil  være  kundbart 
for  hele  Europa;  andre,  der  også  have  gjort  noget  stort, 
meddele  deres  opdagelser  i  et  fremmed  sprog,  og  at  de 
kunne  det,  regne  de  sig  endog  til  en  ære.  Men,  hvor 
ringe  sproget  end  kan  være,  det  udgor  dog  et  led  i  den 
hele  kæde,  så  at  også  det  må  tages  i  betragtning,  hvilken 

oplysning  det  enkelte  sprogs  historie  kan  yde  til  sprog- 
historien i  almindelighed,  måske  ikke  alene  ved  sine  sær- 
egne naturlige  produkter,  men  også  ved  sine  unoder,  sin 
vranghed.  Endelig,  hvis  De  deler  den  forestilling  med  mig, 
at  al  kundskab,  når  den  attrår  sandhed,  er  Guds  forher- 
ligelse, at  det  er  dens  sidste  og  hojeste  mål,  så  er  den 
sproghistoriske  kundskab  en  del  af  den  naturvidenskabelige, 
så  skal  den  ikke  blot  skrabe  sammen,  ikke  blot  sonder- 
lemme,  men  den  forer  til  samme  endemål  som  natur- 
beskuelsen, til  åndens  åbenbarelse  i  det  idelig  omskiftelige. 
Jeg  har  i  et  af  mine  småskrifter  udtrykt  det  således: 
brugen  er  idel  omskiftelse,  men  harmoni  er  evindelig 
skonhed.  Aldrig,  tænker  jeg,  har  jeg  sagt  noget  sandere 
og  skonnere.  Igennem  hele  naturen,  og  i  hvor  hoj  grad 
gælder  ikke  også  det  om  sproget,  går  omskiftelsen,  men 
igennem  alle  omskiftelserne  går  harmonien  som  Guds  evige 
ånde.  Sproghistorien  kan  også  bidrage  sit  til  at  oplyse 
de  materielle  tilværelsers  forening  i  et  åndigt  princip,  men 
det  vil  naturligvis  især  ske,  når  den  ikke  beskæftiger  sig 
med  ett  sprog  alene,  men  sammenstiller  flere;  eller  med 
et  stykke  af  et  sprog  i  en  viss  given  tid,  men  tager 
hele  sprogets  liv  for  sig,  og  flere  beslægtede  sprogs 
liv  for  sig,  for  om  muligt  at  levendegore  den  ideelle 
bevægelse,  den  luftning,  den  ånd,  der  åbenbarer  sig  deri. 
Thi  den  må  i  det  mindste  søges,  selv  om  den  ikke  kan 
findes.  Et  maleri  af  Raphael  lader  sig  anatomere,  lader 
sig  opløse  i  lærred  og  farver,  farven  i  olie  og  farvestoffer; 
man  kan  undersøge  lærredets  væv,  farvernes  tilhæftning, 
farvernes  blanding.  Men  den  Raphaelske  ånd  lader  sig 
derved  hverken  bortdisputere  eller  forklare,  og  intet  maleri 
lader  sig  fortolke  som   en    tilfældig  udgydelse  af  farver  på 

et  stykke  lærred.     Heller  ikke  sproget.     Det  guddommelige 

lever  deri,  som  i  alt,  hvori  der  er  ånde. 

[Anvendelse  på  etymologien,  dens  historiske  udvikling 

til  Rask;  dens  nyeste  historie.] 


Der  er  et  kredsløb  i  naturen.  Det  går  ud  fra  en- 
heden igennem  mangfoldigheden,  og  hvis  det  fuldendes, 
vender  det  igen  tilbage  til  enheden.  Vor  første  betragt- 
ning må  derfor  blive  af  særegen  betydning:  udgå  de 
nordiske  sprog  fra  nogen  enhed?  et  sporgsmål,  som  vi 
kun  behøve  at  besvare  med  hensyn  til  det  danske,  thi 
om  de  andre  vil  der  ingen  som  helst  tvivl  være.  De  gamle 
Islændere  kalde  deres  sprog  en  enkelt  gang:  vor  tunga 
{islenzka  forekommer  aldrig,  men  sædvanlig:  norræna,  til 
bevis  på,  at  det  var  det  selvsamme  som  det  norske;  og 
Nordmændene  ville  ikke  nu  falde  på  at  udelukke  Svensk 
fra  dette  slægtskab.  Derimod  er  det  blevet  en  slags  mode- 
sag, at  udelukke  Dansk.  Men  historien  lader  sig  hverken 
skræmme  eller  pålægge  tavshed.  Det  er  en  så  viss  hi- 
storisk sandhed,  som  nogen  på  jorden,  at  de  gamle  selv, 
Nordmænd  ikke  mindre  end  Islændere,  kaldte  det  over 
hele  Norden  udbredte  sprog:  donsk  tunga,  det  danske  sprog, 
hvilket  ikke  kan  have  hensyn  til  andet  end  det  sprog, 
der  tales  i  Danmarks  rige,  af  det  danske  folk;  ja,  det  be- 
vidnes udtrykkelig  i  den  islandske  lovbog  Grågås:  at 
således  kaldtes  det  sprog,  som  brugtes  af  Islænderne,  de 
Danske,  Svenske  og  Nordmændene,  fra  de  kongevælder, 
hvor  Islændernes  tungemål  lød.  (Ef  utletizskir.  menn  verda 
vegnir  d  landi  lihr^  danskir  eda  sænskir  eda  norrænir  or 
peirra    kontinga  veldi    priggja,    er  vor  tunga    er,    par  eigu 

frcendr  peirra  peer  sakir,    ef  peir    eru  ut  her,    en  af  ollum 

tungum  ddrum,  en  af  danskri  tungu^  på  å  engi  madr 
mgsok  at  sækja.  Altså :  det  sprog,  der  taltes  i  de  tre  nord- 
iske riger  og  på  Island,  det  og  intet  andet  er  dansk 
tunge.)  Vidnesbyrdene  herom  ere  mangfoldige,  og  nogle 
af  dem,  de  norske,  ere  mærkelige,  fordi  de  oplyse,  at  det 
sprog,  hvori  selve  de  norske  konger  digtede  og  hvori  de 
bleve  besungne,  kaldes  donsk  tunga,  Islændernes  moders- 
mål. De  islandske  skalde  droge  igennem  hele  Norden ,  og 
besang  i  dette  deres  eget  sprog  konger  og  jarler,  der  alle 
forstode  det,  Knud  den  store  og  Valdemar  Sejr  ikke 
mindre  end  de  norske  og  svenske  konger.  Og  denne  be- 
nævnelse, dansk  tunge,  der  må  have  været  en  naturlig 
følge  af  det  danske  navns  beromthed,  forekommer  ikke 
blot  »i  medeltiden«,  men  fra  den  ældste  tid,  og  brugtes 
ikke  »fornåmligast  af  utlåndningar«,  skont  den  brugtes 
også,  og  udelukkende,  af  dem  (lingua  dacisca). 

Der  må  da  såre  tidlig  være  foregået  en  stor  forandring 
med  dette  sprog  i  Danmark,  eftersom  det  i  vore  ældste  sprog- 
mindesmærker har  tabt  så  meget  af  sine  bojningsendelser 
og  andre  ejendommeligheder.  For  en  stor  del  lader  dog 
dette  sig  forklare  af  vore  mindesmærkers  sildigere  alder; 
når  vi  gå  til  de  ældste  opbevaringer,  finde  vi  tydelige 
spor  af,  at  det  engang  har  besiddet  det,  der  nu  er  tabt. 

Eunestenene  have  vi  fra  den  hedenske  tid  og  den 
kristelige.  Sproget  i  disse  indskrifter  fra  gamle  Danmarks 
sydligste  grændse  indtil  Sveriges  nordligste,  er  det  samme 
sprog,  der  kun  kan  læses  og  forstås  af  dem,  der  have 
kundskab  i  Islandsk,  med  de  samme  bojningsendelser  og 
øvrige  former,  som  de  islandske.  Hvorledes  skulde  disse 
indskrifter    over  mænd  og  kvinder,    fædre,   mødre,   brødre. 

Søstre  og  andre  slægtninge,  besørgede  og  udhugne  af  deres 

nærmeste  slægt,  bestemte  til  at  sættes  i  nærheden  af  al- 
farvej, på  hoje  og  andre  fremragende  steder,  for  at  kunne 
læses  af  alle,  hvorledes  kunne  de  være  forfattede  i  noget 
andet  sprog  end  det,  som  taltes  i  selve  landet?  Nogle  af 
disse  indskrifter  ere  vers;  for  at  forstå  dem,  må  man 
endog  være  vel  hjemme  i  den  ældste  islandske  poesi.  Et 
sprog  som  hin  danske  tunge,  de  gamle  omtale,  må  altså 
på  den  tid,  da  deslige  indskrifter  bleve  til,  have  været 
herskende  i  Danmark  og  i  Sverige,  eftersom  også  de  svenske 
ere  i  det  samme.  Af  fortvivlelse  over  det  slående  i  dette 
bevis  havde  Molbech  det  indfald,  at  denne  overordentlige 
mængde  af  indskrifter  ikke  vare  forfattede  af  indfødte,  at 
der  gaves  islandske  rejsende  runemestere ,  ligesom  der 
var  islandske  rejsende  skalde,  og  når  det  var  disse  om- 
dragende  runemestere  der  forfattede  dem,  så  behøver  man 
jo  ikke  at  undre  sig  over,  at  sproget  er  islandsk.  Eller 
kunde  man  måske  tænke  sig,  at  det  kunde  være  gået  til 
som  nu,  da  vi  på  vore  kirkegårde  finde  latinske,  tyske 
eller  franske  gravskrifter,  og  skal  dette  bidrage  til  at  gore 
indfaldet  rimeligere,  så  måtte  det  vel  dog,  skulde  man 
tro,  vække  billig  forundring,  dersom  vi  fandt  alle  grav- 
skrifter over  danske  mænd  og  kvinder,  store  og  små, 
affattede  i  et  fremmed  sprog.  Men  runeindskrifterne  selv 
angive  ikke  så  sjælden  selve  de  indfødte  nære  slægtninge, 
der  lode  dem  sætte  —  naturligvis  kun  i  det  sprog,  som  de 
selv  forstode  — ,  ja  som  selv  indhuggede  dem.  Og  når  Is- 
lænderne havde  så  tvavlt  med  indskrifter  for  os,  når  de 
sendte  en  sådan  mængde  runemestere  ud,  så  må  de  vel 
have  haft  mange  af  dem,  og  så  må  de  vel  have  været 
meget  øvede  og  ikke  forsomt  sine  landsmænd  Men  lige 
IV.  17 

det  modsatte  er  tilfældet.  På  Island  selv  findes  ingen  rune- 
stene fra  den  hedenske  tid;  alle  de,  som  dér  haves,  ere 
senere  kristelige  ligstene  (den  hidtil  antagne  over  Kjartan 
Olafson  t  1002  er  ikke  ægte.  Maurers  Islåndische  volks- 
sagen.  Leipzig  1860,  s.  65);  og  om  Islændernes  ringe 
kyndighed  i  runeskrift  findes  gentagne  klager.  Vor  sam- 
ling af  runeindskrifter,  tildels  ældre  end  Islands  bebyggelse, 
må  da  anses  for  et  tilstrækkeligt  bevis  på,  at  den  gamle 
danske  tunge  engang  blev  talt  i  sin  fuldstændige  form  i 
Danmark;  dog  således,  at  den  i  sin  ældste  skikkelse  be- 
sad de  allerældste  former,  ældre  end  nogle  af  dem,  af 
hvilke  de  siden  bleve  afløste  på  Island  (mannum,  isteden 
for  den  siden  udviklede  omlydsform  monnum;  gaurva 
isteden  for  det  siden  udviklede  gorva,  gera). 

Når  sproget  var  i  Danmark,  så  kan  der  være  for- 
modning for,  at  noget  af  det,  som  er  nedlagt  i  det  is- 
landske sprog  og  opbevaret  på  Island  og  derfra  kommet 
til  os,  også  har  været  dér;  at  f.  ex.  (hvilket  jeg  for  har 
oplyst)  de  sange,  hvoraf  Saxo  har  oversat  så  mange  på 
Latin,  havde  han  i  den  danske  tunge  (lingva  patna),  i  det 
samme  sprog,  som  han  tillægger  de  nordiske  Væringer  i 
Konstantinopel  (Banicæ  vods  homines);  og  ikke  blot  ett, 
men  flere  brudstykker  af  disse  sange,  som  vi  endnu  tydelig 
kunne  genkende  i  hans  latinske  oversættelse,  have  bestået 
netop  af  de  samme  ord  som  de  levninger,  Islænderne  i 
deres  skrifter  have  opbevaret  (Bjarkemålet,  Vexelsangen 
imellem  Njord  og  Skade).  Hvis  vi  da  ikke  kunne  tilegne 
os  nogen  lod  eller  del  i  de  islandske  Eddaer  eller  i  nogen 
islandsk  fornsaga,  eller  hvad  derfra  kan  være  udgået,  så 
kunne  vi  måske  dog  sige:    at    vi  have  besiddet  sange  og 

fortællinger   i  den  danske  tunge,   bevarede  fra  en  tid,   der 
er  sqldre  end  islandsk  literatur,  indtil  Saxos  dage. 

Dersom  den  danske  tunge  engang  i  en  Qærn  fortid 
var  Danmarks  sprog,  så  må  den  have  efterladt  sig  lev- 
ninger, spor  af  sig,  både  i  de  ældste  og  ældre  sprogmind- 
esmærker og  i  det  endnu  den  dag  i  dag  herskende  tunge- 
mål; eller  omvendt,  dersom  der  i  det  nuværende  danske 
sprog  og  i  alle  sprogmindesmærker,  når  vi  forfolge  dem 
tilbage  i  tiden,  findes  tydelige  og  hyppige  spor  af  denne 
danske  tunge:  former  og  ord,  der  hverken  lade  sig  for- 
klare af  Tysk  eller  Latin  eller  på  nogen  anden  vis,  men 
kun  af  den  danske  tunge,  fordi  de  gengive  netop  dens 
ejendommeligheder,  så  må  den  engang  have  været  det  hersk- 
ende sprog  i  Danmark.  Denne  slutning  er  lige  så  simpel, 
som  den  i  historisk  henseende  er  viss.  Vore  love  fra 
middelalderen  have  været  til  i  denne  tunge,  der  først  efter- 
hånden i  tidens  løb  er  bleven  sløvet  i  sine  endelser.  De 
sællandske  lagmænd,  som  Knud  den  store  kaldte  over  til 
England,  for  at  give  Vederlagsretten  for  danske  krigere, 
vare  ikke  oplærte  af  Islændere;  de  gave  loven  i  landets 
sprog,  og  de  langt  senere  slettere  afskrifter,  vi  have  af 
den,  vise  ved  deres  levninger  af  gamle  endelser,  at  disse 
engang  må  have  været  fuldstændigere.  I  de  øvrige  love, 
landskabslovene,  finder  man  ligeledes,  medens  sproget  i 
det  hele  har  fået  en  nyere  skikkelse,  flere,  oftere  forekom- 
mende, lovtalemåder,  men  også  almindelige  udtryk,  med 
de  oprindelige  fuldstændige  endelser,  netop  således  som  de 
skulle  være  (mædh  loghum^  tviggiæ  mannæ  vitni^  af  hans 
bornum,  hverium  suni);  og  vislutte  med  rette:  siden  disse 
ældgamle  grammatiske  endelser  findes  i  disse  tilfælde,  så 
må  de  engang  have  været  i  alle  de  andre.    Thi  oprindelig 

17* 

har   intet   sprog   i    verden  både  grammatiske  endelser  og 

tillige  ikke  grammatiske  endelser;  og  når  dette  fænomen  ind- 
træder, kan  det  kun  forklares  deraf,  at  endelserne  efter- 
hånden ere  faldne  bort;  ingen  kunde  det  falde  ind  at  til- 
foje  endelser,  om  hvis  betydning  hverken  han  selv  eller 
nogen  anden  i  landet  havde  mindste  forestilling.  Tage  vi 
f.  ex.  udtrykket  dødsens  (at  være  dødsens),  som  vi  endnu 
have,  så  kan  det  ikke  være  nogen  i  den  nyeste  tid  tilfojet 
form,  som  for  alle,  der  ikke  ka*n  Islandsk,  er  uforståeligt, 
men  det  må  være  en  levning  af  en  ældgammel  ejeform 
(isteden  for  den  nu  brugelige:  dødens).  Og  tage  vi  lov- 
enes ord  for  os,  så  finde  vi  på  hvert  blad,  på  hver  side, 
næsten  i  hver  linie,  ord  (styld,  nam  o.  desl.),  som  ingen 
nu  kan  forstå,  med  mindre  han  kan  Islandsk,  kan  Gammel- 
islandsk,  det  vil  sige:  det  er  ord,  som  tilhøre  den  gamle 
danske  tunge,  den  og  ingen  anden.  Men  det  vilde  da 
være  den  storste  urimelighed,  hvis  det  skulde  være  faldet 
de  gamle  lagmænd  ind  (som  vore  moderne  jurister)  at 
spække  loven  med  ord,  som  ikke  tilhørte  det  land  og  folk, 
for  hvilke  loven  blev  given. 

Dette,  så  vel  levninger  af  den  gamle  sproglære,  som 
af  gamle,  nu  tabte  ord,  gælder  ligeledes  om  de  følgende 
gamle  danske  skrifter,  af  hvilket  indhold  de  end  monne 
være,  hvad  enten  det  er  lægebøger  eller  bibeloversættelser 
eller  rimkroniker  o.  s.  v.,  et  fortsat  bevis  på,  hvor  dybt 
de  må  have  været  grundede  i  folkesproget,  siden  de  så 
hårdnakket  have  holdt  sig. 

En  anden  række  kendsgerninger  er  lige  så  klar  og  af- 
gørende: navne,  personers  og  steders.  Det  skulde  dog 
være  besynderligt,  om  man  hele  Danmark  over  opkaldte 
jalle,  drenge  og  piger,  rige  folks  born  og  fattiges,  efter  Is- 

lændere  og  Islænderinder;  og  alle  gamle  danske  persons- 
navne  genfindes  jo  dog  i  Islandsken:  Harald,  Svend, 
Erik,  Ragnhild,  Thyra,  Thora.  Det  sprog,  som  disse  navne 
hørte  til,  må  vel  altså  have  hort  det  land  til,  hvor  disse 
navne  brugtes.  (De  bleve  farst  senere  fortrængte  af  frem- 
mede, bibelske,  da  kristendommen  havde  fået  overmagt, 
tyske,  da  Tyskland  havde  fået  overhånd.)  Det  skulde 
også  være  besynderligt,  om  de  danske  kongers  og  deres 
slægts  tilnavne  skulde  være  dem  givne  af  folket  og  be- 
varede af  det  i  et  sprog,  som  folket  selv  ikke  forstod: 
Knud  Danaast,  Thyra  Danabod,  Svend  Tjuguskæg,  Harald 
Hein ,  Erik  Emun  (emunæ ,  eimuni) ,  Henrik  Skatelær 
(Skatelår,  skdtulæ?;  af  skata).  Men  åbenbar  kan  endnu 
mindre  alle  gamle  steders  navne  i  et  land  oplyses  og  for- 
klares af  et  sprog,  der  aldrig  har  stået  i  nogen  tænkelig 
forbindelse  med  dette  land;  og  dog  må  ikke  blot  alle 
gamle  norske  og  svenske  stedsnavne,  men  også  alle  gamle 
danske,  stæders  og  landsbyers  og  herregårdes  og  kirkers 
og  gaders  og  stræders,  hele  Danmark  over,  Slesvig  deri 
indfattet,  indtil  Slien,  forklares  ved  hjælp  af  den  danske 
tunges  eneste  nu  tilværende  form,  den  islandske;  og 
uagtet  alle  igennem  århundreder  foregåede  forandringer, 
ombytning  af  bogstaver,  sammentrækninger  o.  s.  v.,  kunne 
de  forklares  deraf:  Købmagergade  er  en  frygtelig  for- 
drejelse af  Køtmangergade  (fleischerstrasse) ,  af  kot  og 
mangari;  Næstved  kommer  af  nes  og  pveit-,  Andvordskov 
af  ondverdr  og  skogr \  Århus  af  ejeformen  dr  og  6s\  Sjør- 
ing  er  fordrejet  for  Sjørind ,  af  Sjorændæ ,  det  er: 
at  sjovar  enda  (Knytlinga  kap.  46);  en  stor  mængde 
landsbyers  navne  ere  sammensatte  af  mænds  egennavne, 
der  alle  ere  gamle:  Vemmelav,  forhen  Vemundælef,  det  er 

Vemundarleif;  Asmindrup  eller  Asminderup,  Asmundæ- 
thorp,  det  er  Asmundarporp ;  og  eftersom  haugar  (hoje) 
som  endelse  hyppig  bliver  til  høve,  øve,  ja  med  ejeformens 
s  foran  til  —  sige,  —  se,  så  have  vi  i  Olsige,  Olse  gi.  d. 
Olishøve,  det  er:  at  Olvishaugum,  ved  Olvers  hoje.  Når 
således  alle  landsbyer  give  sig  til  at  råbe:  jo,  hører  kun 
på  os,  vi  må  jo  vide  det,  da  vi  bleve  til,  brugte  det 
danske  folk  sin  danske  tunge,  hvo  kan  da  modstå?  (Der 
findes  rigtig  nok  i  Fyn  nogle  huse:  Lipzik  og  Brunsvik^ 
0.  fl.,  der  se  ganske  tyske  ud,  men  jeg  håber  ikke,  at 
nogen  vil  bruge  dem  imod  mig  og  med  nogle  geografier 
antage  dem  for  tyske  kolonier.)  Og  når  de  enkelte  steder 
have  danske  navne,  så  tvivler  vel  heller  ingen  om,  at  alle 
landsinddeliuger,  grændser  og  desl.  vare  danske:  syssel, 
herred,  bol,  ornumme  o.  s.  v.  ja,  navnene  på  planterne  i 
vore  skove  (skovmærke,  skoga  merki)  ere  også  danske; 
og  vore  ugedagsnavne  (Odins  dag  o.  s.  v.,  selv  møgedag, 
midvikudagr)  og  —  ja,  vi  må  lige  så  godt  standse,  thi  det 
får  ellers  aldrig  ende.  Alt  hvad  folkeligt  vi  have  i  vort. 
sprog  har  haft  sin  oprindelse  fra  den  danske  tunge. 

Men  på  selve  det  nuværende  danske  sprog,  i  hvor 
meget  det  end  kan  være  forandret,  afveget,  omskiftet,  for- 
værret eller  forbedret,  må  jo  også  oprindelsen  være  kend- 
elig den  dag  i  dag.  Ikke  som  om  Islandsk  nogensinde 
blev  talt  i  Danmark,  den  gamle  danske  tunge  må  jo  have 
været  ældre;  det  sprog  der  gik  over  til  Island,  var  det 
norske,  og  det  udviklede  sig  dér  til  Islandsk;  men  der 
må  igennem  alle  disse  have  gået  et  grundlag,  fælles  for 
alle,  forskelligt  fra  andre,  et  grundlag  der  kan  tjene  til  at 
oplyse  Norsk  og  Svensk,  og,  hvis  Dansk  hører  hertil,  lige- 
ledes dette.    Dette  bekræftes  igennem  alle  sproglærens  dele. 

Lydlæren  lader  sig  ikke  fremstille  og  forklare,  uden 
ved  at  gå  ud  fra  de  tre  gundlyde  og  deres  forbindelser. 
Udviklingen  af  den  sidst  dannede  selvlyd  0  lader  sig  ikke 
forstå  uden  dens  forudsætninger:  overgangen  fra  ai  til  e, 
overgangen  fra  ui  til  y;  den  dobbelte  omlyd  fra  au  til  ey, 
det  er  0.     Og  således  resten. 

Konnet  er  i  alle  sprog  meget  foranderligt.  Det  første 
naturlige  instinkt  er  efterhånden  tabt ,  og  forstanden 
springer  over  fra  det  ene  til  det  andet,  thi  i  grunden  har 
den  ikke  længer  forstand  derpå.  Hvorledes  kunde  ellers  i 
Dansken  hankon  og  hunkon  falde  sammen  i  et  fælleskon? 
I  Svensk  og  Dansk  ere  mange  afvigelser:  sanden,  sandet; 
en  skold,  et  skjold;  en  lefnad,  et  levned;  ett  Ijud,  en  lyd; 
ett  ting,  en  ting ;  ett  bi,  en  bi.  Ser  man  efter  i  gammel- 
dansk, så  falder  det  svenske  kon,  afvigende  fra  vort, 
sammen  med  dette.  Vil  det  ikke  sige,  at  de  begge  ere 
udgåede  fra  en  oprindelig  fælles  ældre  kilde?  (isl.  sandr, 
skjoldr,  lifnadr,  hljod,  ping,  by.)  Stundum  er  adskillelsen 
allerede  foregået  i  sprogets  egen  middelalder,  især  ved 
intetkonsords  flertals  overgang  til  hunkon,  som  en  lov,  af 
lag,  n.,  fl.  log,  der  har  samme  form  som  et  entals  hunkon; 
en  gæld  2X  gjald,  n.,  fi.gjold;  ligeså  ting,  der  har  antaget 
de  to  kon  efter  den  dobbelte  betydning  (et  thing,  en 
ting).  Her  viser  sig  tydelig  forståeligheden  som  ojemed; 
og  sproget  har  beriget  sig:  lopt,  n.,  har  opløst  sig  i  luften 
og  loftet;  ejni,  n.,  har  opløst  sig  i:  en  ævne  og  et  æmne; 
bii,  n.,  har  opløst  sig  i:  en  bo  og  et  bo*  Anledningen 
til  konsforandringen  kan  man  mangen  gang  fristes  til  at 
søge  i  det  tyske  sprogs  betydelige  indflydelse  på  vort  (en 
lyd,  der  laut ;  en  bi,  die  biene),  og  ligefrem  have  vi  derfra 
ord  som  forstanden,  der  verstand,  sv.  forståndet;  fornuften, 

die  vernunft,    sv.  fornuftet;    afskeden,    der   abschied,   sv. 

afskedet;  en  fejl,  der  fehler,  og  dog  fl.  flere  fejl,  sv.  ett 
fel,  fl.  fel;  men  denne  indflydelse  er  fra  en  sildigere  tid, 
og  i  almindelighed  have  vi,  hvor  fristende  end  det  frem- 
mede kunde  være,  beholdt  det  gamle  nordiske  kon,  som; 
en  båd,  hdtr,  das  both;  en  dal,  dalr^  das  thai;  en  arv, 
arfr,  das  erbe;  ja  endog  et  sind,  der  sinn,  uagtet  vi  sige 
denne  sinde  (isl.  sinn^  n.,  gang);  et  stræde,  stræti^åiQ  strasse. 
Men  sligt  kunde  dog  næppe  finde  sted,  hvis  vort  sprog 
ikke  hørte  til  den  nordiske  side. 

Fremfor  alt  må  bojningen,  den,  hvor  meget  der  end 
udslettes,  genkendelige  bojning,  bære  præg  af  sprogets 
oprindelse.  Hvorledes  have  nu  vore  sproglærere  båret  sig 
ad  med  navneordenes  bojning?  Have  de  kunnet  knytte 
den  til  den  latinske?  eller  have  de  banet  lærlingen  vej  til 
den  igennem  den  hojtyske?  De  have  været  meget  ilde 
farne;  og  når  de  vilde  forklare  flertallet,  måtte  de  hjælpe 
sig  igennem  med  en  ganske  mekanisk-praktisk  iagttagelse, 
der  lærte  dem,  at  i  nogle  ord  var  flertallet  ligt  en  tallet, 
andre  fojede  -e  til,  atter  andre  -r  eller  -er.  Nogen  theori 
kunde  ikke  findes  deri,  og  theorien  viser  dog  hen  til  den 
fælles  nordiske.  Det  Svenske  vilde  have  fort  dem  nærmere 
til  den,  men  heller  ikke  her  var  nogen  sammenhæng  er- 
kendt. Og  dog  lader  det  sig  endnu  ret  vel  skonne,  at 
den  oprindelige  theori  falder  sammen  med  kildens :  ordenes 
inddeling  i  lukte  og  åbne,  og  deres  ordning  i  begge 
klasser  efter  de  tre  kon.  I  de  lukte  danne  hankonsord 
flertal  på  -e  (sv.  -ar,  t.  -e:  fisch  -e),  hunkonsord  på  -er 
(sv.  -er,  t.  -e  med  omlyd:  bank,  banke);  intetkonsord 
danne  flertallet  ligt  entallet  (som  i  Svensk,  t.  -er  med 
omlyd:  buch,   bticher),  f.  ex.  en  dag,   dage,  en  sag,  sager, 

et  flag,  flag;  en  dal,  dale,  en  kval,  kvaler,  et  tal,  tal;, en 
5ord,  florde,  en  jord,  jorder,  et  ord,  ord;  en  stud,  stude, 
en  hud,  huder,  et  bud,  bud;  en  vind,  vinde,  en  kind, 
kinder,  et  sind,  sind;  en  sang,  sange,  en  tang,  tænger 
(med  omlyd),  et  hang,  hang;  en  snog,  snoge,  en  bog, 
bøger,  et  tog,  tog.  Hvorfor  just  disse  endelser?  hvorledes 
de  ere  udgåede  fra  de  ældste,  hvorledes  de  have  været  i 
sprogets  middelalder,  hvorledes  nu  mange  andre  indvirk- 
ninger ere  indtrådte  (en  præst,  præster;  et  pant,  panter), 
det  er  undersøgelser,  som  tilhøre  den  rene  granskning. 
At  endelser  have  været  tabte  og  ere  genvundne,  er  en  af 
de  mærkeligste  iagttagelser  (ven,  gi.  d.  vene,  nu  venner). 
Omlyden  og  dens  anvendelse  udgor  et  særeget  afsnit.  I 
Svensk,  der  har  bevaret  vokalerne,  ere  de  åbnes  flertal  ad- 
skilte: hankon  droppe,  droppar,  hunkon  stjerna,  stjernor, 
intetkon  hjerta,  hjertan,  oga,  ogon,  åpple,  åpplen;  hos  os 
ere  alle  tre  faldne  sammen  i  endelsen  -r:  dråber,  stjærner, 
æbler;  og  vi  have  kun  som  levninger  af  -nbojningen: 
ojen,  øren  (isl.  augu-n^  t.  alle  på  -n:  funke-n,  welle-n, 
ohr-en).  Vore  sproglærer  slå  i  almindelighed  endelserne 
-r  og  -er  sammen;  man  vil  nu  snart  finde,  at  de  have 
forskellig  oprindelse.  En  udførligere  betragtning  af  den 
svenske  bojningsmåde  og  vor  vilde  ydermere  oplyse  begge 
sprogenes  fælles  oprindelse,  og  vi  genkende  den  i  adskillige 
levninger.  Vi  bruge  sædvanlig  kun  en  ejeform  på  -s  og 
have  lagt  den  til  alle  kon,  men  vi  have  haft  den  anden 
ældre  form  på  -ar,  thi  vi  have  den  endnu  som  -er  eller 
-e:  løverdag  {laugardagr) ,  nattergal,  nattetid  (gi.  d.  om 
nattertide),  fruerpige,  giftermål,  o.  lign.  Ligesom  vi  have 
bevaret  en  uendelig  mængde  ejeformer  på  -s,  styrede  af 
til  (til  lands,  til  bords,  til  dels,  til  livs,  til  gavns),  have  vi  også 

sådanne  på  -e:  at  komme  til  syne  (til  sjdnar,  gi.  d.  til 
syunæ)  vise  til  rette,  gå  til  hånde,  være  til  stede,  græmme 
sig  til  døde.  Ligeledes  er  den  gamle  ejeform  i  flertallet 
bevaret  (uden  tillæg  af  -s)  i  sammensætninger;  gi.  d. 
Grækeiand  (siden  tyskformet  Grækenland),  herredag,  him- 
merige {himnariki) ;  endog  med  n  i:  allevegne  (allra  vegna, 
af  vegr,  vej);  samt  styret  af  til:  tage  til  takke  (af  pokk, 
fl.  l)akkir),  komme  til  orde.  Også  hensynsformen  have  vi 
haft,  i  ental  på  -e,  i  fl.  på  -um;  hyppig  forekomme  de  i 
gi.  Dansk,  og  endnu  i  adskillige  forbindelser:  med  alle 
(med  ollu),  med  rette,  ad  åre,  i  tide,  have  i  sinde,  være 
på  færde,  i  live,  for  orde,  i  gære,  (egentlig  i  gærde),  komme 
af  syne,  have  i  hænde  (tillige  med  omlyd).  Hensynsform- 
er  i  flertal  ere:  stundum  (af  stund,  stunder),  fordum, 
igennem  (igegnum),  imellem. 

Det  ubestemte  kendeord  fremkom  af  talordet  én,  det 
bestemte  ved  tilfojningen  af  stedordet  hin,  og  adskillige 
egenheder  ved  deres  brug  lade  sig  kun  oplyse  ved  hjælp 
af  det  gamle  sprog.  I  ordet  verd-en  (isl.  verold,  sv.  verld, 
udtalt  verd,  t.  welt)  tilfojede  vi  kendeordet  (isl.  veroldin), 
og  glemte  det  så  ganske,  at  vi  siden  bojede:  verdenen, 
verdener.  Den  dobbelte  bojning  i  lukte  navneord  har 
efterladt  os  de  uden  det  gamle  sprog  uforståelige  ejeforms- 
levninger  på  -sens :  landsens  (isl.  lands-ins,  landets)  ulykke, 
livsens  ord,  dodsens,  verdsens,  nådsens,  havsens  (åbent 
hjærtens)  o.  s.  v.,  hvori  Molbech  formedelst  ukyndighed 
om  den  gamle  bojning  søgte  en  konsforandring  (som  om 
man  nogensinde  havde  sagt  en  land  for  et  land). 

I  tillægsordenes,  stedordenes,  talordenes  og  Mordenes 
bojning  vil  der  ligeledes  findes  mange  levninger  af  det 
gamle.     Uden  det  vil  man  ikke  forstå  udtryk  som:  unger- 

svend;  ^ærmer  og  Qærmest;  fager,  fejrest;  almuens  ud- 
tale hinner;  formerne  både  og  begge;  forkortningen  thi 
(sv.  ty);  talordsdannelsen  efter  tiere  og  snese;  eller  kunne 
overtyde  sig  om,  at  instinktet  har  ret,  når  det  adskiller 
tillægsordets  hojere  grad :  længere  fra  biordets :  længer,  o.  desl. 
Men  vi  dvæle  endnu  kun  ved  gerningsordet  som  det, 
hvorfra  det  ovrige  udgår. 

Det  har  til  alle  tider  været  vanskeligt  for  sproglærerne 
at  blive  herre  over  de  såkaldte  uregelmæssige  verber,  hvilke 
de  derfor  ofte  have  kastet  i  hob,  og  ordnet  alfabetisk. 
Men  det  stærkeste  bevis  for,  af  hvilket  oldsprog  et  nyere 
sprog  har  haft  sin  oprindelse,  må  det  just  være,  når  man 
ved  at  gå  ud  fra  oldsproget  kan  oplyse  gerningsordenes 
boj nings færd,  der  atter  dybest  griber  ind  i  orddannelsen. 
For  de  nordiske  sprog  er  dette  gorligt.  Gerningsordene 
ere  stærke  eller  svage;  de  stærke  bojes  ved  indre  bojning, 
de  svage  ved  ydre  tillæg  eller  afledning  Den  stærke 
bojning  deler  sig  i  to  arter:  1)  bojning  ved  grundlydskifte 
eller  afvexling  af  de  rene  grundlyde  (finde,  fandt,  funden); 
2)  bojning  ved  aflyd,  det  er  datidens  dannelse  ved  forbindelse 
af  grundlydene,  der  efter  forbindelsens  natur  danner  flere 
klasser  (fare,  for,  faret;  gå,  gik,  gået;  gribe,  greb,  grebet; 
byde,  bod,  budet).  Den  svage  bojning  fojer  til  stammen,  den 
nogne  eller  udvidede  rod,  et  tillæg  (-de,  -te),  og  forbinder 
stammen  og  tillægget  ved  en  bindevokal;  når  bindevokalen 
er  bortfalden,  far  datiden  to  stavelser  (soge,  søgte,  segt, 
hvor  bindevokalen  i  er  bortfalden);  når  bindevokalen  (det 
stærkere  a)  er  bevaret,  fir  datiden  tre  stavelser  (elske,  af 
ala,  al-i-ska,  elskede,  elsk-a-di,  elsket).  Der  gives  endnu  et 
tilfælde ;  når  navneformen  har  faet  omlyd,  men  denne  omlyd  i 
datiden  og  biformen  falder  bort,  og  grundlyden  vender  tilbage 

(d^ølge,  dulgte,  dulgt ;  grundlyden  er  w,  stamordet  dul,  med 

omlyd  formedelst  i:  dylja,  uden  omlyd:  duldi;  egentlig  skulde 
det  altså  hedde :  dylje,  dulde,  dult;  ligeså  sælge,  solgde,  det 
er  sålgde,  solgt,  hvor  grundlyden  a  i  stammen  sal,  salg, 
er  gået  over  til  å).  Ved  nu  at  gå  tilbage  til  den  gamle 
bojning  og  tage  tilborligt  hensyn  til  de  senere  selvlyds- 
forandringer,  kan  man  oplyse  de  nuværende  formers  sam- 
menhæng med  de  ældre.  Det  samme  gælder  da  også  om 
de  svage  gerningsords  afledning  af  de  stærke,  nemlig  af  de 
stærkes  datid  (springe,  sprang,  at  sprænge;  ligge,  lå,  for 
lag,  at  lægge).  Omlyden  er  fremkaldt  ved  et  oprindeligt 
i  i  endelsen,  og  vedbliver  i  det  afledte  ord  hele  ordet 
igennem,  eller  grundlyden  vender  tilbage  i  datiden  og  bi- 
formen.  En  anden  overensstemmelse  med  det  gamle  sprog, 
der  fra  sprogets  middelalder  bestandig  aftager,  og  nu  kun 
er  kendelig  i  enkelte  levninger,  der  just  som  forældede 
vække  en  vis  hoj tidelighed,  ligger  i  andre  bojningsformer, 
især  datidens  flertal  (gik,  fl.  ginge;  fandt,  egenlig  fand, 
fl.  funde).     Svensk  har  bevaret  dem  troere. 

Fra  gerningsordenes  bojning  komme  vi  ved  en  naturlig 
overgang  til  orddannelsen.  Således  som  modersmålet  nu 
er,  viser  det  os  i  denne  henseende  hen  til  to  kilder:  det 
gamle  nordiske  og  det  tyske,  men  vi  ere  os  historisk 
bevidste,  at  den  første  er  den  ældste;  og  jo  mere  vi  ty 
til  den,  desto  mere  vinde  vi  det,  som  vi  overalt  søge: 
forstand  på  ordet,  indsigt  i  ordets  betydning.  Imellem  at 
veje  og  en  vogn  kunne  vi  ingen  sammenhæng  finde,  men 
den  kommer  frem,  når  vi  ved  siden  deraf  stille  det  gamle: 
at  vega^  vd  (vag)  og  vagfr,  ligeså  træder  forbindelsen 
imellem  at  søge  og  sogn  tydeligere  frem  ved  hjælp  af  det 
gamle  at  sækja  og  sokn.     En  hel  række  af  tillægsord  bliver 

OS  klarere,  når  vi  stille  de  tilsvarende  gamle  for  os, 
der  dannes  af  stærke  gerningsords  datider,  med  dobbelt 
betydning,  både  aktiv  og  passiv.  Af  at  fara,  for,  foruy 
betingende  færi,  dannes  tillægsordet /»rr,  den  som  kan  fare, 
eller  den  som  kan  fares  (befares);  derfor  hedder  det  i  vore 
ældre  love,  at  manden  er  før  (krigsfer),  når  han  kan  fare.  og 
vejen  er  ligeledes  før,  når  den  er  fremkommelig,  kan  befares. 
Af  nema,  nam,  ndmu,  betingende  ncBmi,  dannes  tillægsordet 
n(Bmr,  som  kan  tage  (ramme,  lære),  og  som  kan  tages; 
det  oplyser  altså  forbindelsen  imellem  vort  at  næmme, 
næm,  lærenæm  og  næmt  at  lære.  Ligeså :  af  at  gefa,  gafy 
gdfu  gæji,  tillægsordet  gæfr,  som  kan  give  eller  gives, 
vort  gæv  (gæv  og  gængs).  Vi  sige  at  bebrejde  en  noget, 
med  den  mening,  at  forekaste  en  noget,  foreholde  en 
noget  (t.  vorwerfen,  vorwurf),  gi.  d.  at  brejde,  uden  tysk 
forstavelse;  isl.  at  bregda^  af  bragd,  hurtig  bevægelse  (at 
bregda  sverdi,  at  svinge  sværdet,  o.  s.  v.),  oplyser  os  om, 
hvorledes  betydningen  er  kommen  ind  i  ordet.  Vi  tale 
om  timelig  velfærd  i  betydning  af  verdslig  velfærd,  men 
hvorledes  komme  vi  til  at  sige  det,  da  vi  have  indskrænket 
betydningen  af  en  time  til  en  stund;  det  bliver  os  klart, 
når  vi  få  at  vide,  at  ordet  timi,  en  time,  oprindelig  be- 
tyder tid,  og  det  timelige  betegner  altså  das  zeitliche, 
hvad  der  hører  til  tiden,  modsat  evigheden.  Vi  tale  om 
denne  verdens  elendighed,  elende,  men  udtrykket  vinder 
^ørst  sit  rette  indtryk  på  os,  når  vi  erindre,  at  elendig  er 
landflygtig,  orlendis,  og  dette  vort  livs  elende  er  vor  land- 
flygtigheds-tilstand,  vor  forvisningsstand  fra  vort  rette 
hjem.  Vi  finde  undertiden  dobbelte,  aldeles  enstydige, 
former,  vi  sige  syden  og  sonden:  det  bliver  os  mere  fat- 
teligt, når  vi  få  at  vide,  at  dette  er  grundet  i  det  gamle- 

sprog,  hvor  ombytning  af  5  og  nn  er  ganske  almindelig: 
sudr  og  sunnr  {svidr  og  svinnr^  jidr  og  fin7ir,  vidr  og  vi?inr). 
Vi  bemærke  ofte,  at  vi  have  afledninger,  men  mangle 
stammen  dertil;  hvis  ordene  ere  nordiske,  så  finde  vi 
gerne  stammen  i  gammel  Dansk,  som  bevis  på  ordets 
rette  hjem:  at  hente  {heimta,  af  heimr^  hjem),  at  vænte 
vænta,  af  van  vån,  håb),  at  skryde  (af  skiiid^  skrud),  lyde 
(lyti^  af  Ijotr,  stygg) ;  vi  have  også  taget  mange  afledninger 
af  det  tyske  uden  stamme,  men  da  savne  vi  gerne  stam- 
men aldeles :  vi  sige  fortorne  af  t.  zorn,  men  vi  have  intet 
tilsvarende  torn,  som  det  jo  efter  overgangslovene  skulde 
hedde;  vi  sige  erobre,  men  have  intet  ob;  bedrøve,  men 
have  intet  trtib  eller  drøv.  Dette  og  mere  er  en  fol^e  af 
den  senere  mekaniske  måde,  hvorpå  afledte  ord  optages  af 
et  fremmed  sprog,  modsat  den  organiske  udvikhng,  der 
går  igennem  samme  tungemåls  forskellige  aldere.  Over- 
hovedet ville  vi  ved  at  gaa  tilbage  til  det  gamle  sprog,  og 
følge  dets  udvikhng  igennem  vort  eget,  erhværve  megen 
kundskab,  mange  oplysninger  om  ordene  og  deres  sammen- 
hæng, der  på  ingen  anden  måde  er  at  vinde:  ingen,  af 
talordet  einn  og  det  nægtende  -gi  med  tilfojet  n;  ikke 
(egentlig  intet)  af  talordet  dtt,  et,  og  det  nægtende  -gi; 
enten,  sv.  antingen,  3if  annat  tveggja,  et  af  to  {gg  for  ng); 
i  vejrlig  er  slutningen  afledsendelsen  leikr,  sv.  våderlek; 
alskens  er  en  sammensætning  af  al  og  kon  (allskyns); 
endehgt,  endalok  eller  endalykt  er  en  sammensætning,  af 
ende  og  lok  eller  lykt,  slutning;  handsel  er  en  sammen- 
sætning, af  hånd  og  sal  {hands6l)\  lørdag,  løverdag,  af 
laug^  ejef.  laugar^  bad,  og  dag;  legem  af  Uk,  legeme,  og 
hamr,  hami^  ham;  elskov,  elskugi,  af  elska  og  hugr,  hugi, 
hu;  vindue  af  vindauga;    helvede,  helviti,    af  Hel  og  viti^ 

straf;  stakkel  af  s^a/A:«rZ;  ransage  er  egentlig  at  holde  hus- 
undersøgelse,  af  rann^  hus ;  nabo  og  genbo  ere  ren  nordiske 
ord,  men  kun  forståelige  af  det  nordiske  sprog  [ndbui)^ 
o.  m.  fl.  Vi  have  taget  adskillige  ord  af  det  tyske,  som 
ufortroden,  unverdrossen,  uden  at  tænke  på,  at  vi  kunde 
have  taget  dem  af  en  nordisk  rod  {traudr).  At  Svensk 
også  i  mange  tilfælde  tjener  til  at  oplyse  vore  ord, 
bekræfter  slaegtskabet ;  styffader,  af  stjupr,  bekræfter,  at 
stiffader  (ikke  stedfader)  er  den  rette  danske  skrivemåde; 
om  vi  skulle  skrive  vandgren  eller  vangren  (af  forstavelsen 
van-,  mis-)  afgores  vel  af  sv.  vatten-  eller  vattugren. 
Af  Tysken  have  vi,  som  bekendt,  optaget  en  stor  del 
sammensætninger ;  hvor  lidet  de  høre  os  til ,  skonnes 
iblandt  andet  deraf,  at  vi  ikke  bruge  de  ord,  der  danne 
sammensætningen,  i  deres  rette  betydning  udenfor  denne: 
ukrudt,  af  unkraut,  men  krudt  alene  i  en  ganske  anden 
betydning:  bomolie,  netteldug,  men  ikke  bom  i  betydning 
af  træ,  og  ikke  nessel  eller  nettel,  men  nælde ;  ja,  selve 
formen  frastøder  os  i  almindelighed,  når  vi  have  faet  sans 
for  det  nordiske:  temmelig,  af  ziemlich  (nordisk  vilde  det 
være  sømmelig),  rigtig,  af  recht  (nordisk  vilde  det  hedde 
rétir,  med  assimilation),  fordægtig,  nederdrægtig,  vidtløftig, 
0.  s.  V.  Hvis  derimod  vor  hu  engang  vender  sig  til 
Norden,  ville  vore  digtere  derfra  kunne  hente  mangt  et 
betegnende  udtryk,  som  Oehlenschlågers  ulivssår;  dobbelte 
udtryk,  tildels  med  dobbelte  formninger,  ville  give  deres 
tale  afvexling  og  liv,  som  bredskuldret  og  hærdebred. 

Dette  er  kun  nogle  efterdomme  (exempler),  hvorefter 
man  kan  domme.  De  kunne  let  fordobles;  men  de 
kunne  være  nok  til  at  oplyse  det,  vi  havde  foresat  os:  at 

det  danske  sprog  fra  arilds  tid  indtil  den  dag  i  dag  hører 

til   samme    sprogafdeling  som  det  svenske,  norske    og  is- 
landske, nemlig  den  nordiske. 


Når  vi  nu  antage,  at  Danmark  fra  arilds  tid  var  et 
nordisk  land,  at  den  danske  tunge  havde  sit  sæde  hos  det 
folk,  hvis  navn  den  bar,  hvilket  jo  lader  rimeligt  nok,  så 
have  vi  at  betragte  denne  tunges  skæbne,  hvorlunde  det 
gik  til,  at  den  blev  delt,  og  hvilket  af  de  tre  riger  der 
opfyldte  den  simple  historiske  fordring,  at  gore  sig  til 
herre  over  Norden  ved  at  stifte  en  varig  forening,  eller 
rettere  en  fuldkommen  enhed,  imellem  folkene  og  sprogene? 
Opgaven  er  historisk,  og  kan  kun  løses  ved  betragtning  af 
folkenes  historiske  færd. 

Var  det  givet  Norge?  Det  har  en  minderig  oldtid  og 
middelalder.  Flere  kraftige  stammer,  af  hvilke  den  syd- 
ligste (i  Vigen)  nærmest  står  i  forbindelse  med  Danmark^ 
den  nordligste  (i  Helgeland)  udgår  fra  et  jætteagtigt  ur- 
folk, blive  ved  erobringens  overvælde  forenede  til  ett  rige; 
og  foreningen  især  fremkalder  en  udvandring  imod  vesten, 
dels  til  øerne  ved  Skotland,  dels  til  Færøerne  og  Island, 
og  derfra  atter  til  Gronland  og  Vinland,  så  at  sproget 
udenfor  Norge  selv  vinder  et  stort  område,  endog  i  den 
ny  verden.  Fra  Norge  udgår  også  en  stor  udvandring 
mod  syden,  som  ender  med  Normandiets  erobring,  hvorfra 
atter  en  koloni  går  til  Neapel.  Den  næste  storbegivenhed 
i  Norge  selv  er  kristendommens  voldsomme  indførelse,  der 
først  går  for  sig  efter  en  heftig  kamp  med  hedenskabet. 
Nordmændenes  higen  efter  fjærne  bedrifter  viser  sig  lysende 
igennem  Harald  Hårdråde,    der    imod  østen  ad  landvejeu 

drager  til  det  græske  kejsersæde  i  Miklegård,  og  Sigurd 
Jorsalafarer,  der  imod  vesten  ad  søvejen  gæster  Miklegård 
og  det  forjættede  land.  Men  med  kristendommen  indkommer 
jærnbyrd,  der  fremkalder  hin  lange  periode  af  borgerkrige,  i 
hvilken  kong  Sverre  viser  sig  som  et  ejendommeligt  fænomen. 
Håkon  Håkonsen  fuldender  freden,  og  træder  i  forbindelse 
med  Spanien.  Literaturen  er  historieskrivning  på  Latin, 
en  ældgammel  og  nyere  norsk  lovgivning,  Kongespejlet^ 
tilegnelse  af  og  forbindelse  med  den  islandske  literatur, 
og  kendelig  indflydelse  fra  Frankerig  og  Tyskland.  En 
overgangsperiode,  hvori  forbindelse  med  Sverige  er  noget 
fremtrædende,  ender  med  Norges  politiske  forening  med 
Danmark.  Det  danske  skriftsprog  vandrer  ind  med  danske 
embedsmænd.  Den  tyske  Hanse  har  allerede  bemægtiget 
sig  handelen.  Indlemmelsen  i  Danmark  udsletter  det 
gamle  Norge,  og  det  er  åbenbart,  at  dette  rige,  der  udenfor 
sig  selv  har  grebet  vidt  om  sig,  har  opgivet  sit  kald,  hvis 
det  nogensinde  har  haft  det,  at  gore  sig  til  herre  over 
det  forenede  Norden. 

Dette  kald,  denne  bestemmelse,  havde  derimod  Dan- 
mark, jeg  siger  det  gamle,  thi  der  gives  to,  i  deres 
natur  og  væsen  aldeles  forskellige,  et  gammelt  og  et  nyt; 
og  jeg  må  så  meget  mere  bemærke  det,  som  det  har 
været  mit  livs  gmndulykke,  at  jeg  forblandede  dem.  Det 
gamle  var  erobrende.  Gamle  fortællinger  og  sagn,  ud- 
smykkede med  romantiske  tillæg,  om  konger  og  helte, 
Froder,  Rolv  Krage,  Harald  Hildetand,  Regner  Lodbrog, 
vidne  om  herredomme  over  Sverige  og  Norge,  om  helte- 
gerninger imod  osten  og  vesten,  lutter  forbilleder  for  den 
historiske  tid.  Svend  Tveskæg  og  Knud  den  store  ftddende 
Englands  erobring.  Det  danske  sprog  får  sit  hjem  i  en 
iv.  18 

stor  strækning  af  Englands  rige.  Dette  herredomme  er  et 
uforglemmeligt  minde;  Valdemar  Atterdag  tænkte  endnu^ 
i  forbindelse  med  Frankrig,  på  en  landgang  i  England. 
I  nogen  tid  behersker  Danmark  Norge,  og  omvendt  I^orge 
Danmark;  Norges  konge  og  helte  bekæmpe  Venderne  ved 
Danmarks  sydlige  grændse.  De  islandske  skalde ,  der 
vandre  fra  hird  til  hird,  besøge  og  besynge  Knytlingerne. 
Men  kirkens  herredomme  indvandrer  fra  syden;  og  dens. 
sprog.  Latinen,  stiller  sig  ved  siden  af  folkesproget.  Lovene 
gives  for  folket  i  landets  sprog;  historien  skrives  på 
Latin  for  gejstligheden.  Kejserens  herredomme  vil  gore 
sig  gældende,  men  tilbagevises;  thi  erobringen  af  Rygen 
leder  erobringslysten  imod  Tyskland,  og  den  ender  med, 
at  Danmark  underlægger  sig  en  hel  række  af  tyske  lande 
langs  med  -tJstersoen.  Da  rejser  et  lidet  landskab  sig» 
Holsten,  og  der  begynder  en  kamp  på  liv  og  død.  Det 
er  en  vending  i  Danmarks  historie.  Næppe  har  det  over- 
vundet sin  svære  dødskamp,  og  er  atter  kommet  til  live, 
forend  det  opgiver  sine  erobringer  mod  vest  og  mod  øst 
og  mod  syd,. for  at  overtage  sin  bestemmelse:  de  nordiske 
rigers  forening,  unionen. 

Ideen  er  klar,  den  har  længe  været  forberedt  og  for- 
arbejdet; i  klosterforbindelsen  er  den  allerede  tildels  fuld- 
bragt, og  sprogene  forbinde  sig  ligesom  af  sig  selv  i  et 
nyt  tungemål  (Brigittinersproget).  Den  har  store  fjender: 
indbyrdes  splid,  udvortes  Holsten,  Hansen.  Men  en  stor 
kvinde  har  fuldbyrdet  den,  der  behøves  kun  nogle  store 
mænd,  for  at  bevare  og  fuldkomme  den.  De  svigte;  og 
det  bedste  middel  til  at  ødelægge  en  idé,  at  hylde  dens 
fjende,  bliver  grebet  som  det  nærmest  liggende,  det  na- 
turhge,  det  medfødte  for  herskere,  der  udgå  fra  Tyskland, 
i  hvis    ojne  Danmark   ikke    er  andet    end    et    stort    tysk 

landskab.  Fra  Kristian  den  første  af  træder  denne  idé, 
unionens  skarpeste  modsætning,  tydelig  frem,  og  træder 
den  af  og  til  tilbage,  så  sker  det  kun,  for  på  ny  at  komme 
frem  med  fornyet  styrke.  Denne  idé  er  at  vinde  Holsten, 
og  den  udvikler  sig  til  at  opgive  alt,  for  at  gore  Danmark 
afhængigt  af  Holsten.  Den  begynder  med  Holstens  og 
Slesvigs  uadskillelige  og  evige  forbindelse;  den  går  ud  på 
ved  Slesvigs  fortyskning  at  erhværve  Holsten,  den  opofrer 
utallige  goder  og  underkaster  sig  utrolige  ydmygelser,  for 
at  få  hele  Holsten  i  sin  magt,  og  da  den  har  erhværvet 
det,  opgiver  Danmark  sig  selv  for  at  adlyde  det.  Dan- 
mark er  et  tomt  navn;  det  bojer  sig  under  Holstens 
villie;  det  styres  af  holstenske  ministre;  det  træder  i  for- 
bindelse med  Europa  igennem  et  slesvig-holstensk  diplo- 
mati. Jeg  vil  kun  minde  om  Danmarks  egen  fortyskning, 
et  tysk  hof,  tysk  adel,  tysk  sprog.  Holsten  og  Sverige 
forbinde  sig,  for  at  ydmyge  os.  Vor  hæder,  vore  sejre, 
der  altid  ende  med  tab  af  landskaber,  blive  vor  skam. 
Det  er  blevet  en  bitter  fornemmelse,  at  vi  ikke  længer  tor 
lade  vor  nationalsang,  sejervindingerne  over  de  Svenske, 
lyde,  fordi  vi  selv  indse  vore  fædres  misgreb.  For  at  vinde 
Sverige  gjorde  de  intet,  for  at  vinde  Holsten,  alt.  Alle, 
der  have  beskæftiget  sig  med  det  danske  sprogs  historie, 
have  erkendt  dette.  »)Man  kunde  tænke,  siger  Molbech, 
at  siden  Kristian  den  ferstes  valg  til  hertug  i  Slesvig,  siden 
14b0,  næsten  400  år,  måtte  forbindelsen  med  Danmark 
fordanske  hertugdommerne.  Det  modsatte  var  tilfældet. 
Selv  den  danske  del  af  Slesvig  blev  fortysket,  og  begge 
hertugdommers  sammensmæltning  og  indre  assimilation 
blev  endnu  storre.  Det  var  en  folge  af  tysk  dannelses  og 
tysk   folkemagts    overvægt   i   selve   Danmark.«      Her   har 

18* 

man  da  også  den  sande  grund  til,  at  Norge,  for  hvilket 
man  vilde  gore  og  undertiden  virkelig  gjorde  meget,  ikke 
kunde  trives  på  sin  vis.  At  give  Norge  et  universitet,  der 
var  så  fornødent  for  folkets  udvikling,  og  ved  at  gå  tilbage 
til  gamle  minder  kunde  bidrage  til  at  føre  vort  eget  tilbage 
i  nordisk  retning,  var,  alle  forestillinger,  alle  forbonner 
uagtet,  umuligt;  men  Københavns  universitet  var,  navnlig 
i  theologien  og  filosofien,  fra  reformationen  af  en  aflægger 
af  de  tyske;  og  under  universitetet  i  Kiel  henlagdes  Slesvig, 
og  fra  det,  forsikre  alle,  udsprang  hovedkilden  til  uenig- 
heden imellem  Danmark  og  Holsten.  Favn  i  favn  med 
denne  sin  kæledægge,  kunde  det  aldrig  tilfredsstille  hans 
fordringer.  For  at  foje  sig  efter  Holsten,  gav  regeringen 
to  sprog.  Tysk  og  Dansk,  ligeberettigelse  i  hertugdommet 
Slesvig.  Som  om  vi  vilde  udtrykke  vor  foragt  for  den 
eneste  kvinde  i  vor  kongerække,  unionens  stifterinde,  blev 
vor  ny  thronfølgelov  den  holstenske;  og  der  manglede  kun, 
at  det  tyske  sprog  skulde  blive  ligeberettiget  med  vort 
eget  på  en  rigsforsamling  i  Danmarks  hovedstad.  Det  er 
i  kort  begreb  summen  af  den  danske  nytids  historie  (det 
er  historien  selv,  vi  citere):  Danmarks  erhværvelse  af 
Holsten,  Danmarks  riges  afhængighed  af  Holsten.  Det 
kan  da  åbenbar  ikke  være  gamle  Danmark.  Ikke  det 
Danmark,  som  erobrede  England,  ikke  det,  som  skal  tages 
med  magt  og  vindes  med  stålhandsker,  ikke  det  Danmark, 
hvis  bestemmelse  var  at  beherske  Norden. 

Lige  den  modsatte  vej  tog  Sveriges  historie.  Det 
gamle  Sverige  ligger  i  skygge;  det  ny  Sverige  bliver  en 
europæisk  magt.  Det  gamle  Sverige  blev  til  af  to  stammer : 
Svear  og  Goter.  Sveafolket  eller  Svipjod,  udledet  af  svidr 
eller  svinnr^   snillefolket  har  en   tidlig  historie,   Ynghnge- 

slægtens,  som  derfra  udbreder  sig  til  Norge,  mod  Dord  og 
mod  syd.  Det  omfatter  Uppland  og  Mannalandene. 
Gautlandene,  så  kaldede  efter  en  Gautr  (Odin),  har  ingen 
historie,  ingen  forsvarlig  sammenhængende  kongerække. 
Sveriges  ældste  historie  bevæger  sig  om  landets  oprydning, 
foreningen  af  begge  stammer,  kristendommens  indforelse, 
rivninger  på  grændserne  med  Norge  og  Danmark,  og  toge, 
udvidelser,  mod  østen,  især  til  Grikland,  og  Finlands  under- 
tvingelse. Ved  siden  af  hyppige  stridigheder  i  kongerækken, 
udvikler  sig  en  række  af  landskabslove,  hvis  sprog  er  det 
gamle  Nordens  med  adskillige  provinsielle  egenheder.  En 
mægtig  gejstlighed  befordrer  brugen  af  det  latinske  sprog 
og  lærd  kultur  igennem  Parisklerkene.  Den  tyske  Hanse 
bemægtiger  sig  handelen,  og  tyske  nedsættelser  finde  Sted, 
især  i  Visby  og  Stokholm.  En  tysk  fyrstes  indkaldelse 
letter  dronning  Margrete  unionen,  ved  hvilken  det  danske 
sprog  får  indgang.  Unionens  voldsomme  brudd  bringer 
en  ny  svensk  kongerække.  Vasaslægten,  til  hvilken  nu  det 
hværv  overgives,  at  forene  de  nordiske  riger,  hvilket  dog 
ikke  udgik  af  nogen  gammel  bevidsthed,  men  opstod  efter- 
hånden imellem  andre  udvidelses  og  erobringsideer,  og 
blev  derfor  indskrænket  til  de  nærmeste  naturlige  grændser, 
først  til  erobringen  af  Skåne,  Halland  og  Bleking,  sidst 
til  forbindelsen  med  Norge.  Stillingen  er  derfor  ganske 
anderledes  end  for.  De  svenske  kongers  fulde  attrå, 
erobringen  af  Danmark  og  Norge,  blev  ikke  nået.  En 
frivillig  forening  var  tankelig,  og  blev  et  par  gange 
forsøgt;  men  fra  den  havde  Danmark  udelukket  sig  selv, 
da  det  ikke  vilde  vide  af  svensk  frihed,  og  ikke  vilde 
opgive  Holsten,  der  henhørte  til  en  anden,  unordisk,  stats- 
magt.     En  af  de  interessanteste    historiske  opgaver    vilde 

det  uden  tvivl  være,  at  give  en  sammenlignende  karakter- 
istik af  det  oldenborgske  hus  i  Danmark  og  Vasaslægten  i 
Sverige;  men  vi,  der  nærmest  have  de  nordiske  sprogfor- 
hold for  oje,  udhæve  kun  nogle  træk  af  Sveriges  nyere 
historie.  Der  var  hos  de  svenske  konger  og  dronninger 
ikke  mindre  kærlighed  til  fremmede,  end  hos  de  danske; 
fremmede  statsmænd  bleve  ikke  mindre  indkaldte  og  trukne 
frem,  og  Europas  lærde  fandt  endog  her  til  visse  tider  et 
tryggere  hjem.  Men  et  fremtrædende  træk  hos  de  svenske 
konger  er  deres  omhu  for  det  svenske  sprog,  deres  iver 
for  og  kærlighed  til  modersmålet.  Det  var  en  arv  fra 
Gustav  den  første.  Så  meget  han  i  sine  egne  breve  end 
nærmede  sig  den  danske  tale:  næppe  var  adskillelsen  fra 
Danmark  bleven  vitterlig,  forend  han,  som  et  middel  til 
dens  fuldbyrdelse,  greb  til  udryddelsen  af  de  danske  sprog- 
former, der  havde  indsneget  sig.  »Yttermere,  skrev  han 
til  fogden  Lars  Broms,  yttermere  må  du  saga  din  skrif- 
vare,  att  han  blifver  vid  sitt  modersmål  Svenska  och  skrif- 
ver  os  icke  jeg  for  jag  til;«  ja,  man  har  endog  antaget, 
at  kong  Gustaf  selv,  for  at  skille  Svensk  fra  Dansk',  ind- 
førte å  isteden  for  det  i  den  svenske  middelalder  hersk- 
ende aa  (skont  det  er  bekendt  nok,  at  å  var  en,  men 
sjældnere,  dansk  brug,  der  fra  os  kom  til  Sverige).  Vistnok 
måtte  kong  Gustav  og  hans  mænd  især  ivre  for  sproget, 
thi  det  var  jo  en  ytring  af  deres  foragt,  at  forskyde  den 
danske  tyrans  tungemål;  men  under  de  følgende  konger 
var  iveren  ikke  mindre  for  det  svenske  modersmål.  Den 
lærde  og  miltsyge  Erik  den  fjortende  digtede  deri;  de 
svenske  paskviller  over  den  danske  konge  Frederik  den 
anden  bleve  derimod  forfattede  på  Plattysk,  thi  det  sprog 
kunde    han    forstå,      I    den    under    kong   Johan    udgivne 

Idrkeordning  pålægges  det  præsterne  at  vænne  sig  til  at 
tale  Svensk,  og  anordningen  indlader  sig  endog  på  grunde: 
»at  prædikanterne  vånja  sig  tala  ratta  Svensko,  thy  therman 
fremmande  ord  bnika  vil,  forbistrar  man  the  enialdige; 
ther  til  och  warder  vart  svenska  mål  forkrenkt  och  for- 
vandlat  genom  sådana  sett;  thet  icke  heller  hafver  nytte 
med  sig,  helst  når  thet  sker  i  otrengte  måle,  thå  vi  sjellve 
jn  hafve  så  god  ord  som  the  fremmande  vara  kimna.«  I 
formaningen  til  sin  son  Sigismund  pålægger  den  samme 
konge  ham  at  beflitte  sig  på:  »at  icke  någre  fremmande 
ord  in  j  vart  svenske  tungemål  forda  varda,  ntan  at  vart 
modersmål  måtte  rent  och  oforkrenkt  vid  macht  hålles.« 
Og  Gustaf  Adolf,  den  samme  mand,  der  i  marken  w 
protestantismens  forkæmpe,  glemte  ikke  det  svenske  sprog 
i  de  svenske  skoler.  Midt  under  sine  lysende  bedrifter 
virkede  han  for  literaturen  ved  at  indkalde  udmærkede 
lærde  (Hugo  Grotius),  ved  at  opmuntre  adelen  til  studer- 
inger, ved  at  lonne  en  mand  for  det  hværv  alene,  at 
forfatte  oversættelser  fra  fremmede  sprog  til  Svensk ;  blandt 
de  svenske  skolebøger  vilde  han  også  indføre  en  afdeling  af 
Konnnga  och  hofdinga  styrilse.  Med  alt  dette  holdt  det 
danske  sprog  sig  længe  i  Sverige.  Det  var  engang  mode 
hos  de  fornemme,  at  have  Danske  i  deres  tjeneste.  Gustaf 
den  førstes  lærer,  mag.  Iver,  var  en  dansk  mand:  fornemme 
huse  måtte  have  danske  hushovmestere ,  adelens  bom 
måtte  have  danske  læremestere,  for  at  få  den  rette  danske 
ndtale  (Botins  utkast):  og  almuelæsning  var  endnu  til 
Stjernhjelms  tid  på  Dansk.  I  sin  Hercules  navner  han 
adskillige  sådanne  med  det  tillæg:  »som  i  gemen  åro 
tryckte  på  Dansk« ;  og  Nyerup  bekræfter  det  ved  den  be* 
mærkning,  at  næsten  alle  svenske  morskabsbager  for  al- 
muen ere  fra  en  senere  tid.  —  De  svenske  konger  ægtede. 


280  UDDRAG  AF  FORELÆSiNlNGER 

lige  så  vel  som  de  danske,  tyske  prinsesser,  og  Gustaf  Adolfs 
dronning,  en  prinsesse  af  Brandenburg,  der  elskede  ham 
selv  så  hojt,  var  så  lidet  svensk,  at  hun  end  ikke  vilde 
tåle  nogen  svensk  mand  i  sin  tjeneste;  men  det  er  dog 
et  grundtræk  i  den  svenske  historie,  at  det  politisk  sluttede 
sig  til  fjærnere  lande  end  Tyskland.  Med  Polen  var  det 
i  nogen  tid  forbundet;  siden  blev  det  genstand  for  gen- 
erobring; og  kappestriden  med  Rusland  førte  under  Karl 
den  tolvte  det  svenske  navn  til  Europas  yderste  grændse. 
Vigtigst  for  literaturen  er  dog  Sveriges  forbindelse  med 
Frankrig  fra  først  til  sidst,  fra  Gustaf  den  forste  (forbund 
med  Frans  den  første),  under  Gustaf  Adolf  (forbindelse 
med  Richelieu),  indtil  Gustaf  den  tredie  (Marie  Antoinettes 
yndling).  Ikke  blot  det  danske  sprog  blev  opfyldt  med 
franske  ord,  også  det  svenske.  Wieselgrén  anfører  exempler, 
hvoraf  nogle  sætninger  ville  vise,  at  det  skete  i  samme 
grad:  »Jag  urgerar,  skriver  Bengt  Oxenstjerna  (1682), 
begge  dessa  essentielle  puncter,  onskar  kunna  deri  reiissera. 
Frankrike  temoignerar  en  storre  ardeur  an  någon  sinn 
tillforene,  offererar  alt  det  som  plausibelt  år,  och  tager 
sig  Sveriges  maintien  an  å  souhait.  Dette  alt  sker  pour 
se  vanger  de  l'Angleterre,  och  det  med  råtta,  efter  det 
genom  sin  blamable  conduit  causerar  Nederlands  under- 
gang och  christenhetens  olågenhet  och  trouble.«  Denne 
franskhed  greb  langt  dybere  ind  i  den  svenske  literatur 
end  i  den  danske;  den  beherskede  smagen,  og  indførte 
efterligning,  der  kvalte  originaliteten.  —  Efter  at  have  trukket 
sig  tilbage  fra  fjærnere  besiddelser  og  planer,  udviklede 
endelig  Sverige  med  bestandig  storre  tydelighed  det  tredie 
grundtræk  i  dets  historie:  Danmarks  og  Norges  erobring. 
Hvo    fattede    først   idéen?    Den    måtte    ligge   meget  nær. 

»Sverige,  siger  A.  K.  Fabricins,  gik  nyfadt  og  styrket  ud 
af  unionen  med  en  kraftig  almue  og  en  herlig  regent- 
stamme;  Danmark  derimod  svækket  ved  de  store  anstræng- 
elser  og  trykket  ved  et  stedse  mægtigere  aristokrati;  Norge 
tabte  ganske  sin  selvstændighed,  blev  underkuet,  og  pro- 
vins af  Danmark.«  Vi  vilde  heller,  hvis  vi  kunde,  ud- 
rive de  blade  af  historien,  end  pege  på  dem,  hvorpå  vi 
læse:  Syvårskrigen,  der  endte  med  freden  til  Stettin,  ved 
hvilken  unionen  formelig  blev  ophævet,  så  at  herefter  er- 
obringens ret  trådte  i  kraft.  Dertil  forberedte  Sverige  sig. 
Den  svenske  konge  gjorde  fordring  på  det  norske  Finmarken 
og  antog  titel  af  Lappernes  konge;  i  Kalmarkrigen  målte 
Gustaf  Adolf  og  Kristian  den  Qerde  sig  med  hinanden,  i 
Trediveårskrigen  fandt  de  et  storre  kappemål;  efter  Gustaf 
Adolfs  fald  falder  Thorstenson  ind  i  Jylland,  Kristian  den 
jgerde  mister  sit  ene  oje,  men  vinder  slaget  ved  Femern; 
desuagtet  må  Danmark  i  freden  til  Bromsebro  afetå  Jæmte- 
land,  Hærjedalen,  Gotland  og  øland,  og  på  tredive  år 
Halland.  Sverige  er  den  første  magt  i  Norden.  Desuagtet 
erklærer  Danmark  det  krig;  Karl  10,  Gustaf  styrter  fra 
Polen  ind  over  det,  inden  kort  tid  ligger  Danmark  kun 
indenfor  Københavns  volde,  og  ved  freden  taber  det  sine 
landskaber  hinsides  jøresund.  Nu  er  Danmarks  tilkom- 
mende omfang  bestemt.  Vi  tvivle  ikke  om,  vi  vide  det, 
den  danske  regering  burde  også  vidst  det,  at  nu  vil  Sverige 
ikke  hvile,  for  det  har  vundet  Norge.  I  historien  ligger 
dette  forsæt  mere  eller  mindre  skjult,  overalt  er  det  til 
stede.  Ikke  på  den  skonne^te  vis,  og  med  et  stort  offer 
blev  det  fuldbyrdet,  og  de  forenede  riger  lide  af  en  dobbelt 
brost:  indvendig  er  spliden  ikke  hævet,  udvendig  er  Sverige 
uden    grændse    eller   grændseLøs    svag   imod    osten;    men 

begyndelsen  er  gjort,  midlerne  ere  givne  til  magt  og  hæder, 
udsigten  er  åben  til  udvidelse  imod  syden  og  osten.  En 
stor  konge  kan  gore  det.  Tiden  er  moden.  En  stor 
magt  eller  en  stormagt  er  fornøden  imellem  Rusland  og 
England. 


Disse  historiske  hentydninger,  som  hver  især  lettelig 
kan  udvide,  lede  ligefrem  til  den  tanke,  at  for  os  som  et 
nordisk  folk  må  kundskaben  om  det  svenske  sprog  blive  en 
fornøden  kundskab,  og  at  vi,  hidtil  nedsænkede  i  det  tyske, 
hvis  vi  ville  vel  fare,  må  vende  os  til  den  modsatte  side. 
Dertil  ville  vi  også  opfordres  ved  beskuelsen  af  den  svenske 
folkefrihed.  Lang  tid  tilbage  har  den  svenske  almue  haft 
sæde  og  stemme  i  rigsforsamlinger,  ikke  sjælden  har  den 
medvirket  til  de  vigtigste  forandringer  i  regeringen  selv  og 
dens  foretagender,  og  aldrig  har  vel  den  svenske  bonde- 
stand været  således  bundet  til  jordpletten,  at  bonden  jo 
ved  årets  eller  terminens  slutning  kunde  vælge  sig  en 
anden  herre.  Ordets  brug  styrker  ordet ,  og  i  Sverige 
kunde  det  frit  bevæge  sig  på  rigsdagen  om  de  alminde- 
ligste og  om  de  hojeste  interesser,  besvangret  med  stærke 
udbrud  af  lidenskaberne,  af  had  og  frygt  og  avind  og 
kærlighed  til  arnen  og  fæderneslandet.  Heller  ikke  er  den 
svenske  literatur  ufrugtbar;  den  besidder  store  ejendom- 
melige videnskabsmænd,  som  Oluf  Rudbeck  og  søndags- 
barnet Emanuel  Svedenborg,  og  blandt  dens  lærde  mænd 
ere  nogle  Europas  lærere,  som  botanikeren  Linné,  sprog- 
granskeren Ihre,  kemikeren  Berzelius.  Imellem  deres  og 
vor  literatur  går  der  flere  parallelismer,  historisk  i  fan- 
tasierne   om    rigernes    ælde    hos    Rudbeck    og  Petræus,  i 

dyrkningen  af  den  islandske  literatur,  som  de  misnnde 
hinanden,  hos  Bore  og  Vonn ;  poetisk  i  dramaets  advikling 
hos  Messenins  og  Hegeland,  psalmens  hos  Spegel  og 
Arrebo,  Svedberg  og  Kingo,  o.  s.  fr.  Hvad  om  det  viste 
sig,  at  vor  literatnrs  historie  forst  da  får  sin  fiildeste  in- 
teresse,  når  vi  stille  den  svenske  literatnrs  historie  ved 
siden?    Her  dvæle  vi  kun  ved  sproget. 

Hvorledes  er  forholdet  imellem  det  danske  og  svenske 
sprog?  er  der  krig  eller  fred  imellem  dem?  skal  vi  give 
det  ene  fortrin  for  det  andet,  eller  lade  hvert  være  godt 
for  sig?  Det  er  en  ren  sprognndersøgelse ,  men  det  er  os 
næppe  muligt  at  bevare  dens  renhed.  Der  blander  sig 
både  natur  og  vane  i  vore  undersøgelser. 

Dansk  og  Svensk  frastede  hinanden  på  to  måder, 
både  denred,  at  de  afdge  fra  hinanden,  og  derved,  at  de 
ligne  hinanden.  Hvor  skal  da  tiltrækningen  findes?  I 
sine  epigrammer  over  sprogene  (i  Smårre  dikter)  siger 
Tegner  om  Dansken: 
Mig   behagar    du    ej.     For  veklig  for    nordiska 

styrkan, 
åfven  for  soderns  behag  mycket  for  nordisk  ånnii. 
Det  er  en  mellemting,  hverken  det  ene  eller  det  andet 
Nicander  (l^Iinneij  från  sodem)  omtaler  b^ge  sprogene 
som  to  brydninger  af  ett  og  det  samme.  »Det  svallar 
intet  haf,  siger  han,  mellan  Sverige  och  Danmark;  endast 
Sandet  loper  emellan  dem  som  en  vanlig  flod.  Dess  in- 
byggare  tala  ja  samma  sprak,  ehum  i  olika  brytningar.« 
Også  han  taler  om  det  danskes  bladhed,  om  »Ijudet  af  ett 
på  en  gang  fram mande  och  begripligt  sprak,  hvilket  fore- 
kommer Nordmannen  såsom  endast  en  vekare  brytning  af 
hans  eget.«      Det  går   os  ligeså  med  Svensk.    Det  er  os 

for  hårdt,  og  det  har  for  megen  klang;  så  meget  kan  vi 
ikke  tåle ;  vi  holde  af  at  udvide ;  vi  tænke ,  at  de  sleske. 
Ja,  når  vi  se  nojere  til,  når  vi  tænke  os  videre  om,  må 
det  endog  være  os  imod ;  thi  når  vi  lære  det,  bliver  det  os 
indlysende,  dels,  at  meget  af  det,  som  vi  nu  i  over  hundrede 
år  så  snildt  have  udtænkt  for  vort  eget  sprog,  af  sig  selv 
falder  over  ende  som  nonsens,  dels,  at  vi  ere  skredne  så 
vidt  frem,  at  en  forening  med  Svensken  dog  er  umulig; 
havde  det  været  for,  medens  sprogene  endnu  vare  i  færd 
med  at  forme  sig,  da  havde  det  været  muligt,  men  nu 
have  vi  aflagt  så  meget,  at  tilbagegang  er  umuhg.  Hvad 
skulle  vi  da  med  det? 

Ved  selvlydenes  retskrivning  er  der  en  gennemgribende 
forskel  imellem  dansk  og  svensk  brug.  Dansken  går  ud 
fra,  at  vokalen  oprindelig  er  kort;  skal  den  ved  skriv- 
ningen udtrykkes  som  lang,  sker  det  ved  vokalfordobling; 
og  deraf  blev  en  regel  med  allehånde  forviklede  undtagelser 
og  undtagelsers  undtagelser;  ja  man  kunde  ikke  engang 
finde  rede  deri,  uden  at  tage  endnu  et  middel  til  hjælp, 
det  understøttende  stumme  e  (vaer,  foer).  I  Svensken 
derimod  gik  man  lige  den  modsatte  vej;  her  gik  man  ud 
fra,  at  vokalen  oprindelig  er  lang;  skal  der  udtrykkes,  at 
den  er  kort,  så  tilkendegives  det  ved  at  fordoble  ende- 
konsonanten, hvis  det  ikke  ses  af  flere  konsonanters  sam- 
menstød. Loven  er  simpel  og  naturlig:  hvarje  sårskilt 
vokal  utgor  en  stafvelse,  emedan  den  kan  sår- 
skilt uttalas  (Svensk  språklåra  utgifven  af  Svenska 
Academien).  Optage  vi  den,  så  lider  vor  brug  et  afgørende 
nederlag.  Og  dersom  vi  forsøge  at  krydse  imellem  begge 
folks  brug,  så  fare  vi  kun  over  fra  den  ene  malstrøm  i 
den  anden.     Den  svenske   brug  har  ligeledes  sine  undtag- 

eiser  og  afvigende  bestemmelser  (dam,  en  dame,  dam,  stav; 
heter,  hette).  Danske  ord  få  endog  en  ganske  anden  be- 
tydning (for  =  foer,  dog  =  dog,  dode). 

Skrivemåden  kunne  vi  imidlertid  måske  få  bugt  med, 
og  skulle  vi  end  opgive  nok  så  meget  af  det  tilvante: 
enhver  vane  taber  sig,  når  man  vender  sig  til  det  mod- 
satte. Men  med  sproget  selv  er  forholdet  ganske  ander- 
ledes; i  lydlæren  og  alt  hvad  der  afhænger  deraf,  det  er 
så  godt  som  i  hele  sproglæren,  have  begge  sprogene  skudt 
så  vidt  ud  fra  hinanden,  som  to  ulige  brødre.  1  Svensken 
ere  grundlydene  bevarede,  i  Dansken  ere  de  i  alle  endelser, 
også  i  afledningsendelser,  blevne  til  det  sløve  e;  selv  i 
stamstavelsen  er  det  stærkt  og  klart  tonende  a  (jag,  vara) 
blevet  til  e  eller  æ.  Det  svenske  a  kalder  Tjållmann  (i 
Grammatica  svecana)  med  rette:  vart  dunder  «,  som  hafver 
hogsåtet  for  det  danske  e;  og  ord  med  endelser  på  a 
kalder  han  storgorare  och  dundrande  ord  på  a,  som  hafver 
hogsåtet  och  formånnen  for  alle  andre  bokståfver  uti  alpha- 
beto.  Men  også  grundlydene  i  og  u  ere  bevarede,  hvor 
vi  enten  aldeles  have  tabt  dem  (nio,  tio),  eller  handlet 
med  dem,  som  om  vi  havde  tabt  al  bevidsthed  om  dem, 
som  vi  vel  også  have  (till  salu,  til  salg,  som  om  stammen 
ikke  var  sal,  af  sålja,  men  salg,  af  sælge,  uagtet  vi  sige 
hær  og  hærje).  I  Svensken  finde  vi  også  å  for  a,  æ  (låta, 
lade;  grata,  græde;  låg,  lav,  og  regelret  foran  nd,  ng: 
stand,  stand;  stang,  stang),  overhovedet  nordiske  lyde, 
hvor  vi  —  thi  vi  have  for  haft  dem  —  have  overført  tyske 
(klen,  klein;  arbeta,  arbejde).  Dersom  man  vil  se  sig  om 
i  disse  regioner,  vil  man  snart  fornemme,  at  vi  ere  komne 
for  langt  frem  ad  vor  egen  vej,  til  at  vi  med  nogen  til- 
fredsstillelse  skulde  begive  os  tilbage.     Det  bløde  vender 

ikke  gerne  tilbage  til  det  hårde,   og  det  som  er  tabt,  vil 

ikke  let  erstattes.  De  hårde  medlyde,  som  vi,  så  vel  i 
midten  som  i  enden,  have  gjort  til  bløde,  ere  i  Svensken 
sædvanlig  (ikke  altid)  bevarede  (gata  gade,  haka  hage, 
skrapa  skrabe;  emot  imod,  sak  sag);  ligeså  de  biede  med- 
lyde, som  vi  enten  have  blødgjort  endnu  mere  eller  kastet 
bort  (oga  oje,  moda  moje,  våder  vejr,  gagn  gavn,  våga 
vove,  låge  lue,  håg  hu,  slug  snu,  duger  duer);  uagtet  de 
Svenske,  selv  digterne,  ikke  tage  i  betænkning  at  bortkaste 
hele  endelser  (ha,  bli,  bry)  hvilket  vi  ikke  kunne  gå  ind 
på.  Dansken  har  fremdeles  ved  omsætning  sagt  at  blad- 
gore  hårde  medlydsforbindelser  (vatten,  botten,  —  vand,  bund, 
for  vatn,  botn).  Vi  have  overhovedet  hang  til  at  udvide, 
til  at  gore  udtalen  let  og  mat.  Svensken  til  at  trække 
sammen,  til  at  gore  udtalen  kort  og  stærk  (tyngd  tyngde, 
kramp  krampe,  tåp  tåbe,  tron  troen,  trosmål  troesiære, 
rådrum  råderum ,  tranbår  tranebær  ,  trebent  trebenet). 
Hvorledes  skulle  vi  kunne  forliges  med  sådanne  uartigheder  ? 
Den  stærkeste  overbevisning  om  forskellen  imellem 
begge  sprog  og  umuhgheden  af,  at  vi  kunne  forene  vort 
med  det  svenske,  vil  man  få  ved  at  forfølge  disse  og  lign- 
ende lydbevægelser  igennem  bojningen  og  afledningen. 
Der  er  en  viss  genfødende,  altså  gentagende  og  tilbage- 
vendende kraft  i  sprogene,  men  den  ytrer  sig  kun  ved 
visse  opfordrende  lejligheder,  og  vi  måtte  sikkerlig  sættes 
i  en  usædvanlig  bevægelse,  som  vi,  der  får  det  heftig,  men 
hos  hvem  det  snart  går  over,  næppe  vilde  være  i  stand  til 
at  vedhgeholde,  dersom  vi  isteden  for  vore  enslydende 
endelser  skulde  optage  former  som  herrar,  kvinnor,  hjårtan, 
riken ;  hoppas,  hoppades,  hoppats;  tror,  trodde,  trott;  ser, 
såg,  sago,  såge;  lopa,  lopp,  iupo,  lupit;  boj,  bojom,  bojen. 

0.  S.  V.  Vi  finde  os  måske  i  så  af  og  til  at  læse  Svensk, 
og  derved  at  overføre  disse  snirklerier  eller  kunstlerier  til 
vore  simple  forstan dsmidler,  men  at  vi,  for  at  forstå  dem, 
i  vor  tænkning  skulde  optage  hele  det  ældgamle  system, 
hvoraf  de  ere  udsprungne,  det  må  ingen  vænte  af  os, 
dertil  have  vi  gjort  altfor  stor  fremgang,  det  ere  \i  komne 
ud  over. 

Betragte  vi  nu  svenske  ord  og  talemåder,  så  er  det 
tillige  åbenbart,  at  vore  naboer  også  i  denne  henseende 
have  styret  deres  egen  kås.  De  have  slet  ikke  bekymret 
sig  om  os,  ikke  taget  noget  hensyn  til  os,  ikke  gjort  det 
mindste  for  vor  skyld ;  tvært  imod,  der  forekommer  mange 
udtryk  i  Svensken,  hvis  mening  vi  fuldkommen  dele  med 
dem,  som  vi  ikke  have  noget  imod,  men  som  de  tage  på 
en  ganske  anden,  endog  stik  modsat,  måde;  så  at  vi, 
hvis  det  ikke  var  usommeligt,  i  ord,  i  ganske  uskyldige 
ord,  at  tilkendegive  sit  had,  hartad  kimde  falde  pa,  at  de 
gjorde  det  kun  for  at  drille  os.  Når  vi  lære  noget  udenad, 
så  lære  de  det  utantill;  når  vi  drikke  langt  ud  på  natten, 
så  drikke  de  langt  in  på  natten;  når  vi  sige  her  til!  så 
sige  de  hfir  på!  lad  mig  here  fra  dig,  det  skulde  man 
dog  tro  var  rigtig  sagt,  men  de  sige:  låt  mig  hora  af 
dig;  når  noget  hos  os  tillyses  fra  prædikestolen,  så  på- 
lyses  det  hos  dem;  vi  gore  et  oplag  af  varer,  de  gore  et 
nederlag  af  dem;  vi  finde  en  pligt  uimdgåelig,  de  kalde 
den  oundviklig;  vi  tale  om  samfundet,  de  om  samhållet; 
vort  hjærte  banker,  deres  klappar;  vi  benytte  en  ting,  de 
begagna ;  nytte  og  gavn  er  jo  rigtig  nok  det  samme,  men 
det  er  dog  aldrig  faldet  os  ind  at  begavne  noget;  adskil- 
lige af  deres  talemåder  forekomme  os  også,  i  det  mindste 
ved   ferste    ojekast,    noget  underlige,   når  f.  ex.  vi  afrette 

dyr,    men    de  tillige    kan   afråtta  mennesker  på  en  anden 

måde  (henrette  dem);  når  vi  adsprede  vore  tanker,  men 
de  forstro  deres;  når  de  danne  ord  som  landremsor  (jord- 
strimler) og  ordflode;  når  vi  gøde  jorden,  men  de  tillige 
kunne  goda  sine  kreaturer  og  sig  selv  med;  når  vi  læse 
boger,  de  låsa  (låse)  deres  huse;  når  vi  hulke,  men  de 
snyfta,  hvilket  for  os  lader  ilde;  at  være  husvant,  falder 
os  temmelig  naturligt,  men  at  blive  husvarnå  (Nicander) 
tykkes  os  noget  stærkt;  vi  lade  os  noje  med  en  dragt 
prygl,  som  kan  varme  nok,  de  give  en  ett  kok  stryk 
(Hagbergs  overs,  af  Hamlet).  Også  i  lærde  sager  går 
hvert  sprog  sin  vej:  hvad  vore  botanikere  kalde  tohunnet, 
kalde  deres  tokvinnat;  og  vore  bidere  blive  til  svenske 
betlare.  Og  med  forundring  sporge  vi,  hvad  der  kan  have 
bevæget  dem  til  denne  underlige  betoning  (partisk,  ordent- 
lig); hvorfor  de  i  deres  ordstillinger  og  ordforbindelser  af- 
vige fra  vore,  ja  foretrække  latinske  og  tyske  (att  taga 
upp  det,  tage  det  op;  det  år  jag,  det  er  mig,  år  det  du, 
er  det  dig;  det  kommer  en  stund,  der  kommer  en  tid), 
hvorfor  de  skille  att  fra  sit  gerningsord  (att  hår  vidrora 
ett  åmne,  her  at;  att  i  sin  fortviflan  gora  håftig  motstånd, 
i  sin  fortvivlelse  at  gore).  Er  det,  mine  herrer  et  sprog 
vi  kunne  lære?  lære  nu  på  vore  gamle  dage? 

Ordforrådet  og  dets  anvendelse  (betydningslæren)  udgor 
i  hvert  sprog  en  betydningsfuld  afdeling.  Om  udviklingens 
gang  end  i  det  hele  er  meget  beslægtet,  har  den  dog  for 
hvert  især  sine  særegne  enkeltheder.  Det  gamle  sprogs 
ordforråd  udgor  en  afsluttet  kreds,  som  vi  sjælden  kende 
fuldstændig;  som  oftest  kende  vi  kun  den  ordsamling,  der 
er  fornøden  til  de  opbevarede  æmner;  mange  ord  kunne 
have  været  almindelige,  som  vi  kun  kende  af  deres  levn- 

inger  i  mange  enkelte  ofte  adspredte  folkekredse,  hvor  de 
forblive,  og  have  vanskelighed  ved  at  arbejde  sig  op  til 
almindelig  erkendelse  (dialektord,  f.  ex.  med,  slædemed, 
lig  slædetræ,  der  egentlig  er  isL  meidr,  træ).  Imidlertid 
kommer  udenfra  en  ny  kulturstrommng,  der  krydser,  stundum 
endog  standser,  den  gamle.  De  gamle  ord  tabe  noget, 
eller  de  tabes  endog  ganske;  noget  af  deres  betydning 
falder  bort,  omskiftes,  indskrænkes,  bliver  uklar  (isl.  i^dtr, 
munter,  bliver  kåd,  overgiven;  isl.  kyn,  kon,  slægt,  kommer 
til  at  betyde  konnet  alene);  ny  ord  blive  antagne,  ikke  så 
,  meget  af  nødvendighed  som  af  sløv  ligegyldighed  (vi 
måtte  dog  være  meget  fattige,  dersom  vi  ikke  skulde 
kunne  udtrykke  begreber  som  svankende  eller  døgenikt 
uden  ved  disse  ord);  en  tid  lang  vandre  endog  to  ord 
ved  siden  af  hinanden  (at  doma  och.  sententiera;  straf 
och  poen;  skriptermål  och  bikt);  endelig  lader  man  de 
gamle  falde  (man  ombyttede,  bemærker  Nordin,  mo  med 
jongfru,  kyrtil  med  rok,  nesa  med  skymf,  gerningesmån, 
der  forekommer  i  Konunga  styrilse,  med  handtverksmån, 
sinnelag  med  gemothe,  tilfyllast  med  erkleckligt) ;  man 
forstår  nu  ikke  nær  så  godt,  eller  ikke  på  den  måde,  de 
gamle  ord  som  de  ny  (man  forstår  ikke  længer  vindoga, 
men  fénster,  ikke  sted  så  tydelig  som  ort).  Man  kan  let 
tænke  sig  denne  indstromning  så  stor,  tider,  da  sproget 
bevæger  sig  igennem  så  stor  en  mængde  af  fremmede 
udtryk,  især  når  disse  tillige  modtage  det  hjemmefedtes 
præg  og  stempler,  at  folkets  egne  trænges  tilbage  i  den 
grad,  at  alt  hvad  folket  siger,  som  ikke  er  ganske  trivielt, 
kun  er  modtagne  fremmede  tanker.  Da  gælder  det,  om 
folket  og  sproget  kan  holde  denne  torning  ud,  om  de  ved 
selvtænkning  og  indre  dygtighed  kan  holde  sig  oppe  eller 
IV.  19 

gå  under  i  et  hav  af  lutter  fremmede  ord  og  toner,  hvilket 
jo  omtrent  er  det  samme,  som  når  der  i  poesien,  indenfra 
og  udenfra,  foregår  noget  lignende.  Den  islandske  poesi 
viste  tidlig  hang  til  poetiske  omskrivninger,  naturligvis 
fordi  den  havde  mere  tilbojelighed  til  forstand  og  kløgt 
end  tilj  digtning  og  fantasi;  og  det  kom  så  vidt,  at  de 
poetiske  omskrivninger  udgjorde  omtrent  hele  poesien,  så 
at  sagen  bestod  i  at  have  forråd  af  disse  utallige  tale- 
måder, og  at  kunne  blande  dem  sammen  på  utallige 
måder.  Poesien  var  ikke  andet  end  denne  blanding  af 
ingredienser,  forskellige  fra  det  sædvanlige  sprog.  Hos 
vore  unge  poeter  træffe  vi  noget  lignende.  De  læse  sig 
en  stor  mængde  til  af  de  store  poeters  udtryk  og  vend- 
inger, eller,  om  jeg  så  må  sige,  læse  dem  ind  i  sig,  og 
tro  ved  deres  gentagelse  at  kunne  begejstre  sig  selv  og 
andre;  de  kunne  skabe  digte  i  dusinvis,  men  når  man 
tager  hele  dette  ydre  apparat  bort,  ligesom  når  man  op- 
løser de  islandske  omskrivninger,  så  er  hele  poesien  flojten, 
og  hvad  der  bUver  tilbage,  er  en  hojst  triviel  prosaisk 
tankegang. 

Her  komme  vi  endelig  til  noget,  der  måske  igem 
kan  forsone  os  med  vore  kære  naboers  sprog:  det  er  lige  så 
tysk  som  vort  eget.  Dansken  har  ofte  været  udsat  for 
bebrejdelser  for  sine  fremmede  ord,  hvorledes  forholder  det 
sig  med  Svensken?  uden  tvivl  endnu  værre.  I  Sverige 
virkede  de  samme  årsager  og  endnu  flere  end  i  Danmark. 
Tingen  har  sine  historiske  grunde,  men  også  sine  natur- 
lige og  sproglige.  Det  fremmede  kommer  kun  ind,  hvor 
det  indføres,  men  tillige  kun  dér,  hvo-r  der  er  åbninger, 
hvor  der  er  huller,  der  skulle  fyldes.  Håndværker,  viden- 
skaber  og  kunster,   især  krigskunsten,    krævede   en  tidlig 

indvandring;  handelen  havde  endnu  tidligere  fremkaldt 
den,  ligesom  i  Danmark,  og  i  Sverige  kom  ikke  blot  frem- 
mede lejetropper  ind,  selve  landets  indfødte  krigere  be- 
fordrede sprogforvirringen  i  selve  folkets  masse.  Gustaf 
Adolf  krigede  1 8  år  i  Polen,  forend  han  deltog  i  Tredive- 
årskrigen; hele  denne  tid  levede  svenske  soldater  i  frem- 
mede lande,  og  vare  nadte  til  at  tale  adskillige  landes 
fordærvede  sprog,  for  at  gore  sig  forståelige.  Med  denne 
babelske  sprogforvirring  vendte  de  tilbage,  og  udbredte  den, 
ærede  for  deres  bedrifter,  i  de  Qærneste  kroge.  Det  simple 
daglige  sprog,  siger  Nordin,  måtte  vige  for  feltsproget, 
der  dannede  ligesom  et  aldeles  nyt  tungemål,  og  især 
skal  være  kendeligt  i  breve  fra  denne  tid.  Foruden  den 
vidt  udbredte  brug  af  franske  ord  i  de  hojere  stænder  blev 
altså  brugen  af  tyske  ord  hyppig  blandt  almuen,  og  den 
kunde  vel  optage  mangt  et  ord,  som  en  videnskabsmand 
vilde  have  forkastet.  Det  er  ret  heldigt  for  os.  Mener 
De,  jeg  tænker  på,  at  vi  så  meget  mere  kan  hovere  over 
dem?  Nej,  men  hvis  det  svenske  sprog  engang  skulde  blive 
Nordens,  så  må  der  nodvendig  foregå  en  betydelig  rensning, 
ved  hvilken  måske  vort  overgangsvis  kan  komme  i  betragt- 
ning; og  er  det  ikke  en  særdeles  heldig  omstændighed, 
at  de  svenske  germanismer  ere  så  grove,  at  vi  slet  ikke 
ville  have  med  dem  at  gore  (beprisa,  beskympfa,  bedyra, 
betyga,  betyg,  afskudda,  bof,  blixt,  angelåtenheter,  siden  tyg)? 
Jo  mere  man  roder  op  i  deslige  fremmede  ord,  desto 
storre,  just  ikke  glædelig  indsigt  far  man  i  folkenes  sprog- 
liv; og  det  skulde  være  en  ganske  underholdende  betragt- 
ning, når  man  vilde  anstille  en  udførligere  sammenligning 
imellem  de  måder,  hvorpå  de  Svenske  og  vi  have  optaget 
germanismer,    så  vel  hvad  formen,    som  ordene  selv  angår 

19* 

(ståndaktig,  standhaftig;  de  Svenske  sige  tigga,  isl.  piggjo, 
vi  tillige  betle,  bettein,  isl.  bidja,  bidla,  bejle). 

Men  når  vi  nu,  hvilket  dog  vel  ikke  vilde  være  noget 
uoverkommeligt  arbejde,  samlede  alle  i  Svensken  forekom- 
mende tyske  ord  i  en  hob,  og  kastede  dem  overbord  (i 
havsnad  kan  det  undertiden  være  nødvendigt  at  opofre 
noget  af  det  levende),  hvad  bliver  der  så  tilbage?  En 
nordisk  ordsamling,  der  vel  kan  deles  i  to  dele:  ord,  som 
Svensken  har  til  fælles  med  Islandsk,  og  svenske  ord,  som 
ikke  genfindes  i  Islandsk,  og  dog  ere  af  ren  nordisk  op- 
rindelse. Det  fornojer  os  just,  hvis  vi  kunne  finde,  at 
der  imellem  Qældene  og  i  dalene  findes  meget,  der  har 
været  skjult,  og  meget,  der  kan  være  blevet  til  efterhånden, 
som  Island  aldrig  har  kendt  noget  til.  Her  er  et  arbejde 
af  betydning,  isteden  for  de  kedsommelige  alfabetiske  ord- 
bøger. Da  dets  hensigt  er  at  opklare  og  berige  skrift^ 
sproget,  så  er  det  åbenbart,  at  det  må  gå  ud  fra  alle 
genstandenes  og  tænkningens  arter,  og  for  hver  især  op- 
lyse, hvad  dialekterne  og  hvad  skriftsproget  i  hver  hen- 
seende kan  yde;  da  vil  man  vinde,  hvad  der  hidtil  i  et 
sprog  har  været  tænkt  over  enhver  ting,  hvori  der  for- 
modentlig vil  ligge,  hvad  der  endnu  i  dette  sprog  på  den 
naturligste  vis  kan  tænkes  derover.  Den  første  overbe- 
visning, man  må  skaffe  sig,  er  imidlertid  den,  at  det 
svenske  sprog  er  så  megen  umage  værdt;  men  den  er  let 
at  vinde.  Man  vil  snart  ved  at  tage  en  ordbog  eller  ved 
læsning  støde  på  en  hel  mængde  ord,  der  berøre  nu  det 
ene  nordiske  sprog,  nu  det  andet,  nu  dialekterne  hist  og 
her,  nu  igen  synes  ganske  uafhængige  af  alt  andet;  noget 
bliver  givet,  man  véd  ikke  hvorfra,  andet  tager  bekendte^ 
begreber    og    afleder    dem    eller   sammenknytter    dem    på 

måder,  som  vi  ikke  kende  til.  Det  må  have  været  et 
meget  tænksomt  folk,  der  må  kunne  bringe  det  meget 
Tidt,  når  det  kun  vil  lade  være  at  lefle  med  fremmed 
tænkning.  Exemplerne  gå  i  det  uendelige:  dam  (støv), 
and  (høst),  rå,  råmærke  (grændse),  dank  (prås,  løbelys), 
biltog  (landflygtig),  trumpen  (vranten)  snygg  (ren),  ymnig 
(overflødig)  att  daira,  darra  (dirre),  att  idisla  (at  tygge 
drøv),  att  borja  (begynde),  att  brå  (slægte  på),  att  hota 
{true),  att  yra  (fare  om,  fantasere),  yrfa,  yrvåder,  att  tveka 
(være  i  tvivl),  att  tvehågas  (være  uviss),  tvehågsenhet  (ure- 
^olverthed),  o.  s.  v.     Ja,  her  er  en  rig  nordisk  sprogkilde. 

Så  hører  jeg  da,  mine  herrer,  og  de  have  jo  selv  ofte 
hørt  det  nu,  da  det  næsten  er  blevet  mode,  patrioten  ud- 
bryde: De  tider  ere  forbi,  da  en  Svensk  var  det  samme 
som  en  Qende,  da  svenske  bøger  vare  forviste  fra  Danmark, 
og  det  svenske  sprog  var  en  slags  varulv;  ved  at  forbinde 
os  politisk  med  Sverige  og  Norge,  skaffe  vi  os  det  tryggeste 
Tæm  imod  Tyskland,  ved  at  tilegne  os  det  svenske  sprog, 
bane  vi  os  den  letteste  overgang  til  det  gamle  Norden  og 
vor  egen  fortid;  vi  kunne  dog  umulig  alene  udrette  alt, 
fra  begge  sider  råbe  de  jo  til  os: 
Immer  strebe  zum  ganzen,  und  kannstdu  selber 

kein  ganzes 
5ein,    als    ein    dienendes    glied    schliess    an    ein 

ganzes  dich  an! 
Hvad  sjelf  ej   år  ett  helt,   sig   till  det  hela  siute! 
For  hvarje  halft  år  stunden  hastigt  ute. 

Fra  den  ene  side  have  vi  nu  fået  nok;  efter  i  mange 
hundrede  år  at  have  ydet  den  alt,  hvad  vi  kunde,  mere 
-end  vi  burde,  vende  vi  tilbage  til  vort  hjem,  en  ny  med- 

bor  fylder  vore  sejl,    nu  da  vi  for   alvor  styre  mod  Nord» 

en  ny  henrykkelse  fylder  vore  hjærter. 

Det  vil  måske  tykkes  påfaldende,  men  da  jeg  søgte  et 

klassisk   sted   til  at  slutte  disse  bemærkninger,   faldt  min 

tanke,   der  så  tit  har  været  skuffet,   på  hine  bekendte  ord 

af  Horats: 

Hæc  ubi  locutus  fænerator  Alfius, 

Jamjam  futurus  rusticus, 

Omnem  redegit  Idibus  pecuniam, 

Quærit  Calendis  ponere. 


Det  svenske  sprog  er  dog  fornødent  for  os,  og  det  er 
fornødent  for  de  Svenske,  at  også  vi  granske  det;  det  er 
fornødent  for  os  at  sætte  alle  fordomme  til  side,  ja  at 
finde  os  i  det,  som  ikke  er  nogen  fordom,  at  jo  mere  vi 
lære  at  kende  det,  desto  mere  vil  vort  sprog,  det  vil  sige 
vor  behandling  deraf  (thi  selv  er  det  uskyldigt)  tabe  i  vore 
ojne,  desto  mere  ville  manglerne,  som  vi  nu  anse  for 
fuldkommenheder,  blive  tydelige.  Og  denne  vor  kundskab 
må  naturligvis  ikke  blive  på  overfladen;  den  må  omfatte, 
og  gå  tilbunds  deri:  i  de  forhistoriske  granskninger,  fra 
ny  af  og  på  ny  gennemtrængte,  hvilket  hojlig  behøves;  og 
i  de  historiske  granskninger,  hvorpå  de  Svenske  allerede 
med  held  have  begyndt;  og  endelig,  hvad  der  vil  udgå 
fra  denne  historiske  betragtning,  adskillelsen  af  klinten  fra 
hveden,  så  at  dette  sprogs  udyder  og  mangler,  hvilke 
ikke  ere  få,  må  vorde  indsete,  for  at  de  kunne  hæves,  og 
det  selv  rent  og  klart  må  stå  frem  og  fornyes,  fredes  og 
vorde  frodigt  i  al  sin  nordiske  herlighed. 


Anmærkniiiger. 

Nogle  bemærkninger  om  modersmålet. 

Denne  afhandling  foreligger  i  tvende  afvigende  udgaver: 
Universitetsprogram  fra  1852  (kvart)  og  et  1853  for  »det 
skandinaviske  selskab«  besørget,  forkortet  aftryk  (oktav).  Pro- 
grammets oprindelige  og  fuldstændige  tekst  er  her  lagt  til 
grund,  medens  dog  sådanne  ændringer  i  aftrykket,  som  ubetinget 
turde  antages  for  forfatterens  forbedringer  ,  og  ikke  alene 
skyldes  hensynet  til  den  forkortede  skikkelse  ere  optagne  fra 
sidstnævnte  udgave.     Denne  har  som  forord  folgende: 

'Anm.  Nærværende  skrift  udkom  i  efteråret  1852  som 
universitetets  program  i  anledning  af  h.  m.  kongens  fødsels- 
dag. Den  undertegnede  bestyrelse,  som  ønskede  dette  ind- 
holdsrige og  opvækkende  skrift  en  videre  udbredelse,  har  er- 
holdt forfatterens  tilladelse  til  at  udgive  det  særskilt,  nærmest 
til  uddeling  iblandt  dets  medlemmer.  En  del  indledende  be- 
tragtninger ere  udeladte,  og  enkelte  forandringer  foretagne  af 
forfatteren. 

November  1853. 

Det  skandinaviske  selskabs  bestyrelse.« 

8.  3,  lin.  3  f.  n.  Udeladelsen  af  afsnit  I— II  har  i  udg.  af  1853 
medført  bortkasteisen  af  talbetegnelse  ved 
de  felgende  afsnit. 

—  26,  1.  13  f.  n.  fordi,  således  programmet,  hvor  i  udg. 
1853  er  sikkert  en  trykfejl. 

s.  26,  1.  10  f.  n.  hvor  granskningen  ....  den  gamle 
danske  tunges  område,  udg.  1853;  fattes 
i  programmet. 

—  26,  1.  7  f.  n.  begive  vi  .  .  .  Når  —  udg.  1853:  begive 

vi  os  strax  over  til  den  historiske  tid. 
Når  ....  programmet:  stige  vi  ned  til 
den  historiske  tid ;  og  når 

—  26,  1.  5  f.  n.  så  trænsfe  vi  ej  til  mere,  udg.  1853,  fattes 

i  programmet. 

—  28,  1.  2  f.  n.  den  uforglemmelige     -   ligeledes. 

—  28,  anm.  et  gaffelskæg,  så  ordet  forlod  os  som  en  høtyv 

og  kom  tilbage  som  —  sål.  progr. ;  disse  ord  udeladte 
(udfaldne?)  i  udg.    1853. 

—  31,  1.  10.  imidlertid  lader  sig  altid  indvende  noget  også 

mod  den  —  sål.  udg.  1853;  progr.  har:  imid- 
lertid lader  sig  også  indvende  noget  imod  den. 

—  31,  1.  11—21.     Her  er  udg.  af   1853  fulgt;   programmet 

har:  Runemestrene  eller  de,  som  i  Danmark  ind- 
huggede runeskrift  på  mindestene,  kunne  jo  have 
været  egne,  skriftkyndige  folk,  der  udøvede  en  kunst, 
som  uden  tvivl  var  bragt  ind  fra  Sverige  og  Norge; 
og  man  kan  lige  så  lidt  slutte  fra  hine  korte  for- 
mularer eller  stenskrifter,  at  den  danske  almue  over- 
hovedet har  talt  i  den  selvsamme  sprogform,  som 
runeskrifterne  fremvise,  som  man  kan  sige,  at  al- 
muen i  de  forskellige  danske  provinser  nu  taler, 
ganske  som  sproget  er  i  gravskrifter  på  vore  kirke- 
gårde. (Anm.  Disse  indvendinger  gores  i  fortalen 
til  Molbechs  danske  ordbog  s.  XLII.)  Om  norske  og 
svenske  runemestre ,  der  skulde  have  bragt  rune- 
kunsten til  Danmark,  findes  der  imidlertid  i  vore  rige 

historiske  efterretninger  ikke  den  mindste  hentydning, 
og  skont  vore  gravskrifter  ikke  ere,  ganske  som  al- 
muen nu  taler,  ere  de  dog  vel  desuagtet  på  Dansk 
(hvis  de  ikke  ere  på  Latin  eller  Tysk).  Snarere  kunde 
man  da  falde  på,  eftersom  sproget  i  runeindskrifterne 
er  islandsk,  at  mnemestrene  vare  omrejsende  Islænd- 
ere ;  de  kunde  have  nogen  historisk  analogi  for  sig  i  de 
islandske  skjalde;  men  heller  ikke  denne  udvej  lader 
sig  forsvare.  Ved  skjaldene  har  jeg  antaget.  .  .  . 
s,    32,  I.  1.  pd  had   —  sål.  udg.  1853;  progr.:  had. 

—  32,  1.  4.  end  i  landets  eget  —  sål.  udg.   1853;    progr.: 

end  landets  eget. 

—  35,  nederst,  efter  den  almindelig  antagne  mening  —  sål. 

udg.  1853;  fattes  i  progr. 

—  36,  1.  4.  patrii    sermonis    carmine  for  patrio  carmine  i 

bægge  udgaver. 

—  38,  anm.     I  steden  for  slutningen:  når   man  med  P,  A. 

Munch  etc,  har  udg.  1853:  da  man  ellers  er 
tilbojelig  til  at  antage  deslige  benævnelser 
for  blot  islandske  eller  norske. 

—  42,  1.  6—9.  Dybt  inde  .  .  .  kæs  (t.  kåse)  —  optaget  efter 

udg.  1853,    som    dog  har  bringe  for  bruge. 

—  43,  L  8 — 11.  Vil  man  nu  ...  .  overensstemmelse   — 

optaget  efter  udg.  lo53;  fattes  i  progr. 

—  43,  1.  1  f.  n.  —  s.  44,  1.  3.  med  tilhørende  anmærkning  er 

udeladt  i  udg.  1853. 

—  45,  1.  12 — 26.  optaget  efter  udg.    1»53;    fattes    i    progr. 

—  46,  L  1  f.  n.  uden  af  ukyndighed  —  udg.  1853;  fattes  i 

programmet. 

—  50,  1.  5—6.  Efter  at  have  ...  går  jeg  over  til,  —  sål. 

progr.;  udg.  1853:   Efter  at  have  vist   hen 

til  modersmålets   rod   og  nærmeste  slægt- 
ninge, går  jeg  over  til. 
s.  62,  1.  11.  skal    blive    ved    og    dommes  efter  for:    skal 
blive  og  dommes  efter  i  begge  udgaver. 

—  54,  1.  4  f.  n.  den  for  det  i  bægge  udgaver. 

—  57,  1.  10.  Ud  for  lid  i  bægge  udgaver.  . 

—  61,  1.  4.  han  handlede  jo    i  den  danske  regerings  ånd 

—  sål.   udg.   185.3;    progr.:    han    handlede   jo 
ganske  i  den  danske  regerings  ånd. 

—  63,  anm.  1.  8.  fra  Tyskerne  —  sål.   progr.;   udg.    1853: 

af  Tyskerne. 

—  63,  anm.  1.  13.  ånds  er  udfaldet  i  udg.  1853. 

—  63,  anm.  1.  16.  kun  vilde  —  sål.  progr. ;  udg.  1853:  kunde. 

—  72,  1.  8.  tilsidst  —  mangler  i  udg.  1853. 

—  75,  anm.  1.  5.  det  første  danske  program  (af  Røk)   — 

optaget  efter  udg.  1853;  fattes  i  progr. 

—  76,  1.  17.  ikke  havde  været  —  sål.   progr.;    udg.   1853: 

allerede  havde  været. 

—  78,  1.  7  f.  n.  under  kronen   —  sål.  progr.;  udg.    1853: 

af  kronen  (trykfejl). 

—  80,  1.  2  f.  n.  blev  netop  ...  sin  idelige  tolk  —  sål.  udg. 

1853;  programmet  har:  blev  netop  i  us- 
selheden den  vandede  patriotisme,  der  i 
Eahbek  især  fandt  sin  idelige  tolk. 

—  83,  1.  2.  f.  n.  om  han  ....  engangqsagde  —  sål.  udg. 

1853;  progr.:  om  han  vil  skrue  sig  op  på 
Tysk  og  sige  med  Schiller. 

—  84,  1.  3.  f.  n.  det    muld     —     sål.    udg.    1853;    progr.: 

den  muld. 

—  89,  1.  17.  fælles  for  for  tilfælles  for  i  bægge  udgaver. 

—  96,  1.  1.  et  overdrev  for  en  overdrev  i  bægge  udgaver. 

8.    97,  1.  8  f.  n.  de  gamle  ord  —  sål.  udg.  1853;    progr.: 
gamle  ord. 

—  98,  1.  8.  mulig  —  sål.  udg.  1853;  progr.:  muligt. 

—  104,  1.  3  f.  n.  Efter    en   ny  tilværelse   er  her  med  udg. 

1853  udeladt:  så  at  kun  jorden,  hvorpå 
folket  træder,  og  himlen  der  hvælver 
sig  over  det,  bliver  tilbage. 

—  104,  1.  1  f.  n.  alt  det  øvriges  selvstændighed  —  sål.  udg. 

1853;  progr.:  alt  det  øvrige. 

—  105,  1.  1.  Slutningsordene:  Så  har  det  været  etc.  ere  op- 

tagne fra  udg.  1853.  I  programmet  lyde  de  der- 
imod således:  Så  meget  mere  have  vi  grund 
til  at  udbryde:  Gud  bevare  kongen,  der 
vil,  at  det  danske  sprog  skal  være 
fareløst. 


Uddrag  af  forelæsninger  vedkommende  de  nordiske  sprog, 

8.  118,  1.  14.  oppi  til  pi  for  oppi  til  bi. 

—  156,  1.  11  f.  n.  Sanskrit  for  Samskrit. 

—  163,  1.  3  f.  n.  Hleidr  for  HleiSra. 

—  164,  1.  4  f.  n.  fore  for  fare. 

—  169,  1.  6  f.  n.  gore  for  give. 

—  189,  1.  10  f.  n.  drog  han  sig  tilbage  for  drog  sig  tilbage. 

—  206,  1.  10  f.  n.  Loke  og  Sigyn  for  Loke  og  Signy. 

—  209,  1.  9  f.  n.  Jeg  sagte  hæder  for  Jeg  besøgte  frem- 

mede lande. 

—  211,  1.  6,  som  kongerne  da  kunde  tåle  for  som  kongerne 

kunde  tåle. 

—  215,  1.  5  f.  n.  stukku  for  stiikkudu. 

—  217,  1.  5  f.  n.  umdu  for  undu. 

8.    218,  1.  6.  gorSumk  for  gjordumsk. 

—  218,  1.  12  f.  n.  stafasetning  for  stafasetningr, 

—  223,  1.  6  f.  n.  ré5u  for  ræSu. 

—  231,  1.  11  f.  n.  ybogi  for  yrbogi. 

—  231,  1.  10  f.  n.  eng.  yew  for  eng.  jew. 

—  232,  1.  6.  dansk  fortov  =  fortå  for  dansk  fortov  ==  forta. 

—  232,  1.  13  5r  og  pila  for  or  og  bil. 

—  232,  1.  14.  eldr  og  funi  for  eldr  og  fiini. 

—  234,  1.  4.  kj  611,  kølen  for  kjoll,  kølen. 

—  234,  1.  9.  runnr  for  hrunnr. 

—  236,  1.  1.  for  sky  hrafn  for  for  sky  rafn. 

—  236,  1.  9  f.  n.  ålskorpr  for  ållskorfr. 

—  236,  1.  4  f.  n.  viljahyrdr  for  viljabyrdi, 

—  239,  1.  5.  arin-kjdll  for  arin-kj(51i. 

—  254,  1.  10.  det  idelig  omskiftelige  for  det  idel  omskiftelige. 

—  254,  1.  11  f.  n.  men  tager  for  men  når  den  tager. 

—  263,  1.   18.  by  for  bi. 

—  272,  1.  4  —  s.  282,  1.  5.     Dette   afsnit ,    som   på    ydre 

foranledning  udelodes  i  det  udkomne  pro- 
gram er  her  optaget  efter  et  forfatterens 
familie  tilhørende  fortryk. 

—  282,  1.  6.   Disse   historiske    hentydninger  ....  lede 

ligefrem  til  den  tanke  —  sål.  hint  fortryk; 
progr:  Meget  fører  os  også  til  den  over- 
bevisning. (Ændringen  er  begrundet  i  ude- 
ladelsen af  det  forudgående  afsnit.) 


Trykfejl. 

1.  38  anm.  5.  er  noget  mærkeligt  læs :  er  noget  ret  mærkeligt. 


PD  Petersen,  Niels  Matthias 

1515  Samlede  afhandlinger 

